
John Ehrlichman - ÎN SPATELE UŞILOR ÎNCHISE 


Scrisă de un consilier al Casei Albe pentru probleme interne, 
devenit apoi chiar consilier al preşedintelui, cartea este o 
garanţie a cunoaşterii acelor întîmplări ferite de ochii mulțimilor, 
dar care mai devreme sau mai tîrziu vor fi date în vileag. 

Pentru acest motiv a fost considerat cel mai exploziv roman 
politic al timpului. 

Cartea a inspirat serialul american de televiziune cu acelaşi 
nume, difuzat nu numai în America ci şi în multe alte ţări, 
publicul român avind de asemeni prilejul să urmărească 
episoadele palpitante ale acestui serial. 


Arthur Hailey - ROŢILE 


Autorul romanului „AEROPORTUL” oferă în această carte un 
amplu portret al marii industrii americane de automobile: 
GENERAL MOTORS, CRYSLER şi FORD. 

Pătrundem în culisele mecanismelor care asigură progresul: 
permanenta concurenţă, dorinţa de a fi cel mai bun, acapararea 
inteligenţelor. 

Se succed şi se întrepătrund secvenţe din viaţa personală şi 
profesională, conflicte, drame, iubiri, vieţi distruse; totul se 
derulează în ritm cinematografic, fiind parcă un reportaj al erei 
maşinilor. 

Romanul a stat la baza unui serial TV de mare succes difuzat 
şi în ROMÂNIA. 


The Black Abbot 
by 

Edgar Wallace 
LONDON 


CUVÎNT ÎNAINTE 


Harry, cel de-al optsprezecelea conte de Chelford şi fratele 
său, Richard Alford, stabiliţi la conacul lor de la Fossaway, sînt 
confruntaţi cu prezenţa insolită a Călugărului Negru, care n-ar fi 
altcineva decit fantoma defunctului abate de Chelfordsbury, ucis 
în urmă cu şapte sute de ani: crimă pasională a unuia dintre 
strămoşii lor! 

Aceeaşi legendă mai afirmă că în subteranele ruinelor 
mănăstirii din apropiere se află nu numai o comoară uriaşă — 
aurul galioanelor spaniole, dar şi faimosul elixir al vieţii. 

Logodnica lui Harry, d-ra Leslie Gines, fratele acesteia, 
cunoscutul jurist Arthur Gines, unul dintre subalternii săi, 
ciudatul domn Milder, ex-valetul contelui, d-ra Venner — toţi 
încearcă să afle taina Călugărului Negru şi sînt prinşi într-un 
vîrtej de evenimente dramatice. 

Rînd pe rînd, cei doi fraţi Alford constituie ţinta unor tentative 
de asasinat. Asupra sergentului Puttler de La Scotland Yard — 
chemat pentru a dezlega misterul — sînt trase deasemeni focuri 
de armă, un fals Călugăr Negru este ucis... 

Teroarea stăpîneşte totul, suspiciunile se înteţesc (în definitiv, 
oricare dintre personajele noastre se poate ascunde sub sutana 
maleficului abate, nu-i aşa?) 

Cine este deci „adevăratul” Călugăr Negru şi care îi sînt 
mobilurile? 

Contele Chelford este răpit, logodnica sa dispare şi ea, şi 
deznodămiîntul  palpitantelor întîmplări are loc în tainiţele 
mănăstirii, unde, în licărul palid al aurului vechi, asistăm cu 
răsuflarea tăiată la un duel extraordinar între Bine şi Rău, între 
Dragoste şi Ură. 

Un roman cum numai pana măiastră a lui Edgar Wallace — 
regele neîncoronat al policier-ului — putea să-l scrie, un roman 
inedit pentru cititorul român, un roman pe care editura noastră îl 
scoate de sub teascuri în versiune integrală, aşa cum îşi propune 
să procedeze şi cu celelalte scrieri ale aceluiaşi autor, în colecţia 
care, semnificativ, se cheamă INTEGRALA WALLACE! 

EDITURA 


| 
LA FOSSAWAY BÎNTUIE O FANTOMĂ 


— THOMAS! 

— Mylord! 

Lacheul, a cărui faţă comună, puţin atrăgătoare, trăda acum 
un interes sporit, aştepta, în vreme ce bărbatul cel palid din 
spatele biroului cel mare sorta pe mărimi un teanc mic de 
bancnote. 

Caseta uzată de metal din care fuseseră extrase, era plină la 
refuz de un talmeş-balmeş de bilete de bancă şi scrisori de rentă. 

— Thomas! se auzi iar vocea cu un ton care mărturisea că, de 
fapt, vorbitorul este preocupat de altceva. 

— Mylord! 

— Viră banii ăştia în plicul de colo... nu acela, prostănacule! 
Cel cenuşiu. Are pe el adresa. 

— Desigur, Mylord. D-lui Lubitz, Leipzig, Frankfurter Strasse 
35. 

— Lipeşte-l şi expediază-l recomandat. Unde se află d-l 
Richard? In camera sa de lucru? 

— Nu, Mylord. A plecat acum un ceas. 

Harry Alford, cel de-al optsprezecelea conte de Chelford, 
suspină. Trecuse de treizeci de ani, şi avea chipul plăpînd şi 
spălăcit al truditorului intelectual şi părul negru ca pana corbului, 
care sublinia şi mai mult această paloare. Biblioteca în care lucra 
era o încăpere neobişnuit de înaltă, înconjurată din trei părţi de o 
galerie, la care aveai acces cu ajutorul unei scări spiralate de 
fier, ce se afla într-un colţ. De la plafon şi pînă la podea, fiecare 
centimetru al pereţilor era acoperit cu rafturile ticsite de cărţi, 
exceptind locul de deasupra uriaşului şemineu deschis, unde 
atirna portretul în mărime naturală al unei femei splendide. Şi 
nimeni, care-l vedea pe lord, nu putea tăgădui măcar o clipă că 
frumuseţea asta cu ochi pasionaţi era maică-sa. Aceleaşi 
trăsături fine ale chipului, acelaşi păr negru corb şi aceiaşi ochi 
întunecaţi şi foarte adinci. Cum lady Chelford îşi făcuse o intrare 
absolut remarcabilă în societate — fusese din acest punct de 


vedere un fel de „premiantă” a generaţiei sale — sfîrşitul ei 
tragic constitui una din marele senzaţii ale anilor nouăzeci. In 
rest, nici un alt portret nu împodobea biblioteca. 

Privirile lui Harry Alford se opriră asupra imaginii divine. | se 
păru deodată că bătrînul conac de la Fossaway, în ciuda tuturor 
frumuseţilor sale şi a întregului său farmec, e doar un cadru 
sărăcăcios pentru o astfel de bijuterie! 

În sobra sa livrea neagră şi cu părul pudrat, lacheul întîrzie o 
clipă lîngă uşă. 

— Altceva nimic, Mylord? 

— Atîta tot, răspunse Luminăţia Sa, dar cînd omul dădu să 
plece fără zgomot, se auzi iar: 

— Thomas! 

— Mylord? 

— Am auzit întîmplător cîteva cuvinte din ceea ce discutai cu 
rindaşul de la cai, cînd treceaţi azi dimineaţă pe sub geamul 
meu. Hm... 

— Filling îmi povestea despre Starețul Negru. 

Pe chipul cel palid un muşchi zvicni de cîteva ori spasmodic. 
Chiar şi acum, în nămiaza mare, cînd razele soarelui se revărsau 
prin vitralii, desenînd pe parchet arabescuri roşii, albastre şi de 
culoarea ametistului, simpla rostire a acestui nume făcea ca 
inima lui Harry Alford să bată mai repede. 

— Fiecare persoană care va vorbi despre Starețul Negru, va fi 
imediat concediată. Te rog să comunici asta întregului personal 
de serviciu, Thomas. O fantomă? Pentru numele lui Dumnezeu, 
aţi înnebunit cu toţii? 

Faţa lui se înroşise acum, arterele temporale se con- 
gestionaseră, şi sub imperiul supărării se părea că ochii cei negri 
se retrag în fundul capului. 

— Nici o vorbă despre asta de acum încolo, ai înţeles? E o 
minciună, o minciună sfruntată să susţii că la Fossaway bîntuie 
fantomele! Vreun dobitoc şi-a îngăduit o glumă proastă! 

li făcu semn servitorului să se îndepărteze, şi se consacră iar 
studiului vechiului tom, care sosise de dimineaţă din Germania. 

Dincolo de uşa bibliotecii, faţa netedă a lacheului se 
schimonosi într-un rînjet răutăcios. In caseta aceea trebuie că se 


găseau mai bine de o mie de lire sterline, şi pentru o zecime din 
suma asta Thomas ispăşise cîndva o pedeapsă de trei ani. Lucru 
despre care n-avea habar nici d-l Richard Alford, care de obicei 
era bine informat. 

Servitorul urma să întocmească o scrisoare, fiindcă întreținea 
o corespondenţă profitabilă cu o persoană care avea un interes 
special pentru tot ce însemna Fossaway; mai înainte însă, nu 
rezistă să nu-i comunice d-lui Glover, majordomul, cele tocmai 
intîmplate. A 

— Nu-mi pasă de ce zice lnălţimea Sa... arătarea există, şi tot 
felul de oameni au văzut-o! 

Venerabilul bătrîn îşi clătină capul încărunţit. 

— Nici pentru cincizeci de milioane n-aş trece noaptea singur 
prin aleea de ulmi. Şi să ştii că şi Luminăţia Sa, în taină, crede că 
arătarea există... Tare-aş vrea ca stăpiînul nostru să se însoare... 
Atunci sigur că ar deveni mai înţelegător în legăturile sale cu 
oamenii. 

— Şi atunci am scăpa şi de afurisitul ăsta de domn Alford, nu, 
d-le Glover? 

Majordomul trase zgomotos aer pe nas. 

— Unii ţin la el, alţii nu, sună răspunsul său ambiguu. Mie nu 
mi-a adresat încă nici o vorbă mai răstită. Thomas, vezi că sună! 

Lacheul se grăbi spre sala de la intrare şi deschise uşa cea 
grea a casei. In portal se afla o tînără. Drăguţă, îndrăzneață, 
foarte frumos îmbrăcată. 

Thomas îi dărui un zîmbet aproape familiar. 

— Bună dimineaţa, d-ră Wenner. Asta zic şi eu surpriză 
plăcută! 

— Luminăţia Sa e acasă, Thomas? 

— Asta da; dar n-am voie să vă anunţ. Nu-s eu de vină, 
domnişoară. Ordinul domnului Alford. 

— Ordinul domnului Alford, repetă ea caustic. Să însemne asta 
că am făcut degeaba drumul de la Londra pînă aici? 

Dar mîna lacheului nu eliberă clanţa. In sinea lui o simpatiza 
de fapt pe fosta secretară a Luminăţiei Sale, persoană care nu-şi 
dăduse niciodată aere — culpa cea mai mare în ochii 
personalului de serviciu — şi ar fi lăsat-o cu dragă inimă să intre, 


cu atît mai mult, cu cît presupune că nici stăpînului său nu i-ar fi 
displăcut vizita. Dar, undeva în fundal, ameninţa Dick Alford, un 
bărbat care nu ştia multe, nu doar capabil să-i arate uşa, dar şi 
să-i facă vînt prin ea. 

— Îmi pare foarte rău, domnişoară. Dar ordinu-i ordin! 

— Va să zică aşa... dădu ea din cap ameninţător. Sînt deci 
gonită de pe pragul unei case care putea să devină a mea, 
Thomas!? 

Omul încercă să facă o mutră compătimitoare, ceea ce avu ca 
rezultat că trăsăturile lui căpătară pecetea neghiobiei. Cu toate 
acestea fata îi zimbi prietenos, îl onoră cu o strîngere de mînă şi 
se răsuci pentru a pleca. 

— Domnişoara Wener, raportă el în camera servitorilor, pe 
care Alford a dat-o afară; fiindcă mirosise că-i place Luminăţiei 
Sale. Şi... 

Sunetul clopoţelului îl chemă în bibliotecă. 

— Cine a fost domnişoara, pe care, privind pe fereastră, am 
văzut-o îndepărtîndu-se pe alee? 

— Domnişoara Wenner, Mylord. 

Un nor umbri trăsăturile lui Harry Alford. 

— Ai poftit-o înăuntru? 

— Nu, Mylord. D-l Alford a dispus... 

— A, desigur. Uitasem. Mulţumesc. 

Trăgîndu-şi mai adînc cozorocul cel verde deasupra ochilor — 
şi ziua lucra tot la lumină artificială — reluă lectura. Dar gîndurile 
sale nu mai reuşiră să stăruie doar asupra conţinutului 
volumului. Dintr-odată se ridică şi, încrucişindu-şi braţele pe 
piept şi împingîndu-şi bărbia în jos, umblă o vreme neliniştit prin 
încăpere, pentru ca, în cele din urmă, să se oprească în faţa 
portretului mamei sale. Apoi, cu un oftat, se reîntoarse la masa 
de lucru. Pe tablia ei se afla un articol, pe care-l decupase dintr- 
un ziar londonez şi pe care îl citea acum a treia oară — mulţumit 
în parte de faptul neobişnuit că este obiectul unor comentarii ale 
presei, dar şi furios în legătură cu tema abordată. 


Chelfordbury, un sat adormit din Sussex, cultivă palpitantul 
sport al vînătorii de fantome. Starețul cel Negru de la Fossaway 

s-a arătat iarăşi după o pauză ceva mai lungă. Legenda afirmă că 
în urmă cu şapte sute cincizeci de ani, Hubert de Redruth, stareţ 
de Chelfordbury, a fost ucis la porunca celui de al doilea duce de 
Chelford. De atunci încoace, spiritul său care nu-şi găseşte, iată, 
odihna, se tot arată. In anii din urmă, ţinutul a fost mereu biîntuit 
de zvonuri sinistre despre o arătare care se tînguie şi urlă într-o 
manieră demonică; iată însă că săptămîna trecută zgomotoasa 
fantomă a fost şi văzută! 

In afară de aceste poveşti cu stafii, de Fossaway se mai leagă 
şi alte legende. Acum cinci sute de ani, undeva pe domeniul 
respectiv s-a îngropat şi o comoară; atit de bine însă, că locul cu 
pricina n-a fost niciodată găsit, în ciuda îndirjitelor strădanii ale 
conților din stirpea Chelford, de a da de ascunzişul tezaurului. 

Actualul conte de Chelford, care este logodit cu domnişoara 
Leslie Gines, unica soră a cunoscutului avocat şi notar, l-a 
informat însă pe corespondentul nostru că apariţia Stareţului 
Negru se poate pune pe seama unei farse stupide, ai cărei autori, 
pare-se, sînt nişte tineri din satul vecin domeniului”. 

Făcu o mişcare de parcă ar fi vrut să sfişie tăietura de ziar, se 
răzgîndi însă şi o aşeză sub un prespapier. 

Ultimul pasaj al articolului suna liniştitor, şi poate chiar reuşea 
să-l ajute cumva noaptea, atunci cînd avea nevoie de 
îmbărbătare. 

Fiindcă oricît ar fi stăruit lordul Chelford în a-şi calma 
scepticismul — în secret nutrea convingerea nestrămutată că 
Starețul Negru există! 

Apăsă nervos pe butonul soneriei. 

— D-l Richard a revenit? 

— Nu, Mylord. 

Supărat, lovi uşor de cîteva ori tablia cu palma. 

— Unde naiba, Doamne iartă-mă, se tot duce în fiecare 
dimineaţă? cîrti el. 

Dar Thomas — pe fază, ca de obicei — avea aerul că nu 
înţelesese ultima parte. 

II 
DE VORBĂ, LA MARGINEA LANULUI DE GRÎU 


COSAŞII TĂIASERĂ ULTIMELE SPICE aurii, şi snopii, asemenea 
unor pietre funerare galbene, se înşirau pe terenul acum golaş. 
Dincolo de lanurile acestea, acolo unde turla bătrînă şi cenuşie a 
bisericii se ivea din catifeaua verde a coroanelor unor pomi înalţi, 
se afla Chelfordburg; mai departe începeau dunele albe ale 
Sussex-ului, la picioarele cărora şerpuia rambleul căii ferate. 

Dick Alford se cocoţase pe o scîndură de brad care, fixată 
orizontal pe doi bulumaci, constituia un fel de trecere prin 
împrejmuire şi care-i prilejuia o perspectivă de mai bine de 
cincisprezece mile. Era de ajuns o uşoară rotire a capului, şi 
privirea putea cuprinde clădirea conacului, acele pajişti largi, 
îngrijitele sale grădini vii din tufe pitice de tisă, precum şi 
acoperişurile şi cupolele din Fossaway. Dar nici lanurile sau 
dunele, nici clădirea conacului sau parcul nu-l interesau în clipa 
de faţă. Ochii săi se pironiseră asupra unei tinere, care urca 
grăbită poteca şerpuită ce trebuie s-o conducă la locul unde 
şedea privitorul nostru. 

Fata cînta, prilej cu care cravaşa ei — aidoma bastonului cu 
care tamburul-major conduce fanfara — se agita în sus şi în jos, 
marcînd tactul melodiei. Buzele lui Dick se încreţiră într-un 
început de suris. Îndată fata îl va observa! Şi poate se va arăta şi 
supărată, fiindcă o pîndise? Pînă acum n-o întiîlnise pe Leslie 
Gines decit în împrejurări în care chipul e obligat să poarte o 
mască politicoasă şi purtarea n-are cum să depăşească 
amabilitatea convențională. 

Cîntecul se întrerupse. Il zărise, dar nu se opri locului, ci 
continuă să înainteze în acelaşi tempo, şi ajunse astfel pe colină, 
avînd vreme să decapiteze şi o urzică trufaşă. 

— Miţă-blîndă! îi dădu ea bineţe cu un ton din care reproşul nu 
lipsea. 

Cu toate că nu atit de înaltă ca englezoaica standard, părea 
totuşi, graţie capului zvelt, mai înaltă decit era în realitate. Faţa 
ei frumos modelată dovedea rasă. Miini şi picioare mici, capul 

purtat cum se cuvine, ochi de un fumuriu închis şi o gură roşie, 
care zimbea cu plăcere — pe scurt, Leslie Gines ar fi fost 
frumoasă şi în zdrenţe. 

Dick o văzuse călărind. Ştia, aidoma jocheilor, să încleşteze cu 
genunchii greabănul animalului, devenind astfel un tot cu calul. 
O observase şi pe parchetul lucios al ringului de dans — graţie 
mlădioasă în fiecare linie. Şi cînd dansă cu ea, constată că ţinea 
în braţe un ceva eteric, dar care avea mult mai multă substanţă 
şi caracter decit ar fi visat el că poate avea... 

Şi acum tînăra se postă în faţa lui, cu pălărioara neagră de 
călărie puţin într-o parte, cu picioarele în cizme înalte, cu o mînă 
proptită în şold, în vreme ce cu cealaltă agita cravaşa 

Dick Alford îşi vîrî între dinţii albi un fir de pai şi, de pe poziţia 
sa privilegiată, se uită binevoitor la tînără: 

— Şi zici că ai călărit puţin, Leslie? 

— Da, spuse ea grav, şi după o secundă adăugă: un cal! 

Dick făcu o mutră nevinovată, privind în juru-i. 

— Şi unde o fi drăguţul de el? 

Fata trase cu coada ochiului la mutra cea arsă de soare, dar 
pe care nu se clintise nici un muşchi. 

— Cînd am coborit să culeg nişte flori, afurisitul a luat-o la 
goană... L-ai văzut, nu-i aşa?! adăugă ea acuzator. 

— Mda, ceva care seamănă cu un cal... într-adevăr, am văzut 
aşa ceva galopînd în direcţia Willow House, o informă el calm. Şi 
eu care crezusem că te-a aruncat din şa! 

— Fiindcă ţi-ai permis să gindeşti aşa ceva, n-ai decit să te 
duci să-l cauţi; îţi aştept aici reîntoarcerea. Şi cînd el se dădu jos 
de pe gard oftînd, fata continuă: misiunea asta aveam oricum de 
gînd să ţi-o dau. „Acolo e cocoţat un pierde-vară, ce are nevoie 


de mişcare” — iată ce mi-am zis, de cum te-am zărit. Şi în afară 
de asta, cred că ştii că viitoarea cumnată se bucură de anume 
privilegii. 


Ultimele ei cuvinte îi provocară interlocutorului o uşoară 
grimasă. Probabil că tînăra zări această umbră de pe chipul lui, 
deoarece îl opri imediat cu un semn al miinii. 

— Nu, n-are rost, Dick. Voi pune pe rîndaşul meu să-l caute. 
De fapt calul ăsta e o bestie atît de mîncăcioasă, încît e aproape 

sigur că a dat buzna în grajdul de la Willow House. Hai, mai bine 
aşează-te, aş vrea să stăm de vorbă. 

Işi luă avînt şi saltul o aduse pe locul pe care tînărul de abia îl 
părăsise. 

— Richard Alford, mi se pare că dumitale nu-ţi prea convine 
perspectiva de a mă vedea făcîndu-mi intrarea la Fossaway ca 
stăpînă a casei? 

— O, număr zilele, o asigură el într-o doară. 

— Te rog să răspunzi serios. 

Dick scoase din buzunar o tabacheră de argint puţin turtită şi 
îşi aprinse o ţigară. 

— Draga mea Leslie... 

Fata scutură din cap, dintr-odată foarte gravă. _ 

— Crezi, desigur că îmi voi băga nasul peste tot. In conducerea 
moşiei — doar ştiu că Harry n-ar fi în stare s-o scoată la cap nici 
măcar cu o fermă cît de mică —, în... mă rog, în tot felul de 
chestii. Dar presupunerea dumitale e greşită. 

Dick Alford slobozi mai întîi trei rotocoale de fum albăstriu, 
apoi răspunse: 

— Ba dimpotrivă, doresc mult să preiei conducerea! Pentru 
mine ar fi o binecuvintare. Dacă moşia se va putea bizui pe banii 
dumitale — iertate fie-mi vorbele fără înconjur, atunci şi un 
angajat oarecare poate rezolva chestiunile practice — la fel de 
bine ca şi cel de-al doilea fiu al casei... 

II 
„ÎŢI INTERIZC SĂ TE AMESTECI...” 


VORBEA FĂRĂ  AMĂRĂCIUNE, FĂRĂ nici o urmă de 
autocompătimire, şi ea îl asculta în tăcere. Tînărul se trăgea 
dintr-o a doua căsnicie; şi după ce bătriînul lord Chelford muri, 
averea, titlul, ba chiar şi maşina pe care Dick o folosea, toate 
reveniseră fiului mai vîrstnic; cel mezin trebui să se mulţumească 
doar cu o mică proprietate în Hertfordshire, care îi aducea anual 
două sute de lire, cu vreo cîteva bijuterii vechi ale mamei sale şi 
cu o mie de lire. Ba chiar şi mia asta nu o obţinu niciodată. 
Dispăruse pe o cale misterioasă, atunci cînd Arthur Gines puse 
ordine în averea lăsată. 

Dick se simţea mai bine cînd nu se gîndea la această mie de 
lire. Ceva însă i le readuse tocmai acum în memorie. Şi, ca şi 
cum Leslie Gines ar fi pus instinctiv reținerea lui în relaţie cu 
fratele ei, observă: 

— Nu prea îl agreezi pe Arthur? 

— Da' cum de-ai alfat? întrebă el, într-adevăr surprins fiindcă 
niciodată nu-şi dezvăluise aversiunea faţă de juristul cel sclivisit. 

— Simt eu că-i aşa. 

Căpşorul fetei făcu un gest înţelept — resemnat. 

— Şi pe mine mă duce uneori la disperare, şi nu-i deloc greu 
să-mi închipui că unui bărbat ca dumneata îi poate fi nesuferit. 

Dick zîmbi: 

— Harry nu-l găseşte de fel insuportabil, şi el este cel de care 
depind lucrurile. 

— Harry... mi se pare atît de neverosimil că trebuie să mă 
mărit cu el. Felul în care m-a petit a fost atît de ridicol, Dick, atît 
de politicos şi atît de formal că... 

Tînărul încercă să-şi imagineze cam în ce fel s-o fi exprimat 
fratele său, acest novice în chestiuni de inimă. Odată, într-o 
seară caldă de iunie, Dick tulburase un tâte-ă-tâte care tocmai 
culmina printr-un soi de propunere de căsătorie venită din partea 
tinerei şi întreprinzătoarei secretare, şi Harry, fisticit, desigur că 
ar fi cedat şoaptelor insistente şi dulci, dacă întîmplarea n-ar fi 

călăuzit într-acolo paşii fratelui său — urmarea: speculativa 
domnişoară Wenner fu obligată să părăsească precipitat 
reşedinţa domeniului. 

— Ţin foarte mult la Harry, continuă Leslie Gines, dar deseori 
mă întreb, dacă alegerea sa ar fi vizat tot persoana mea, în 
situaţia că... 

Fata se opri. 

— Ìn situaţia că n-ai fi atît de grozav de bogată, întregi Dick 
fraza. Opinia asta a dumitale nu-i tocmai un compliment la 
adresa logodnicului! 

Ea întinse braţele şi Dick o cobori de acolo, cu toate că 
agilitatea ei recunoscută nu motiva aceasta în nici un fel. 

— Dick, începu ea, cînd, unul lîngă celălalt, coborîră înălţimea, 
ce să fac? 

— In ce privinţă? 

— In ce-l priveşte pe Harry. Fratele meu ţine obsesiv la 
această căsătorie, şi nici eu nu sînt tocmai împotrivă... Cel puţin 
aşa mi se pare. 

— Mare necaz să fii o moştenitoare atît de bogată! o tachină 
el. 

Fruntea ei se încreţi. 

— Să fiu eu oare aşa ceva? 

Tînărul se opri şi o privi atît de surprins că fata fu obligată să 
ridă. 

— Păi nu eşti? 

— Nu ştiu; cu ani în urmă, unchiul meu mi-a lăsat o grămadă 
de bani. Cît, habar n-am — Arthur mi-a administrat dintotdeauna 
averea. In orice caz, am mereu tot ce-mi trebuie. 

— Atunci, n-ar trebui să cîrteşti! o dojeni cam aspru însoţitorul 
ei. 

— Probabil că mariajele celor mai multe dintre fetele bogate 
au loc în acelaşi fel ca şi al meu, iar pînă nu demult mă împăcăm 
şi eu cu ideea că e inevitabil să fie aşa. 

— Şi de ce ţi-ai schimbat părerea? se informa el şi observă 
cum sîngele năvăleşte în obrajii ei. 

— Nici asta nu ştiu! -— răspunsul sună aproape nepoliticos. 

Aproape în aceeaşi clipă, fata zări în ochii lui Dick dorul acela 
uriaş şi fără speranţă, şi fulgerător avu revelaţia propriilor ei 
sentimente. 

Simţi că se sufocă. | se părea că bătăile năvalnice ale inimii o 
vor trăda, şi se luptă din răsputeri să-şi recîştige cumpătul. Dintr- 
odată i se năzări cu acuitate chipul logodnicului ei, tînărul acela 
uscăţiv, atît de lesne iritabil, care avea orice — exceptînd 
adevăratul caracter bărbătesc. Un tip lipsit de energie care aici 
se ruga, aici încerca să se impună vociferînd, fără să se preocupe 
de impresia pe care o făcea asupra femeii cu care urma să-şi 
împartă viaţa. Şi de la viziunea aceasta atît de confuză, ochii îi 
lunecară mecanic la bărbatul de lîngă ea: serios, stăpinit, 
puternic şi cu încredere în sine. 

Zece minute mai tîrziu, îndreptindu-se către Willow House, 
încă se mai chinuia cu o anumită problemă, fără a fi în stare să-i 
găsească soluţia... 

Dick Alford, mergînd agale spre casă, observă făptura 
slăbănoagă a fratelui său aşteptindu-l la capătul aleii de ulmi. 

Vîntul îi ridica pulpanele redingotei, şi cum stătea acolo, puţin 
aplecat înainte şi fidel obiceiului de a-şi înclina capul în faţă, 
semăna mai mult ca oricînd cu o pasăre mare şi greoaie. Cu 
figura descompusă de furie, începu să înainteze în întîmpinarea 
mezinului. 

— Multe le las în seama ta, Richard; aventurile amoroase însă 
să ştii că mi le rezolv singur! 

Vocea lordului Chelford avea în ea stridenţele unei mînii in- 
fantile. 

— Îți interzic să te amesteci în chestiunile mele personale, ne- 
am înţeles? Ai mai gonit o fată de lîngă mine — vezi ce faci cu 
Leslie! 

— Cum poţi să-ţi... 

— Vrei să nu mă însor, îl întrerupse fratele mai vîrstnic. Să ştii 
că nu sînt un nătărău, Dick! Următorul care are drept la 
moştenire eşti tu... Oricum, logodna asta n-ai s-o zădărniceşti! 

In primul moment asprimea şi nedreptatea acuzaţiei alungară 
tot sîngele din faţa celui mai tînăr. Apoi, mobilizîndu-şi toată 
puterea voinţei, izbucni într-un hohot de ris. Scene de felul 

acesteia se petreceau aproape zilnic; niciodată însă Harry nu 
mersese atît de departe. In zece minute furtuna avea să se fi 
istovit şi furiosul de acum se va preschimba iar în omul acela 
amabil; cu toate acestea, momentan, situaţia era greu supor- 
tabilă. 

— De ce reproşurile acestea?... se apără el. Am îndepărtat-o 
pe acea Wenner, întrucît n-avea cum să fie o soţie potrivită 
pentru tine. 

— AŞ, de unde! Ai vrea să nu mă căsătoresc defel, asta e! ţipă 
cel mai mare. De-abia aştepţi să scapi cumva de mine, iar o nouă 
contesă Chelford e ultimul lucru din lume pe care ai voi să-l vezi! 

Dick Alford amuţi. Dumnezeu ştie, fratele lui avea cumva 
dreptate... Ingrozitoare ziua în care Harry Alford va aduce în casa 
cea mare o femeie, care ar trebui după aceea să se implice în 
taina aceea înspăimîntătoare ce stăruia deasupra Fassaway-ului 
ca un nor întunecat. 

IV 
AURUL GALIOANELOR ŞI ELIXIRUL VIEŢII 


MEZINUL ŞEDEA ÎN CAMERA CEA mică, în care lucra de cele 
mai multe ori; dosarele şi bibliorafturile dădeau încăperii un aer 
oficial. Ferestrele franţuzeşti dinspre grădină erau larg deschise, 
fiindcă în ciuda lunii septembrie, noaptea era atît de călduroasă 
că Dick se văzuse nevoit să-şi dezbrace haina. Dacă între lordul 
Chelford şi maică-sa exista o mare asemănare, atunci nici cel 
mai ager observator n-ar fi reuşit să constate o fărimă a acesteia 
între Dick Alford — atletul lat în spate, al cărui ten bronzat 
vorbea convingător despre activitatea în aer liber — şi fratele 
său vitreg, cel firav şi cu obrajii palizi. Şi în vreme ce Dick 
împinse puţin mai la o parte bătrîna maşină de scris şi îşi aprinse 
iarăşi pipa, ochii săi albaştri îl măsurară pe servitor clipind ironic. 

— Starețul Negru? O, Doamne! L-ai văzut, Thomas? 

— Eu nu, Sir. Dar domnul Cartwright, da. 

Şi Thomas furniză o relatare amănunţită asupra păţaniei 
îngrozitoare a băcanului din sat. 

— Cine ştie dacă Starețul Negru nu-i de vină şi în ce priveşte 
focul care a izbucnit în casa parohială, atunci cînd vicarul a fost 
plecat în călătoria aceea! făcu el gînditor. 

— Ajunge, Thomas. In ceea ce-l priveşte pe domnul 
Cartwright, ori a fost beat ori a văzut vreo umbră. Privi afară spre 
gazonul scăldat acum în razele albăstrii ale lunii pline. In astfel 
de nopţi deseori ţi se pot năzări lucruri ciudate... dar parcă lordul 
Chelford interzisese orice discuţie despre Abatele Negru, nu? 

— Într-adevăr, Sir. 

— Atunci ţine-ţi gura. 

Cu pipa între dinţi, Dick traversă agale salonul, îndreptîndu-se 
spre bibliotecă. 

Lumînările electrice ale celor trei candelabre nu fuseseră 
aprinse. Ardeau doar cele două lămpi cu abajur verde care se 
găseau pe biroul cel mare, accentuiînd parcă şi mai mult aerul 
sumbru al încăperii. 

Zărind ţinuta fratelui său, lordul Chelford îşi încreţi fruntea. 

— Zău aşa, Dick, mi-ar conveni foarte mult ca pe viitor să nu 
mai te înviîrţi prin casă în maniera asta... hm... lejeră: fără haină 
şi în pantaloni de călărie. Arată oribil. 

— Dar e mai plăcut pe zăpuşeala asta, îl asigură Dick şi se 
aşeză. Nervii tăi sînt în stare să suporte mirosul unui tutun ca 
lumea? 

Mai vîrstnicul se foi jenat. Apoi deschise o tabacheră de aur şi 
îşi alese o ţigară. 

— Mai bine o lulea de mahoarcă decit o sută din impuţiceniile 
astea ale tale, zîmbi Dick. N-am nimic împotriva ţigaretelor... dar 
parfumate?! 

— Dacă astea nu-ţi convin, n-ai decit să părăseşti camera, 
bombăni fratele. 

Apoi, în maniera sa abruptă: 

— Ai citit articolul ăsta din ziar? De fapt n-aş putea afirma că 
tonul e neprietenos faţă de mine. Dar totuşi: cum să fi ajuns 
povestea asta la cunoştinţa reporterului? 

Mezinul parcurse rîndurile. 

— Ştiu şi eu?... Fantoma noastră ne ajută, ne face să devenim 
celebri în presă! 

— Nu eşti în stare să iei lucrul ăsta în serios? se îndirji Harry. 
Nu vezi cît de tare mă supără? Tu cunoşti situaţia nervilor mei, 
dar ce-ţi pasă? Rece şi nemilos ca piatra, şi toţi cei din jurul tău 
se pare că-ţi urăsc manierele! 

Dick trase trist din pipă. 

— De, aptitudinile mele nefericite, ce să-i faci! Mi-e teamă că 
am ajuns să fiu prea eficient. Doar aşa-mi pot explica 
impopularitatea asta a mea, caţe mă face să nici nu mai dorm 
noaptea! 

— Pentru Dumnezeu, încetează cu tîimpeniile! 

— Bine, uite că sînt iar foarte solemn. Pune-mă la încercare cu 
un cîntec bisericesc. 

Evident indispus, Harry se răsuci puţin şi, începînd să 
răsfoiască nervos cartea ce se afla în faţa sa, aruncă o privire 
semnificativă spre uşă. 

— Arăţi total epuizat. Nu crezi că e de-ajuns pentru azi? îl 
atenţionă fratele mai mic ridicîndu-se, după care se aplecă 
asupra cărţii deschise. 

Dar textul era în germană, şi cunoştinţele lui în materie de 
limbi străine nu depăşeau nivelul francezei folosite la redactarea 
listelor de bucate ale restaurantelor. 

După ce oftă enervat, lordul Chelford se sprijini ceva mai bine 
pe spătarul fotoliului său capitonat. 

— Probabil că mă socotiți drept un nătîng, fiindcă îmi petrec 
timpul cu astea — mîna lui arătă spre rafturile de cărţi —, în loc 
să mă distrez cu Leslie? 

— Exact, confirmă Dick. Zău aşa, logodnicul care eşti, trece 
aproape neobservat. 

Harry Chelford zîmbi superior. 

— Din fericire, Leslie ştie că se mărită cu un biblioman şi nu cu 
un sportangiu... Şi ce părere ai avea, dacă ţi-aş spune ritos că 
sînt undeva la jumătatea drumului care duce la descoperirea 
faimosului tezaur Chelford? 

— Echivalentul a trei sferturi din drumul către găsirea pietrei 
filozofale, nu? 

Dar ironia îi găsi fratele impermeabil. Trase de un sertar, 
pentru a scoate de acolo un volumaş legat în pergament, cu 
trăsăturile de condei ajunse, din pricina scurgerii vremii, la 
nuanţa unui verde estompat. 

— la ascultă: 


„La cincisprezece ale lunii, în ziua Sfintului lacob, Sir Walther 
Hythe se reînturnă din călătoria sa făcută în crucişul şi 
curmezişul Mărilor Spaniole, pentru ale căror cheltuieli am 
împrumutat întiiaşi dată trei mii opt sute de lire şi iară opt mii de 
lire de la lombaraul Bellotto. Au adus cu sine Sir Walther Hythe 
cu zece care, una mie bare de aur, fiecare cîntărind treizeci şi 
cinci de livre!, provenind de pe vasele spanioleşti Esperanza şi 
Escurial. De seceta va mai ține, va trebui ca aurul să fie dus la 
acel loc sigur, căci mi se pare nechibzuit a-l încunoştința pe 


11 livră (pouna- în Ib. engl)= 0,435kg 

lordul cancelar despre captură — şi asta din pricina lăcomiei 
reginei. 

Au mai adus cu sine şi acel şip de cristal în care se află elixirul 
vieții, pe care un preot din stirpea aztecilor l-au fost dat lui Don 
Fernando Cortez şi din care este îndeajuns o picătură pe limbă, 
pentru a-i trezi chiar şi pe morți, cum au jurat pe Sf. Cruce 
părintele Pedro din Sevilla. Sus-zisul şip îl voi aşeza cu mare 
băgare de seamă în ascunzătoarea comorii. Lui Sir Walther Hythe 
i-am îngăduit să păstreze pentru sine una sută bare, ce au şi 
făcut, cu mare mulțumită; apoi pe corabia sa „The Good Father” 
purces-au de la Chichester pe mare. Dar vasul naufragie în 
apropiere de coasta ținutului Kent, iară Sir Walther Hythe, 
căpitanul său, şi marinarii toți se înecară. Aşa fost-a nenorocirea 
sa. Cum eu însumi mă aflu în oareşicare primejdie din pricina 
grijii statornice pe care o port adevăratei mele surioare, Mary... ”. 


— Aici se termină însemnarea, spuse lordul Chelford. Nimic nu 
justifică presupunerea că persoana celui care a scris aceste 
rînduri ar fi fost surprins de sosirea ostaşilor Elisabetei — care îl 
socoteau suspect de a fi participat la conspirația în favoarea 
Mariei Stuart — tocmai cînd încerca să adăpostească comoara. 
Unde se află deci faimosul şip? 

— Unde se află aurul, întrebă Dick, cel cu înclinații practice. Ce 
ştiu despre regina Elisabeta, mă face să fiu sigur că a pus mîna 
pe tot. Altfel n-ar fi căutat strămoşii noştri comoara în zadar, mai 
bine de patru sute de ani, şi... 

Fratele său îl întrerupse gesticulînd supărat: 

— Aur!... Aur! La naiba cu aurul! Dacă-l găseşti, n-ai decit să-l 
păstrezi. Eu vreau sticluţa! 

Chipul i se acoperise cu o peliculă de transpiraţie, şi omul 
continua şoptit: 

— Dick, mi-e teamă de moarte. Teama asta mă sugrumă zi şi 
noapte. Cînd şed aici, număr orele şi mă întreb tremurînd cînd 
oare mă va lua?! De ce nu rizi? Haide, dă-i drumul! 

Faţa lui Dick rămase însă gravă. 

— Nu rîd, Harry. Dar nu-ţi dai oare seama că nădejdea asta 
într-un elixir al vieţii e o absurditate? 

— De ce? 

Ochii lordului Chelford străluceau febril. 

— De ce să nu admitem că învățații de odinioară nu l-ar fi 
descoperit? Ar fi mai de mirare decit telegrafia fără fir sau 
fisiunea nucleară? Cu cîțiva zeci de ani în urmă zborul era privit 
ca o minune. Vreau sticla... vreau elixirul! Aurul?... Aruncă-l în 
stradă, dă-l semenilor cărora le lipseşte. Eu vreau viaţa, pricepi 
tu?... Vreau viaţa şi vreau ca teama să se sfirşească. 

Şi, ştergîndu-şi fruntea umedă, gifii încă odată: 

— Vreau ca teama să se sfirşească. 

In tot acest timp, ochii lui Dick stăruiseră pe chipul fratelui 
său. Aşa ceva urma să fie soţul lui Leslie Gines? 

„„„Se cutremură. 

V 
ÎN ZORII ZILEI, PRINTRE RUINE 


DACĂ ONORABILUL Richard Fallington Alford? ar fi fost 
considerat o personalitate suficient de importantă pentru a 
revendica un loc într-una din lucrările de informare mai 
cunoscute, atunci atît obiectul activității sale cît şi hobby-urile ori 
modul cum îşi petrecea timpul consacrat vacantelor — toate 
acestea la un loc alcătuind substanța vieții sale — ar fi trebuit să 
fie grupate sub titlul de: „Administrarea şi întreținerea do- 
meniului Chelford”. Vechilii săi afirmau că nu exista fir de iarbă 
pe cuprinsul moşiei de soarta căruia să nu ştie; arendaşii se jurau 
pe ce aveau ei mai sfînt că oricît ai fi căutat, nu erai în stare să 
găseşti un altul mai priceput ca el să prețuiască pînă la ultimul 
penny? valoarea recoltei, încă din momentul cînd spicele de-abia 
înfrăţiseră. In privinţa bătrînei clădiri a conacului boieresc, a vir- 
tuţilor şi slăbiciunilor acesteia, era mai bine orientat decît 
arhitectul care avea în grija sa construcția; putea oricînd să-ți 
arate unde anume, în timpul reginei Elisabeta, greşiseră 
constructorii fundaţiile, ba chiar era în stare să-ţi înfăţişeze 
îndată urmele zidurilor de apărare ale vechiului castel, făcute 
una cu pămîntul de Richard de York, cel care, cu acelaşi prilej, 
pusese ca lordul Chelford, cel de-al patrulea care purtase acest 
nume, să fie spînzurat undeva pe drumul ce ducea spre poarta 
trufaşei citadele. Pilastrul respectiv de care fusese atîrnat 
vrednicul lor strămoş mai dăinuia şi acum, cotropit de nişte 
trandafiri agăţători luxurianţi. 

In răcoarea unei dimineţi de toamnă, cînd soarele palid se 
chinuia să străpungă trimbele ceţii, Dick se îndrepta agale spre 
ruina abației. Nu prea mai exista mare lucru din lăcaş. Un turn 
dărăpănat lovit de trăznet, jumătate din arcada înaltă a uneia din 
ferestre acelui balcon închis, tipic pentru asemenea clădiri —, un 
amestec de moloz şi piatră, rămas de pe urma soldaţilor lui 


2 Honourable — Titlu dat în Anglia copiilor nobililor de un anume 


rang. 
3 Penny — moneda subdivizionară. 

Cromwell, iar sub covorul de iarbă puteai ghici pavimentul curţii 
interioare. 

Inhala cu plăcere fumul de tutun amestecat cu aerul rece al 
zorilor, şi continuîndu-şi drumul la care îl obligaseră nişte motive 
prozaice — văcarul îl anunţase că una dintre vite murise, după 
părerea lui din pricina unei boli contagioase —, întîrzie cu 
privirea asupra arcadei care semăna cu un semn de întrebare 
uriaş. Într-o zi, cînd tezaurul Chelforzilor va fi scos la lumină, sau 
cînd se va constata că zăcămiîntul acela de, cărbune se pretează 
pentru exploatare, sau cînd Harry îşi va aduce mireasa acasă, 
atunci restaurarea abației va deveni posibilă... 

Dintr-odată, pasul i se opri în loc. 

Cineva se mişcă printre ruine... o femeie! Şi cu toate că 
persoana era întoarsă cu spatele către el, ceva din înfăţişarea ei i 
se păru cunoscut. 

Părăsind cărarea, bărbatul se îndreptă spre ruine. Ciudata 
vizitatoare pare-se că nu-i sesizase apropierea, fiindcă, în clipa în 
care o strigă tresări şi scoţind un țipăt scurt se răsuci brusc. 

— Dumneata, d-ra Wenner?... Bună dimineaţa! Dar matinală 
mai eşti... 

Ochii tinerei scînteiară furioşi către cel care o surprinsese 
astfel. Se sili totuşi să răspundă politicos. 

— Bună dimineaţa, d-le Alford. Locuiesc pentru cîtva timp în 
sat şi m-am gîndit, profitîind de ocazie, că n-ar strica să mai 
contemplu zidurile astea vechi. 

— leri ai încercat să vorbeşti cu fratele meu. 

— Şi? 

— Cu toate că la momentul potrivit ţi-am dat de înţeles că 
pentru noi toţi ar fi mai convenabil să te ţii cît mai departe de 
porţile Fossaway-ului!! 

— Cît de mult regret că am incomodat tocmai pe păstrătorul 
virtuţilor familiei! 

Vocea ei era tăioasă ca o lamă de ras. 

— Oricum, lordul Chelford ar fi putut catadicsi să mă 
primească, după toate cîte s-au întîmplat între noi. 

— Singurul lucru care s-a petrecut între dumneavoastră doi, d- 
ră Wenner, a fost plătirea şi primirea unei retribuţii săptăminale. 

Liniştea lui Dick o scoase din minţi. 

— Mi-a făcut o propunere şi, dacă n-ai fi intervenit, m-ar fi luat 
în căsătorie. Dacă n-aş fi o persoană cu educaţie şi cu maniere, 
aş putea — ca revanşă pentru un astfel de abandon laş — să scot 
mii şi mii de lire de la el! Dar ştiu eu cine de vină: un parazit ca 
Dick Alford care şi-a vărsat veninul asupra mea. Să-ţi fie ruşine 
obrazului, sărăntocule ce eşti! spumegă ea. 

Potopul acesta de cuvinte părea că îl amuză copios. 

— Mi-ai ruinat viaţa! continuă revărsarea de furie. Trei ani l-am 
susţinut pe lordul Chelford în strădaniile sale de a găsi comoara, 
şi chiar şi el a afirmat ritos că niciodată încă n-a avut o secretară 
atit de capabilă. 

— S-ar putea ca asta să fie aşa, încercă el să aşeze lucrurile în 
matca lor. Mi-aş permite totuşi observaţia că, în circumstanţele 
actuale, prezenţa dumitale aici este cel puţin lipsită de tact. 

— Altfel spus... să mă car de aici? 

Dick Alford continuă înclinînd capul. 

— Te duc pînă la şoseaua comunală, spuse el prevenitor, şi 
fata era atît de preocupată de nenorocul ei, încît nu mai avu 
puterea să-i refuze propunerea. 

Ce o fi căutat cu noaptea în cap printre ruine? reflectă 
însoţitorul ei. Dar nu-şi ascunse că n-ar fi avut rost să-i pună vreo 
întrebare în acest sens. 

Cînd coborîră panta destul de abruptă spre Ravensrill, uşorul 
care de o mie de ani constituia limita domeniului Fossaway, fata 
aruncă peste umăr: 

— Nu l-aş mai lua acum nici pentru un milion de lire! N-are 
decit s-o ia liniştit pe Leslie Gines. Din parte-mi, multă fericire! 

— O să-i transmit urările dumitale atît de amabile, răspunse el 
ironic, ceea ce întărită iarăşi furia ei. 

— Ar trebui însă să fie foarte atent, să nu i-o sufle cineva! 
continuă otrăvită blonda cea drăguță. Toată lumea ştie cît de 
tare s-a înamorat de ea şi Second Son?. Halal perspective pentru 
lordul Chelford, n-am ce spune! 

Se uită după ea, pînă cînd o cotitură a şoselei o ascunse 
privirilor sale. 


+ Second son — Fiul al doilea. 

Toată lumea ştia că o iubea pe Leslie! lar el realizase acest 
lucru de abia în clipa de faţă... 

VI 
PAGUBE, ÎMPRUMUTURI, RESTANŢE ŞI SOMAŢII 
DE PLATA 


ÎN TOATĂ LONDRA NU EXISTĂ POATE un oficiu juridic 
particular care să poată concura în materie de lux cu cel al lui 
Arthur Gines. O încăpere mare, lambrisată în alb, cu aplice 
argintate, a căror lumină era tamisaţă de abajururi roz. 

Podeaua era acoperită cu un covor trandafiriu, în care piciorul 
se cufunda ca într-o peluză bine îngrijită, şi fiecare piesă a 
mobilierului era din lemnul cel mai de soi. Oricare client care-l 
vizita pe elegantul avocat, era solicitat — politicos dar insistent 
— de un anunţ plasat în apropierea uşii sanctuarului său, să nu 
fumeze înăuntru. Ferestre duble ţineau la distanţă zgomotul 
străzii, jaluzele se împotriveau razelor de soare ce se aventurau 
uneori în City, şi perdele lungi de pluş — rozalii, evident — 
încercau să ofere protecţia împotriva acelei lumi îngrozitoare, 
care, acolo afară, în Holborn deci, era parcă mai febrilă şi mai 
agitată ca nicăieri altundeva. lnăuntru însă, trandafirii mureau 
lent, risi- pindu-şi miresmele; dar nu era de ajuns atit: d-l Gines 
avea o slăbiciune atît de manifestă pentru aromele scumpe, încît 
mai cumpără cu regularitate şi minusculele flaconaşe de cristal 
în care se aflau esenţele cele mai subtile distilate de o 
binecunoscută firmă londoneză... 

Blond, cu un ten delicat şi cu o mustăcioară gălbuie, era o 
reclamă vie pentru furnizorii lenjeriei şi veşmintelor sale. 
Redingota, cambrată strict pe talie, nu prezenta nici cea mai 
vagă urmă a vreunei cute de prisos; vesta gri, pantalonii de 
culoare închisă, vărgaţi, cravata penibil de corectă — toate erau 
„ton sur ton” şi te copleşeau! 

Rareori d-l Gines se învrednicea să susţină vreo cauză în faţa 
justiţiei. Şeful său de birou, un cincantenar încărunţit, pe care 
colegii de branşă ai avocatului îl considerau drept creierul firmei, 


> Ton sur ton — Nuanţe ale unei culori (în sens de minuţios 
asortat). 

dădea pledanţilor toate, instrucţiunile necesare. Personal, şeful 
nu se ocupa decit de clienţii cei mai importanţi. 

Cam pe la ora zece înainte de amiază, într-o frumoasă zi de 
septembrie, Rolls-ul d-lui Gines trase silențios în faţa biroului. 
Tînărul servitor care şedea lîngă şofer sări pe trotuar şi deschise 
uşa, iar avocatul descinse grațios. Un boboc de trandafir alb îi 
împodobea butoniera, şi trecătorul ocazional care l-ar fi zărit şi i- 
ar fi inventariat jobenul impecabil, cizmuliţele strălucitoare de 
lac, precum şi mînuşile de culoare crem, probabil că l-ar fi luat 
drept un logodnic pe cale de a ajunge în faţa altarului. 

Liftul îl transportă la primul etaj, unde, cu o plecăciune 
respectuoasă, un portar deschide rapid uşa, în vreme ce 
servitorul dispăru cu bastonaşul şi pălăria. 

Impingînd la o parte corespondenţa deja desfăcută pe masa 
de lucru d-l Gines apăsă de două ori pe un buton de onix. La 
cîteva secunde după aceea şeful său de birou se ivi cu un teanc 
de acte în deschizătura uşii. 

— 'nă dimineaţa, Milder. Ce ai acolo? 

— Somaţii de plată. 

— Pentru mine?! 

Milder confirmă printr-un gest al capului, şi avocatul răsfoi 
plictisit documentele. 

— O să aveţi neplăceri; se va introduce plîngere în unele 
dintre aceste chestiuni. Pînă acum mi-a fost cît de cît cu putinţă 
să-i împiedic pe creditorii dvs., de la un atare procedeu, dar cel 
puţin trei dintre dînşii trebuiesc prompt achitaţi. Aţi pierdut mult 
la ultimele curse? 

— Opt sau nouă mii de lire. Nu ştiu exact. 

— Fiindcă n-aţi plătit banii, replică Milder aspru. 

— Pe vreo cîţiva, care au fost extrem de insistenţi, i-am onorat 
totuşi. Chestia asta de aici — îşi aşeză miîna-i îngrijită pe unul 
dintre dosare — e importantă? 

— Da, e un lucru într-adevăr foarte grav, răspunse şeful de 
birou, extrăgind actele respective dintre coperţi. Curatorii 
succesoriali ai averii Wellman vor să sesizeze instanţa, pentru a 
vă obliga să rambursaţi trei mii de lire sterline — împrumutul pe 
care l-aţi obţinut de la defunct. 

— Şi n-aveţi cum să reglaţi mizeria asta? 

— Imposibil; întrucît e vorba de un obiect succesorial, ei au 
devenit astfel creditorii dvs. Ştiţi doar foarte bine acest lucru! 
Extrem de neplăcută chestiunea, dacă ajunge în faţa justiţiei. 

Arthur Gines ridică din umeri. 

— Ei, ce mare lucru... Un împrumut oarecare.!... 

— Dar nu-i deloc aşa; dvs. aţi fost avocatul lui Wellman, 
persoană care din pricina lipsei de discernămiînt atestate — era 
legal incapabilă de a hotărî şi încheia şi cea mai mică tranzacţie. 

Vă avertizez că lucrurile pot deveni teribil de primejdioase, iar 
procuratura nu va întiîrzia să vă incomodeze cu tot felul de 
întrebări neplăcute. 

— Mă rog, să lăsăm asta. Mai este ceva? se interesă Gines, 
morocănos. 

— O creanţă de o mie două sute de lire — mobila pentru 
Willow House —, şi o alta din partea celui care v-a vîndut casa, 
pentru restul valoric ce... 

Arthur Gines, care, pus pe ginduri de atitea veşti proaste, 
simţise nevoia să se sprijine de spătar, mestecînd de zor capătul 
unei scobitori de aur, îl întrerupse... 

— Cit fac toate la un loc? 

— Cam şase mii de lire. Puteţi să-i procuraţi? 

— Nu! 

— O poliţă?! 

— Şi cine s-o gireze? 

Milder îşi scărpină bărbia. 

— Ştiu şi eu?... Poate lordul Chelford? 

VII 
PROPUNERILE D-LUI MILDER ŞI ALE D-REI 
WENNER 


ARTHUR GINES RISE ÎNCETIŞOR. 

— Ce-ar spune oare Chelford, dacă m-aş prezenta la el cu o 
asemenea propunere! Se pare că uitaţi, scumpul nostru şef de 
birou, că pentru lordul Chelford eu însemn fratele unei tinere 
care la cea de-a douăzeci şi cincea ei aniversare moşteneşte 
aproape o jumătate de milion de lire. Şi nu numai că sînt fratele 
sus-zisei domnişoare, dar şi tutorele ei. Ba, pe deasupra, mai ad- 
ministrez şi averea defunctei lady Chelford... Lordul Harry 
Chelford e un imbecil, dar oricum nu unul atît de mare încît să nu 
observe nimic, fără să mai luăm în caicul că toate chestiunile 
sale de afaceri sînt rezolvate de Second Son. 

— Vorbiţi despre Alford, nu? De ce îi spuneţi aşa? 

— Fiindcă din timpul prunciei i s-a tot spus aşa, replică d-l 
Gines impacientat. Un diavol destul de viclean! Nu sînt deloc 
sigur dacă nu cumva bănuie că de averea lui Leslie s-a ales 
praful, fiindcă uneori îmi pune nişte întrebări afurisit de 
neplăcute. 

— Praful? o făcu Milder pe eroul. 

— Dar ar cam trebui să ştiţi asta, prietene. Doar trăim din ea 
de opt ani! Crupieri din Monte Carlo au adunat cu greblele lor o 
grămadă din averea fetii, şi diverşi bookmakeri€ îşi construiesc 
din aceşti bani vile la ţară. Praf, da, acum! Fiindcă în urmă cu 
zece ani erau încă două sute de mii de lire. 

Işi răsfiră degetele şi examină actele cu o mină ironică. 

— Dar astăzi... astăzi? 

— De fapt ce intenţionaţi să scoateţi de la acest Chelford? Că 
bani nu prea există nici la Fossaway. 

D-l Gines zimbi pe sub mustață. 


S Bookmaker — Persoana oare ţine registrele de rămăşaguri la 
cursele hipice. 


32 


— Înainte de a-mi investi timpul şi strădaniile pentru a 
cumpăra o casă nu departe de Fossaway şi a o pune pe Leslie în 
legătură cu lnălţimea Sa, ca persoană prudentă ce sînt, m-am 
informat în prealabil cu privire la situaţia materială a 
potenţialului mire. Bani gheaţă nu prea are, şi puţinul de care 
dispune îl datorează de fapt fratelui său care fidel crezului „Nu 
scăpa din mînă ceea ce ai”, nu se învoieşte la nici o vînzare de 
teren de proporţii mai mari. Evaluat sumar, Harry Chelford e un 
om aşa la vreo două sute cincizeci de mii de lire — fără a mai 
adăuga şi tezaurul îngropat. 

Un copist intră pentru a prezenta nişte scrisori în vederea 
semnării, şi după ce acesta părăsi camera, Milder căută să 
înţeleagă mai bine. 

— Şi sora dvs, încă se mai consideră o moștenitoare bogată? 

— Da, se lasă pradă acestei iluzii, declară nepăsător celălalt. 
Doar nu presupuneţi ca Leslie ar tolera cu bună ştiinţă nişte 
manevre incorecte?... Şase mii de lire sterline! o sumă a dracului 
de mare pentru mine... acum! Şi cînd Black Satin a fost învins cu 
o lungime la cursa cu obstacole de la Drayton, am pierdut de trei 
ori pe atît! Singurul lucru care-mi mai rămîne de făcut e să 
grăbesc nunta! 

— Şi cu moşia din Yorkshire ce se aude? 

— Vinzarea ei mi-ar fi adus douăzeci de mii de lire, fiindcă m- 
am convins personal de existenţa unui puternic strat de cărbune. 
Dar Secord Son — lua-l-ar dracu' odată i-a trimis la plimbare pe 
oamenii mei de paie. 

Urmă o tăcere îndelungată! 

— Şi acum? îndrăzni în cele din urmă Milder. 

— S-a terminat cu ştiinţa mea, mirii Gines. N-aveţi vreo idee 
care m-ar putea descurca? 

— Daţi-mi cinci minute să mă gîndesc, răspunse bărbatul mai 
vârstnic şi părăsi luxoasa încăpere. 

Indreptîndu-se spre biroul său, fu oprit un moment de una 
dintre dactilografe, care îi înmînă un plic pe care o mîna nu prea 
familiarizată cu truda scrisului i-l adresase personal. Inlăuntrul 
acestuia se afla un mesaj care începea abrupt: 

„Luminăţia Sa studiază zi şi noapte o carte ce a sosit marțea 
trecută din Germania şi care trebuie să fie foarte veche, fiindcă 
tiparul e atit de complicat că n-am putut desluşi nici măcar titlul. 
Deasemeni, anticarul său din Londra i-a trimis un plan al 
castelului Fossaway de odinioară. D-I Alford a vindut Red Farm-ul 
domnului Leonard — şeful de birou zimbi — aceasta pentru 3 500 
lire. Domnişoara Gines a venit ieri la ceai şi s-a preumblat apoi 
cu logodnicul ei prin parc. Se vorbeşte mult despre Călugărul 
Negru. Mai întîi a fost văzut de Thomas Elvin, feciorul niţel cam 
nerod al văcarului, apoi de băcanul Cartwright, şi de fiecare dată 
în preajma ruinelor. Un cumpărător al moşioarei din Yorkshire a 
fost refuzat, la îndemnul şi sfatul d-lui Alford. Cînd am servit 
ceaiul, lord Chelford şi-a exprimat dorința ca nunta să aibă loc în 
octombrie, dar d-ra Gines a spus că i-ar conveni mai degrabă o 
dată situată după Crăciun. Apoi d-l Alford a propus ca rezolvarea 
învoielilor cu privire la dota miresei să fie încredințată notarilor 
firmei Sampson & Howard, cei care se bucuraseră şi de în- 
crederea răposatului lord Chelford, dar Luminăţia Sa l-a 
desemnat pentru aceasta pe d-l Gines. Altceva n-am mai reuşit 
să aud, fiindcă d-l Alford m-a trimis afară. Miss Wenner, fosta 
secretră, a sosit ieri de la Londra, dar n-a fost primită din 
dispoziția d-lui Alford...” 


Iscoada mai raporta şi alte cîteva chestiuni de mai mică 
importanţă, iar d-l Fabian Milder, după ce se mai ocupa de nişte 
formulare de pe masa lui de lucru, se reîntoarse în biroul privat 
al şefului său. 

— Asta ce mai e? întrebă Gines, cînd salariatul depuse o hirtie 
pe birou. 

— O poliţă cu scadenţa peste şase luni, pentru şapte mii de 
lire. Am trecut cu o mie de lire mai mult decit vă era strict 
necesar. Cu semnătura dvs. şi cea a lordului Chelford înseamnă 
bani peşin. 

— Aşa ceva... aşa ceva nu risc, se împotrivi avocatul. 

— Dar ce, parcă trebuie să-i spuneţi cu tot dinadinsul că e 
vorba de o cambie? N-aveţi decît să-l duceţi cumva de nas — 
altceva nu veţi fi avînd, dar ideile bune nu v-au lipisit niciodată! 

Sau explicaţi-i pur şi simplu că aveţi nevoie de semnătura lui, 
pentru a ridica ipoteca de pe nu ştiu care bun imobiliar al sorei 
dvs. 

Nehotărit celălalt răsuci hîrtia încoace şi încolo. 

— Şi în ziua scadenţei? 

— In şase săptămîni Luminăţia Sa e însurat. Dacă situaţia dvs. 
nu s-a îmbunătăţit, n-are decit să treacă totul sub tăcere şi să 
plătească. Fără ezitări, tînărul meu prieten: sînteţi pe marginea 
prăpastie!! Şi dacă vă duceţi la fund, atunci mi-am pierdut şi eu 
mijloacele de existenţă. 

— Oricum, staţi mai bine decît mine, mirii superiorul său, în 
vreme ce întindea mîna spre stilou pentru a semna. 

— Fiindcă nu cheltui atit. 

— Poate că aţi fi reuşit să mă împrumutaţi chiar dvs. cu suma 
asta? 

— Desigur. Dar eu mă pricep să umblu cu banii, şi a vă 
împrumuta nişte bani, nu reprezintă, după părerea mea, un 
plasament prea fericit, recunoscu Milder fățiș. 

De-abia părăsise camera de cîteva minute, că reveni şi trase 
cu băgare de seamă uşa după el. 

— Cunoaşteţi o d-ră Wenner? întrebă el cu glas scăzut. 

— Da. Ce doreşte? 

— Ar dori să vă vorbească într-o chestiune presantă. Este una 
dintre... hm, prietenele dvs.? 

Arthur clătină capul. 

— Nu. l-am făcut cunoştinţă lui Fossaway — a fost secretara 
lui Chelford. Nu puteţi afla cumva ce doreşte? 

— Am încercat deja s-o fac, dar fără rezultat. Să-i fac vînt? 

D-I Gines reflectă un moment. 

— Mai bine nu. Lăsaţi-o să intre. 

Indată după asta, Mary Wenner îl salută cu un gest familiar al 
capului. 

— lată o plăcere neaşteptată, domnişoară. De fiecare dată 
cînd vă văd, constat că aţi devenit şi mai drăguță! 

Tînăra primi complimentul drept ceva care i se cuvenea şi se 
aşeză nonşalant pe colţul biroului. 

— Am fost la Fossaway, relată ea. 

— Vai, prostuţa! sună replica. Nu ştiu de ce-mi închipuisem că 
povestea aceea era îngropată definitiv?! Acum trebuie însă să fiţi 
cuminte, deoarece Chelford se va căsători cu sora mea. 

— Lucru care nu mă surprinde — că doar am văzut cum vă 
țeseaţi mrejele! 

Cu o mică săritură ajunse în faţa avocatului şi îşi aşeză miinile 
pe umerii lui. 

— Arthur, să ştii că m-am săturat de bătutul la maşină! Dar 
mai este ceva: tare aş vrea să i-o plătesc acestui cîine afurisit 
care se cheamă Dick Alford. Am mai fost dată afară de undeva 
fiindcă i-am făcut unui bărbat o propunere — acum o risc a doua 
oară: Nu-i aşa că noi doi ne-am împăcat mereu foarte bine? 

Surpriza năucitoare îl făcu să murmure cîteva cuvinte 
nedesluşite. 

— Arthur, v-aş sfătui să nu respingeţi din capul locului o 
chestie importantă ca aceasta! Insuraţi-vă cu mine şi o să vă 
aduc o zestre care depăşeşte cu mult averea surioarei personale. 

Se holba uluit la ea. 

— Dvs.? Zestre? 

Mary dădu tacticos din cap. 

— Luaţi-mă de soţie! Şi vă duc într-un loc, unde puteţi să 
puneţi mîna pe cincisprezece tone de aur spaniol! 

VIII 
NU POŢI PIERDE CE N-AI AVUT... 


CINCISPREZECE TONE DE AUR! DOUĂ milioane şi jumătate de 
lire sterline! 

Arthur Gines nu îndrăzni să-şi creadă urechilor. Dar mîna 
agitată şi ochii strălucitori ai blondinei arătau limpede că fata 
vorbise serios. 

— Cincisprezece tone de aur! Domnişoară Mary, cred că v-aţi 
pierdut minţile! 

— Mi-am pierdut minţile?... Nu, domnule Gines, nu-i deloc aşa 
şi-n curînd vă veţi schimba părerea! Şi asta pentru că am găsit 
comoara Chelforzilor. 

Bărbatul se cufundă greoi în fotoliu Privirea lui, în care se 
amestecau mirarea şi neîncrederea, stăruia pe chipul fetii. 

— Tîmpenii! izbucni el în cele din urmă. Nu există nici un fel de 
comoară a Chelforzilor! Timpul îndelungat cît aţi lucrat cu 
lnălţimea Sa, v-a făcut să nu mai fiţi în întreaga posesie a 
facultăţilor mintale, ca să mă exprim în termeni mai puţin duri. 

— Credeţi? E adevărat că timp de trei ani m-a burduşit în 
asemenea hal cu tot felul de detalii privind problema asta a 
tezaurului, că nu mai sînt în stare nici măcar acum să mai vădo 
carte legată în pergament, fără ca să-mi vină rău. Dar într-o zi a 
sosit iar un vraf de planuri vechi — al căror obiect n-avea cum să 
fie altul decît Chelfordbury şi Fossaway — trimise de anticarul 
său din Londra; cum n-aveam prea mult de lucru — Harry 
plecase într-o călătorie —, m-am apucat să le ordonez după 
criteriile bine cunoscute; pe cel de-al treilea plan am dat de ceva 
care m-a făcut să casc ochii mari. 

— Şi despre ce era vorba? se interesă Arthur pe un ton cit se 
poate de nepăsător. 

Ea îl examină cu un suris liniştit. 

— Inainte de a vă trăda aceasta, trebuie să se mai întîmple 
destule! Arthur, dacă vă cedez comoara, ori o parte din ea, vreţi 
să vă însuraţi cu mine? 

— Aş face-o şi pentru o jumătate de milion, chiar de-aţi fi cea 
mai respingătoare femeie din lume. Darămite aşa, cînd am de-a 
face cu cel mai drăguţ îngeraş... 

— Vorbele astea dulci puteţi să le păstraţi pentru mai tîrziu, îi 
ceru tînăra şi extrase anevoie un document din poşetă. 

Dar dacă el se aşteptase că va face îndată cunoştinţă, cu taina 
comorii Chelford, cele ce urmară îi provocară o deziluzie 
amarnică. 

— Nu prea mă pricep la fineţurile juridice, continuă Mary, în 
vreme ce despăturea foaia şi o aşeza pe mapa în care se aflau şi 
celelalte acte care-şi aşteptau rezolvarea, dar cred că textul 
acesta poate fi convenabil şi obligatoriu pentru ambele părţi. 

Cu o mutră acră, avocatul citi cele ce urmează: 


„Avind în vedere că eu, subsemnatul Arthur Gines, Willow 
House, Chelfordsbury / Sussex, voi obține jumătate din tezaurul 
Chelford, mă oblig ca la cel mult o lună de la găsirea şi 
împărțirea acestuia, s-o iau în căsătorie pe Mary Wenner”. 


— Draga mea copilă... începu el în maniera sa dulceagă. 

— Vă rog să fiţi atent, domnule Arthur, îl întrerupse dur tînăra. 
Aici e vorba foarte cinstit doar de un DA sau un NU. Este 
adevărat că nu sîntem îndrăgostiţi unul de celălalt, dar rîvnesc şi 
eu la un cămin, şi la o poziţie în societate! Şi chiar dacă nu sînt o 
lady, sînt totuşi ladylike” şi am trăit destulă vreme printre oameni 
de condiţie superioară, pentru a şti să mă feresc de gafe. 

Arthur studie iarăşi hîrtia. 

— Totul e foarte frumos! Numai că tezaurul aparţine lordului 
Chelford. 

— Oh! protestă ea. Legea hotărăşte ca o comoară găsită după 
o sută de ani va fi împărţită între stat şi descoperitorul ei. 

Bărbatul îşi legăna capul zîmbind. 

— Mary-cunoscătoarea-de-legi!... Ceea ce spuneţi se aplică în 
situaţia în care nu există un proprietar legitim, draga mea copilă. 
Dar... ochii săi îi căutară pe ai ei dar... lucrul acesta n-ar trebui la 


7 Ladylike — (Ca) o doamnă, distinsă, de lume bună. 

o adică să ne deranjeze prea tare. Doar nu se poate pierde ceea 
ce n-ai posedat cîndva, nu-i aşa? 

Tînăra scoase un adînc oftat de uşurare. 

— Lucrul care mă interesează mai întîi şi întîi, continuă el cu 
vocea tărăgănată, este: unde şi cînd aţi văzut comoara? 

— Acum două zile. 

-— Acum două zile?... bîigui el. 

— Da, acum două zile. Dar înainte de a vă spune unde, trebuie 
să semnaţi. 

Şi întrucît Arthur nu dădea semne că ar fi dispus să se 
conformeze dorințelor ei, fata împături actul şi-l vîrî iar în poşetă. 

— Dar ce-i atîta grabă? sări ca ars domnul Gines. Trebuie să- 
mi acordaţi măcar o clipă de răgaz pentru a reflecta. Vă daţi 
seama cît de cît ce îmi pretindeţi?... Să mă pretez la postura de 
complice în cazul unui furt premeditat temeinic! 

— Mă rog, conştiinţa dvs. fiind atît de sensibilă, n-avem decit 
să abandonăm chestiunea. Eu una mă pot duce cu descoperirea 
asta a mea şi la Harry... 

Se pregăti să părăsească încăperea. Cu un salt, bărbatul 
ajunse iarăşi lîngă fată şi o conduse, în ciuda slabelor ei 
împotriviri şi făcînd puţin uz şi de forţă, înapoi la birou. 

— Nu fiţi ridicolă! Pretindeţi mult, Mary, şi... 

— Da, dar şi aduc destule, întregi ea. Două milioane şi 
jumătate de lire nu sînt o ceapă degerată! Vreţi să semnaţi hîrtia 
asta, da sau ba? 

După ce avocatul mai parcurse în grabă textul o dată, făcu o 
corectură măruntă şi semnă. 

— Ce aţi mai adăugat? se informă ea suspicioasă. 

— O, „ieşire în caz de pericol” pentru Arthur Gines. Acum 
angajamentul arată astfel: „Avînd în vedere că eu... etc., etc... 
voi obţine jumătate din tezaurul Chelford, în contul clientului 
meu lord Chelford...” 

La început tînăra nu pricepu înţelesul modificării — apoi însă 
un zîmbet începu să-i cuprindă faţa. 

— Arthur, cîteodată sînteţi chiar inteligent de-a binelea. 

Gines îi înconjură şoldurile cu braţul şi o conduse spre 
fereastră. Dedesubt, coloane de maşini se mişcau spre est şi 

vest. Un autocamion pe obloanele căruia se poate citi inscripţia 
„D Tone” trecu duduind. Trei astfel de vehicule destul de 
măricele, gîndi avocatul iubitor de fast şi de bănet, vor fi 
necesare pentru a transporta aurul Chelforzilor... Pentru o clipă, 
totul i se şterse dinaintea ochilor. 

— Acum vreţi să-mi spuneţi unde-i aurul, Mary? 

— In bolțile subterane ale abației, răspunse ea încet. 

— Siînteţi aici pentru sora dvs., domnule Gines? răsună în 
spatele lor o voce. 

Cu o înjurătură, Arthur Gines se întoarse brusc. Fără zgomot, 
şeful de birou intrase în încăpere. Dar dacă auzise sau nu 
ultimele cuvinte, era un lucru care nu se putea citi pe faţa lui. 

IX 
DESPRE UN NOU VENIT ŞI DESPRE PANACEURI 


ACASĂ, LUI LESLIE GINES Îl reveneau tot felul de 
responsabilităţi. Cu toate că fratele ei nu prea exagera măcar în 
această privinţă, trăia totuşi într-un stil pe măsura poziţiei sale 
din comitat. Existau deci dineuri selecte, şi uneori mai era şi cîte 
un bal, iar în timpul iernii, Arthur, al cărui orgoliu era flatat că era 
master“ al haitei de vinătoare a comitatului, găzduia pe cei mai 
de seamă reprezentanţi regionali ai nobilei bresle cinegetice. In 
toate aceste împrejurări, sora lui era acea care o făcea pe 
amfitrioana, asigurînd protocolului alura convenabilă rangului; de 
fapt tînăra se ocupa de conducerea întregului menaj, ceea ce nu 
era prea uşor, întrucît, deşi Arthur pretindea ca pe masă să se 
afle cele mai bune bucate, se dovedea totuşi destui de meschin 
în privinţa banilor. 

In dimineaţa aceasta, oarecum pe neaşteptate, Leslie luase 
hotărîrea de a merge la Londra. Ideea de a lua masa de prînz 
singură, nu-i mai convenea. O clipă reflectă dacă n-ar fi mai bine 
să se ducă la Fossaway, pentru a-şi aminti îndată că, de fapt, 
miercurea era ziua în care Dick îşi inspecta arendaşii. Şi să 
prînzească doar în compania logodnicului?... Decit aşa, mai bine 
de una singură! 

Deci, haidem la oraş! Se îmbrăcă rapid, în vreme ce grădinarul 
scotea maşina ei din garaj, şi zece minute mai tirziu o zbughea la 
gară. Avea timp berechet, probabil că va trebui chiar să aştepte 
o jumătate de oră pînă la sosirea trenului. 

Dintr-odată însă, drumul apropiindu-se de limita proprietăţii, i 
se păru că desluşeşte la vreo două sute de metri o siluetă 
cunoscută care mergea de-a dreptul peste cîmp, şi inima ei 
începu să bată — fata nu ştia de ce — mai repede. Pereţii 
drumului îi răpiră cîtva timp vizibilitatea, dar de cum ajunse la 
capătul porțiunii respective şi începu să coboare panta rapidă 
spre şosea constată că ochii n-o înşelaseră. Opri. 


8 Master — şef, conducător. 

Dick Alford deschise o poartă de scînduri a împrejurimii, ieşi şi 
o salută cu un semn prietenos al miinii. Dar spre marea ei 
mirare, tînărul şi-ar fi continuat drumul în tăcere, dacă nu l-ar fi 
chemat înapoi. 

— Prost dispus, Dick? 

— Aşa-i! Dacă există pe lume ceva ce urăsc mai mult, e moda 
asta afurisită ca micile noastre ferme să fie transformate în 
reşedinţe de vară ale orăşenilor. Uite, săptămîna trecută am 
vîndut Red Farm d-lui Leonard, crezînd că bătrînul... (aici Second 
Son îşi reprimă o expresie dură)... gentleman vrea să-şi 
rotunjească moşia, cu toate că nu înţelesesem de ce căşunase 
tocmai pe terenul cel mai puţin productiv din împrejurimi. 

— Şi ce-a făcut bătrînul, hm... gentleman? 

— L-a cedat unui ciumete oarecare din Londra, deşi 
cumpărătorul n-a fost informat că tranzacţia — pentru a fi legală 
— are nevoie de consimţămîntul meu. Culmea e că individul în 
chestiune a locuit deja toată vara într-o căsuţă particulară de 
odihnă pentru week-end, aflată în apropiere. 

— Nu cumva lîngă Ravensrill? făcu ea surprinsă. 

— Ba da, chiar despre asta e vorba. Il luasem drept un plezirist 
care profita de sezonul estival; ei bine, acum constat că a făcut 
această achiziţie pentru a-şi construi acolo un fel de aiureala de 
factură Kitsch, cu multă structură, bovindouri şi turnulețe. Şi mai 
mulţ ca sigur că nu se lăsa, pînă cînd nu adaugă la oroarea asta 
măcar un eleşteu şi o grădină cu trandafiri. 

— Şi de ce n-ar face-o? opinie ea nepăsătoare. Chiar din 
cuvintele dumitale rezultă că e vorba de terenul cel mai sărac 
din zona noastră, şi dacă tot nu se pretează la a face agricultură 
pe el, atunci de ce n-ar arăta măcar ca lumea? Mie-mi plac 
lacurile artificiale şi grădinile de trandafiri. 

In ciuda supărării sale, Dick se văzu nevoit să ridă. 

— Înseamnă că vei lua parte la serbarea de inaugurare dată 
de d-l Milder. 

Fata avu o ezitare. 

— Cum se numeşte tipul? 

— D-l Milder — pesemne unul dintre orăşenii ăştia parveniţi! 
De ce nu s-o fi stabilit în altă parte?... Cît despre Leonard, i-am 
spus deja că n-am să mă duc la înmormiîntarea sa. 

— Să-ţi fie ruşine, Dick! se scandalizează Leslie Gines. 
Sărmanul bătrîn!... li cunoşti pronumele? 

— Al cui? Al lui Leonard? 

— N-o mai face pe prostul — al acelui domn Milder. 

— Fabrian. Dacă se poate aşa ceva! Ai zice că omul e membru 
vreunei frăţii secrete! | 

Oare Arthur va fi ştiind despre această iniţiativă a unuia dintre 
salariaţii săi?... Deocamdată tînăra găsi că e mai bine să schimbe 
tema discuţiei, aşa că veni cu o propunere: 

— Dick, dacă vrei să fi drăguţ şi să te comporţi ca un viitor 
cumnat, atunci însoţeşte-mă la gară şi du-mi înapoi maşinuţa la 
garaj. 

Tînărul ezită puţin, şi Leslie simţi că începe să fiarbă la gindul 
unui posibil refuz. 

— Imi bat joc de timpul ce se cuvine dedicat în întregime 
domnului şi stăpînului meu — vorbi el în fine — uneori însă 
trebuie să combinăm utilul cu plăcutul. Dar conduc eu, nu? 
Femeile la volan nu-mi inspiră încredere. 

— Eşti mojic! îl critică ea, lunecînd totuşi pe scaunul celălalt. 
Ce mai face Harry? 

— Bine, ce să facă; tocmai încearcă un nou panaceu! Ai fost 
vreodată — iertată fie-mi întrebarea indiscretă — în dormitorul 
lui? 

Fata infirmă cu un gest al capului, iar în ochii ei cenuşii 
scăpărară cîteva luminiţe vesele. 

— Ei bine, acolo se află cel puţin opt sute cinci zeci de 
medicamente diverse care vindecă orice fel de boală. Trimestrial, 
se procedează la o curăţenie mare, cu care ocazie întregul stoc 
este aruncat. Momentan probează un leac pentru nervi, şi dacă 
la finele săptămînii se mai află ceva în sticluţă, sînt ferm hotărît 
să dau totul pe duşcă. 

— Bietul Harry! făcu ea miloasă. 

I se păru ciudat că Dick Alford nu vorbea niciodată despre 
vremea cînd ea va fi stăpînă la Fossaway. N-ar fi fost acum foarte 

firesc din partea lui să spună: „după nuntă, probabil că o să-l 
dezbari de marota asta”?... Totodată însă reținerea asta a lui o 
bucura. 

Traversară o pădurice peste care toamna aşezase măiestrit 
din belşug galbenul, castaniul şi purpura, şi la puţin timp după 
aceea ajunseră la gară. 

— Ce se mai aude cu Călugărul Negru? Vreo vizită, ceva? se 
interesă Leslie pe peron. 

— Nu. Poliţia a făcut unele cercetări aseară — deci s-ar putea 
să fim lăsaţi în pace. Inexplicabil cum de se lasă Harry băgat în 
sperieţi de o nălucă!... De îndată ce se zvoneşte că bătrînul 
abate a început iarăşi să binbuie, frăţiorul nu-mi mai iese din 
casă. 

— Şi tu, Dick? 

— Dacă voi vedea o fantomă cu proprii mei ochi, atunci o să 
cred în ea. Pînă atunci însă îi contest existenţa. 

Cînd trenul pleca din staţie, fata îşi scoase capul pe geam şi îi 
făcu semne cu mîna. Tînărul încremenise locului privind ţintă în 
urma vagoanelor care defilau din ce în ce mai repede. lar 
domnişoara Leslie Gines simţi cum o trece un fior plăcut. 

X 
PRIVIRI MISTUITOARE ŞI URECHI ATENTE 


ORICÎT AR PĂREA DE CURIOS, LESLIE nu vizitase încă niciodată 
biroul din Holborn al fratelui ei. lar faptul că se hotărise să facă 
azi lucrul acesta, avea un temei foarte prozaic. Părăsise Willow 
House fără un chior în buzunar — realitate de care deveni 
conştientă abia în clipa în care apariţia controlorului de bilete în 
compartiment o smulse din visările ei. Nici bani, nici bilet! Ce 
situaţie! Omul însă, cunoscînd-o, se mulţumi să facă o remarcă 
despre vremea neobişnuit de frumoasă pentru data din calendar 
şi salutînd politicos, ieşi. 

Ajunsă la Londra, se văzu nevoită să parcurgă pe jos drumul 
de la gară pînă la biroul fratelui. In anticameră o întîmpină un 
domn cu părul cărunt şi cu o faţă energică şi atractivă, în care 
recunoscu pe acel singuratic pescar cu undiţa, care, pe malul 
Ravensrill-ului, se consacrase ore în şir sportului favorit — pare- 
se însă că mai tot timpul fără succes. Acesta era deci d-l Milder, 
pe care Arthur îl pomenea atît de des ca fiind un colaborator 
extrem de capabil! Nu simţise niciodată nevoia să-l cunoască. Un 
şef de birou! Acum însă n-avu încotro şi trebuie să-şi spună că 
omul nu seamănă de fel cu imaginea pe care şi-o făcuse despre 
acest gen de salariaţi. Pe lîngă nişte persoane care nu depăşesc 
media treci fără să le observi; cine însă îl întîlnea pe Fabrian Mil- 
der, l-ar fi recunoscut imediat chiar şi după ani şi ani. Bărbia 
aproape pătrată, buzele care semănau cu două drepte paralele 
trasate cu rigla, o pereche de ochi pătrunzători sub nişte 
sprîncene stufoase, creau, împreună cu umerii masivi, o impresie 
incontestabilă de energie şi de putere. 

— Domnişoara Gines, nu-i aşa? Asemănarea cu fratele dvs. 
este evidentă, o salută el, provocîndu-i astfel şi un uşor şoc, 
fiindcă aspectul exterior al lui Arthur avea ceva care nu stîrnise 
niciodată admiraţia ori invidia fetii. E ocupat momentan. Vă rog 
să luaţi loc o clipă; îi voi comunica îndată că sînteţi aici. 

Involuntar, tînăra îşi aminti de o sintagmă deseori citită prin 
romane: privire mistuitoare. E drept că Milder nu se holba la ea; 

exista totuşi o anume concentrare, un fel de sondaj explorator al 
acelor ochi de un cenuşiu deschis, care o impresiona într-un mod 
neplăcut. Dacă ar fi fost impertinent, atunci ar fi terminat repede 
cu el; dar era respectul personificat. Şi cu acea privire rapidă şi 
sigură cu care femeile apreciază îmbrăcămintea, observă şi grija 
excesivă a bărbatului pentru înfăţişarea sa. Oare preocupările lui 
Arthur legate de eleganţă, molipsiseră şi statul lui major?... 

— Am înţeles că intenţionaţi să vă stabiliţi în apropierea 
noastră, d-le Milder, observă ea. 

— O... da, desigur, recunoscu el, după toate aparențele 
neplăcut impresionat. Eu... eu am o slăbiciune pentru ţinutul 
acesta. 

— Plăcut pentru Arthur să vă aibă ca vecin. Probabil că 
imboldul pentru această tranzacţie a pornit şi de la el. 

Cu un tic nervos, omul trase de o mustață inexistentă. 

— Nu tocmai! De fapt nu ştie încă nimic despre acest lucru. 
Am obţinut proprietatea pentru o bagatelă, trei mii cinci sute de 
lire. 

Fata îl măsură surprinsă. 

— O „bagatelă”... cam costisitoare! îi scăpă ei, înainte de a-şi 
da seama că în felul acesta comisese o lipsă de tact. 

De astă dată şeful de birou fu total descumpănit. 

— De fapt... aa... banii necesari i-am împrumutat, se căzni el 
să explice; apoi, dînd să plece, continuă: Vreau să văd dacă 
fratele dvs. este disponibil acum. Se îndepărtă, purtînd cu sine 
imaginea aceleia care, fără ştirea ei, risipise ceţurile neguroase 
ale existenţei sale cotidiene. 

Zile în şir o observase, fără ca fata să bage de seamă aceasta; 
lăsase în plata Domnului undiţa şi vîrşele şi se ascunsese pe 
după tufe, pentru a putea s-o contemple pe cea care reprezenta 
întruchiparea a treizeci de ani de reverie, de iluzii... 

In faţa uşii biroului personal al şefului, fu obligat ca în cîteva 
secunde să-şi redobîndească siguranţa obişnuită, înainte de a 
apăsa clanţa şi de a trece pragul. Şi apoi încremeni din pricina 
cuvintelor pe care urechea sa le surprinsese. 

XI 
OM SĂRAC, OM SĂRAC... 


— SORA MEA? EXCLAMĂ AVOCATUL. 

Privi de la Milder la Mary Wenner. 

— Reveniţi mai tîrziu, spuse el în surdină acesteia. Milder, 
conduceţi-o afară pe d-ra Wenner prin ieşirea laterală. 

Cînd şeful de birou se afla deja cu tînăra pe coridor, o întrebă 
scurt: 

— Unde locuiţi? 

Şi în vocea lui era atita autoritate, că Mary Wenner uită pentru 
o clipă de tot ce se chema prudenţă. 

— Cranston Mansion, numărul 73. Dar pentru ce? 

— Fiindcă trebuie să vă vorbesc. Pot să vă vizitez seara? 

Domnişoara Wenner se dădu brusc înapoi. Existau clipe în care 
simţămiîntul ei pentru buna-cuviinţă se leza foarte uşor. Dar 
tînăra era totuşi extrem de curioasă să afle ce anume voia acest 
bărbat străin. 

— Dacă doriţi, de ce nu?! Doar că e bine să mă anunţaţi din 
timp că veniţi, astfel încît să am timpul necesar pentru a chema 
o prietenă, fiindcă aşa se cuvine. 

— O damă de companie mai lipsea! o ironiză Milder. Ceea ce 
urmează să vă spun nu e destinat unor urechi străine. 

O conduse la lift, şi pînă ajunseră la uşa acestuia, izbuti să-i 
smulgă promisiunea că îl va primi singură — deoarece 
curiozitatea d-rei Wenner, de a afla scopul vizitei, era net 
depăşită de zelul d-lui Milder de a descoperi ce se ascunde în 
spatele remarcei enigmatice pe care o auzise. 

— Vai, vai, ce gisculiţă! îşi mustră Arthur Gines sora, extrăgînd 
trei bancnote din portofelul său. Cine a mai auzit aşa ceva: să 
pleci de acasă fără bani la tine şi să vii la Londra! Poftim, iată 
atita bănet încît să poţi trăi liniştită pînă la adinci bătrîneţi, 
continuă el glumind. 

— Crezi că pentru aşa ceva ajung cincisprezece lire? rise ea şi 
îşi trase mănuşile, cu gîndul de a pleca. 

Dar tocmai atunci îşi aminti de Red Farm. 

Arthur Gines ascultă relatarea ei cu o mirare neîncrezătoare. 

— Milder a cumpărat o proprietate la Chelfordbury pentru a se 
stabili acolo?... Cu neputinţă! De-ar fi făcut asta, mă anunţa 
negreşit. Ce-i trebuie lui o reşedinţă la ţară? Şi, în afară de asta, 
nici nu are banii necesari unei astfel de achiziţii. 

— Eşti sigur că n-are bani? 

— Mă rog, ceva, ceva o fi avînd. Dar o casă în Chelfordbury! 
Nu ştiu de ce am crezut mereu că zona asta i-e complet străină. 

— Da de unde, toată vara şi-a petrecut week-end-urile la 
Ravensrillcottage, îl informă Leslie. 

— A, pescarul cu undiţa! Arthur Gines fluieră uşurel. la te uită 
cine o face pe misteriosul! Trăieşte o jumătate de an în imediata 
noastră apropiere, fără să sufle un cuvinţel despre asta! 

— Da, şi acest pescar modest dispune de o maşină! adăugă 
ea, subliniind amănuntul cu cîteva mişcări ale capului. Dick 
Alford e atît de furios din pricina tranzacţiei... 

O grimasă se lăţi pe chipul avocatului. 

— Sărmanul Dick!... li cunosc opiniile despre asemenea lucruri. 
Cînd i-am propus odată să parcelăm cîteva din suprafeţele din 
nordul moşiei, aproape că m-a strîns de git! Crede orbeşte în 
viitorul agriculturii şi plînge după fiecare hectar care i se ia. Îmi 
pot foarte bine imagina că a început să spumege aflind despre 
ideea năstruşnică a unui birocrat de a se transforma brusc într- 
un fel de agrarian contrafăcut. 

— Cînd ne-am despărţit, era furios de-a binelea, observă ea 
sec. 

— Cînd a fost asta? tresări el. 

— Chiar azi; m-a condus la gară. 

Fata îşi stăpîni cu greu o mică derută. 

Privirea lui îi cercetă atent chipul. Incet, bărbatul se ridică şi îşi 
aşeză miinile pe umerii ei. 

— Fetiţo, începu el, zguduind-o uşor, scoateţi-l din cap pe 
Second Son! E foarte adevărat că Harry, comparat cu fratele său 
nu prea rezistă, dar Dick este şi rămîne un flăcău sărac lipit 
pămîntului. Şi doar din mutrişoara asta drăguță a ta n-ai cum 
trăi. 

— Dar ce vrea să însemne asta? se minună ea. Nu sînt oare 
moştenitoarea unei mari averi? 

Trebuiră să se scurgă cîteva clipe penibile pînă cînd, găsind în 
fine răspunsul potrivit, avocatul îşi luă mîinile de pe umerii 
tinerei şi replică într-o doară: 

— Sigur că da prostuţo! Dar asta nu înseamnă că nu-mi doresc 
pentru tine o poziţie socială dintre cele mai înalte din comitatul 
nostru. Contesa Chelford înseamnă ceva, nu? Dick Alford e într- 
adevăr O.K.?, dar să te căsătoreşti cu un om sărac... 

Se poticni sub privirea ochilor cenuşii, care stăruiau asupra lui. 

— Om sărac! lar accentuezi vorbele astea. Ca şi cum totul 
depinde de faptul că viitorul meu soţ trebuie să fie musai bogat! 
Logica ta mi se pare cel puţin ciudată. 

Arthur rîse îndelung şi cu poftă. Dar în urechile ei sensibile, 
hohotele acestea părură oarecum forţate, nesincere. 

— Şi tu trebuia să fii avocat, Leslie, ma parole’; peruca albă şi 
cu roba te-ar prinde de minune! Dar acum, gata, fetiţo! Valea, că 
am o groază de lucru. 

Cînd uşa se închise în urma ei, respiră uşurat, ca îndată să 
apese energic pe butonul de onix. 

— Vă rog să-l trimiteţi pe d-l Milder încoace, porunci el 
copistului. 


? OK — în regulă. 
19 Ma parole — Pe cuvîntul meu. 

XII 
DESPRE CURSELE DE CAI ŞI DESPRE INTENŢIILE 
DE VIITOR ALE UNUI ŞEF DE BIROU 


DE ÎNDATĂ CE MILDER AFLĂ CĂ şeful îl solicită, ştiu care era 
motivul, şi, cu toate că de obicei nu-i lipsea curajul, trebui totuşi 
să facă un anume efort, pentru a da imediat ascultare chemării. 

— Milder, ce înseamnă povestea cu cumpărarea Red Farm- 
ului? începu avocatul fără înconjur. 

— De ce să nu-l fi cumpărat? 

— Dar n-am nimic împotrivă; doar că mi se pare foarte curios 
faptul că n-ai pomenit o vorbuliţă despre treaba asta. 

— Ce vedeţi curios în asta?! ripostă şeful de birou. Mi-am 
imaginat că n-o să priviţi cu ochi buni intenţia asta a mea, fiindcă 
de cele mai multe ori patronilor nu prea le convine ca salariaţii 
lor să se stabilească undeva prin apropiere. Luni de-a rîndul am 
locuit într-o căsuţă nu departe de Chelfordbury, şi deseori m-a 
tot ispitit ideea de a vă face o vizită. Dar un ce instinctiv m-a 
avertizat că nu e bine să mă vîr în sufletul şefului meu... să mă 
impun în societatea pe care dvs. v-aţi ales-o! Dacă în toţi anii de 
cînd lucrăm împreună, m-aţi fi invitat măcar o singură dată să-mi 
petrec week-end-ul la dvs., atunci v-aş fi informat şi asupra 
cumpărării. Aşa însă mă simt mai mult în rolul unui servitor, care 
n-are de ce să-şi întrebe stăpînul, cum şi unde să-şi petreacă 
timpul liber. 

— Şi banii? căută că înţeleagă Arthur. Nu ştiam că vă merge 
atit de bine, Milder. 

— De ce v-aş informa în privinţa mărimii contului meu bancar, 
replică Milder rece. 

Acum însă Arthur Gines deveni ceva mai agresiv. 

— Din salariul dvs. — care — recunosc deschis — nu prea e 
dimensionat cu largheţe, n-aveaţi cum economisi banii necesari 
atit pentru cumpărarea fermei cît şi pentru amenajările pe care 
înţeleg că sînteţi în curs de a le face. 

În loc de răspuns, Milder scoase din buzunarul hainei un 
portofel de piele, pe care se afla înscris cu litere aurii numele 
bookmaker-ului la firma căruia şeful său îşi cultiva viciul acelor 
pariuri nesăbuite prilejuite de cursele hipice. 

— Truman?... 

Avocatul îşi încruntă fruntea. 

— Ce are asta aface cu tranzacţiile despre care vorbeam? Nu 
văd legătura cu Red Farm?! 

— Eu sînt Truman, sună replica mulţumită de sine a şefului de 
birou. 

Celălalt se holbă la el. Truman! Bookmaker-ul căruia îi plătise 
mii şi mii de lire sterline! 

— Şi atunci banii pe care îi numiţi ai dvs., sînt cei ai mei? izbuti 
el cu greu să articuleze într-un tîrziu. 

— Ai dvs?... Dacă Truman n-ar fi acceptat pariurile pe care 
doreaţi cu tot dinadinsul să le încheiaţi, atunci s-ar fi găsit un alt 
bookmaker dispus s-o facă... In urmă cu cinci ani v-aţi plîns la un 
moment dat că nu găsiţi nici un agent care să accepte pariuri pe 
sume mari — pariuri din cele care se încheie telegrafic şi ades 
doar cu cîteva minute înaintea startului în cursa respectivă. Asta 
mi-a reţinut atenţia, fiindcă am realizat că aparţineţi acestor... 

— „„„nătărăi, interveni avocatul. 

— ...hu, ghinionişti, care în pofida tuturor pierderilor nu se pot 
dezbăra de patima pariurilor. Astfel s-a născut Truman şi v-a 
informat prin prospectele sale că accepta dispoziţii telegrafice 
pentru indiferent ce sumă. Ştiţi cît aţi pierdut în ultimii cinci ani? 

Palid de miînie, şeful său clătină capul negînd. 

— Fiindcă vorbim de Truman — doar la acesta şaizeci şi trei de 
mii de lire sterline! 

Culoarea obrazului îi reveni şi-i pieri din nou, dar Arthur Gines 
ştia prea bine că furia lui nu era îndreptăţită. Pînă acum Truman 
fusese un nume pe un formular de telegramă, o adresă undeva 
în Westend, căreia îi expediase depeşele sale păguboase. 
Niciodată nu-l interesase cine putea fi persoana! Dar duplicitatea 
pe care Milder o relevase în mărturisirea sa, simţămiîntul că unul 
dintre salariaţii în care avusese încredere îl dusese de nas, 
continuau să-l tortureze. 

— Nu cumva sînteţi şi Rathburn & Co? întrebă el. 

Spre nemărginita-i uimire, Milder dădu afirmativ din cap. 

— Nu numai Rathburn & Co, dar şi Burton & Smith. Asta 
înseamnă deci că sînt identic cu trei agenţii de pariuri faţă de 
care, dacă tragem linie şi adunăm, dvs. aţi pierdut în perioada 
amintită cam treizeci mii de lire sterline anual. Nu faceţi o mutră 
atit de sumbră, Gines! Nu există nimic ce mi-aş imputa; în rarele 
ocazii cînd aţi cîştigat, sumele respective v-au fost achitate 
corect. Am riscat şi eu: norocul meu împotriva celui al dvs. Cînd 
am început, am pus la bătaie averea mea: cele trei mii de lire 
sterline agonisite prin truda zilnică a atitor ani. Dacă Fortuna ar fi 
fost alături de dvs., puteam fi rapid un om ruinat. 

— Aveţi categoric dreptate. Sigur că... sigur că am nevoie de 
oarecare timp pentru a digera aceste noutăţi. 

Explorînd mai departe chipul rezervat al lui Milder, încercă să- 
şi corecteze aprecierile vizavi de acel om, în care, pînă atunci, nu 
văzuse decit un fel de slujitor ceva mai şcolit. Deodată însă, 
deveni conştient de ridicolul situaţiei, aşa că se defulă cu un 
hohot de ris. 

— Şi ce-o să faceţi cu acest bănet domnule... Cresusi!. 

— Mă voi stabili la ţară şi mă voi căsători. 

— Excelent! O uşoară nuanţă de ironie răsună în cuvintele lui 
Arthur. Şi cine e tînăra cea ferice? 

Minute în şir Milder îl fixă pe cel care încă îi mai era şef, ca 
după aceea să declare încet şi răspicat: 

— Nutresc intenţia de a mă căsători cu domnişoara Leslie 
Gines. 

Pe chipul avocatului nu tresări nici un muşchi, dar în ochii săi 
scînteie deodată o răutate atît de diabolică, încît Milder cel calm 
simţii că îl trec fiorii. Oare mersese prea departe?... La fel de 
repede însă păru că se coboară un soi de cortină, şi trăirile 
interioare ale lui Leslie Gines dispărură, făcînd loc unui zîmbet 
enigmatic. 

— lată un ce foarte interesant şi care dovedeşte că sînteţi şi 
foarte întreprinzător, Milder. Din păcate însă, am alte planuri. 


11 Cresus — Rege al Lidiei, vestit pentru bogăţiile sale. 

Înconjură biroul şi, cu mîinile în buzunarele pantalonilor, se 
plantă în faţa celuilalt. 

— Şi, aşa, ca să ştiu şi eu, cam cit aţi plăti pentru privilegiul de 
a fi cumnatul meu? îşi continuă el zeflemeaua. 

Mai vîrstnicul său interlocutor acceptă provocarea. 

— Retrocedarea unei jumătăţi din pierderile pe care dvs. le-aţi 
înregistrat în ultimii cinci ani la cursele de cai. 

— Nu-i de ajuns! surise avocatul. 

— Radierea a patru poliţe emise pe numele lordului Chelford şi 
semnate de el, dar... dar la o privire mai atentă se poate 
constata că toate poartă nişte semnături false şi că... 

Arthur Gines se clătină pe picioare şi dădu înapoi, cu chipul alb 
ca varul şi strimbat de un rictus. lar Milder se folosi neîntîrziat de 
avantajul cîştigat. 

— Cu alte cuvinte, Gines: şaptezeci şi cinci de mii de lire sau... 
cinci ani de puşcărie! 

XIII 
CERERE ÎN CĂSĂTORIE 


LESLIE PETRECUSE ÎN ORAŞ CÎTEVA ore plicticoase, şi nu 
regretase doar odată, ci de mai multe ori, că nu acceptase 
propunerea fratelui ei de a se reîntoarce împreună la Willow 
House. Aşa că — întrucît îşi terminase toate cumpărăturile — de 
ce n-ar pleca la Chelfordbury, folosindu-se de primul tren? 

Dar spre mirarea ei, cînd îi comunică telefonic această 
intenţie, Arthur avu obiecţiuni. 

— Nici vorbă! O să fie mult mai plăcut cu maşina. Rămiîne aşa 
cum am stabilit prima oară. Atîta doar că urmează să fii la birou 
la ora patru şi jumătate în loc de ora cinci — Milder ne-a invitat la 
ceai. Fă-mi plăcerea şi acceptă invitaţia. 

— D-l Milder? îşi exprimă ea surpriza. 

— Dacă tot va fi vecinul nostru, e poate mai bine să-l tratăm 
cu amabilitate, argumentă el. 

Cel mai mult i-ar fi convenit să pretexteze o durere de cap, şi 
acceptă doar fiindcă rareori fratele ei îi solicita vreun serviciu. 

Cu un inexplicabil sentiment de nelinişte, pe care singură îl 
caracteriză ca prăpăstios, Leslie se prezentă la ora convenită, 
găsindu-şi fratele la masa de lucru, cu capul sprijinit în miîini. 

— Nu te simţi bine, Arthur? se interesă îngrijorată. 

— Da de unde! Atita doar că am în urma mea o zi de lucru 
oarecum fierbinte. Vezi că Milder o să vină şi el îndată; te rog, fii 
drăguță cu el — e un colaborator cu mare putere de muncă şi 
foarte util. Locuinţa lui e lîngă Regent's Park. De altfel e holtei. 

Involuntar, fata trebui să zimbească. Ce-o interesa pe ea dacă 
Milder era holtei au ba!... 

— Nu ştiam de fel că ai un şef de birou atît de înstărit. 
Reşedinţă la ţară în Chelfordbury! Apartament în cel mai distins 
cartier londonez! Nu te-ai aştepta la aşa ceva în cazul unui 
funcţionar. 

— Tipul o să-ţi placă, răspunse Arthur, apăsînd pe butonul de 
onix. Ştie să fie şi amuzant! 

Amuzant nu prea era cuvîntul potrivit, dar era singurul care-i 
veni pe limbă! 

Aproape în acelaşi moment, de parcă ar fi aşteptat semnalul 
clopoţelului, Milder păşi în cameră, cu un pardesiu uşor pe braţ şi 
cu o borselină gri în mînă. Şi iarăşi Leslie se simţi cuprinsă de un 
sentiment chinuitor de nelinişte. 

Pe durata drumului, d-l Milder îşi asumă obligaţia de a 
întreţine conversaţia. Avea o voce profundă, plăcută, şi o 
manieră agreabilă de a sta de vorbă. Arthur văzu acum într-o cu 
totul altă lumină pe omul cu care de atita amar de ani lucra 
împreună, omul care apărea dimineaţa Dumnezeu ştie de unde, 
pentru ca, odată munca terminată, să se mistuie în neant. 
Discuta cu egală uşurinţă atît despre progresele telefotografiei 
cît şi despre ultimele recorduri aeronautice; atinse două, trei 
teme literare dificile şi făcu îndată legătura între ultimul război 
mondial şi defetismul oglindit în cîteva opere de referinţă, nu uită 
comunismul rusesc, dar nici renaşterea italiană, ca în final să se 
oprească la particularităţile jocurilor sportive practicate de 
americani — bref?, viză toate domeniile despre care presupunea 
că puteau stîrni interesul. 

Apartamentul ocupa întregul etaj întîi al unuia dintre imobilele 
costisitoare învecinate cu parcul, şi era mobilat foarte luxos. Pe 
banii mei — gîndi Arthur Gines, în inimă căruia se agita iarăşi 
diavolul supărării celei mai negre. 

Ceaiul fu servit de două fete îmbrăcate foarte îngrijit, iar după 
aceea gazda îşi conduse musafirii în bibliotecă, pentru a le 
înfăţişa rarităţile sale. 

Milder tocmai o atenţiona pe tînără asupra unei ediţii princeps 
deosebit de valoroase, cînd se petrecu ceva foarte ciudat. 

— Te rog să mă scuzi cîteva minute, Leslie, o rugă avocatul. 
Trebuie să ajung neapărat la un cunoscut care locuieşte foarte 
aproape de aici. 

Vocea lui Arthur sună stins şi căznit. Sora lui îl privi mirată. 

— Dacă vrem să nu întîrziem la cină, şi ţinînd cont că drumul 
pînă acasă e destul de dificil, începu ea aruncînd o privire 
ceasului ei brățară, atunci... 


12 Bref — pe scurt. 

— Nu rămîn decit cel mult un sfert de oră, replică el şi dispăru, 
înainte ca tînăra să mai poată obiecta. 

Ce ciudat, ce neobişnuit! Dar în pofida mirării şi a senzaţiei de 
disconfort care îi dădea iarăşi tircoale, Leslie Gines n-ar fi bănuit 
în vecii vecilor că fratele ei o lăsase intenţionat singură cu 
bărbatul acesta cărunt. Ba dimpotrivă, interpretase tăcerea şi 
rezerva lui Arthur drept un mod de a-şi arăta acordul cu antipatia 
ei faţă de Milder. De ce ar fi nutrit oare fratele ei — deci omul al 
cărui egoism se revolta întotdeauna cînd era obligat să ţină cît 
de cît cont de cineva care era dependent de el — dorinţa 
neaşteptată de a-i fi pe plac şefului său de birou?... 

După ce uşa se închise în urma avocatului, Fabrian Milder 
puse cu grije preţiosul volum la loc. 

— La primăvară mă voi muta în noua mea locuinţă şi sper să 
vă văd mai des atunci, d-ră Gines, vorbi el, cu ton scăzut. 

Fata îi răspunse cu o banalitate politicoasă, care nu o obligă la 
nimic. 

— Ambiţia mea şi-a dorit întotdeauna o reşedinţă la ţară, unde 
să-mi văd în linişte de cele două mari pasiuni ale mele: pescuitul 
şi cititul. Din fericire, situaţia mea îmi permite să mă las păgubaş 
de meserie; bănuiesc că fratele dvs. v-a informat în legătură cu 
posibilităţile mele materiale: sînt un om destul de avut. Cît 
despre virsta mea?... Cincizeci de ani înseamnă, din punctul meu 
de vedere, floarea vieţii, aşa că-mi pot asuma necondiţionat 
responsabilitatea de a face fericită o femeie. 

Sentimentul fricii sugruma gitlejul lui Leslie, aşa că de-abia 
izbuti să articuleze: 

— Sper ca atunci să putem avea din cînd în cînd plăcerea de a 
o vedea pe la noi pe soţia dvs. 

Milder nu-i răspunse, dar sub privirea insistentă a ochilor săi 
fumurii, simţi că o trec fiori cînd calzi cînd reci. Deodată — 
înainte ca ea să-şi dea seama ce se întîmplă — bărbatul îi prinse 
amîndouă braţele. 

— Pentru mine nu există decît o singură femeie pe lumea 
asta! Un chip care-mi stăruie zi şi noapte în minte şi-n suflet! 
Leslie — vocea lui adîncă vibra de emoție — toate lunile acestea 
te-am purtat în inima mea! 

— Vă rog să-mi daţi drumul! strigă ea, făcînd necontenit 
eforturi pentru a se elibera. 

— Pentru dumneata am lucrat, Leslie, pentru dumneata am 
făcut planuri! te iubesc aşa cum nimeni altul n-o să te iubească 
niciodată... 

Bărbatul o apropie din ce în ce mai mult de el, şi, 
neputincioasă, tînăra privea siderată la ochii aceia mistuitori, la 
chipul acela aspru. 

O bătaie în uşă... Omul slăbi strînsoarea şi se dădu înapoi, cu 
faţa crispată de furie. 

— Intră. 

— D-l Richard Alford ar dori să vă vorbească, anunţă fata în 
casă. 

XIV 
PESCAR ÎN APE TULBURI 


DICK ALFORD, CARE AŞTEPTA ÎN birou, tocmai reflecta cum să 
iniţieze o discuţie ce promitea să devină extrem de neplăcută, 
cînd uşa se deschise cu violenţă şi o tînără cu faţa lividă dădu 
buzna înăuntru. 

— O, Dick, Dick! suspină ea. 

In acelaşi moment se afla în braţele sale şi îşi cuibări capul la 
pieptul tînărului. 

— Pentru numele lui Dumnezeu, ce s-a întîmplat? Cum de te 
afli aici? 

Inainte ca Leslie să poată răspunde, trupul impunător al lui 
Milder umplu cadrul uşii. Omul nu vorbi, dar furia din privirile sale 
arzătoare spunea destule. 

— De fapt, ce doriţi? izbucni el în cele din urmă. 

Dick Alford nu dădu nici o importanţă întrebării. 

Mai întîi o îndepărtă pe fată. 

— De ce eşti aici, Leslie? 

— Arthur m-a adus încoace, şi... şi... 

Vag de tot, adevărul începu să prindă contur în mintea 
tînărului. 

— Arthur te-a adus încoace? repetă el încet. Şi te-a lăsat apoi 
singură cu acest domn? Un prieten de-al tău? 

— Azi l-am întîlnit prima oară. 

Cu cît Dick îşi dădea mai bine seama de situaţie, cu atît mai 
mult creştea miînia din el. Cel mai nepotrivit moment pe care 
Arthur Gines l-ar fi putut alege pentru a reveni! Dick auzi sunetul 
unui clopoțel, auzi paşi repezi în hol şi văzu chipul brusc 
decolorat al avocatului, desfigurat şi de un zîmbet cald pe care 
acesta şi-l impuse anevoie? 

— Hello, micuţo! Da' ce s-a întîmplat? 

— Cred că aţi face bine s-o duceţi imediat pe Leslie acasă, luă 
Alfred cuvîntul. 

Să fie astfel ignorat, era insuportabil pentru Milder. 

— Îmi pot îngădui pentru început întrebarea, cu ce drept 
dispuneţi astfel de oaspeţii mei? întrebă el provocator. 

Dar Dick nu-l băgă nici acum în seamă. 

— Ocupaţi-vă de sora dvs., Gines! 

In vocea lui răsuna o ameninţare abia voalată. 

— Astă-seară îmi voi permite să vă fac o vizită. 

Mîngiind uşurel mîna lui Leslie, o conduse în hol şi aşteptă pînă 
cînd fratele şi sora dispărură prin ieşire. De abia după aceea se 
adresă furiosului proprietar al locuinţei: 

— Am venit la dvs. din raţiuni de afaceri, dar ele mai pot 
aştepta. Mai întîi aş dori să ştiu ce anume i-aţi spus d-rei Gines? 

— Asta mă priveşte doar pe mine, răspunse celălalt, acum iar 
stăpîn pe sine, chiar dacă nu şi pe situaţie. 

— Ba mă priveşte şi pe mine, explică Dick, fără să se aprindă. 
Ştiţi desigur că d-ra Gines este logodită cu fratele meu. 

Milder îşi trecu limba peste buzele uscate. 

— Lucrul acesta nu mă interesează! 

Şi, după ce reflectă puţin: 

— De ce ne-am juca de-a v-aţi ascunselea? Am rugat-o pe d-ra 
Gines să-mi acorde mîna. 

— Aşa deci! Şi care a fost părerea ei? 

— Prin sosirea dumitale inoportună nu i-ai mai dat răgaz să-mi 
răspundă. Dar n-aş crede că în acest sens ar exista vreo 
dificultate. 

Dick nu încercă să-şi înfrîneze zîmbetul ironic. 

— Vă giîndiţi desigur la lipsa de dificultăţi din partea domnului 
Arthur Gines!... Lucrul acesta, însă nu înseamnă prea mult! 
Oricum ar fi — dificultăţile tot vor veni — atît din partea d-rei 
Gines cît şi din partea mea. 

— Din partea dvs.? 

Buzele lui Milder tresăriră într-un zîmbet ironic. 

— Doar nu sînteţi... 

— Logodnicul  domnişoarei? Nu, v-am mai spus-o doar, 
logodnicul este fratele meu — nu sînt altceva decit prietenul 
tinerei. Dar chiar şi în situaţia în care intenţia domnişoarei Gines 
de a se mărita cu cineva din familia noastră s-ar schimba, lucrul 
acesta n-ar modifica de fel poziţia mea faţă de dvs. Am senzaţia 

că încercaţi să pescuiţi în ape tulburi, d-le Milder. Dumnezeu ştie 
ce procedeu murdar de constrîngere folosiţi împotriva lui Gines! 

Bărbatul cărunt tresări vizibil. 

— Aha! rise Dick Alford, se pare că am nimerit drept la ţintă. 
Cu toate astea, n-o să vă căsătoriţi cu Leslie Gines. 

Ochii lui Milder se îngustară. 

— O ameninţare? 

— Luaţi-o cum vreţi. Şi acum să trecem la obiectul vizitei 
mele! Contra trei mii cinci sute de lire sterline aţi dobiîndit 
proprietatea Red Farm de la d-l Leonard. Dacă vă alegeţi cu un 
profit de cinci sute de lire, vreţi să renunţaţi la cumpărătura 
dvs.? 

— Nici nu-mi trece prin cap aşa ceva! se revoltă Milder. 
Intenţionez să mă stabilesc acolo definitiv, şi nu există nici o lege 
care m-ar putea împiedica s-o fac. 

Tînărul dădu uşor din cap. 

— Mă tot miram eu de ce aţi căşunat tocmai pe vecinătatea 
noastră; acum însă înţeleg foarte bine motivele... Dar ghinionul 
dvs. este că Leonard, pentru a revinde, are nevoie de acceptul 
fratelui meu, adică de acceptul meu, intrucit am procură 
generală. Ca jurist, sînteţi desigur foarte familiarizat cu 
prevederile sofisticate ale regimului acestor aşa-zise proprietăţi 
funciare în arendă, categorie din care face parte şi Red Farm, şi 
ştiţi că dacă mă obligaţi să deschid un proces, veţi pierde 
categoric. Deci ne putem înţelege pe cale amiabilă? 

— Nu. 

— Poate că după ce veţi reflecta în linişte, veţi ajunge totuşi la 
altă concluzie. Dick Alford îşi luă pălăria. lar în privinţa d-rei 
Gines, ar fi tot în interesul dvs. să nu stăruiţi asupra actualelor 
dvs. intenţii. 

— Şi dacă totuşi o fac? 

Un zîmbet de nepătruns flutură pe buzele tînărului. 

— Atunci o veţi regreta foarte tare, îl asigură el pe un ton 
degajat. 

XV 
UNDE SÎNT BANII MEI? 


LESLIE NU POMENI UN CUVINŢEL despre întîmplarea cu Milder, 
şi fratele ei părea că se străduie la fel de convins să evite tema 
aceasta. In vreme ce automobilul înainta — la început pe străzile 
Londrei, apoi prin satele liniştite — se pierdu mai întîi în tot felul 
de detalii asupra unor chestiuni profesionale, ca apoi să se 
retragă într-o muţenie absolută, în spatele căreia îl ghiceai 
profund preocupat. Nervii săi păreau în orice caz extrem de 
afectaţi, fiindcă odată, cînd Leslie i se adresă cu o întrebare 
absolut oarecare, avocatul tresări puternic. 

— Pardon... ce spuneai? Căzusem pe gînduri. 

— In gînduri neplăcute, Arthur, nu-i aşa? îl chestionă ea blind. 

— Da, al naibii de neplăcute. 

Ajunseseră aproape de Chelfordbury, şi de abia acum fata 
spuse acel lucru care probabil că în tot acest timp îi stătuse pe 
buze. 

— Arthur, ştii ce dorea d-l Milder de la mine? 

Şi fiindcă fratelei ei continuă să tacă, Leslie continuă: 

— Mi-a făcut o propunere. 

— la te uită! 

— Arthur, cînd ne-ai lăsat singuri, erai informat asupra 
intenţiei sale? 

— Ideea lui e bineînţeles ridicolă! răspunse el evaziv. Cu toate 

astea nu e un tip de neglijat, şi nu se poate spune că e o crimă 
cînd un bărbat se îndrăgosteşte de o fată şi vrea să se însoare cu 
ea. 
Leslie fu puţin jignită. 
— Dar cred că nu ţi-ai da niciodată acordul pentru acest 
mariaj, nu-i aşa, Arthur? Ştii doar că sînt logodită cu Harry. Şi de 
cîte ori nu mi-ai spus că dorinţa ta cea mai arzătoare este să mă 
vezi împodobită cu diamantele de contesă!... 

De obicei avocatul era o persoană căreia nu-i lipsea replica 
promptă. Ştiuse, să se descurce în situaţii mai complicate şi în 

faţa unor oameni cu mai multă experienţă de viaţă decit a surorii 
sale. 

Prezenţa fetii făcu, într-un anume fel, ca mintea lui să nu mai 
fie atît de inventivă, astfel că subterfugiile sale îi sunară lui însuşi 
drept banale şi inconsistente. 

— Fata mea dragă, nu mă interesează cu cine te măriţi, dacă, 
bineînţeles eşti fericită. Milder este totuşi un foarte bun jurist, şi 
mai posedă şi o avere frumoasă... 

De-astă dată fata se răsuci brusc pe scaunul ei, astfel încît să-l 
poată privi în ochi. 

— lar accentuarea asta a laturii materiale! Dar unde, Doamne 
iartă-mă, sînt banii mei? 

Intrebarea erupsese pur şi simplu. Arthur Gines trebui să facă 
un efort destul de mare pentru a putea stăpini o situaţie atît de 
primejdioasă. 

— Banii tăi? Sînt plasați foarte bine, — inutil încercă el să 
găsească acea nuanţă convingătoare atit de necesară acum — în 
tot felul de titluri de rentă şi de acţiuni. 

— La cît se ridică asta? insistă ea nemilos. 

— In jur de o jumătate de milion de lire sterline. Dar ce te-a 
apucat? Hai să nu mai discutăm despre păcătoşii ăştia de bani! 

— Nu, Arthur! Astăzi ducem discuţia pînă la capăt — ia spune, 
mai am vreun penny? 

Cît de neplăcută era această întrebare — mai neplăcută chiar 
decît cea a lordului Chelford, care voise săptămîna trecută să 
afle în ce fel de hirtii fusese investită averea mamei sale! Şi 
probabil că în chestiunea asta îşi va viri nasul şi Dick, individul 
acesta a cărui memorie putea să concureze oricînd cu o maşină 
de calculat! Şi în afară de cei doi, trebuie să se mai apere acum 
şi împotriva sicîitoarei dorinţe de a afla adevărul a lui Leslie? 

— Prostuţo! surise el. Chiar aşa, eşti o prostuţă. Doamne, ce 
mi-ar place ca o fată ce are o avere ca ata, să-şi pună pirostriile 
cu mine! 

— Cred totuşi că banii mei nu mai există! stărui ea gravă. Ani 
în şir ai administrat banii de unul singur, şi nu pot scăpa de ideea 
că afacerile tale financiare n-au mers deloc bine. 

— Să însemne asta că ţi-am furat averea? întrebă el tăios. 

— Nu de asta te acuz. Poate însă că... n-ai investit-o bine, 
Poate că a devenit din ce în ce mai mică, pînă cînd n-a mai 
rămas nimic din ea. Aşa-i, nu? 

Pe durata unei clipe îngrozitoare, Arthur cumpăni dacă n-ar fi 
mai bine să recunoască adevărul. Dar vanitatea şi reculul pe care 
îl simţi, gîndindu-se la efectul pe care vestea aceasta ar avea-o 
asupra cuiva pentru care totuşi nutrea — cît de cît — nişte 
sentimente, împiedică mărturisirea. 

— Te rog să mă scuteşti de inepţiile tale! Bineînţeles că nu-i 
aşa cum ţi se năzare... 

Şi gîndurile sale se reîntoarseră la unica nădejde ce-i mai 
rămăsese — descoperirea tezaurului Chelforzilor. De va izbuti să 
scoată la lumina zilei comoara, atunci putea să-i ridă în nas lui 
Milder şi putea s-o despăgubească pe Leslie pentru averea ei 
irosită. Atunci ar fi fost invulnerabil, căci ce presiuni ar mai putea 
exercita asupră-i şeful de birou, dacă afurisitele acelea de poliţe, 
cele patru, vor fi plătite? E drept, totul semăna cu un fir de pai, 
de care înecatul... Pe de altă parte, acest drăcuşor rafinat care se 
numea Mary Wenner, nu făcea parte dintre femeile care 
debitează minciuni, doar aşa, de dragul senzaţionalului facil. 

Drumul spre Willow House trecea pe lîngă limita parcului 
domeniului Fossaway. Arthur Gines îşi opri o clipă privirea pe 
arcada cea minată de scurgerea vremii, înmuiată acum în 
purpura apusului de soare, întruchipînd un semn de întrebare 
incandescent, care se potrivea în mod ciudat cu starea sa 
sufletească, amestec de îndoieli şi speranţe. 

Ajuns acasă, se grăbi către dormitorul său, pentru a se 
schimba în vederea cinei; constată acum, singur fiind, că îl 
invadează un simţămînt plăcut de libertate. Oare nu fusese un 
zevzec că-i ascunsese lui Leslie adevărul?... Da, într-un moment 
propice, îndată ce se vor ridica de la masă, îi va spune absolut 
totul! 

Dar Mary Wenner! Cincisprezece tone de aur!... Cincisprezece! 

XVI 
„FĂRĂ SCANDAL, DICK!” 


SPRE NEMĂRGINITA LUI UŞURARE, în timpul cinei, Leslie, 
dovedi o dispoziţie de zile mari, şi amintirea lui Fabrian Milder 
păru ştearsă din memoria ei. 

— Ai putea să-mi faci o mare bucurie, surioară, începu Arthur, 
cînd se servi cafeaua. Iti aminteşti de Mary Wenner, secretara lui 
Harry? 

— Desigur, Dick n-o poate suferi. Mi-a povestit de curînd că... 

— La naiba cu Dick! Doar n-o să ne aranjăm acum viaţa după 
gusturile lui?... 

Observîndu-i însă privirea uimită, adăugă grăbit: 

— Te rog să mă scuzi, nervii mei nu sînt chiar la înălţime. 

— Ce-i deci cu această d-ră Wenner? 

— Aş dori s-o inviţi la week-end. Am o grămadă de hirtii de 
rezolvat — nu ştiu cum de s-au strîns atitea — şi Mary este o 
dactilografă excelentă. 

— De ce nu? răspunse Leslie. Dă-mi adresa ei, să-i pot scrie. 
Aversiunea lui Dick împotriva ei se bazează în principal pe flirtul 
cu Harry. 

— Pe care, fie vorba între noi, aproape că l-a uitat. Trebuie să- 
ţi spun că o apreciez destul de mult pe tînăra asta. Sigur că nu 
este ceea ce se cheamă o doamnă; dar în zilele noastre, 
noţiunea de doamnă e destul de vagă, destul de insignifiantă... 
lartă-mă, Leslie, mai am încă de lucru. 

Indeobşte Leslie pusă în faţa perspectivei de a petrece absolut 
singură o seară, resimțea aceasta drept ceva mohorit şi 
apăsător; azi însă avea atitea la care să se gindească, atitea 
imagini de ordonat, aşa că mai degrabă se felicită pentru 
singurătatea ei. 

Cu toate că de la conflictul cu Milder trecuse foarte puţin timp, 
scena respectivă i se părea grotescă şi neverosimilă. Poate că 
era încă paralizată de spaimă, fiindcă, reamintindu-şi, punct cu 
punct, desfăşurarea neplăcutului incident, nu simţi acum nici 
supărarea la care ar fi fost îndreptăţită, nici hazul ce nu lipsise 

totuşi. Strînsoarea puternicelor miini ale bărbatului, focul din 
ochii cenuşii! Şi Dick! Ca şi cum ar fi fost ceva, de la sine înţeles, 
îi căutase ajutorul şi se simţise în siguranţă la pieptul lui! La fel 
ar fi fost oare, şi dacă providenţa i l-ar fi trimis pe Harry?... 

Gîndurile ei fură întrerupte de apelul strident al soneriei de la 
intrare. Alergă în hol şi aprinse lumina. Prin geamul gros al uşii 
se întrevedeau piepţii unei cămăși albe. Era Dick. 

— Intraţi, intraţi, Richard de Chelford! îl salută ea deschizînd 
brusc uşa şi mimînd un aer ceremonios — solemn. Sînt pe 
jumătate moartă de plictis şi tînjesc după oareşicare distracţie. 

— Nu prea-mi stă mintea la aşa ceva, replică vizitatorul, în 
vreme ce se lăsa condus în camera de zi. 

— Arthur lucrează. Şi cum voi doi nu vă omoriţi cu dragostea 
unul faţă de celălalt, înseamnă că putem să discutăm 
nestingheriţi. Dick, a fost tare drăguţ din partea ta să apari azi 
după-masă acolo. 

— Milder ţi-a făcut, după cum am aflat, o propunere. 

— Ţi-a relatat el asta? 

Fata scoase un oftat profund. 

— Da! Şi, dacă mă gîndesc bine, treaba asta ar fi trebuit să mă 
flateze, nu-i aşa?! Dar de ce o fi marcat o grabă atit de... 
vijelioasă? 

Fără să se grăbească, Dick îşi alese o ţigară din cutia pe care i- 
o întinse tînăra, şi-o aprinse, iar după primul fum se făcu auzit: 

— Este exact motivul vizitei mele. Am venit încoace, tocmai 
pentru a afla asta. Mai înainte, ai avut vreun semnal în acest 
sens din partea fratelui tău? 

— E imposibil ca Arthur să fie bănuit de aşa ceva. Milder îi 
ceruse permisiunea să ne arate noua sa locuinţă, şi cu toate că 
invitaţia nu prea mi-a convenit, l-am însotit si eu. 

— Ca să-i faci fratelui pe plac, nu-i aşa? 

— Oho! zise ea veselă. O doză convenabilă de curiozitate 
feminină nu-mi lipseşte de fel! Şi apoi... locuinţa unui burlac are 
în ea ceva captivant. Dick, ceea ce te dezavantajează totuşi, e că 
pentru lucru n-ai decit un biet birouaş, iar ca iatac pesemne doar 
o amărită de cămăruţă mansardată! 

— Dar ce, lui Second Son îi trebuie mai mult de-atit? la spune, 
Arthur s-a înfuriat cînd a auzit de comportamentul lui Milder? 

— Poate; ştii doar că frăţiorul meu nu-şi trădează niciodată 
sentimentele. 

— Asta cam aşa e! răspunse Dick sec. Vrei să-i comunici că ţin 
foarte mult să discut cu el cîteva minute? 

Leslie îl privi cu un aer rugător. 

— Dar fără scandal, Dick! 

— Da de unde. Vreau doar să-i pun cîteva întrebări. Cred că 
am dreptul s-o fac. 

— Cum adică? 

Fata îşi ridicase ochii spre el, dar îşi coborî îndată pleoapele, 
citind în privirea bărbatului ceva ce o făcu să se cutremure. Fără 
un cuvînt, traversă holul şi bătu la uşa camerei de lucru. 

— Dar ce naiba o fi vrînd de la mine? mirii Arthur Gines. Individ 
fără menajamente, care ţi se bagă pe git fie ziua, fie noaptea, şi 
nu-i pasă dacă ai sau nu timp pentru el. 

— Cred că ar fi mai bine dacă l-ai primi, ca să lichidezi odată 
chestiunea. 

Îi aruncă o privire rapidă. 

— Care chestiune? 

— Chiar că nu ştii asta?... 

— Bine, bine! trimite-l încoace, porunci el nemulţumit. 

XVII 
LOVITURA ÎN STIL MARE 


CÎND DICK INTRĂ ŞI ÎNCHISE UŞA după el, stăpînul casei nu 
consideră că e cazul să se ridice de pe scaun. 

— la loc, Alford, Leslie mi-a spus că doreşti să-mi vorbeşti. 

— Ştiai asta şi fără ca sora dumitale să ţi-o transmită; să fi 
uitat oare spusele mele din după-amiaza asta, despre faptul că 
ne vom vedea seara pentru a lămuri unele treburi? Milder i-a 
făcut surorii d-tale o propunere... 

— Da. Am aflat-o de la ea, pe drumul înspre casă. 

— Şi cred că te-a supărat destul de mult! Să presupun că-ţi vei 
concedia chiar de miine salariatul acesta lipsit de bun simţ? 

— După părerea mea nu există motive pentru aşa ceva, 
ripostă Gines rece. Să ceri mîna unei fete drăguţe, nu-i totuşi o 
infracţiune. Bineînţeles că nu ăsta e omul pe care mi l-aş alege 
drept cumnat, dar... 

— De ce mijloace de presiune dispune? răsună vocea stăpiînită 
a lui Dick. 

— Ce dracu' vrei să spui? 

— Exact ceea ce ai auzit. Doar n-ai suporta nicicînd ca Milder 
să ridice ochii asupra surorii dumitale — nemaipunind la 
socoteală şi jignirea la care e supusă viitoarea contesă de 
Chelford —, dacă omul nu te-ar avea atît de tare cu ceva la mînă, 
încît indignarea firească ce-ar trebui să te cuprindă, să fie anu- 
lată de teama faţă de consecinţele penibile. 

Arthur Gines se refugie într-o încercare de zeflemea. 

— Ce melodramatic, scumpul meu! Aproape ca-n romanele de 
duzină! Bineînţeles că prefer s-o văd măritată pe Leslie cu fratele 
dumitale; asta nu înseamnă însă că i-aş pune vreun obstacol în 
cale, de-ar fi să-şi dăruie altcuiva inima. 

— Deci lui Milder, cu alte cuvinte! 

Şi acum Dick puse o întrebare care-l făcu pe celălalt să 
țişnească în sus ca un resort. 

— Nu e cumva vorba de nişte poliţe? 

— Nişte... ce? biigui avocatul. 

— Ai înţeles foarte bine! Polite! Patru la număr. Pe care 
acceptul fratelui meu e falsificat. Le-am văzut la bancă, şi din 
fericire — din fericire pentru d-ta, bineînţeles! — n-am ridicat nici 
o obiecţiune. Cînd, la cîteva zile după aceasta, am cerut să-mi fie 
prezentate din nou, erau plătite — probabil de domnul Fabrian 
Milder, pe care trebuşoara asta l-a costat ceva mai mult de cinci 
mii de lire şi care, sînt convins, n-a jertfit această sumă doar de 
dragul altruismului pur. 

Respirația lui Arthur Gines era în vădită dificultate. 

— Nici eu... nici ea n-am aflat decit azi că poliţele au fost 
răscumpărate. Banii mi se cuveneau pentru... pentru cheltuieli 
de timbru, taxe de notariat, onorarii restante şi altele. Harry era 
bolnav atunci, aşa că... 

— Deci ăsta e instrumentul cu care te manipulează?! 

— Şi aşa văd că ştii... Da! Aşa e, Alford, sînt ruinat! Individul 
ăsta mă poate băga în puşcărie. 

Dick îşi clătină capul. 

— Dă-l afară! Miine chiar! Şi de-ar fi să prezinte poliţele, 
poftim, mă oblig să-l conving pe Harry să recunoască semnătura 
ca fiind autentică. 

Culoarea începu să revină pe chipul alb ca varul al avocatului. 

— Vrei să faci asta? Dumnezeule, habar n-ai ce înseamnă asta 
pentru mine! Eşti un tip de ispravă, Alford! Miine dimineaţă îi fac 
vînt lui Milder. 

Işi întinse mîna către Dick, iar tînărul i-o acceptă cu oarecare 
neplăcere. Acest Arthur nu-l impresionase prea tare nici în clipele 
sale cele mai bune, darmite acum!... 

— li voi restitui fratelui dumitale şi ultimul penny, îl asigură 
avocatul, şi lucrul acesta se va întîmpla foarte curînd, întrucît 
plănuiesc o lovitură în stil mare, care mă va redresa în întregime. 

Lovitura în stil mare care urma să-l scoată din încurcătură, nu 
era altceva decit furt calificat din avutul lui Harry Chelford. Dar în 
situaţia de faţă, lui Arthur îi lipsea, pare-se, şi simţul ridicolului. 
Slavă şi har Domnului, încurcătura cu poliţele putea fi 
considerată ca rezolvată; de acum încolo nu va mai umbla decît 
pe căi licite! Şi zelul bunelor sale intenţii nu se temperă nici cînd 
îşi aminti că în buzunarul interior al hainei avea şi o a cincea 

hîrtie de felul celor despre care se vorbise, hîrtie de care Dick 
Alford nu ştia nimic... 

— Mai poţi face cîte ceva pentru mine, Alford: poţi grăbi nunta. 
Dacă e posibil, încearcă s-o stabileşti pentru luna viitoare; Leslie 
e o copiliţă caraghioasă, caută să amine cît mai mult inevitabilul 
— mă rog, aşa sînt fetele astea! Zoreşte-l puţin pe Harry! 

Privirea deschisă şi sinceră a lui Second Son cercetă 
trăsăturile celuilalt. 

— Decizia în privinţa asta trebuie lăsată să revină în întregime 
surorii dumitale, replică el, şi cuvintele sale răsunară ferm şi 
irevocabil. 

leşiră împreună din camera de lucru. Leslie, care-i aştepta 
îngrijorată, văzu zimbetul de pe chipul fratelui şi înălţă o rugă de 
mulţumire către cer. 

— Vrei să şi pleci? Dick Alford întinse mîna pentru a-şi lua 
pălăria. 

— Haide să facem o partidă de mah-jong:5, îi propuse stăpînul 
casei. 

Dar să-l aibă vizavi pe avocat, era mai mult decît putea 
suporta Dick în seara asta. 

— Hei, dar iată aici ceva, continuă Arthur jovial, care de fapt ar 
trebui să stea la Fossaway! 

Arătă spre perete, unde atîrna un pumnal, negru şi 
înspăimîntător — cu mînerul lustruit de întrebuințare şi cu lama 
lui cea lungă aproape zimţată din aceeaşi pricină. 

— Adevăratul pumnal al lui Hubert de Redruth, cel care a pus 
ca adevăratul Abate Negru să fie ucis. Priviţi numai stema de pe 
mîner. 

— Am mai privit-o şi altădată, răspunse Alford scurt, apoi, 
adresîndu-se tinerei: Puneţi pardesiul, Leslie; o plimbare mică n-o 
să-ţi strice. 

Şi Arthur cel îndatoritor, care ar fi susţinut acum orice 
propunere a lui Dick, o îndemnă şi el să facă o ieşire. 


13 Mah — jong — Joc de origine chinezească asemănător cu 
dominoul. 

XVIII 
FANTASMAGORIE? 


NOAPTEA ERA ÎNTUNECOASĂ, deoarece luna nu răzbătea decit 
arareori dintre cavalcadele de nori care se urmăreau înverşunat. 
Leslie îşi vîrî braţul pe sub cel al lui Dick, atunci cînd coborîră 
spre stradă, pe aleea cufundată în beznă. 

— V-aţi certat? vru ea să ştie. 

— Nu chiar — oricum, s-au spus cîteva cuvinte pe şleau, care 
au mai limpezit atmosfera. Miine îl va concedia pe Milder. 

Fata păru că reflectează asupra unui lucru, fiindcă trecu 
destulă vreme pînă răspunse: 

— Oare hotărîrea asta e şi înţeleaptă?... Mi-e totuşi puţin frică 
de individ — pare a fi primejdios ca duşman. 

Rîsul încetişor al lui Dick o mai linişti. 

— Un duşman foarte primejdios, indiscutabil. De temut însă... 
numai pînă unde îi ajunge puterea de a unelti... 

— Inţeleg că nu-i poate face nici un rău lui Arthur?! 

— Într-adevăr, nu-i mai poate face; iar ţie cu atît mai puţin. 

Leslie îşi aşeză şi mai bine braţul sub al lui. 

— Ai fi fost un frate nemaipomenit, Dick. 

— Păi şi sînt. De altminteri, dacă tot vorbim de fraţi, Arthur m- 
a rugat să insist pe lîngă tine în vederea grăbirii nunţii, lucru pe 
care am refuzat să-l fac. Leslie, nu-ţi dai seama că-l vezi mult 
prea rar pe Harry? 

Fata constatase de mult acelaşi lucru, şi nu era deloc zgiîrcită 
cu reproşurile pe care le adresa propriei persoane — fiindcă îi 
ardea din ce în ce mai puţin de compania logodnicului. 

— Zău că nu-mi duce lipsa, Dick. Căutarea comorii şi a 
elixirului vieţii, îl stăpînesc de la o vreme cu totul. 

— A vorbit cu tine despre asta? 

— Desigur. De fapt, ce părere ai despre comoară? 

— Cred că tot căutînd de patru secole, Chelforzii au cheltuit 
mai mult decît face toată comoara, şi că buna regină Beth a avut 
ea grijă să pună prea graţioasa-i mînă pe faimoasele lingouri de 
aur. 

— Opinia mea e totuşi alta, sună replica surprinzătoare a lui 
Leslie. Preocupată cît de cît de chestiunea comorii, care pe aici e 
un fel de sport local, m-am adîncit în studiul istoriei epocii 
respective: ei bine, .In anul despre care tradiţia afirmă că ar fi 
fost cel în care strămoşul tău şi-a ascuns tezaurul, în acel an 
deci... vistieria reginei era atît de secătuită că a trebuit să împru- 
mute mari sume de la zarafii lombarzi. 

Involuntar, Second Son se opri. 

— Eşti sigură că-i aşa? 

— Cum să nu! Dacă n-ai fi un sceptic atît de incurabil şi ai fi 
citit mai mult despre problema asta, ai şti că Elisabeta era 
bancrutară în 1582. Te deranjează cumva acest termen 
ireverenţios? 

— De ce? E unul destul de uzual! rise el. 

Ajunşi la drumul în pantă, Dick coti spre stînga, deschise o 
poartă de ştacheţi, şi cei doi o luară pe o potecă îngustă ce 
ducea în direcţia mănăstirii. Luna tocmai se ivea pe după un 
perete de nori. 

— De mult voiam să vezi şi tu ruinele învăluite în razele lunii. 
Priveliştea are un incontestabil aer romantic. 

Cînd zidurile şi turnurile surpate deveniră vizibile, cei doi îşi 
încetiniră paşii. Da, era de-a dreptul feeric! 

Dacă tradiţia spunea adevărul, atunci, în negurile trecutului 
îndepărtat, se afla în acest loc o piatră-altar destinată jertfelor — 
cu mult înainte ca monahii normanzi să înceapă a ciopli pietrele 
ce urmau să dureze abația lor, cîndva atît de mare şi de trufaşă. 

Lumina lunii îmblînzea contururile aspre, transfigura pereţii 
năruiţi, şi Leslie Văzu cu ochii interiori sutanele negre ale 
călugărilor mişcîndu-se încolo şi încoace. In stînga, sub ei, zări 
încreţindu-se un luciu de argint vechi, acolo unde luna se 
oglindea în Ravensrill. Pe malul său şezuseră cucernicii bărbaţi 
cu undiţa, discutînd despre nimicurile cotidiene ale micii lor lumi. 
Se preschimbaseră în pulbere, şi mănăstirea lor trufaşă, mîndria 
lor şi opera acelor miini trudite, se fărîmiţa în mormane de pietriş 
şi de moloz. 

Oare o minţeau ochii cu vreo fantasmagonie? Ar fi putut jura 
că la umbra bătrînului turn ceva se strecurase uşor, ca o nălucă. 

— Dar ce-i cu tine? întrebă Alford, care auzise respiraţia ei 
devenind mai pronunţată. 

— A, nimic! închipuiri, pesemne... mi s-a părut că dincolo, 
lîngă turn, se mişcă un... 

— La acest ceas din noapte, desigur nimeni altul decît chiar 
Starețul Negru, o întrerupse el glumind. Şi de el nu ne temem, 
nu-i aşa? 

— Eu una nu mă tem de fel, răspunse ea cu un curaj despre 
care inima ei nu voia să ştie. 

In aceeaşi clipă auziră un geamăt pricinuit de angoasă, un 
oftat prelung, care, începînd în registul acut, cobori toată scala 
spaimelor, pentru a se pierde într-un tînguit uşor. 

— Ce a fost asta? şopti ea, cramponîndu-se de braţul lui Dick. 

Tînărul nu răspunse; ochii săi păreau că vor să străpungă 
zidurile ruinate ale bătrînei mănăstiri. 

larăşi acel tînguit, care se termină de această dată într-un 
strigăt... Alford o trase lîngă sine. Acum văzuse şi el o siluetă 
care se furişă spre apa din vale. O siluetă înaltă, neagră! 

— Rămii cu mine Dick, îl imploră Leslie, cînd protectorul ei 
păru că vrea să urmărească strania arătare. 

Silueta întunecată se grăbi în josul pantei, răsucindu-se din 
cînd în cînd către cei doi. Agitîndu-şi cu frenezie braţele în toate 
direcţiile, uneori urlînd cu o poftă sălbatică, alteori gemînd şi 
horcăind cuprins de o groază absurdă, dispăru în cele din urmă în 
întunericul trunchiurilor de copaci — o vedenie înfricoşătoare, 
aşa cum o poate isca doar coşmarul sau închipuirile panicate ale 
nebuniei. De undeva departe mai răsună o dată plînsul său 
fioros... apoi tăcerea nopţii se şeză blind peste toate. 

— Ce grozăvie!... 

Genunchii fetei cedară. 

XIX 
AL DOILEA AVERTISMENT 


CÎND LESLIE DESCHISE OCHII, întîlni privirea speriată a 
însoţitorului ei, care o purtase pe braţe pînă la punctul unde 
poteca se unea cu drumul principal, deci cam la o sută de metri 
de locul unde se petrecuse înspăimîntătoarea scenă. 

— Să fi fost Starețul Negru? şopti ea înfiorîndu-se. 

— Da de unde! Vreun sătean căruia i s-a ridicat alcoolul la cap! 
o linişti el, ajutînd-o să se repună pe picioare. 

— O nu! Dick! A fost... 

Un nou tremur o cuprinse. 

— Te rog să mă duci acasă. 

— Imi pare foarte rău că te-am îndemnat la plimbarea asta, 
spuse el grav. 

— Dumnezeule, dar cine putea bănui aşa ceva!... Dick, leşinul 
acesta m-a făcut să am nişte vise tare curioase. Inchipuie-ţi, se 
făcea aşa... ca şi cum m-ar fi sărutat cineva. 

— Eu am fost acela, recunoscu el fără sfială. Am sperat că 
teama pe care vei resimţi-o, va fi atît de mare încît să-ţi revii din 
leşin... 

Rîsul ei răsună aproape isteric. 

— Puteai măcar tăgădui acum... zău că nu eşti un gentleman! 

In vreme ce păşeau încet către Willow House, fata constată că 
tînărul priveşte de cîteva ori înapoi. 

— Crezi... crezi că făptura se ţine după noi? şuşoti ea, în 
vreme ce dinţii îi clănţăneau. 

— Nici vorbă! Mi s-a părut că aud zgomotul unei maşini dar 
constat că m-am înşelat. 

Nu se înşelase şi o ştia. Observase foarte clar fascicolul de 
lumină al unei lanterne şi auzise şi biziitul încet al motorului. 

— la să te văd mai bine. Second Son se opri şi răsuci capul lui 
Leslie astfel ca lumina lunii să-i scalde trăsăturile chipului. Arăţi 
al naibii de palidă şi ai face foarte bine dacă te-ai băga de 
urgenţă în pat; n-are rost să-ţi mai alertezi şi fratele. N-aş dori ca 
întîmplarea asta să fie prea mult comentată. 

Ajunşi în apropierea casei, îşi continuară drumul de-a dreptul 
peste gazon, pentru a evita scîrţiitul pietrişului şi un bun venit 
prea sonor din partea lui Arthur. Deodată, cu un uşor oftat, fata 
abandonă braţul tovarăşului ei. 

— Sînt totuşi bucuroasă că am făcut drumul ăsta, spuse ea 
încet. 

Tăcerea care urmă îi stînjeni pe amîndoi. 

— Dick, vrei să mă mărit cu fratele tău? 

Tînărul nu răspunse. 

— Chiar vrei acest lucru? 

Însoţitorul ei stătea în umbra cedrului cel mare, care se înălța 
chiar înaintea uşii din faţă a casei, astfel că Leslie nu izbuti să 
vadă felul în care reacţionă chipul interlocutorului. 

— Dorinţele mele nu joacă nici un rol în chestiunea asta, 
încercă el să ocolească. Decizia ta nu trebuie influenţată de 
nimeni şi de nimic. 

— Doreşti să mă mărit cu el? insistă ea. 

— Nu-ţi pot răspunde. 

Vocea lui devenise aspră. 

Leslie simţi iscîndu-se în ea — din pricina acestei rezerve — o 
undă de miînie nechibzuită. 

— lar eu n-am să-ţi mai pun niciodată această întrebare. 
Niciodată. Noapte bună! 

In inimă cu ceva care semăna foarte bine cu disperarea, Dick 
Alford se grăbi să revină la porţiunea de drum care era în pantă. 
Scoţind lanterna fără de care nu pleca niciodată seara, lumină 
de-a curmezişul cîteva porţiuni ale terenului. Era un drum puţin 
practicat, folosit — în afară de el şi de Gines — cel mult ocazional 
de cîte un negustor. Tînărul văzu urmele pneurilor Rolls-ului 
avocatului, le descoperi şi pe cele ale mic-litrajului său, ca foarte 
repede să dea şi de altele, caracterizate de prezenţa unei săgeți 
clar exprimate. Locul unde oprise maşina străină se cunoştea 
foarte bine — era evident că necunoscutul nu făcuse nici o încer- 
care de a introduce maşina pe drumul cel îngust, ci folosise cîtva 
timp marşarierul, şi Dick se luă după urmele acestea, pînă cînd 
ele părăsiră drumul, traversînd cîmpul spre o poartă de scînduri. 

— Red Farm, murmură el, deschizînd poarta; nu mai avu mult 
de căutat. 

La adăpostul unui gard viu care se întindea paralel cu drumul, 
se afla maşina singuratică, neiluminată, dar cu capota caldă 
încă: un autoturism american pentru orice fel de teren, căruia 
nu-i lipsea nimic din echipamentul cel mai modern. 

Tînărul îşi notă grijuliu numărul de înmatriculare, care era unul 
londonez, apoi reveni la poarta din leaturi, cocoţindu-se pe cea 
mai de sus dintre ele, şi aşteptă. Răbdarea nu-i fu supusă unei 
probe prea grele. Dincolo de coama dealului văzu turnul 
mănăstirii, şi cinci minute după ce-şi ocupase locul, pe orizont se 
decupă o siluetă, care, coborînd panta, se apropia acum de el. 

Parcul domeniului Fossaway era împrejmuit cu o plasă de 
sîrmă cu ochiuri mari, ce nu constituia un obstacol prea mare în 
faţa cuiva care ar fi vrut să treacă peste ea. Străinul nu păru însă 
familiarizat cu terenul, fiindcă Dick auzi ceva zăngănind în 
contact cu sîrma, — urmat îndată de o înjurătură —, apoi omul 
reuşi totuşi să escaladeze plasa şi ajunse în partea cealaltă. 
Acum se apropia din ce în ce mai mult. 

— Bună seara, d-le Milder, salută tînărul politicos. Aţi aruncat o 
privire mănăstirii de la Chelfordbury? 

Cel căruia i se adresase astfel, aproape că-i scăpă din mînă 
reteveiul cel zdravăn de care se folosea. 

— Da' cine dracu eşti dumneata? 

Un fascicol de lumină ţişni din mîna lui şi se opri asupra 
chipului lui Alford. 

— A, dumneata! răsuflă el uşurat. Cum poţi domnule, să mă 
înspăimiînţi în felul acesta!... Am admirat ruinele la lumina lunii. 

— Mulţumim frumos în numele ruinelor! Tot ce aveţi de spus 
admirativ despre mănăstire, va fi apreciat în cel mai înalt grad 
de deţinătorul ei actual. 

După toate aparențele, Milder nu se simţea foarte bine în 
pielea sa. 

— Mi-am lăsat maşina aici în cîmp, explică el, ca să nu 
stînjenesc circulaţia. 

— Circulaţia, în zona noastră relativ izolată, nu înseamnă 
totuşi prea mare lucru — mai ales între orele zece seara şi miezul 

nopţii. Dar dacă nutriţi iluzia că Ked Farm vă aparţine, puteţi cu 
drept cuvînt să şi parcaţi aici! Totuşi, care-i şpilul, Milder? 

— Ce vreţi să spuneţi cu „şpilul” ăsta? Este oare neîngăduit să 
savurezi un peisaj nocturn sub razele Selenei? 

— Neîngăduită ar fi, să zicem, pătrunderea dumitale aşa, nici 
una, nici două, pe proprietatea fratelui meu. Incă o dată: ce 
puneţi la cale? 

— Nu vă înţeleg!? Nu-mi daţi totuşi voie să deschid poarta? Aş 
vrea să plec acasă. 

Dick Alford cobori încetişor de pe gard. 

— Eşti un individ suspect, Milder, îl acuză el făţiş, renunţînd şi 
la pronumele de reverență. 

— Ce dracu vrea să însemne asta? se aprinse omul mai 
vîrstnic. 

— Exact ceea ce exprimă cuvintele: un individ suspect. Găsesc 
drept foarte ciudată maniera asta a dumitale de a vagabonda la 
acest ceas tîrziu din noapte prin parcul de la Fossaway, mai ales 
după cele care s-au întîmplat recent. 

— Mă luaţi drept Starețul Negru, şuieră Milder. 

Întunericul reverberă rîsul amuzat al lui Dick. 

— Pe dumneata te cred în stare de fel de fel de chestii, care 
mai de care mai interesante. Nu vrei să-mi spui totuşi ce cauţi în 
preajma mănăstirii? 

— Dar v-am spus deja că nu savuram decit înfăţişarea ruinelor 
sub razele de lună. Dacă asta constituie un delict, n-aveţi decit 
să mă reclamaţi. 

Alford îşi vîrîse mîinile în buzunare şi privea ţintă la omul care- 
şi pornea acum motorul. 

— Locul cel mai potrivit de a admira abatia este vîrful dealului, 
şi nicidecum interiorul propriu-zis al ruinelor. lar un vizitator 
obişnuit — un turist autentic cleci — nici nu s-ar fi ascuns, nici nu 
şi-ar fi camuflat maşina în spatele unui gard viu, stingînd şi 
luminile. Milder, te sfătuiesc să fii prudent, şi întrucit eşti un tip 
căruia-i pică fisa repede, cred că o să-mi iei în consideraţie 
sfatul. Şi, să nu uit: miine vor începe demersurile care solicită 
emiterea declaraţiei oficiale de nevalabilitate privind tranzacţia 
iniţiată de dvs., ce are ca obiect proprietatea funciară Red Farm. 

— Asta e o chestiune pe care n-o discut decit în faţa justiţiei, 
se răsti cel de la volan. 


— Te pricepi la cursele hipice, Milder? 

Şeful de birou se răsuci brusc, de parcă ar fi dat strechea în el. 
Oare flăcăul ăsta nesuferit îşi virise nasul în toate secretele sale? 

— Oarecum... da' de ce? 

— Ştiţi ce înseamnă un avertisment? 

Milder se holbă la el cu gura căscată. 

— Bineînţeles. Incunoştinţarea prin Jockey Club că nu mai ai 
voie să te arăţi în preajma turfului. 

— Bine... chiar foarte bine! zimbi Dick Alford. Aşa-i. Şi exact în 
acelaşi spirit te avertizez în privinţa nu doar a domeniului 
Fossaway dar şi a Willow House-ului, şi a tot ceea ce ele conţin. 

— Şi dacă aşa-zisul dumitale avertisment mă lasă rece? 

— Răspunsul la asta ţi l-am mai dat: o să regreţi amarnic, 
încheie Alford. 

Maşina demară furtunos, trecu prin poarta deschisă şi curînd 
luminile ei de poziţie se pierdură în spatele curbei. 

XX 
ÎNGERUL MORŢII DĂ TÎRCOALE 


DICK ALFORD SE CĂŢĂRĂ îndemînatic peste împrejmuire şi, 
trecînd pe lîngă ruine, o luă spre conac. Una din uriaşele ferestre 
prinse în plumb ale bibliotecii era deschisă, astfel că-l zări pentru 
o clipă pe Harry, care — cu capul sprijinit în ambele miini — citea 
la birou. Oftînd uşor, Second Son îşi continuă drumul spre micul 
său cabinet de lucru. 

— Adu-mi cafea şi biscuiţi, porunci el lui Thomas, apărut ca 
urmare a semnalului soneriei. 

După ce sluga plecă, tînărul deschise mapa cu corespondenţa 
care sosise aseară cu trenul, deşertă un teanc de scrisori şi 
desfăcu prima pe cea cu inscripţia: „NEW SCOTLAND YARD” şi pe 
care recunoscuse de asemenea scrisul unui vechi prieten din 
şcoală. 


Dragă Dick, 


Îți mulțumesc pentru scrisoarea ta oarecum neobişnuită, dar 
mi-e teamă că nu putem, oficial, să facem mare lucru pentru 
tine. Detectivi particulari sînt, ce-i drept, berechet, dar te-aş 
consilia altminteri. La cartierul nostru general există un plutonier 
ceva mai aparte, numit Puttler, — poate-ți aminteşti de el în 
contextul afacerii Hatton Garden — un tip foarte capabil, pe cale 
de a fi avansat, pe care natura l-a înzestrat însă cu un exterior 
atit de ridicol că tot Yard-ul nu-l ştie decit ca „The Ape”!*, ceea 
ce însă nu dăunează de fel simpatiei de care se bucură. Chiar şi- 
n timpul concediilor sale, acest Puttler se ocupă tot cu studiul 
problemelor criminalistice. Am avut o convorbire ceva mai 
îndelungată cu el, şi este gata — dacă va exista şi aprobarea 
şefului, pe care urmează să-l informez în privința rugăminţii tale 
— să-şi efectueze la voi cele şase săptămini de concediu ce i se 
cuvin. Cum am zis, o apariție destul de caraghioasă, pe deasupra 


14 The Ape — Maimuţă. 

şi antialcoolic şi creştin convins, cu opinii foarte ferme despre, 
muzica bisericească, opinii pe care le susține vehement. Poţi 
conta necondiționat pe discreţia tipului. l-am oferit în numele tău 
zece lire sterline pe săptămină, la care vei adăuga şi decontarea 
cheltuielilor, şi sper că în termen de cel mult şase săptămini să 
te ştiu scăpat de grijile amintite. 


Cu scrisoarea asta în buzunar, Dick se îndreptă spre 
bibliotecă. 

— Hello! Ce noutăţi? îl salută lordul Chelford. 

Înainte ca Dick Alford să-i răspundă, se duse la fereastra prin 
care îşi zărise mai înainte fratele citind la birou, şi o închise. 

— De ce asta? mirii lordul. 

— Prietenul nostru monastic s-a arătat din nou; e mai bine 
deci să ţii ferestrele închise. 

Harry Chelford îşi strînse pumnul. 

— Şi poliţia? Pentru ce o plătim? E de necrezut că ţinutul ăsta 
să fie terorizat de... Dick, nu poţi să faci nimic împotriva chestiei 
ăsteia? 

— Ba da. Şi cred că foarte curînd chiar! 

Fratele mai tînăr îşi umplu pipa, şi o aprinse cu un chibrit pe 
care îl extrase din cutiuţa de argint a fratelui său, cea care era 
împodobită cu stema familiei. 

— Pune niţel deoparte cărţoiul ăsta afurisit, continuă el, şi hai 
să discutăm cîte ceva. l-am făcut azi o vizită lui Leslie. 

Vizibil fără tragere de inimă, lordul Chelford închise cartea ce 
se afla în faţă-i. 

— Leslie? Da, iată o fată inteligentă care ştie cît de ocupat sînt 
şi care, din pricina asta, nu mă deranjează decit rareori. Puţine 
femei ar arăta atita înţelegere... L-ai văzut şi pe fratele ei? A pus 
să fiu anunţat prin telefon că miine la zece şi jumătate mă va 
vizita. Urmează să semnez cîteva documente referitoare la ave- 
rea lui Leslie. Băiat bun, Arthur ăsta! 

— Desigur! confirmă Dick, şi în vocea lui nu se putu citi nici o 
urmă de sarcasm. 

— Da, îi sînt foarte obligat. Harry îşi dădu jos ochelarii cu ramă 
din corn. Fără Arthur n-aş fi întîlnit-o niciodată pe Leslie şi nici nu 

mi-ar fi venit ideea să mă însor. Dar Arthur şi-a, dorit cu tot 
dinadinsul pentru Leslie un soţ care să nu fie vînător de zestre. 
Oricum, banii ei ne pot fi foarte utili. 

Dick asculta răbdător explicaţia pe care o mai auzise deja de 
cîteva ori, şi formulată în termeni similari. 

— Dar de ce, frăţioare, vrei tu cu tot dinadinsul să te însori cu 
nişte bani?! Că doar nu sîntem nişte pirliţi! se miră el. 

Harry Chelford îşi ridică umerii uscăţivi. 

— Presupun că într-adevăr nu sîntem, răspunse el indiferent, 
cu toate că nu m-am ocupat niciodată de situaţia averii noastre. 
Slavă Domnului că-l am pe deşteptul de Dick, ce mă scuteşte de 
toate angararele astea! Fii te rog atît de drăguţ şi invită-i pe cei 
doi Gines la masă pentru una din zilele următoare; aş vrea să 
discut cu Arthur diferite chestiuni, printre care şi eventuala 
vînzare a fermei Creethorpes, pentru care mi s-a oferit un preţ 
frumos. Nu văd nici un motiv de ce n-am vinde-o. 

— Dar eu văd, răspunse Dick, slobozind un norişor de fum. 
Preţul nu corespunde nici pe departe cu valoarea reală a fermei, 

— O sută douăzeci de mii de lire? Nu se poate pretinde mai 
mult, Dick. 

— Mă rog, eu unul o să încerc totuşi s-o fac, răspunse mezinul. 

Ochii săi căutară pe tăblia cea mare, acoperită cu cărţi şi 
documente, pînă dădură de cărţulia care se afla întotdeauna la 
îndemîna lui Harry; jurnalul de zi al acelui lord Chelford, care 
fusese decapitat ca rebel. incepu să răsfoiască paginile 
îngălbenite pe care rîndurile decolorate abia se mai puteau citi — 
timp în care fratele său îl urmărea cu o mutră triumfătoare. 

— „Aceste lingouri să le ducă el, dacă seceta va dura, la loc 
sigur”... Tare aş vrea să ştiu ce are a face seceta cu 
ascunzătoarea! spuse Dick meditativ. Sună de parcă ploile ar fi 
zădărnicit planul strămoşului nostru. 

Lordul Chelford rise aproape nestăpinit. 

— Aha, acum te-a apucat şi pe tine! Poate că de acum încolo, 
vei fi şi tu un căutător de comori la fel de pătimaş ca şi mine. 

Cu ochii strălucind aprins, se aplecă peste tăblia biroului. 

— Vrei să-ţi spun unde se află ascuns aurul?... Intr-o peşteră 
sau într-o boltă subterană! Jurnalul pomeneşte în trei locuri 

despre un „chesil”, deci un fel de rangă. Luă cărţulia din mîna 
fratelui său şi întoarse agitat cîteva foi. lată unul dintre acestea: 

— „Astăzi, Tom Goodman mi-a adus un chesi/ de la 
Brihgtelmstone”. 

Şi altul: 

„Am lăsat chesil-ul în apropierea ascunzătorii. lar prostănacii 
aceia care-l vor vedea nu vor şti ce preţ deosebit are pentru 
mine. 

Dick mustăci. 

— Asta trebuie să fi fost într-adevăr o rangă cu totul 
deosebită! Nu scrie nimic acblo despre lungimea sau greutatea 
ei? 

— Din păcate, nu. 

O bătaie discretă în uşă îl anunţă pe Thomas. 

— Să vă servesc cafeaua aici, Sir? 

— Nu, în camera mea. 

— Vrei să mai lucrezi, Dick? întrebă fratele său. 

— După ce o să te culci, rise Alford. Şi cred că n-ar mai trebui 
să întîrzii! Altminteri, într-o bună zi, o să ajungi la capătul 
puterilor, obligîndu-mă să-l chem încoace tocmai pe omul a cărei 
prezentă n-o poţi suporta de fel. 

— O! Să n-aduci vreodată un medic în casa asta — ştii că-i 
urăsc pe toţi! 

Căscînd de zor, se ridică şi începu să urce treptele spre 
dormitorul său. In mijlocul încăperii respective trona o masă 
enormă. Cutioare, atît rotunde cît şi pătrate, flacoane şi pliculeţe 
de toate formele şi mărimile o acopereau în întregime; exista un 
bogat sortiment de leacuri împotriva asitmei ca şi împotriva 
reumatismului; alături de ele se găseau unguente deosebite, 
preparate menit să întărească nervii, medicamente minunate 
oare aveau efect hipnogen garantat; pe scurt, orice boală faţă de 
care corpul omenesc era vulnerabil, îşi avea în această strinsură 
antidotul. 

— In noaptea asta o să dorm ca lumea, spuse lordul Chelford, 
aruncîndu-şi pe spate părul său lung, cu un gest caracteristic. Ei, 
dacă aş fi cunoscut mai demult leacul ăsta! Nici un fel de droguri, 

Dick... doar un amestec de substanţe naturale, care dăruie 
odihnă creierului istovit şi care face să se închidă ochii obosiţi. 

— Sau cel puţin aşa ne făgăduieşte prospectul, rise Alford, în 
vreme ce urmărea cum celălalt scoate dintr-o cutiuţă metalică 
două tablete albe, pe care le dizolvă grijuliu într-un pahar cu apă. 
In definitiv şi cocaina e o substanţă naturală, şi parcă morfina e 
altceva?!... Eşti caraghios, Harry. Dacă ar fi după mine, toate 
drăciile astea ar ajunge în iazul din parc. 

— Şi eu, în mai puţin de o lună aş fi un om mort! Noapte bună, 
Dicky. 

Cînd mezinul văzu că fratele lui începu să se dezbrace, se 
reîntoarse în cabinetul cel mic de lucru, unde, în afară de cafea, 
îl mai aştepta şi o grămadă de lucru. Scrisori care reclamau 
răspuns şi registre de conturi care trebuiau verificate; acte 
justificative de cheltuieli, rapoarte ale funcţionarilor şi ale 
fermierilor... De abia pe la trei dimineaţa se ridică ţeapăn de 
picioare, se întinse bine din toate încheieturile şi, deschizînd la 
perete fereastra franţuzească, ieşi să ia o gură de aer proaspăt. 

Un fel de presimţire a zorilor ce urmau să vină începuse să 
cuprindă partea de răsărit a bolţii cereşti, iar aerul era într- 
adevăr proaspăt şi răcoros, astfel că inspiră adînc, înainte de a-şi 
aprinde pipa. „Să mă culc? Sau, mai bine o baie rece şi după 
aceea, călare, s-o iau de-a curmezişul domeniului?”... 

Nehotărit, stătea pe loc, cînd, pentru o fracțiune de secundă 
văzu în depărtare un punct luminos — o strălucire albă, aidoma 
licărului unei stele, care clipi scurt şi pieri pe dată. 

— Dacă asta n-a fost o lanternă electrică de buzunar, atunci să 
mă spînzure! murmură el, grăbindu-se să revină în camera unde, 
cu o mînă înşfăca arma de vînătoare, în vreme ce cu cealaltă îşi 
umplu buzunarul hainei cu cartuşe. 

In ultimul timp braconierii se făcuseră foarte simţiţi, mai cu 
seamă cei din categoria acelor disperaţi care nu ezitau să tragă 
asupra-ţi dacă îi tulburai în timp ce-şi făceau de cap. Principial , 
Dick nu era însă un duşman al braconierilor, şi concepţia sa care 
afirma cu „a vina pentru oala de gătit” e o culpă care poate fi 
iertată, îngrozise pe destui judecători cărunţi ai comitatului. 

Copacii şi tufele parcului obturau perspectiva, şi de-abia cinci 
minute de pas alergător îl aduseră într-un loc, de unde privirea 
putea îmbrăţişa ceva mai multe detalii. Mai bine de un sfert de 
ceas rămase nemişcat la umbra crîngului, şi aproape că se 
hotărise să abandoneze, cînd fulguraţia apăru iar! Ciudat, 
reflexul venea din direcţia ruinelor! Braconieri? Nu! Ce rost ar fi 
avut ca indivizii să dea tîrcoale pe acolo şi încă la o asemenea 
oră, cînd în afără de cîţiva iepuri prăpădiţi şi de păstrăvii din 
Ravensrill, nu prea avea ce te ispiti... 

Inaintîind cu multă prudenţă, reuşi curînd să desluşească 
ruinele mănăstirii. Cerul prinse la răsărit o culoare fumurie, 
vînticelul rece al zorilor începuse să-şi facă datoria; dar Dick 
Alford, în ciuda îmbrăcăminţii sale uşoare, nu simţii de fel 
răcoarea cînd se opri pe coama dealului, încercînd să descopere 
sursa enigmaticei lumini. 

Scînteierea apăru iarăşi şi relevă de astă dată, la nici patruzeci 
de metri, silueta unui bărbat care părea că examinează terenul 
cu atenţie. 

-— S-a pierdut ceva? întrebă tînărul. 

Vizitatorul nocturn scoase un strigăt şi se răsuci fulgerător. 

— Cine sînteţi! izbuti el să articuleze cu o voce răguşită, pe 
care Dick o recunoscu totuşi imediat. 

Era Arthur Gines. 

Moment penibil pentru cel din urmă: 

— Nu... nu puteam să dorm şi... bîlbii el. 

— Şi probabil căutaţi un somnifer, nu? se interesă politicos 
Dick. N-aveţi decît să veniţi la noi; fratele meu, care dispune de o 
„minifarmacie”, v-ar fi descurcat cu dragă inimă. 

— Lăsaţi glumele proaste! Fiindcă somnul mă ocolea, am făcut 
o plimbare, şi anume în direcţia asta, fiindcă abația mă 
interesează. 

— la te uită! Nu ştiam deloc că sînteţi şi arheolog, şi unde mai 
pui unul din cei care-şi fac noaptea meseria! Ţinutul forfoteşte de 
la un timp de asemenea specialişti. Nu cumva vă interesează şi 
fluturii  nocturni?... Ori poate voiţi să înregistraţi cîntecul 
privighetorii deasupra ruinelor? Din păcate, anotimpul nu-i 
propice pentru o astfel de acţiune. 

— Uite ce e, Alford, nu-mi place de fel să fiu luat în ris. Dacă 
preumblările mele de la o asemenea oră vi se par curioase, 
atunci fie-mi îngăduit să întreb ce anume vă aduce pe dvs. 
încoace? 

Rîsul lui Dick reuşise să-l întărite şi mai mult decit ironiile sale. 

— Administrez domeniul; lucru pe care probabil că nu l-aţi 
ştiut pînă acum!?... lar printre îndatoririle mele este şi cea de a 
urmări indivizii suspecți, indiferent la ce oră s-ar arăta ei sau 
lanternele lor. 

— Şi doar mă gindeam eu că nu-i exclus ca lumina să fie 
văzută de cineva! strigă Gines, care-şi redobîndise tupeul. Uite, 
n-am decît să mărturisesc adevărul, d-le Alford: am avut un vis 
înspăimîntător, în care mi s-a înfăţişat Starețul Negru. lar visul 
acesta a fost atît de însufleţit, atit de convingător, încît — după 
ce m-am trezit — n-am rezistat tentaţiei de a mă grăbi încoace, 
adică tocmai acolo unde a fost văzut ultima oară. 

— Aşa deci... un viînător de fantome! exclamă Dick. Asta 
explică într-adevăr totul. Şi văd că aţi venit încoace chiar şi dotat 
în consecinţă! Extraordinar de precaut, zău aşa! 

În sinea lui, Arthur Gines se rugase foarte tare ca nesuferitul 
ăsta de zeflemist să nu observe măcar ranga pe care încerca să 
o ascundă la spate. Dar ochii adversarului erau neobişnuit de 
ascuţiţi şi cenuşiul zorilor nu constitui o piedică în calea 
identificării obiectului. 

— Dar, pare-se că n-aţi reuşit să-l vedeţi pe Starețul Negru, 
continuă Dick în aceeaşi manieră politicoasă discuţia. Nu? M-am 
şi gîndit eu... stafiile astea ale familiei obişnuiesc să se culce 
devreme. Da, da, nişte rubedenii foarte respectabile! Şi Starețul 
a fost un bărbat vrednic de toiată stima, şi chiar evlavios foarte, 
cu toate că şoaptele infame ale scandalului nu l-au ocolit, vai! 

Şi în timp ce vorbea astfel, cei doi înaintaseră spre drumul în 
pantă, unde Gines se opri. 

— Nu vreau să mă cert cu dvs. Alford, şi nici nu vă iau în nume 
de rău ironiile, fiindcă aseară mi-aţi făcut totuşi un mare serviciu. 
Nu-i însă corect că puneţi sub semnul întrebării explicaţia mea 
ultimă. Noapte bună! 

Dick nu consideră necesar să mai răspundă ceva acestor 
ultime cuvinte. Rămase locului la capătul drumului, pînă cînd 
avocatul nervos fu înghiţit de zorii cenuşii. Ce vor fi însemnînd 
toate astea? se întrebă el mirat. Cum se făcea că ruinele 
exercitau deodată o atracţie atît de mare pentru oameni totuşi 
atit de diferiţi între ei? Mai întîi Mary Wenner, apoi Milder, şi 
acum Arthur Gines. Ce nume purta oare forţa de atracţie care 
izvora din pietrele astea vechi, şi oare era destul de puternică 
încît să-l scoată din aşternutul său pe avocatul acesta atit de 
răsfăţat şi de comod, care ura orice dezagrement, şi să-l mîne, 
echipat într-un costum de golf croit impecabil, şi înarmat cu o 
rangă să răscolească molozul abației. Ce căuta? Ce?... 

Comoara! 

Dezlegarea enigmei i se înfăţişă atît de brusc şi îl copleşi atit 
de tare, că trebui să se aşeze pe lespedea de gresie cea mai 
apropiată, copleşit de un acces de ris ce nu se mai opri decit o 
dată cu lacrimile care îl podidiseră. 

Comoara! Harry îi infectase deci pe toţi aceşti inşi prozaici cu 
virusul obsesiei sale! Cum însă? Probabil că elementul de 
legătură se chema Marry Wenner, care, după cum îşi amintea, 
bănuise o bună bucată de vreme — cam la fel de mult ca şi şeful 
ei — despre aurul acesta fabulos. Pesemne că-i mărturisise ceva 
avocatului de a cărui încredere se bucura mai de mult, iar acesta 
îl informase la rîndu-i pe Milder — sau cam aşa ceva... Deci 
comoara Chelforzilor era de fapt lovitura pe care Arthur Gines 
spera s-o dea, şi oare trebuia să rezolve situaţia dezastruoasă a 
finanţelor sale! 

lar rîsul provocat de crezul absurd al acestor oameni, încă i se 
mai oglindea pe chip, cînd ajunse la conacul de la Fossaway şi 
urcă scările ce duceau spre dormitorul său. Cinci minute mai 
tîrziu se scufundase în somnul cel mai adînc. 

In împrejurări obişnuite, zgomotul de la uşă l-ar fi trezit pe 
Dick Alford. Pardoseaua scîrţii de două ori sub o greutate mare. 
Apoi clanţa se cobori uşor şi uşa se crăpă cîţiva milimetri. 
Făptura de afară ascultă atent, iar cînd cadenţa egală a 
respirației ajunse la urechea sa, mări deschizătura şi se furişă 
spre pat. 

Rînjind, intrusul îşi vîri mîna în buzunar, de unde scoase un 
cuţit lung, apoi degetele sale începură să înainteze pipăind, 
pentru a găsi poziţia exactă a corpului. /ngeru/ morții plutea în 
această clipă deasupra celui care dormea... 

Din holul cel mare se auzi o voce de femeie — copleşită de 
spaimă: 

— Dick! Dick! 

Dick Alford se răsuci neliniştit în somn, căutîndu-şi altă poziţie. 

XXI 
CÎND DICK ALFORD ZĂVORĂŞTE UŞA 


— DICK! VOCEA ACEEA ÎNGROZITĂ din nou răsună. 

Umbra sinistră cu cuțitul scăpă arma pe covor, se retrase de- 
a-ndărătelea pînă la uşă, şi se strecură afară. 

— Dick! Dick! 

Cel astfel strigat se trezi în sfîrşit. Cu un salt ţişni din pat... 
acum era deja pe coridor... acum ajunsese la balustrada scării. 

— Cine strigă acolo? 

— Eu sînt, Leslie! Vino repede, Dick! 

Alford se năpusti pe scări în jos. Acolo, în penumbra holului, se 
afla făptura subţire a lui Leslie Gines, cu capul descoperit, cu 
pantofii de casă în picioare şi cu un pardesiu pe umeri, care 
încerca să acopere cămaşa de noapte. 

— S-a întîmplat ceva înfiorător, Dick! In faţa intrării noastre l- 
am văzut pe Arthur luptîndu-se cu cineva... Cum la început am 
crezut că sînt victima unei halucinaţii, am alergat îndată la 
dormitorul lui şi am găsit patul neatins. lar în faţa casei nu mai e 
nimeni... 

— Arthur? repetă el neîncrezător. Cum se poate? Doar am 
vorbit cu el nu demult... în urmă cu un ceas sau două — exact 
nu-ţi pot spune, fiindcă nu ştiu cît timp am dormit. Aşteaptă un 
pic, mă îmbrac repede. 

După nici cinci minute, porni motorul micuţei maşini tip sport. 

— Dar cum ai intrat în casă, Leslie? 

— Prin camera ta de lucru. Am sunat mai întîi, dar în zadar, şi 
apoi, spre norocul meu, am descoperit că una din ferestre era 
deschisă. 

— Pe viitor o să uit întotdeauna s-o închid! observă Dick. Cînd 
s-a întîmplat povestea cu fratele tău? 

— Acum o jumătate de oră. M-a trezit zgomotul pe care îl 
făceau şi am alergat la fereastră; am zărit două persoane sub 
pomii din faţa intrării, iar după tonul vocii uneia mi s-a părut că-l 
recunosc pe Arthur. Unde l-ai întîlnit? 

Dick îi relată întîlnirea dintre ruinele mănăstirii, dar în aşa fel 
încît să nu-i compromită fratele. 

— Ce-or fi însemniînd toate astea? întrebă ea confuză. 

— Dumnezeu ştie! Tare aş mai vrea ca amicul Puttler să fie 
aici! 

Maşina străbătu drumul în pantă şi rulă apoi rapid pe aleea 
cea dreaptă ce ducea spre Willow House. 

— la uite-l şi pe Arthur al dumitale, pe care-l credeai pierdut! 
strigă deodată Dick, arătînd spre un bărbat, care se îndrepta şi el 
către aceeaşi ţintă. 

Arthur, da — dar în ce hal arată avocatul de obicei atit de 
fercheş! Nasul său tumefiat sîngera abundent, şi ochiul stîng era 
învineţit şi pe jumătate închis. In alte împrejurări, desigur că Dick 
s-ar fi amuzat copios pe seama eternului dandy, acum 
desfigurat; Leslie era însă atît de neliniştită de leziunile fratelui 
ei, că risul, ar fi fost cel puţin deplasat acum. 

— Nimic important! se apără Arthur de întrebările ei 
insistente. Am avut o mică altercaţie cu un braconier... 

Genunchii eleganţilor săi kniekerbockers'5 erau îmbicsiţi de 
murdărie; articulațiile umflate ale miinii stîngi erau acoperite de 
echimoze şi omul părea că se simte foarte stînjenit de starea în 
care se afla, deoarece, de îndată ce trecură pragul casei, dispăru 
în dormitorul său, refuzind acordarea oricărui ajutor, în vreme ce 
Alford primi bucuros o ceaşcă din cafeaua preparată imediat. 

— Oare ce s-o fi întîmplat, Dick? întrebă Leslie, cînd cei doi 
rămaseră singuri. 

— Păi ne-a povestit doar: o încăierare oarecare cu un 
braconier. Una din ciocnirile acelea pe care nu le poate evita nici 
omul cel mai chibzuit din lume. 

Sceptică, fata îşi clătină capul. 

— instinctul meu îmi spune că n-a fost vorba de un braconier, 
ci că s-a luat la harţă cu Milder. 

Alford îşi privi gînditor ceaşca. Gîndul acesta îi venise deja. Dar 
ca să fi căutat Milder în zorii zilei, în preajma lui Willow House? 

— Oare ce m-aş face fără tine, Dick? 

Mîna fetei descrise o mişcare neputinciosă. 


15 Kniekerbockers — Pantaloni largi care se încheie la genunchi. 

— De fiecare dată cînd se întîmplă ceva, alerg plîngînd la tine, 
şi întotdeauna, ca printr-o minune, apari la momentul potrivit... 
Dick, cred că în curînd o să ajung ruşinea fetelor din comitatul 
ăsta! 

— Da' ce lucruri îngrozitoare ai de gînd să faci domnişoară? 
zimbi el. 

Fata îşi clătină tacticos capul. 

— Toamna se numără bobocii! Şi eu pot s-o fac pe 
misterioasa! 

Dick se întoarse pe jos la Fossaway şi-o ţinu drept spre 
dormitor, pentru a mai prinde totuşi cîteva ore de somn. Pe cale 
de a se trînti în pat, călcă pe ceva tare. 

— Nemaipomenit! scăpă el uluit, după ce aprinse lumina, 
ridicînd obiectul. 

Un cuţit! Un cuţit nou, cu lama tăioasă ca un brici... 

Tot sucind şi răsucind nedumerit obiectul găsit, se îndreptă în 
cele din urmă încruntat spre uşă şi o zăvori.. Era un lucru pe care 
Second Son nu-l făcea mai deloc, dar ultimele douăzeci şi patru 
de ore purtaseră la sînul lor prea multe posibilităţi nefaste. 

XXII 
SCOTLAND YARD-UL SE IMPLICĂ 


ÎN ZIUA URMĂTOARE, DATORITĂ faptului că — pentru întîia 
oară de cinsprezece ani — d-l Fabrian Milder nu apăruse la prima 
oră, biroul firmei Gines & Gines marcă o oarecare agitaţie. Puțin 
mai tîrziu, salariatul cu vechimea cea mai mare primi o scrisoare 
care-i ceru să deschidă un anume compartiment al mesei de 
lucru a şefului de birou şi, printr-un mesager, să expedieze 
conţinutul la domiciliul din Regent's Park. Scrisoarea mai avea şi 
un post-scriptum: 

„Este foarte improbabil că voi mai reveni la birou, întrucît am 
trimis prin poştă demisia mea firmei, urmînd a-mi consacra în 
exclusivitate timpul unor afaceri private.” 

O telegramă a lui Arthur Gines, sosită cam la aceeaşi oră, îl 
numi pe salariatul despre care a mai fost vorba drept urmaşul 
lui Milder, şi nu putem trece sub tăcere că avansarea aceasta nu- 
| mulţumi prea tare pe cel vizat, fiindcă, de cîtva timp, biîntuiau 
tot felul de zvonuri neliniştitoare în legătură cu firma lor. 

Atiît în ziua aceasta, cît şi în cea următoare, avocatul nu se 
arătă la birou, şi enigma plecării d-lui Milder rămase 
nedezlegată, deoarece curierul care duse hirtiile cerute şi care 
sperase — cu această ocazie — să afle motivele unei hotărîri atît 
de precipitate, nu fu primit personal. D-l Milder avusese, cum 
explică personalul său de serviciu, un accident minor de maşină 
şi trebuia să stea la pat. 

In aceeaşi dimineaţă, după ce Dick Alford apăru îmbăiat şi ras 
la un mic dejun foarte întîrziat; află că-l aşteaptă un musafir, în 
care-l recunoscu fără dificultate pe plutonierul Puttler. Un 
zdrahon cu ochi căprui înfundaţi, a căror melancolie blindă îi 
aminteau de un cimpanzeu suferind şi trist. Fruntea sa era joasă, 
buza superioară atîrna, iar braţele ajungeau pînă aproape de 
genunchi. Şi bietul Puttler ştia în cît de mică măsură putea 
exteriorul său să pară agreabil unui străin, chiar cînd acesta nu-şi 
manifesta deschis repulsia. 

— Ei, d-le Alford, îl salută el pe Dick cu un clipit complice din 
ochii săi maronii, cum vă place mutra mea? Au existat persoane, 
mai cu seamă dintre cele cu înclinații romantice, care, văzindu- 
mă, au căzut în leşin. 

— Cu mine nu se va întîmpla tot aşa, zîmbi Dick.. Pesemne, 
fiindcă-mi lipseşte vina asta... romantică. 

Servitorul însă, care tocmai intra, tresări puternic zărind acest 
musafir ciudat, cu braţele lungi. 

— Arată-i d-lui Panier camera, îi porunci Alford. 

După ce un Thomas foarte emoţionat îl conduse sus pe 
domnul cel străin şi îi aşeză valijoara pe un scaun, întrebă cu 
vocea pierită. 

— Mai doriţi ceva, Sir? 

Plutonierul Puttler îl privi pătrunzător. 

— Mulţumesc, nu. Cum te numeşti? 

— Thomas Fortunate!f. 

— Cred că Thomas Unfortunate” s-ar potrivi mai bine fu de 
părere Puttler, clătinîndu-şi trist capul. Stăpînul tău ştie că 
adevăratul tău nume e Sleisser şi că ai în urmă-ţi o pedeapsă 
privativă de libertate? 

— Nu. 

— O va afla, Thomas, îl asigură detectivul, mustind de 
blîndeţe, şi celălalt se strecură afară, cu nişte ochi în care lucea 
flacăra crimei. 

Foarte mulţumit, d-l Puttler îl căută îndată pe Dick Alford. 

— Camera aceea mi-e într-adevăr destinată mie, d-le Alford? 
Nu cumva l-aţi aşteptat în acelaşi timp pe prinţul de Wales, şi... 
Toată viaţa m-a muncit nostalgia de a dormi şi eu o dată într-un 
pat cu baldachin!... Dar să începem treaba, nu? 

— Mai întîi trebuie să vă fac cunoştiinţă cu fratele meu, care e 
o fire destul de... suspicioasă. Din cauza asta v-am înfăţişat drept 
un specialist în probleme de evaluare şi valorificare a bunurilor 
funciare, de a cărui asistenţă am nevoie. 


16 idem Y 
17 Fortune — Unfortunate — Joc de cuvinte, primul însemnînd 
Norocosul, celălalt, evident, Ghinionistul. 

D-l Puttler n-avu nimic de obiectat împotriva acestei minciuni 
mărunte şi, în sala cea mare a bibliotecii, fu prezentat în această 
calitate lordului Chelford, care, obişnuit cu tot felul de oaspeţi ai 
fratelui său, nu-şi trăda cu nimic uimirea faţă de aspectul ciudat 
al aşazisului specialist. 

— D-l Puttler va rămîne aici circa şase săptămîni, îi explică 
Dick, şi nu va trebui să te mire dacă-şi va băga nasul peste tot. 
Am nevoie de o evaluare foarte corectă a întregului domeniu. 

— Să nu uiţi cumva de valorosul nostru Stareţ Negru, sună 
răspunsul pe jumătate amuzat, pe jumătate serios. Mai degrabă 
cred, Dick, că avem nevoie de-un detectiv ca lumea... 

Alford îşi conduse apoi musafirul în propriul său cabinet de 
lucru. 

— Aici puteţi să vă faceţi comod. Fumaţi?. 

D-l Puttler se scotoci cîtva timp în buzunar şi extrase în fine o 
pipă scurtă şi neagră. 

— Nu e prea aristocratică, dar o prefer ţigărilor de foi ori 
ţigaretelor. 

— Şi eu sînt fumător de pipă. 

Camera de lucru avea două uşi, din care una dădea în holul 
cel mare, cealaltă într-un coridor, la al cărui capăt se afla camera 
stăpînei casei, evident nefolosită. Trecuseră zece minute de cînd 
Alford, întrerupt uneori de întrebările lui Puttler, relatase deja 
destule, cînd Thomas se ivi silențios pe coridor, şi, strecurîndu-se 
pînă în dreptul uşii, îşi lipi ochiul de gaura cheii; putea zări astfel 
capătul sofalei, precum şi bustul străinului, care tocmai examina 
curios un cuţit cu mîner alb. Slujitorul preferă acum să-şi lipească 
urechea de gaura cheii, şi surprinse astfel cîteva fragmente ale 
discuţiei ce se purta înăuntru, cu toate că ea avea loc pe un ton 
scăzut. 

— „să fi fost şi cineva căruia unul dintre servitori i-a dat 
drumul în casă! 

Asta era vocea d-lui Alford, care continuă: 

— Fratele meu n-are nici un duşman pe lumea asta, ceea ce 
nu pot afirma şi despre mine. Apoi individul care iscodea, mai 
înhăţă cuvintele „Arthur Gines” şi „comoara”, fără a înţelege însă 
legătura dintre ele. 

Acum însă, lui Thomas i se păru că e mai bine să se asigure 
printr-o mică raită că aerul e curat, şi că nu riscă să fie surprins 
la postul său de observaţie. 

Cînd, revenit, îşi plasă iar urechea în poziţia anterioară, 
detectivul tocmai asculta o explicaţie ceva mai lungă a lui Alford, 
din care însă Thomas, spre necazul său, nu izbuti să prindă nici 
un cuvinţel. Ba, parcă o singură dată, i se păru că-şi desluşeşte 
numele... 

Valea! Se auziră nişte paşi — erau cei tacticoşi ai bătrinului 
intendent; extrem de rapid, Thomas dispăru în cămară. 

XXIII 
DICK ARE DUBII 


PRÎNZUL DECURSE RELATIV liniştit. Lordul Chelford adoptase 
urîtul obicei de a veni aproape la fiecare masă cu o carte — tot 
aşa făcuse şi acum, cînd, fără să ţină seama de prezenţa 
oaspetelui, se cufundă în studiul unui hrisov. 

Dar d-l Puttler păru că nu observă nici această impoliteţe, nici 
fastul desfăşurat: trei servitori în livrele serveau sub ochii 
diriguitori ai solemnului intendent; total neafectat de cele din jur, 
detectivul povesti o serie de anecdote vesele, fără însă ca 
trăsăturile chipului său să-şi piardă obişnuita gravitate. Second 
Son întrerupse o singură dată lectura fratelui său: 

— Leslie a telefonat că vine la ceai. 

Harry Chelford îşi ridică privirea şi faţa i se adumbri. 

— lată într-adevăr o coincidenţă absolut fatală, întrucît 
dorisem să consacru întreaga după-amiază acestui excelent 
pater Hieckler, observă el, arătînd spre volumul masiv de lîngă 
farfuria sa. A scris o carte absolut remarcabilă despre perioada 
pe care a petrecut-o în mănăstirea noastră, în timpul domniei 
Elisabetei. Nu strică să afli, Dick, că abația noastră a făcut parte 
din foarte puţinele pe care atît Henric al VIII-lea cît şi Elisabeta le- 
au cruțat; probabil din pricină că purtătorii sutanelor negre de la 
Chelfordbury erau duşmanii iezuiţilor. 

— Cred că va fi de ajuns să-ţi bei ceaiul în prezenţa noastră. 
Probabil că Leslie n-o să aibă nimip împotrivă ca după aceea să 
te ocupi iarăşi de pater Hieckler, care — judecînd după numele 
său — pare să fi fost un neamt, replică Dick. 

— Da, a fost un german, iar prezenţa lui aici s-a datorat unor 
motive destul de curioase. 

— Cea mai bună carte germană, luă d-l Puttler cuvîntul — este 
după părerea mea Robinson Crusoe. 

Dick Alford luă remarca drept o glumă mai slabă a musafirului 
său, în vreme ce lordul Chelford o interpretă la modul serios. 

— E drept că nu prea sînt familiarizat cu Robinson Crusoe, dar 
în ciuda acestui fapt, aş opina că e vorba de un erou tipic 
englezesc. 

— Şi cu toate acestea, cartea tratează despre un neamt, 
insistă Puttler. Chiar pe prima pagină veţi întîlni propoziţia: „Tatăl 
meu era un comerciant din Bremen”, şi dacă Bremen nu se află 
în Germania ei bine, atunci eu sînt olandez!? Dacă tatăl a fost 
neamt, înseamnă că şi feciorul său n-avea cum să fie altceva, 
deoarece pe vremea aceea nu exista încă naturalizarea. 

După ce crezu că spulberase astfel confuziile!* în materie de 
literatură ale gazdelor sale, d-l Puttler reveni iar la tema a cărei 
dezbatere o întrerupse Dick prin ştirea despre vizita d-rei Leslie. 

— Greşeala muzicii noastre bisericeşti, d-le Alford, constă în 
faptul că e prea edulcorată, că prea acţionează asupra simţurilor, 
aşa cum am accentuat iar şi iar la adunările epitropilor. 

— Dar ce, sînteţi epitrop? întrebă Dick surprins. 

Ochii adînciţi ai omului clipiră din nou. 

— Greu de crezut, nu?... dar sînt! 

Curînd după asta, Harry Chelford se ridică de la masă; reveni 
însă repede, ţinînd sub braţ un volum gros. 

— Aveţi dreptate în privinţa lui Robinson Crusoe, d-le Puttler!?. 
Incredibil cum se poate ca o viaţă întreagă să fii tributar unei 
astfel de convingeri greşite. 

Dovada iscusinţei d-lui Puttler în chestiunile literare schimbă 
atitudinea stăpînului casei faţă de musafirul său, pe care, pînă 
atunci, îl pusese pe aceeaşi treaptă cu lăptarul, factorul poştal şi 
băcanul, şi pe care-l prinse acum binevoitor de braţ, pentru a-i 
arăta în bibliotecă preţiosul jurnal al strămoşului... 

Dick Alford însă, care-l ştia astfel preocupat pe subofiţerul de 
la Scotland Yard, porni într-o plimbare în lungul aleii de ulmi; cînd 


18 idem! 

19 într-un fel desigur că d-l Puttler nu greşea prea mult... Din pletora 
de robinsoni care au apărut după cel al lui Daniel Defoe (englez, 
desigur), se detaşează acel „R.C.” al germanului loachim Heinrich 
Campe, oare, alături de „Robinson elveţianul” al lui R. Wyss, se înscrie 
în fondul de aur al literaturii pentru copii. Evident, robinsonul german e 
cunoscut şi-n Anglia (N.T.). 

se ivi maşinuţa sport a lui Leslie, o săritură îl aduse pe scara 
automobilului. 

— Mă antrenez deja pentru meseria mea viitoare, începu el 
voios. De îndată ce-ţi vei face intrarea la Fossaway ca stăpînă a 
domeniului, mă angajez taxator la tramvai. 

— Şi cînd se va întîmpla lucrul ăsta, Dick? 

— Să sperăm că niciodată! 

Dispoziţia exuberantă îl făcuse să-şi dea drumul la gură, şi 
păsărică ieşise înainte de a băga de seamă. Dar Leslie Gines, 
pare-se, nu dădu importanţă spuselor, fiindcă, fără a-şi răsuci 
capul, concluse maşina pînă în faţa venerabilului portal. 

— Ai să cunoşti un tip curios, absolut remarcabil, continuă 
tînărul, ajutînd-o să coboare. 

— Despre cine e vorba? 

— Un expert în probleme de evaluări, foarte amuzant şi... 
neverosimil de citit! la să te vedem: ştiai că Robinson Crusoe a 
fost neamţ? 

— Sigur că da! Taică-său trăia la Bremen”. 

— Oho! Şi zimbind pe sub mustață de erudiţia fetei, o conduse 
la ceilalţi doi, în bibliotecă. 

In prezenţa  logodnicei sale, lordul Chelford vădea o 
nervozitate şi o fisticeală care ar mai fi fost poate de înţeles în 
cazul unei prime întîlniri. Comportamentul lui faţă de ea putea fi 
desemnat mai degrabă ca un soi de sfială ciudată, decît ca 
adoraţie; n-o sărutase încă niciodată, şi chiar şi acum, dădu 
imediat drumul miinii fetei, de parcă atingerea ei l-ar fi fript. 

— Cum mai merge, Leslie? Permite-mi să ţi-l prezint pe d-l 
Tuttler. 

— Puttler, îl corectă celălalt, şi Leslie desluşi în ochii aceia 
melancolici ceva ce îi scăpase lui Dick Alford şi pe care nu-l ştiau 
probabil nici cunoscuţii cei mai apropiaţi ai omului — nostalgia 
după simpatia unei femei, lucru pe care natura, prin cîrpăceală ei 
crîncenă îl făcuse din capul locului aproape imposibil. 


20 lată că în acest comitat britanic, bibliotecile nu aveau decît 


robinsonul nemţesc al lui J. H. Campe, în dauna celui autentic, englez 
sadea totuşi. (N.T.) 

— Ceaiul va fi servit în Salonul Albastru, anunţă Dick Alford. 
Vii, Harry? 

Cînd Leslie Gines şi viitorul ei cumnat se aşezară la măsuţa de 
ceai din Salonul Albastru — ale cărui ferestre îţi îngăduiau să vezi 
o mare de crizanteme — constatară că rămăseseră singuri. D-l 
Puttler o ştersese încă din holul cel mare, deoarece — aşa cum 
susţinu el ulterior — i se păruse oportun să înceapă seria sa de 
evaluări, prin examinarea parcului. 

— Ai reuşit să-ţi mai completezi somnul, după toate emoţiile 
acestei nopţi? întrebă Dick. 

— Nu, n-am mai putut adormi. Sărmanul Arthur! 

— O fleică de biftec crud se pare că e tot ce poate fi mai bun 
în situaţia lui! sună sfatul nepăsător al tînărului. Fratele tău 
ferchezuit şi un ochi vînăt... o combinaţie într-adevăr absurdă! 

Leslie rămase serioasă. 

— Incă niciodată nu l-am văzut pe Arthur atît de pornit, spuse 
ea meditativ. Presupunerea mea că omul cu care s-a luptat a fost 
Milder, s-a adeverit. Din cuvintele fratelui meu am înţeles că 
individul l-a spionat şi că s-a luat după el — nu ştiu unde... 

— Probabil că l-a urmărit cînd a fost la ruinele abaţiei!... Leslie, 
o să-ţi deconspir un secret pe care îl menţin şi faţă de Harry; 
poate că te va face să treci mai uşor peste orele întunecate ale 
nopţii. Puttler e un detectiv, omul Scotland Yard-ului. 

— Dar pentru ce Dumnezeu... 

— S-au întîmplat nişte lucruri care nu-mi convin deloc, explică 
Dick. Şi chiar dacă mă cred în stare să o scot la capăt cu tot felul 
de necazuri, îmi trebuie totuşi zilnic cele şapte ore de somn, şi în 
timpul acesta e nevoie de cineva care să vegheze în locul meu. 

— Călugărul Negru e cel care te pune pe jar? 

— Da şi nu. Leslie, crezi în existenţa comorii? 

— Tezaurul Chelforzilor? întrebă ea mirată. Oricum, nu se 
poate contesta că aurul ăsta a fost adus la Fossaway acum 
cîteva sute de ani. 

— Nu despre asta vorbeam. Crezi că mai există azi pe undeva 
prin preajmă?... Intreb asta, fiindcă am constatat că în afară de 
Harry mai există şi alţii care sînt convinşi de realitatea aurului 
ăstuia. 

— Şi ai ajuns să crezi şi tu? 

— Nu. Sau poate... nu încă?! Dick Alford inspiră adînc. Dar 
scepticismul meu a primit o lovitură. Incep să am dubii, iar 
îndoiala este una din dispoziţiile cele mai tîmpite care-l pot 
cuprinde pe un bărbat — sau cam aşa ceva. 

Frumoşii ochi ai lui Leslie scînteiară drăcos. 

— Şi Harry ştie de convertirea ta? 

— O bănuie. Dacă aurul s-ar afla într-adevăr aici... 

Tînărul îi căută privirea. 

— Ar însemna mult pentru tine asta? 

— Pentru mine personal? Nu. Dar pentru Harry... adică pentru 
Fossaway. Părerea mea este că domeniul nu are a face cu o 
persoană anume, ci reprezintă cumva eforturile strămoşilor 
defuncţi, rezultatul cumulat al strădaniei lor. 

— Dick... ţi-ai făcut un idol din Fossaway şi din fermele 
Chelford. 

— Am făcut eu asta oare? întrebă el surprins. Apoi rise însă cu 
poftă. Şi e chiar o trăsătură atît de rea a acestui Second Son, că 
pune această proprietate — ce nu-i va aparţine niciodată — mai 
presus de omul care o stăpîneşte acum? Cine ştie, s-ar putea ca 
în asta să existe şi o doză de vanitate! 

— Nu prea cred, răspunse ea liniştit. Haide pe terasă. Florile 
sînt minunate. 

— Tot ce-ţi poate oferi această grădină... începu el solemn, 
pentru a amuţi însă în faţa arătătorului ei care se ridicase 
ameninţător: 

— Dacă devii plat, mă duc să-l găsesc pe Puttler. 

XXIV 
ATENTATUL 
(Sau unde dai...) 


SPRIJINITĂ DE BALUSTRADA cenuşie de piatră, fata zăbovi cu 
privirile pe răzorul uriaş de crizanteme, ce se unduia în bătaia 
vîntului — fiecare floare apropiindu-se de mărimea unei 
farfurioare de ceai. Nu toate erau aurii; între ele existau şi unele 
de un roşu intens, de un alb ca al zăpezii sau de un portocaliu 
flamboaiant. Şi dincolo de splendoarea aceasta, se întindeau tufe 
de trandafiri tomnatici, a căror mireasmă delicată învăluiau 
terasa. 

— Intr-adevăr un domeniu minunat! spuse ea încet. Nu mă mir 
deloc, că ţii atît de mult la el. De cît timp aparţine familiei 
voastre? _ 

— De opt sute de ani. Intîiul Chelford a tăiat capul posesorului 
iniţial şi s-a autoproclamat proprietar. Generaţiile următoare de 
Chelforzi, cărora li s-a tot tăiat capul cu o regularitate de-a 
dreptul monotonă, au mai adăugat vreo mie de hectare furîndu- 
le ţăranilor, pînă cînd iată, moşia de azi a prins contur. 

— Dick, ai foarte puţine iluzii! 

— Ba n-am de fel! replică el scurt, şi răspunsul acesta o jigni 
oarecum. 

Trebuiră să trimită de două ori după Harry, pînă cînd acesta 
catadicsi să apară, şi cînd se ivi în cele din urmă, deveni vădit cît 
de mult îl deranja absenţa lui Puttler. 

— Un om extrem de inteligent, îl lăudă el, luînd în furculiţă un 
mic sandviş cu castraveciori. Neobişnuit de umblat prin istorie, 
mai ales în cea engleză. Din păcate nu poate citi în germană, dar 
l-am convins să se ocupe de studiul acestei limbi. 

Indată după aceea, gîndindu-se că în felul acesta face plăcere 
lui Leslie, începu să vorbească despre căsătorie. 

— Toate ceremoniile astea pompoase — vălul, domnişoarele 
de onoare şi florile de portocal — mi se par destul de serbede, 
primitive chiar. Am aflat că în America s-a încetățenit obiceiul de 

a te cununa acasă, în salon. Oare n-am putea şi noi să aranjăm 
astfel, Dick? Bătrînul episcop mi se pare un gentleman foarte 
îndatoritor. 

— Intreabă-l pe Puttler, răspunse mezinul. E o autoritate în 
materie de ritual bisericesc. 

— Şi în destule alte domenii tot aşa, continuă Harry cu un 
entuziasm ieşit din comun. Astfel a amintit — încercînd să 
desluşească tîlcul unei anume criptograme — că s-ar putea să fie 
chiar o trimitere la ascunzătoare în care se găseşte comoara. 
După opinia lui, ar trebui luată în considerare o tainiţă subterană 
— or de aşa ceva nu ducem lipsă. De miine, mă apuc să cercetez 
ţinînd cont de acest punct de vedere — probabil că sub pardoseli 
există nişte locuri goale, a căror investigare cred că se merită 
făcută. 

— Subteranele de care vorbeşti, sînt, cele mai multe dintre 
ele, ocupate de budanele de vin. Şi dacă Puttler începe să 
scurme prin preajma vinului de Porto s-a terminat cu prietenia 
noastră! se inflamă Dick. Şi în afară de asta, nu prea-mi vine să 
cred că strămoşii noştri au menajat planşeul acestor nenorocite 
de pivnițe; ba, în timpul Regenţei, unul dintre ei a demolat chiar 
şi nişte ziduri, şi tatăl nostru a trebuit să cheltuiască vreo cîteva 
mii de lire pentru a reface tot ce stricase zelul acestui căutător 
de aur. 

Tînăra ascultase toate acestea cu o atitudine oarecum rigidă, 
fără a participa în niciun fel la discuţie, şi nu redeveni adevărata 
Leslie, decît după ce înălţimea Sa se retrase cu o scuză destul de 
puţin plauzibilă. 

— Doamne fereşte, Dicky! Faţa ei făcu o mică grimasă. Nu sînt 
de fel în stare să manifest îndeajuns interes pentru lucrurile 
astea, care îl fascinează de-a dreptul pe Harry! Oare despre ce 
va mai vorbi dacă va găsi comoara? 

— Probabil că despre tine. 

— Sînt prea tînără ca Harry să se poată ocupa de 
mine, ...probabil că e vorba de vreo trei sute de ani! dădu ea o 
nuanţă glumeaţă discuţiei. Dar haide, povesteşte-mi cîte ceva 
despre detectivul ăsta. Zău că-mi place îngeraşul tău păzitor! O 
să facă şi o razie? Dacă da, atunci am dorinţa categorică s-o 

extindă şi asupra lui Willow House — sînt în stare să-i împrumut 
chiar şi maşinuţa pentru asta. 

Dick Alford o examină oarecum surprins. 

— Mi se pare că eşti speriată de-a binelea? 

— Da, mărturisesc cinstit. Cînd, copil fiind, am trăit primul atac 
aerian, am fost fascinată; pe cel de-al doilea încă l-am mai găsit 
interesant, dar după al treilea sau al patrulea m-a apucat groaza. 
Şi Călugărul Negru?... E, ce-i drept, foarte romantic, Dick, dar cu 
toate astea îmi inspiră spaimă. Oare şi Harry se teme de el? 

— Un pic. 

— De ce oare. 

— Fiindcă fratele meu are nişte predispoziţii nervoase, începu 
el să explice. E însă nejustificat ca în asemenea cazuri să vorbim 
de laşitate. Dacă m-ai vedea gonind după Călugărul, sau Starețul 
sau Abatele ăsta Negru, cum e numit în fel şi chip de toată 
lumea, atunci ţi-at închipui că eu sînt un tip foarte curajos; pe 
cînd toată treaba e că, de fapt habar n-am ce sînt ăia nervi sau 
ce înseamnă „putere de imaginaţie”. 

— Nu prea e aşa: la spune, Dick, de ce te minimalizezi mereu? 

— Modestie înnăscută, Leslie! Dar iată-l şi pe bunul nostru 
Puttler preumblîndu-se colo jos. Hai să-i ţinem puţină companie. 

— Ce petec de pămînt frumos! îşi exterioriză Puttler admiraţia. 
N-am văzut încă niciodată atiţia trandafiri laolaltă, afară doar de 
piaţa de la Convent Garden. Dar acolo nu mai sînt trandafiri, ci 
au devenit marfă. 

— l-am trădat d-rei Gines adevărata dvs. profesie, d-le Puttler. 

Detectivul îşi încreţi fruntea la auzul acestora. 

— O cunoaşteţi pe d-ra Gines mai bine decît mine, d-le Alford, 
vorbi el oarecum indispus. Părerea mea este însă că viaţa 
decurge cu totul altfel, mai bine adică, dacă ştim să ne ţinem 
gura: dar nu trebuie să consideraţi asta ca o critică la adresa dvs. 
Aşa am avut noi la Scotland Yard pe un oarecare Carter, de pildă, 
persoană care, din simplu poliţist a ajuns pînă la postul de direc- 
tor, deoarece nu spunea niciodată, dar absolut niciodată nimic, şi 
fiindcă. In aceeaşi măsură, auzea totul — absolut totul. Intr-o 
bună zi — d-l Puttler, furat de povestire, se opri sub un ulm înalt 
— şeful îi ordonă să... 

— Pjjj! 

Un glonţ şuieră pe lîngă faţa lui Puttler, şi se înfipse chiar în 
marginea trunchiului, astfel că vreo cîteva ţăndări de scoarță şi 
de lemn săriră ca nişte schije. Peste nişte tufe mari de 
rhododendron, la vreo o sută cincizeci de metri, se ivi un norişor 
de fum. 

— La pămînt! porunci Dick răguşit şi o trase după sine pe 
tînără. Nici o secundă prea devreme... 

Peng! 

Cel de-al doilea glonţ, se înfipse ceva mai adînc. O bucăţică de 
scoarță vijii pe lîngă urechea lui Leslie. 

Extrăgînd un Browning de mare calibru din buzunarul de la 
spate, d-l Puttler începu să alerge în zigzag spre tufele în cauză. 

O a treia împuşcătură bubui, şi goana omului fu brusc retezată 
— detectivul căzu cu faţa în jos. 

XXV 
„ŞI VICTIMA — 
(— ...Şi unde crapă!) 


DICK ZBURĂ SPRE TRUPUL NEMIŞCAT şi-l răsuci pe spate. 
Pleoapele bărbatului se zbătură spasmodic, dar exceptînd cîteva 
zdrelituri de pe faţă, provocate pesemne de contactul dur cu 
pămîntul, alte răni nu se puteau observa. Apoi descoperi însă că 
talpa pantofului drept era complet smulsă, şi ciorapul era îmbibat 
cu sînge. Foşnetul unei rochii de mătase îl făcu să se întoarcă 
brusc. 

— Te adăposteşti imediat în spatele pomului de colo! strigă el. 

Dar de astă dată Leslie nu-l ascultă. Era într-adevăr palidă, dar 
încolo nu dădea semne că i-ar fi teamă, cînd, îngenunchind lîngă 
rănit, începu să-i desfacă gulerul. 

— Slavă Domnului, nu-i decît sub influenţa şocului! murmură 
Dick. La început mi-am închipuit într-adevăr că e mort. 

Incercă, menajindu-l pe detectiv atît cît era posibil, să 
desprindă încetişor pantoful distrus, era însă evident că pricinui 
rănitului nişte dureri greu de suportat, deoarece acesta tresări şi 
îşi deschise ochii. 

— Ei... dar ce s-a întîmplat, d-le Alford? M-a nimerit individul? 

— Aţi avut noroc — o rană a părţii de sus a labei piciorului, şi 
osul nu pare atins. Sînteţi în stare să aveţi grijă de d-ra Gines? 

Detectivul recuperă revolverul care-i scăpase în timpul căderii, 
în vreme ce Alford, fără a mai pierde vreme, o luă la goană spre 
tufele de rhododendron; fata se uită după el, pradă unei frici de 
nespus, pregătită ca-n orice moment să audă trosnetul celei de-a 
patra Împuşcături. 

Cîteva minute mai tîrziu, tînărul reveni, aducînd cu sine şi 
ceea ce găsise. 

— Individul a folosit o armă Lee-Enfield, obişnuitul model 
militar: iată tuburile cartuşelor. Nu i-a fost greu să scape cu fuga, 
fiindcă şirul ăsta de tufe se întinde neîntrerupt de la flancul 
vestic al Fossaway-ului pînă spre dealul cel mare. Hai mai bine să 

încercăm acum să ajungem la castel — poate că o să găsim şi un 
pantof care să vi se potrivească, d-le Puttler. 

Parcurseseră de acum jumătate din drum, cînd se întîlniră cu 
stăpînul domeniului. 

— Cine a organizat tirul ăsta îndrăcit? exclamă el mînios. Dick, 
ştii doar că nimeni n-are voie să tragă la mai puţin de o jumătate 
de milă de casă! Nervii mei pur şi simplu nu suportă aşa ceva, şi 
cred că ai putea cît de cît să ţii seama de asta. 

Leslie deschisese deja gura pentru a explica situaţia reală. O 
privire a lui Second Son o mai ajunse însă la timp, şi, cu o 
prezenţă de spirit admirabilă, fata născoci un subterfugiu 
plauzibil. 

— Toată vina e doar a mea, Harry. Am văzut un dihor, şi nu 
urăsc nimic mai mult pe lume ca animalul ăsta. 

Faptul că nici unul din cei trei n-avea asupra lui nici măcar o 
puşcă de salon din cele mai uşoare, de tip Flobert sau Teschin, îi 
scăpă lordului. 

— Bine, bine. Atunci e cu totul altceva. Doar că pe viitor, Dick 
băiete, vezi să... 

Nu-şi termină spusele, se răsuci în loc şi porni grabnic spre 
casă. 

— Ce prostie era cît pe-aci să fac! spuse Leslie spăşit. Desigur 
că adevărul l-ar fi speriat excesiv... Dick, cine să fi fost cel care a 
tras? Sau a fost poate doar o întîmplare? 

— O întîmplare? Exclus! răspunse Puttler în locul lui Dick. Eraţi 
prea bine plasați pentru asta! D-le Alford, intenţionaţi, să sesizaţi 
poliţia locală? 

Tînărul cumpăni cîtva timp. 

— Nu; mi se pare mai bine să n-o fac. 

Şi spre mirarea lui Leslie, detectivul fu de acord cu această 
hotărîre. 

Ajunşi la castel, fata întinse mîna în semn de rămas bun lui 
Puttler şi-l rugă pe Dick să transmită fratelui său salutările ei. 

— l-am promis lui Arthur că o să revin devreme! explică ea. 
Dar nu trebuie să mă însoţeşti, Dick. Zău, nu mi-e teamă că nişte 
desperados” înarmaţi mă vor ataca pe drum. 


21 Desperados — Tilhari, hoţi de drumul mare. 

Alford zimbi cam forţat. 

— Tot aşa şi eu! Doar că n-am prea mare încredere în 
talentele tale de conducător auto. 

Şi pradă indignării provocate de o atare apreciere injustă, fata 
uită să se mai împotrivească dorinţei lui de a o însoţi. 

Cînd Dick se reîntoarse de la Willow House, Puttler găsise de 
acum un pantof potrivit, pe care şi-l pusese după ce aplicase un 
pansament uşor. 

— O zgtrietură minoră! asigură el. Bineînţeles că s-ar fi putut 
solda şi altfel... În orice caz, îmi pare bine că glonţul m-a nimerit 
pe mine şi nu persoana căreia îi era destinat. 

Ochii cei pătrunzători ai lui Dick sfredeliră melancolicii ochi 
bruni ai omului de la Scotland Yard. 

— Cui era destinat? 

Răspunsul se auzi, fără nici o secundă de ezitare. 

— D-rei Gines, care era chiar în prelungirea traiectoriei, 
credeam că ştiţi asta. 

Dick Alford nu ripostă, mai ales că în sinea lui n-avea nici un 
dubiu că Puttler s-ar putea înşela — ba dimpotrivă! 

XXVI i 
DOMNIŞOARA WENNER E VIZITATĂ 


FABRIAN MILDER, FOST ŞEF DE birou al firmei Gines & Gines, 
actualmente rentier, era desigur într-un anume sens ceea ce, pe 
bună dreptate, se cheamă un om dur. Nu ierta nici cea mai mică 
jignire, şi deseori nu-şi precupeţise nici timpul şi nici banii, pen- 
tru a se răfui cu persoana care îl ofensase. Şi Arthur Gines îl 
lezase acum mai mult decît o făcuse vreodată cineva. 

Doar cu puţine zile în urmă, fusese convins că ţine în mîinile 
sale soarta avocatului. Dar cînd solicită băncii să prezinte poliţele 
acelea, se trezi cu surpriza neplăcută a onorării lor — şi încă fără 
rezerve... 

La cîteva ore după controversa cu Dick Alford, Milder se 
reîntorsese iarăşi la ruinele acelea care nu-i dădeau pace, 
descoperise însă acolo o persoană tentată şi ea de comoară, şi 
asistase ca martor nevăzut la scena care se petrecuse între acel 
cineva şi Second Son. Luîndu-se mai tîrziu după avocat, cînd 
acesta se îndrepta spre Willow House, o făcuse doar minat 
efectiv de dorinţa prietenească de a-şi oferi sprijinul întru găsirea 
tezaurului. Şi cum fusese primită reacţia lui promptă de 
ajutorare? Arthur Gines, încă spumegiînd de miînie din pricina sar- 
casmului lui Alford, şi foarte suspicios în privinţa neaşteptatei 
apariţii a salariatului său, îl concediase stante pede?! 

Cînd avocatul era în toane proaste, făcea uz de nişte expresii 
pe care nici un om care avea cît de cît respect de sine nu le 
putea accepta: ochiul învineţit cu care ex-şeful de birou reveni 
acasă, constitui o dovadă a lipsei de măsură de care Gines era 
capabil. Chiar dacă Milder era un book maker, asta încă nu 
însemna că fusese şi hoţ! ... 

Trebuiră să treacă două zile, ca buza sa fisurată cu ocazia 
încăierării să se vindece cît de cît. In seara respectivă, omul se 
îmbrăcă deosebit de îngrijit şi folosi un taximetru pentru a ajunge 
la un imobil a cărei adresă şi-o notase cîndva pe manşetă. 


2 Stante pede — Pe loc. 

Garsoniera din Baker Street a d-rei Mary Wenner ar fi încăput, 
la nevoie, într-o singură încăpere ceva mai mare. Se afla la 
ultimul etaj, aşa că tinăra beneficia de priveliştea, de nimic 
obturată, a permanent animatului trafic feroviar, şi nici nu era 
deranjată de prea mulţi vizitatori, fiindcă a te căţăra pe scările 
abrupte ale celor patru etaje, aproape că merita deja numele de 
aventură dacă înţelegi prin asta o acţiune cu un anume grad de 
pericol. 

Domnul Milder, a cărui tărie — în ciuda fizicului său — n-o 
reprezentau totuşi performanţele corporale, înjură straşnic 
proprietarul căsoaei, individ care, din pricina zgiîrceniei, părea să 
considere ascensorul drept un lux superfluu. 

Personalul de serviciu al lui Mary era constituit dintr-o vădană 
bătriîioară, care în primele ore ale zilei funcţiona ca femeie la 
curăţenie, după-amiaza o făcea pe camerista, şi de-abia după 
ora optsprezece, cînd părăsea casa, îşi redobîndea Eul propriu. 
Cu o boneţică albă aşezată cochet pe cap, vîrstnicul personaj luă 
cartea de vizită a d-lui Milder, pentru ca aproape îndată, cu un 
zîmbet galeş, să-l conducă în salon. 

— Ce plăcere neaşteptată, d-le Milder, îl primi amabilă d-ra 
Wenner. 

In rochia ei simplă de casă, fata i se păru şi mai drăguță ca de 
obicei. Camera era amenajată cu un mobilier care, dacă nu era 
costisitor, trăda în orice caz bunul gust şi îi creă impresia că totul 
fusese agonisit din banii proprii. lar asta-i plăcu. Deoarece 
Fabrian Milder era un ciudat amestec de aventurier şi de puritan. 

— Acum am ajuns şi eu acasă şi tocmai voiam să-mi beau 
ceaiul, povesti d-ra Wenner. Vă pot oferi o ceaşcă? 

— Lucraţi iarăşi? o întrebă vizitatorul. 

— Nu, deocamdată nu activez, răspunse ea, accentuînd 
oarecum ultimul cuvînt, de parcă ar fi vrut să-l corecteze pe 
interlocutor. 

Conform concepţiilor d-rei Mary Wener, cuvîntul „a munci” se 
potrivea mai degrabă oamenilor de rînd; lumea bună „era 
activă”, „funcţiona”, „realiza” etc. 

Fata ieşi, dispăru într-o cămăruţă măruntă — chicineta 
probabil — fiindcă bărbatul auzi îndată zornăitul veselei şi 
pocnetul flăcării aragazului. 

Cînd reveni după un timp, puţin înfierbîntată, îşi informă 
oaspetele: 

—  Servitorii sînt prea neîndemiînatici cînd e vorba de 
bucătărie, nu vi se pare? E adevărat că în general nici nu prea 
beneficiez eu de vizite — cît despre cele bărbăteşti, nici atît. 
Niciodată nu poţi să fii îndeajuns de prudent în materie de aşa 
ceva! O reputaţie nepătată este bunul cel mai de preţ al unei 
fete, nu sînteţi de acord, d-le Milder? 

Oaspetele ei dădu din cap, aprobînd. 

— Asta am afirmat-o mereu şi faţă de Harry — vă rog să mă 
iertaţi, vorbeam de lordul Chelford; am fost foarte buni prieteni, 
aşa că îi spuneam întotdeauna doar pe numele cel mic. 

— Şi cu Richard Alford aţi fost la fel de bună prietenă? întrebă 
el, uşor ironic. 

— Ala?... Năsucul fetei se ridică dispreţuitor. De acest Dick 
Alford nu m-am preocupat niciodată mai mult ca de slugile 
celelalte. O fi fost el de o mie de ori educat la Eton şi la Harward 
— dar eu îl judec pe un bărbat după maniere şi nu după 
educaţie. lar Dick Alford are manierele unui... unui porc... A, d-ta 
erai, Gladys! 

XXVII i 
SE ÎNCHEIE O ALIANŢĂ 


CAMERISTA ADUSE SERVICIUL DE ceai. Era trecută de şaizeci, 
ştirbă, şi aproape că n-avea bărbie; părul rar îl purta într-un conci 
mărunt. De dragul musafirului arboră un zîmbet dulce; îi zîmbî 
stăpînei, zîmbi d-lui Milder şi acelaşi zîmbet o însoţi şi cînd ieşi 
din cameră. 

— Sînteţi prietenă cu Gines, nu-i aşa? începu Milder, în timp 
ce-şi ducea bolul la gură. 

Marry Wenner îşi cobori privirea cu o marcată stînjeneală 
feciorelnică. 

— Da, prietenă bună chiar, dar atita tot. M-a tratat 
întotdeauna cu consideraţia cuvenită unei domnişoare. De ce mă 
întrebaţi? 

D-l Milder ocoli răspunsul. 

— Mi-am dat demisia, anunţă el scurt. Am avut o divergență 
de opinii şi ne-am încăierat! Da, a fost o controversă foarte 
aprigă care a denaturat în bătaie, lucru pe care vreau să vi-l 
mărturisesc foarte deschis, fiindcă probabil tot îl veţi afla de la el 
— mai devreme sau mai tîrziu... 

Mary era îngrozită. Şi cînd Mary era confruntată cu acest fel de 
emoție violentă, obişnuia să-şi astupe gura — care era cu o idee 
mai mare decit standardele în vigoare — cu mînuşiţa ei cea albă. 

— Bătaie, ziceţi dvs?... O, Doamne, ce vulgar! 

— Trebuie să discut cu dvs. despre Gines, curmă d-l Milder alte 
manifestări de indignare din partea fetei. Nu trebuie să vă 
închipuiţi cumva că-i port pică, doar atit că, după ce ne-am 
despărţit, nu mă mai simt îndemnat să-l protejez şi să mă aşez 
între el şi cei pe care i-a înşelat — accentuă ultimul cuvînt — aşa 
cum am făcut-o pînă acum. Il cunoaşteţi la fel de bine ca şi mine. 
Cunoaşteţi vanitatea sa nemărginită, făţărnicia sa; ştiţi că nu te 
poţi bizui de fel pe cuvîntul lui şi nu vă e străin felul în care ştie 
să se degajeze de onoarea oricărei promisiuni pe care a făcut-o 
— chiar dacă o ai negru pe alb! 

Cît rosti aceste cuvinte, privirile sale nu părăsiră chipul lui 
Mary, şi băgă îndată de seamă că fata începuse să se încrunte. 

— Chiar aşa? replică ea rece. Se poate, e adevărat că nu prea 
mă pricep într-ale legilor, dar nu-mi dau seama cum ar putea 
cineva, fie el un domn sau un bărbat de rînd — să rezilieze 
(parcă aşa se zice, nu?), o obligaţie pe care a contractat-o în 
scris. 

— lată ce înseamnă să nu-l cunoşti totuşi atit de bine pe 
Arthur Gines, cum îl cunosc eu! replică el. Totuşi, nu acesta e 
lucrul esenţial — n-am venit aici pentru a-l discredita ori pentru 
a-l cobori în ochii dvs. Dar în vreme ce pe dvs. vă consider drept 
o tînără cu un fel de a gîndi onest, cu un simţ dezvoltat pentru 
ceea ce e drept, sînt convins că Gines, chiar dacă l-ai azvîrli în 
chip de proiectil dintr-o ţeavă de tun, tot ar adopta un curs în 
zigzag. De fapt, care-i adevărata situaţie cu tezaurul Chelforzilor? 

Dintr-odată tînăra adoptă o poziţie verticală şi răspunsul — şi 
el tot o întrebare — ţişni instantaneu. 

— Ştiţi despre asta? 

— Bineînţeles. Vreţi să-l ajutaţi să găsească aurul, lucru pentru 
care el... 

Bărbatul făcu o pauză, cu toate că nu avea nici un dubiu 
asupra contraserviciului lui Gines. O tînără ca Mary Wenner, care 
dorea cu orice preţ să evadeze din mediul ei modest, n-ar fi 
putut avea decit o anumită pretenţie! 

— ...V-a promis contractul marital, completă Milder în cele din 
urmă. 

Şi chipul ei stînjenit îi dovedi că avusese dreptate — 
capacitatea lui de cunoaştere a oamenilor îşi făcuse iarăşi 
datoria. 

— Sper, d-le Milder, biigui ea destul de abătută, că nu vă 
închipuiţi că m-am aruncat de gitul lui?... Lucrul acesta nu l-aş 
face nici în cazul celui mai deosebit bărbat din lume! În orice caz, 
Arthur este îndeajuns de gentleman pentru a-şi ţine promisiunea. 

— Şi cînd trebuie să aibă loc cununia? Bănuiesc că după 
descoperirea comorii, nu-i aşa? Şi după ce ea dădu din cap 
afirmativ, oaspetele continuă: Pot afla ce gaj v-a dat? 

— Cuvîntul său de onoare, răspunse Mary Wenner, cu o 
atitudine afectată. 

— Hm! Atita tot?... Intreb asta în interesul dvs. Sînteţi o tînără 
care-şi cîştigă singură existenţa şi care poate că n-are pe lume 
pe nimeni altcineva care să se preocupe dezinteresat de soarta 
ei. D-I Milder simţea că o abătuse pe cărarea ce-l interesa. 

— Pot să vă arăt şi ceva scris, încercă fata să risipească dubiile 
interlocutorului, care începuseră să fie şi ale ei. 

Işi luă geanta din dormitorul învecinat, şi din puzderia de 
lucruşoare de acolo, scoase o hirtie. Cînd Milder o citi, corectura 
grijuliu făcută n-avu cum să-i scape. 

— E o hîrtie complet lipsită de valoare, explică el, şi faţa lui 
Mary Wenner reflectă stupefacţia ei imensă, în cazul acestei 
hîrtii, e vorba indubitabil de ceea ce juriştii numesc promisiune 
făcută sub imperiul constrîngerii. Poate oricind motiva că a 
trebuit să accepte această obligaţie, spre a obţine din partea 
dvs. unele informaţii de valoare pentru clientul său. 

Domnişoara Wenner îşi muşcă nervoasă buzele. 

— Ce să fac, d-le Milder?... Sfătuiţi-mă; doar sînteţi jurist. Nu 
puteţi întocmi un document care să-l angajeze ferm? E adevărat 
că nu mă pretez la a mă crampona de gitul unui bărbat, dar... 

— Pot într-adevăr întocmi un asemenea act, atît doar că nu-mi 
vine să cred că v-ar folosi la ceva. Să nu vă încredeţi în acest 
om! 

— Dar în cine să mă încred?... Bărbaţii sînt atît de plini de 
perfidie, d-le Milder, şi cei tineri sînt şi cei mai afurisiţi dintre ei! 
Cred că un bărbat la patruzeci şi cinci, sau... fata îndepărtă o 
scamă invizibilă de pe rochia ei... de cincizeci, este cel mai 
potrivit. La această vîrstă deja a trecut de perioada nebuniilor, 
nu-şi mai pierde nopţile şi... Arthur e încă atit de nebunatic, de... 
dezmăţat! V-o povestesc dvs. — altcuiva n-aş îndrăzni! — că, a 
încercat de nenumărate ori să mă sărute, ba mai mult decît atît: 
o dată, la Fossaway, a vrut de la mine ceva şi mai îngrozitor. 
„Arthur, pare-se că uiţi cu cine stai de vorbă”, i-am spus eu, după 
care s-a inhibat, s-a pierdut — nu vreau să afirm cu asta că ar fi 
leşinat într-adevăr... — 

— Înţeleg, înţeleg, se grăbi s-o asigure Milder. Acum o să vă 
rog să fiţi foarte atentă, dră Wenner. Sînteţi o persoană cu scaun 
la cap, o persoană foarte dotată, şi din cauza asta pot discuta cu 
dvs., aşa cum rareori mi-aş putea permite s-o fac... 

Această linguşeală crasă, care — chiar cînd e folosită în cazul 
unor oameni inteligenţi — rareori nu-şi atinge scopul, avu drept 
urmare faptul că Mary Wenner ascultă relatările oaspetelui ei cu 
cea mai desăvirşită luare-aminte. 

— Ce aţi spune, începu Fabrian Milder, dacă v-aş informa că 
încă de pe acum Gines încearcă să vi-o ia înainte? 

— Poftim? 

— Că încearcă deci să găsească, aurul fără ajutorul dvs., 
explică juristul, căutînd să-şi adapteze felul de a vorbi, la 
posibilităţile efective ale celei care îl asculta. 

— A, nu îndrăzneşte el asta! izbucni Mary. 

— Zău, chiar credeţi asta? Ei bine, cu două nopţi în urmă, l-am 
surprins printre ruinele abației Chelford. Ştiţi ce avea în mînă? O 
rangă! 

— O, cîinele!... 

Dacă ne gindim la pretenţiile „ladylike” ale d-rei Wenner, 
expresia se dovedea cam tare, dar acum nu era momentul să te 
loveşti de convenienţe de societate. 

— Acest individ murdar, necinstit şi făţarnic! continuă ea să 
spumege pradă furiei. Printre ruinele abației şi cu rangă? Dar n- 
are decît să scurme şi să sondeze cît o pofti — tot nu va găsi 
nimic! Tînăra rise strident. M-a înşelat! l-am dat tot ce-i poate da 
o femeie unui bărbat — vă rog să nu mă-nţelegeţi greşit, d-le 
Milder, mă refer bineînţeles la tezaur. Pentru nimic în lume n-aş 
dori să mă judecaţi greşit, fiindcă întotdeauna am ştiut să mă 
comport aşa cum se cuvine! 

După cîtva timp se mai linişti. 

— În cine să mă încred? se prelinseră cu amărăciune cuvintele 
de pe buzele ei. In cine...? 

— In mine! 

Fabrian Milder vorbise blînd, aproape rugător. 

Privirea cercetătoare a lui Mary constată că, în definitiv, 
oaspetele ei era o apariţie foarte acceptabilă, căruia părul 
grizonat îi conferea chiar ceva distincţie. 

— In cazul meu n-aţi avea nevoie de nişte documente care 
Să... 
Incercă el să continue pe acelaşi ton, dar fata îl întrerupse 
imediat. 

— Nici vorbă! Fără document nu merge! se încăpăţină ea. N- 
am încredere în nici un bărbat. 

— Mă rog, putem să facem orice act doriţi. Sînt chiar şi gata să 
mă compromit iremediabil, de va fi nevoie. 

Domnişoara Wenner tuşi încetişor. 

— N-aş vrea să merg atît de departe; îl respinse ea ruşinată, 
interpretîndu-i greşit spusele. 

— Vreau să spun prin asta că aş lua asupra mea riscul 
descoperirii comorii, fără a-mi asigura mai întîi spatele, aşa cum 
a făcut-o Arthur Gines. 

Fata îşi tamponă ochii cu o batistă minusculă. 

— Domnule Milder, cu toate că nu vă cunosc decit de puţin 
timp, am învăţat să vă apreciez şi mi-aţi devenit drag. Chiar 
marţea asta i-am spus prietenei mele Agatha: „Domnul Milder 
este un gentleman desăvirşit!” De fapt, care-i prenumele dvs.? 

— Fabrian. 

— Fabrian... 

Repetă numele ca pe-o dezmierdare. 

— Eu v-aş spune Fabe. Nu vi se pare că sună frumos? 

— Aş vrea ca în noaptea asta să ne deplasăm acolo. 

Mina ei se modifică. 

— La mănăstire? Noaptea? 

— Maşina noastră ne duce acolo într-o oră şi jumătate, şi dacă 
n-avem prea mult de săpat... 

— Ba nu trebuie să săpăm de fel, îl întrerupse ea. Dar 
noaptea? 

— De ce nu? Căsuţa mea se află la mai puţin de o milă faţă de 
mănăstire. Dacă aurul se găseşte într-adevăr acolo, şi la un loc 
accesibil, atunci ne putem lua suficient de mult ca să ne 
petrecem restul vieţii ca nişte oameni bogaţi. 

Trecură cîteva minute pînă cînd Mary îşi anunţă decizia. 

— O să spuneţi desigur că sînt o fiinţă îngrozitoare. Cu toate 
acestea, d-le Milder, sau mai bine zis, Fabe, aş dori ceva la mînă 
— ceva negru pe alb. 

Indată, fără cea mai mică ripostă, d-l Milder se apucă să 
întocmească un document care, cum spuse el glumind, era 
deajuns pentru a-l duce în faţa spînzurătorii, şi care o convinse 
chiar şi pe suspicioasa d-ră Wenner de sinceritatea intenţiilor 
sale. Toate acestea le puse pe hîrtie cu propriu-i stilou — un 
stilou cumpărat recent, în legătură cu a cărui cerneală librarul 
garantase că rîndurile aşternute cu ea dispar în şase ceasuri. 

— Ei bine, Fabe, ce oră v-ar conveni pentru a pleca? 

— Nouă şi jumătate, propuse el, şi fata fu de acord. 

— Şi fără răngi, dălţi sau alte fierotenii, adăugă ea maliţios. 
Ustensilele necesare se află în poşeta mea de colo. 

XXVIII i 
SURPRIZA DIN TAINIŢĂ 


CĂTRE SEARĂ VREMEA SE schimbase. Dinspre apus pornise să 
crească un front de nori grei şi întunecaţi, şi o ploaie măruntă 
începu să cadă, cînd Fabrian Milder îşi conduse maşina către 
punctul de întîlnire convenit de pe Marylebone Road. 

In oarecare măsură îl surprindea şi pe el maniera categorică în 
care acceptase existenţa comorii: astfel, pentru a crea spaţiul 
necesar depozitării aurului, nu doar că degajase habitaclul de 
orice detaliu de prisos, dar făcuse şi nişte calcule amănunțite cu 
privire la greutatea pa care urma s-o transporte cu ocazia 
fiecărui drum. 

Se făcuse de-acum totuşi ora zece, cînd Mary Wenner apăru în 
sfîrşit şi se aşeză lîngă el, debitînd un potop de scuze. 

— Era cît pe-aci să nu viu deloc. Nu, zău, vorbesc serios... De 
cînd aţi plecat, a tot trebuit să mă gindesc la acest sinistru 
Călugăr Negru! 

— Nu cumva credeţi realmente în asemenea aiureli? zîmbi el, 
în vreme ce automobilul luă repede colţul lui Baker Street. 

— Ştiu şi eu?... In perioada cît am fost la Fossaway, oamenii 
afirmau că l-au văzut chiar de cîteva ori; ziarele spun acum că de 
curînd ar fi reapărut!?... Brr! 

Fata se cutremură. 

— Nici o teamă, micuță domnişoară, o linişti el, bătîndu-se 
uşor peste buzunarul pardesiului. Am ceva aici care n-o să le pice 
tocmai bine — nici Călugărilor Negri şi nici celor Albi — de care 
vor mai fi fiind! V-aţi mai liniştit acum? 

— Da, Fabe, şopti ea uşor. 

Foarte delicat, bărbatul lăsă să i se înţeleagă dorinţa de a i se 
spune pe numele de botez pe care i-l dăduseră părinţii săi, şi de 
la care nu exista nici un diminutiv. Nu izbuti să afle dacă Mary 
era dispusă să ţină cont de rugămintea lui, fiindcă, după ce tăcu 
o vreme, se exterioriză abrupt: 

— Nu sînt încîntată de logodne de lungă durată. Şi dvs.? 

— Tot aşa şi eu. Deviza mea este: short and sweet5! 

Riseră amindoi, şi trecură astfel — manifestîndu-şi buna 
dispoziţie — prin drumul comunal pustiu din Dorking. După asta 
însă, ploaia care începuse să fie zvîrlită oblic în capotă de către 
rafalele unui vînt puternic, le tăie pofta de amuzament. 

— Urită noapte! se plînse ea. 

— Dimpotrivă. Una mai bună nici că am fi putut să ne alegem. 
Pe o vreme ca asta, d-l Alford n-o să mai fie ispitit de plimbări 
nocturne, aşa cum obişnuieşte... 

Cu două mile înainte de Fossaway stinse luminile, şi 
însoţitoarei i se păru că dintr-o clipă în alta se vor izbi de unul 
dintre stîlpi de telegraf care goneau pe lîngă ei. 

— Fiţi fără grijă; am parcurs drumul acesta poate de o sută de 
ori şi cunosc fiece petec de teren, o linişti Milder. Puțin dincolo de 
Willow House este şi vilişoara mea. 

Maşina îşi reduse viteza, fiindcă urma panta dealului cel mare. 
Ajunşi la Red Farm, Milder opri, sări din maşină pentru a 
deschide poarta de scîndură şi adăposti maşina lîngă gardul viu, 
unde Dick Alford dăduse peste el acum cîteva nopţi. 

— Bun, am cam ajuns! 

Luă braţul tinerei. Mary dîrdiia, şi cînd începu să vorbească, 
bărbatul îi auzi dinţii clănţănind. 

— Doamne, de n-aş fi venit!... Ce e asta... acolo... acolo, 
înaintea noastră? 

— O salcie doborită, domnişoară iepuraş fricos! 

Păşiră prin poarta cea scundă a parcului, care, ca întotdeauna, 
era deschisă, se căţărară pe costişa abruptă, iar în faţa lor se 
ridicară acum din întuneric — solemne şi liniştite — ruinele. 

— N-aş vrea să aprind lumina, spuse Milder înnăbuşit, fiindcă 
din pricina asta a fost Gines descoperit. Vă descurcaţi pe 
întuneric? 

— Trebuie să ajungem la turn, şopti ea. Dar în numele întregii 
Milostiviri: ţineţi-mă în continuare de braţ. 

Cîţiva metri mai încolo, se împiedică de o piatră şi în mod 
sigur că ar fi ţipat, dacă palma lui nu i s-ar fi aşezat peste gură. 


23 Short and sweet — Scurt şi dulce. 

— Pentru numele lui Dumnezeu, păstraţi tăcerea! o atenţionă 
el. Incotro o luăm acum? 

— Urmaţi-mă. 

Ajunşi în spatele turnului se opriră. Tînăra schiţă cîţiva paşi... 
apoi un scrişnet tulbură liniştea nopţii. Indată după asta, şoapta 
lui Mary îi ajunse la auz. 

— Daţi-mi mîna. Vedeţi că trecerea e îngustă — trebuie să vă 
faceţi loc cum puteţi. Piatra asta de colţ se învirte în jurul ei, aşa 
că apare o deschizătură. Pe aici ieşea şi abatele, cînd dragostea 
îl mîna spre lady Chelford. Cred că aţi auzit de scandalul acela 
mic, nu? 

„Scandalul cel mic” avea venerabila vîrstă de opt sute şi ceva 
de anişori şi reprezenta o noutate pentru d-l Milder. 

— Acum puteţi să aprindeţi liniştit lanterna, răsună din beznă 
vocea, acum ceva mai curajoasă, a călăuzei sale. 

Făcu aşa cum i se ceruse şi constată că se aflau într-o cameră 
minusculă, cu tavanul boltit, cameră ce părea săpată în stîncă. 
Pereţii aveau o grosime uriaşă; datau din acele vremi cînd aveau 
o altă menire decit cea de a sprijini un acoperiş. 

— Să mergem mai departe. 

Coboriîră nişte trepte umede, acoperite cu muşchi. Milder 
numără douăzeci şi cinci, şi acum se aflau într-o încăpere mare; 
erau înconjurați de nişte ziduri ruinate, fărîmicioase, care lăsau 
să vadă peştera naturală pe care o îmbrăcaseră. 

— Aveţi cheia? 

Milder îşi înclină afirmativ capul. 

Cu destui ani în urmă, Gines & Gines apăraseră un spărgător 
celebru şi obţinuseră achitarea lui. Ca semn al recunoştiinţei 
sale, acesta îi dărui avocatului o cheie, care-cum nu uită omul să- 
i laude performanţele — era în stare să desfacă orice încuietoare, 
fie ea mare sau mică. Ciudata invenţie era alcătuită dintr-un 
miner metalic, în care puteai să înşurubezi nişte cîrlige de o 
formă cu totul deosebită, Arthur Gines, la rîndu-i, îşi cadorisi 
şeful de birou cu această ciudăţenie, iar omul o păstrase, fără să 
bănuie că într-o zi o va privi ca pe instrumentul providenţei. 

— Acesta-i locul. Mary însă tot mai vorbea în şoaptă, cu toate 
că într-un asemenea loc nu prea trebuia să-ţi fie teamă că te-ar 
auzi cine nu trebuie. 

In peretele din faţa lor se vedeau două uşi mici şi înguste, 
adînc îngropate. li aminteau d-lui Milder de uşile celulelor 
închisorii Dartmoor, şi asemănarea era cu atît mai subliniată, cu 
cît în partea de sus a celei din stînga se putea zări un grilaj 
alcătuit din trei drugi de fier ruginit. 

Fascicolul de lumină al lanternei lui Milder mătură spaţiul de 
dincolo de bare... Privirilor uimite li se înfăţişă o celulă adîncă şi 
îngustă, ai cărei pereţi longitudinali erau dublaţi de nişte bănci 
de piatră. lar pe aceste bănci erau îngrămădiţi numeroşi cilindri, 
care, aşa cum se putea observa pe cel care se afla în poziţia cea 
mai apropiată de uşă, aveau la capăt cîte un sigiliu curios. 

Inima lui Fabrian Milder bătu mai repede. Inşuruba primul cîrlig 
al sculei sale de spărgător şi încercă. Zadarnic! Nici cu cel de-al 
doilea nu obţinu un rezultat mai bun. Dar de cum îl viri pe 
următorul în broască, izbuti să-l răsucească. Scîrţiitul reverberă 
sinistru. 

Pe cale să-i dea un brînci uşii, bărbatul simţi cum mîinile lui 
Mary i se cramponează pe braţ. 

— Priviţi! O Dumnezeule! Priviţi! strigă ca pradă parcă unui 
acces de nebunie, astfel că Milder trebui să se răsucească. 

Pe treapta cea mai de jos a scării în spirală, apăruse o făptură 
înveşmiîntată într-o sutană neagră — chipul îi era ascuns de 
faldurile glugii. Doi ochii incandescenţi îi aţinteau... Terifiant, 
ameninţător, rece, Călugărul Negru urmărea activitatea 
nevolnicilor intruşi! 

XXIX 
PRINS! 


ÎNJURÎND, MILDER ÎŞI SMULSE revolverul din buzunar, mişcare 
ce făcu ca fascicolul lanternei să părăsească pentru o clipă scara. 
Cînd, cu arma în mînă, îndreptă iarăşi jetul de lumină spre locul 
respectiv, sinistra arătare dispăruse. 

— Nu plecaţi! Nu plecaţi! se tîngui Mary Wenner, atîrnîndu-se 
de braţul lui. O, d-le Milder! O Fabrian, nu mă părăsiţi! 

O îndepărtă fără menajamente, alergă la piciorul scării, urcă 
apoi cu băgare de seamă, auzind mereu respiraţia gifiitoare a 
fetei, care îl urmărea de-aproape... 

— Nu mă lăsaţi singură în întunericul ăsta înspăimîntător 
sughiţă ea. 

Mai sus... şi mai... scrutînd cu simţurile încordate la maxim — 
nici urmă de sutană neagră. 

Cămăruţa cea mică de sus era aşa cum o lăsaseră, cu fanta 
aceea îngustă deschisă. 

Clătinîndu-se, Mary trecu pe lîngă el şi, ajunsă afară, se 
prăbuşi în genunchi. 

— Duceţi-mă de aici, ţipă ea strident în noapte, pradă unui 
plîns isteric. O doamne, de nu m-aş fi amestecat în toate astea. 

Blestemînd, Milder răsuci piatra de colţ. Apoi, în vreme ce îl 
măcinau în egală măsură teama şi furia, o tîrî pe cea care 
leşinase, în josul pantei, spre maşină. 

Ploaia continua să cadă cu aceeaşi intensitate. Bărbatul săltă 
capota, astfel încît vintul şi stropii cei reci s-o readucă mai 
grabnic în simţiri. N-avea cum să-şi irosească timpul preţios cu 
tînăra — trebuia s-o ducă urgent acasă, pentru a reveni a doua 
doară la Chelfordbury; cilindrii cei misterioşi îl fascinaseră. 

Călugărul Negru?... Respirația i se acceleră, cînd îşi reaminti 
de îngrozitoarea făptură; nu nutrea însă nici un dubiu că avea 
de-a face cu o fiinţă materială. Milder nu credea în fantome. 

Udă pînă la piele, Mary Wenner îşi reveni cam în momentul 
cînd treceau prin localitatea Horsham; curînd se arătă chiar 
dispusă să trăncăne: 

— Mă miră doar cum de nu m-a lovit apoplexia. Aţi văzut cît de 
înfiorător îi sticleau ochii, Fabe? 

— Fabrian, o corectă el mînios. 

— Nici măcar în tablouri n-am văzut asemenea imagini de 
groază... N-am putea sălta capota, Fabe... pardon, Fabrian? 

Opri destul de brusc maşina şi, rău dispus, se conformă 
dorinţei fetei. 

— Şi ce-o să facem acuma? îl chestionă ea. 

— Vă duc acasă. Miine noapte o să ne mai încercăm o dată 
norocul. De fapt, în ce fel aţi procedat, ca piatra aceea să se 
rotească? 

— N-am cum să vă spun şi asta! declară ea fără ocol. E 
singurul meu atu pe care-l mai am faţă de dvs. 

— Nu fiţi stupidă! Aţi făcut uz de un soi de ac sau de alt obiect 
ascuţit. Am observat că între piatra unghiulară şi cea din dreapta 
ei se află un spaţiu care diferă oarecum de rosturile celelalte. 

— Am folosit forfecuţa, mărturisi ea. In crăpătura aceea e 
ascunsă o piesă metalică pe care trebuie să apeşi. 

Acum Milder cunoştea toate elementele de care avea nevoie, 
şi Mary nu-i mai era necesară. 

li refuză deci invitaţia de a bea un ceai fierbinte la domiciliul 
ei, şi, deîndată ce uşa casei se închise după fată, goni iar spre 
Sussex. 

Dar la calea jumătate se trezi în pană seacă. Trebuia să facă 
deci, apel la spiritul caritabil al vreunui şofer — dar noaptea nu 
era dintr-acelea care să favorizeze un trafic prea intens pe şosea. 
In cele din urmă găsi un samaritean milostiv, care îi cedă măcar 
puţinul de care avea nevoie ca să ajungă la staţia de benzină cea 
mai apropiată. 

Cînd se afla iarăşi pe coama dealului, cadranul fosforescent al 
ceasului arăta ora două. De aici în colo se mişcă extrem de 
precaut, înaintînd pas cu pas, sondînd întunericul cu văzul şi 
auzul... Niciun semn, nici urmă de omul acela mascat! 

Găsi piatra unghiulară a turnului, apăsă cu lama cea mică a 
briceagului resortul, trase de bolovanul cel rugos: Intrarea se 
deschise. 

În dreapta cu revolverul, în stînga lanterna, cobori scara în 
spirală. Aici, tot aşa: nici urmă de cineva în sutană! Dar cînd 
Milder lumină iar celula aceea îngustă, văzu ceva care-i alungă 
tot sîngele din obraz. Cilindrii dispăruseră... nici măcar unul nu se 
mai afla pe băncile de piatră! 

Picături de sudoare se iviră pe fruntea bărbatului. Cine să fi 
fost ticălosul care îi zădărnicise planul? 

Se ocupă de cealaltă uşă îngustă, care însă nu se termina sus 
cu un grilaj, ca prima. Dar toate încercările sale de a o deschide 
dădură greş, aşa că într-un tîrziu, mînios la culme, urcă iar scara 
cea umedă. Tocmai cînd păşi în camera cea mică şi voi să stingă 
lanterna pentru a se strecura prin deschizătură, văzu cum piatra 
prinse să se rotească, şi, mai-nainte ca el să poată ajunge acolo, 
ea se îmbină cu un zgomot sec — care omului i se păru sinistru - 
— cu restul zidului. Şi, de undeva de afară, răsună un ris drăcesc. 

Prins! 

Fabrian Milder se opinti zadarnic, piatra rămase neclintită 
locului. Şi cu toate astea, uşa cea tainică n-avea cum să fie 
acționată doar de afară. In ce fel ar mai fi plecat atunci stareţul 
în escapadele sale amoroase? 

Spotul de lumină al lanternei pipăi pereţii, centimetru cu 
centimetru. Nimic! Ajunse şi la podea. Era alcătuită de lespezi de 
piatră, cele mai multe crăpate din pricina scurgerii timpului; una 
din ele, mai mică şi mai netedă decit celelalte, îi atrase atenţia şi 
pentru că părea aşezată perfect orizontal. Folosind mînerul 
şperaclului universal ca un soi de piîrghie, Milder reuşi s-o disloce 
niversal ca un soi de pîrghie, Milder reuşi s-o disloce şi s-o salte. 
Sub ea găsi un inel de fier mîncat de rugină. Trase de el... trase 
cu toată forţa... piatra începu să se mişte! Şi cu toate că nu se 
deplasă decit trei sau patru centimetri din lăcaşul ei, omul ştiu că 
resortul nevăzut n-o mai bloca. Respirînd eliberat, se opinti cu 
toată greutatea, degajind astfel ieşirea; poticnindu-se de emoție, 
se văzu afară, în lumina palidă a zorilor. 

Vremea se răzbunase; pe cer scînteiau cîteva stele răzlețe. 
Undeva, mult spre stînga, o dîră subţire de fum se ridică din unul 
din coşurile de la Fossaway. 

Milder îşi şterse transpiraţia de pe frunte şi se strădui să-şi 
stăpînească amărăciunea înfrîngerii. Apoi, în iarba cea umedă, 
zări, foarte aproape de picioarele sale, un obiect; cu un strigăt pe 
jumătate înnăbuşit îl ridică. Era un cilindru sigilat la ambele 
capete — unul din cilindrii aceia din camera tezaurului! 

lnăuntru însă n-avea cum să fie aur; era prea uşor pentru asta. 
Dar ce conţinea oare? 

Strîngînd la piept obiectul găsit, Fabrian Milder o luă la goană 
în josul pantei; ajuns între pereţii drumului în pantă, nu-l mai 
răbdă inima şi desprinse un sigiliu. Un sul de pergament strîns 
înfăşurat ieşi la iveală. Îl desfăcu şi rămase stupefiat... Era o filă 
dintr-un misal?* străvechi, împodobită cu nişte desene minunate; 
operă de artă de o valoare incalculabilă! Totuşi, doar o 
despăgubire palidă, raportată la cincisprezece kilograme de aur 
curat cît ar fi putut cuprinde cilindrul! 


24 Misal — Carte de rugăciuni cuprinzînd ritualul liturghiei. 

XXX 
UN OASPETE NEPOFTIT... 


ŞI TOŢI CEILALŢI CILINDRI VOR FI avînd probabil acelaşi 
conţinut, gîndi bărbatul, rizîndu-şi acum în barbă cu o bucurie 
răutăcioasă; cel care şi-i însuşise — nimeni altul decît Arthur 
Gines, după părerea sa — va trăi aceeaşi dezamăgire ca şi el! 

Ajunse astfel la poalele dealului, deschise zăplazul spre Red 
Farm, cu gîndul să-şi recupereze maşina, şi rămase împietrit. 
Automobilul dispăruse! 

Dar pămîntul muiat de ploaie păstrase foarte desluşea urmele 
pneurilor, aşa că Milder le urmări fără nici o dificultate. Iniţial 
duceau în linie dreaptă spre Willow House, dar ajunse în 
apropierea clădirii făceau un mic ocol şi se îndreptau... chiar 
către căsuţa lui de week-end! Da, chiar aşa era; după ce trecu de 
curba drumului, se iviră în raza sa vizuală atît vilişoara (cum îi 
spunea el) cît şi maşina. Cine o fi adus-o aici? 

Bărbatul apăsă pe clanţa uşii de la intrare. Neîncuiată! Tot aşa 
şi uşa care dădea din holişor în sufragerie. Plin de uimire observă 
căzănelul din care ieşeau aburi, agăţat deasupra focului din 
şemineu; pe masă, lîngă ceainic, o cutie de biscuiţi deschisă?! 
Auzind paşi. In camera de alături, se întoarse brusc pentru a-l în- 
timpina cum se cuvine pe intrus, dar, văzînd cu cine are de-a 
face, cobori Browning-ul. 

— Thomas? articula el, de parcă tot n-ar fi îndrăznit să-şi 
creadă ochilor. Ce dracu', Doamne iartă-mă! cauţi aici? 

— Dat afară azi dimineaţă, explică acesta telegrafic. 

— Azi dimineaţă? Păi de-abia s-a luminat?! 

— Alford a dat peste mine cînd mă învîrteam prin casă — şi 
asta la o oră cînd de fapt ar fi trebuie să fiu în pat. Ei da, şi-atunci 
m-a dat pur şi simplu afară. Flăcăul nu m-a suferit de la bun 
început! 

Milder nu prea crezu în veridicitatea celor auzite. 

— Văd că eşti destul de tulburat. la povesteşte-mi, dar aşa — 
mai pe larg — ce isprăvi ai făcut pe-acolo. 

Lăsată în jos, buza inferioară a omului îi trădă indispoziţia. 

— Mă rog, n-am nimic contra. Dar mai întîi să-mi opăresc 
ceaiul. De abia după ce se îngriji ca atît ceaşca sa cît şi cea a lui 
Milder să fie pline, omul reluă firul povestirii. Aţi auzit vreodată 
de Puttler „Al maimuţelor”?... Fiecare persoană din Londra care 
are ceva la activ, îl cunoaşte! Pe mine m-a pricopsit cu trei ani de 
pripon şi asta pentru o mică învirteală de-a mea de la 
Westinghouse Hotel. 

— Efracţie? întrebă celălalt, care nu-i bănuise asemenea 
antecedente. 

— Nu, că doar eram angajatul hotelului. Sau, mă rog, dacă vă 
convine n-aveţi decit să-i ziceţi şi aşa. Cînd am ieşit de la pîrnaie, 
am găsit şi eu postul ăsta de, la. Fossaway. Asta zic şi eu servici! 
Chelford nu stă niciodată să-şi numere banii, şi Alford n-are cum 
să-şi sicîie fratele cu întrebările — chiar dacă i se pare că biştarii 
s-au cheltuit prea repejor! 

— Dacă aş fi ştiut toate astea — era vădit că lui Milder nu-i 
conveneau deloc cele aflate — nu recurgeam la serviciile 
dumitale! Dar care-i treaba cu acest Puttler? 

— Păi care să fie?!... A apărut ieri la Fossaway, chipurile ca 
specialist în chestii d-astea cu agricultura. Aiurea! L-am 
recunoscut din prima clipă, şi — ce-i mai rău — şi el pe mine. Era 
clar că de-acum n-aveam decit să-mi pun livreaua în cui să să 
mă roiesc. 

— Dar de ce a fost nevoie ca Alford să te dea afară în timpul 
nopţii? 

— Vă spun imediat şi trebuşoara asta. Chelford îşi ţine bănuţii 
în sertarul din stînga al biroului, fără să aibă habar de suma ce se 
afla acolo. O lovitură ca lumea mi-ar fi asigurat existenţa pentru 
multă vreme; oricum, mai rămîneau destui acolo, aşa că omul n- 
ar fi putut să jure că i s-a furat sau nu ceva. Şi cum urcam eu azi 
dimineaţă scările — aşa, cam pe la ora patru —, dă Alford peste 
mine, şi doar ce-l aud: „Impachetarea şi valea!” Am să i-o plătesc 
eu, las' pe mine! 

— Te-a prins cu banii? 

— Nuuu! l-am ascuns de la bun început sub glaful ferestrei 
bibliotecii, de unde i-am luat după aia. 

— Şi care o fi fost motivul pentru care d-l Alford se plimba prin 
casă la o oră atît de neobişnuită? vru să ştie Milder. 

Thomas făcu o grimasă. 

— Nu eşti nici o clipă sigur de el. Tare-aş vrea să ştiu ce are 
flăcăul ăsta pe conştiinţă, de nu-şi mai află somnul... 

Cu toate că Milder era convins că relatarea era conformă cu 
adevărul, nu putea pe de altă parte, să scape de impresia că 
omul trecea totuşi ceva sub tăcere. Atît doar că nu i se părea că-i 
momentul potrivit să înceapă un interogatoriu detaliat. Dar 
oricum ar fi fost: drumurile lor — cel al său şi cel al fostului 
puşcăriaş — trebuiau să se despartă, şi asta cît mai curînd! 

— Şi de ce-ai venit de-a dreptul aici? 

— Bănuiam că sînteţi la Londra, şi m-am gîndit că n-o să aveţi 
nimic contra dacă rămîn şi eu cîteva zile aici. 

— Hm... Milder îşi frecă gînditor bărbia. Dumneata mi-ai adus 
maşina aici? 

Thomas dădu din cap afirmativ. 

— O luasem mai întîi spre Red Farm, unde aveam de gind să 
trag la un rîndaş cu care m-am împrietenit. Dar am văzut maşina 
dvs. şi, după ce-am aşteptat ca la vreo oră, am zis că-i mai bine 
s-o aduc încoa'. 

— Te-a văzut cineva? 

— Cin' să mă vadă. Era aproape întuneric, încă. 

Şi totuşi, ce-i ascundea individul? Impresia că-i aşa, i se 
întărea din ce în ce — şi Milder se pricepea de minune să 
ghicească gîndurile cuiva; lucrul trebuia să fi fost ceva destul de 
important, ceva care aproape că stătuse pe limba ex- 
puşcăriaşului, dar... 

— Bine, poţi să rămii aici, Thomas. Dacă voi fi însă anunţat de 
poliţie că te afli la casa mea, atunci voi susţine că ai făcut-o fără 
ca eu s-o ştiu. lţi dai seama cred, că trebuie şi eu să mă pun în 
gardă. 

— Limpede, şefu'! Şi apoi... 

Individul amuţi, aşa că Milder insistă: 

— Mai ai ceva pe suflet? 

— O chestie barosană. Poate vă spui mai tîrziu o şustă care zic 
io că-i de milioane. 

XXXI 
-ŞI UN ALTUL NEANUNŢAT — 


DUPĂ CE MILDER ÎŞI FĂCU UN DUŞ, se rase şi îşi schimbă 
lenjeria şi costumul, se simţi ca nou-născut. Reveni la Thomas, 
care trăgea din pipa-i scurtă şi scociora gînditor prin foc. 

— Cînd te vei hotărî să vorbeşti, Thomas, atunci cei mai bine e 
să-mi trimiţi o telegramă — dar nu de la Chelfordbury, ci de la 
Horsham. 

Apoi învîrti demarorul şi după ce motorul o luă din loc, porni 
prin dimineaţa mohorită spre Londra. 

La ora zece, sunetul telefonului îl smulse din somnul cel mai 
profund. Era Mary Wenner, şi în gînd omul îi adresă o înjurătură 
cumplită. 

— Bună ziua, Fabe. Toată noaptea mi-am făcut spaime în 
legătură cu dvs. Doar nu cumva v-aţi reîntors la locul acela 
groaznic? 

— Trec pe la dvs. după amiaza asta, îi intrerupse el logoreea. 
Să nu discutăm astfel de chestiuni la telefon, fiindcă putem fi 
interceptaţi de unii si... 

— Fabe, dragoste, în vocea ei răsuna vin accent de teamă 
autentică — nu cumva v-aţi dus totuşi acolo şi aţi luat ceva din 
aur? Ştiu că sînteţi teribil de curajos, dar să vă riscaţi viaţa... 

— Nu, n-am adus nici un fel de aur. 

— Oh! răsună în telefon, şi acum vocea de la capătul celălalt 
trăda dezamăgirea şi supărarea. Un bărbat ar fi fost în stare de 
aşa ceva. Pentru ce mi-oi fi făcut oare atita grijă toată noaptea? 

— Rămiîne pe după-masă! mirii Milder şi puse receptorul în 
furcă. 

N-avea intenţia s-o vadă în după-amiaza aceasta şi nici în 
oricare alta, dar nu voinţa lui avea să decidă. Puțin după ora cinci 
— încă mai şedea cu ceaiul în faţă — Mary Wenner îşi făcu 
apariţia în sufragerie păşind mărunt şi apăsat. Neanunţată!! Ce 
le-o fi spus oare servitorilor? se întrebă el cutremurindu-se, în 
vreme ce tînără, surizîind pudic, îi aplică un sărut cast pe frunte. 

— Dragoste, să nu fiţi supărat, dacă voi face un lucru ce ar 
putea aduce a infidelitate. 

— Mă rog, mă rog! 

— Dar este vorba de onoarea dvs! Nu trebuie să credeţi că 
vreau într-adevăr să-mi calc legămmtul de credinţă, dar, vedeţi, 
mi-a trimis o scrisoare atît de drăguță... 

— Cine? întrebă Milder, brusc interesat. 

— Arthur şi sora lui. M-au invitat să-mi petrec week-end-ul la 
ei. Ocazie bună să dăm cărţile pe faţă. Trebuie să ştie şi el că 
inima mea vă aparţine. Şi chiar de-ar fi să nu găsim comoara — 
ştiu că nu din pricina banilor mă doriţi. In definitiv doar nu sînteţi 
o persoană neavută?! O agenţie de informaţii la care m-am 
interesat, vă aprecia la cel puţin o sută de mii de lire. 

Milder gemu. 

— Şi închipuiţi-vă, Fabe, ce lucru ciudat s-a întîmplat cu 
documentul acela întocmit de dvs! Cînd l-am scos azi dimineaţă 
de sub pernă, scrisul pierise în întregime. 

Vădit incomodat, logodnicul ei se mişca încoace şi încolo pe 
scaun. 

— Şi atunci am alergat îndată la un bun prieten, care o face pe 
scamatorul la  varieteu — poate că i-aţi urmărit vreo 
reprezentaţie: extrage iepuraşi din pungi de hirtie goale, îţi 
pisează ceasul într-un mojar, ca apoi să ţi-l restituie întreg, şi alte 
treburi din astea. Ştiţi ce-a făcut? A picurat nişte zeamă de lămiie 
peste rîndurile dispărute şi a apropiat hiîrtia de foc. Acum scrisul 
e iarăşi vizibil şi, cum spune el, nu mai poate fi şters. 

— Ah! lată tot ce fu în stare să facă Milder! Ghinion afurisit! 
Oare s-o mulţumi cu o „compensaţie” de o mie de lire?... Oricum, 
documentul rămînea o chestiune destul de penibilă, fiindcă, 
încrezător în virtuțile cernelii invizibile, îl redactase într-un mod 
nu prea convenabil pentru propria-i persoană... 

— Veţi accepta invitaţia celor doi Gines? se interesă el cu tonul 
cel mai liniştit cu putinţă. Ş 

— Probabil că n-am încotro. În definitiv, Arthur e totuşi un bun 
şi vechi prieten de-al meu. 

— Atunci duceţi-vă cu Dumnezeu! 

Tînăra şopti cîteva cuvinte de mulţumire şi probabil că ar mai 
fi zăbovit, dacă Milder n-ar fi condus-o la uşă, avînd grijă să facă 
şi un gest semnificativ. 

De-abia părăsise Mary locuinţa, că sosi o telegramă. Milder, 
care aştepta acum veşti din partea unuia din birourile sale de 
pariuri, ce se aflau toate în lichidare — urmare a faptului că-şi 
pierduseră unicul lor client — o desfăcu fără prea mare grabă. 

Dar nu, telegrama venea dintr-un sat ce se afla la vreo cinci 
kilometri de Chelfordbury, şi suna astfel: 

„Vă aştept urgent. Noutăţi mari pentru dumneavoastră”. 

Era semnată: „T”. 

Oare intenţiona Thomas să rupă tăcerea? Şi dacă da, ce avea 
de spus?... 

XXXII 
„IZVORUL DORINȚELOR” 


RÎNDAŞUL CARE-I ADUSE LUI DICK Alford calul, avu ceva de 
comunicat. 

— Noaptea trecută iar s-a arătat flăcăul, Sir. 

— Despre care flăcău vorbeşti, întrebă Dick, avîntîndu-se în şa. 

— Despre Călugărul Negru. Gill, paznicul de vînătoare, l-a 
văzut dimineaţa, pe la ora patru, la Fîneața Lungă. 

— Şi ce făcea acolo? Culegea bulbuci sau păpădie? rîse Dick 
ironic. 

— A trecut sezonul păpădiilor, răspunse argatul, care nu sesiză 
tîlcul întrebării. Gill a regretat doar că n-avea flinta la el, ca să-l 
gîdile pe Călugărul ăla cu o încărcătură de alice din cele mari. 

— lată ce i-ar fi adus bravului Gill o inculpare pentru omor cu 
circumstanţe atenuante. Transmite-i că Starețul Negru trebuie 
prins viu! Un duh din ăsta Care trăieşte ar putea să ne spună fel 
de fel de lucruri; unul mort însă, nu mai poate fi folosit ca birou 
de informaţii. 

O luă la trap şi trecu astfel prin fineţele care se întindeau pînă 
la Ravensrill; ajuns acolo, lăsă calul la pas şi, fiindcă 
evenimentele din ultimele douăzeci şi patru de ore îi preocupau 
peste măsură spiritul, ar fi riscat chiar să treacă pe lîngă fata 
care, ridicată într-o rînă, îl privea de pe malul celălalt al apei. 

Era o dimineaţă frumoasă, caldă. Cerul arăta un albastru fără 
cusur, şi sub el lucea policromia pe care toamna o aşezase 
măiestrit pretutindeni. Ţipetele agitate ale unui pilc de păsări 
migratoare, ce plecaseră spre miazăzi, de-abia ajungeau la auzul 
călăreţului îngîndurat. 

— Bună dimineaţa, domnule cavaler! 

Trăgînd de frîu, privi mirat în juru-i. 

— A! Bună dimineaţa, frumoasă castelană! o salută el bucuros, 
în vreme ce, biruind împotrivirea calului, îl obligă pe acesta să 
coboare taluzul şi să treacă prin apă. 

— Fii atent! 

— Aici este un vad”, o informă Dick, şi anume cel care a fost şi 
cel mai folosit cîndva: Chelford, de la care au împrumutat şi 
conții numele lor. Dar cu ce te distrezi acolo? 

Sări de pe cal şi se aşeză lîngă ea. Fata se lungise acum în 
iarbă, cu capul sprijinit în miîini, aproape deasupra crăpăturii unei 
stînci care pe la mijloc se lăţea într-o deschidere de aproape o 
jumătate de metru. 

— Leslie, la ce întrebări ar urma să-ţi răspundă „Izvorul 
dorințelor”? se interesă el amuzat. De ce se va fi numind aşa, nu 
izbutise să afle — din crăpătura aceea ce se pierdea în nişte 
adîncuri fără fund nu ţişnise niciodată apă. Dar generaţii de 
îndrăgostiţi se prosternaseră aici şi încredinţaseră acestei stînci 
fisurate toată povara şi tot dorul inimii lor. 

Tînăra se aşeză în genunchi şi îşi îndepărtă părul din frunte. 

— Mie mi-a răspuns deja. Acum e rîndul tău. 

Ascultător, Dick îşi apropie capul de deschizătură şi strigă 
adîncurilor, folosindu-şi mîinile ca un fel de portavoce: 

— Ce se întîmplă cu Leslie? 

Replica  ecoului, deşi oarecum distorsionată, dar totuşi 
inteligibilă, fu: 

— Căsătoreşte-te cu ea! 

Cei doi se priviră rizînd. De sute de ani „Izvorul Dorinţelor” nu 
cunoştea decit acest răspuns. 

Dick sări în picioare. 

— Mi-ar conveni foarte mult să nu te mai plimbi aşa, 
neînsoţită, Leslie, spuse el, redevenit serios. 

lar fata rise din nou. 

Niciodată nu i se păruse mai frumoasă ca în dimineaţa 
aceasta. Era parcă o făptură în care se îngemănau aerul şi 
lumina soarelui, un fel de irealitate năucitoare, care nu aparţinea 
lumii triste a tînărului. 

— Acasă era atit de plictisitor că am întins-o de acolo, şi cînd 
am văzut Izvorul Dorinţelor, am încercat să aflu dacă a fost în 
stare să mă înveţe cîte ceva. Ce mai e nou, Dick? 


25 Vad — în limba engleză — „Ford”. 

— Mai nimic. Afară doar că l-am concediat pe Thomas. Poate îl 
reţii — un individ posomorit, care apărea pretutindeni unde nu 
era nevoie de el. 

— Dar ce-a făcut? 

— De fapt, nu mare lucru. A absolvit cîţiva ani de închisoare, şi 
Puttler l-a recunoscut. Şi l-am surprins — azi dimineaţă la ora 
trei! — ieşind din bibliotecă; sigur că da, primul lucru a fost să-l 
pun să-şi întoarcă buzunarele pe dos. Mă rog, n-avea o sumă 
prea mare asupra lui. Dar vezi tu — cu neglijenţa asta a lui Harry 
în materie de chestiuni băneşti — cine ştie cîţi bani o fi înstrăinat 
pînă acum? 

O luară încetişor — Dick ducîndu-şi calul de friu — de-a 
curmezişul timpului, în direcţia Willow House. 

— Leslie, începu el, trebuie să-mi promiţi că ai să renunţi la 
hoinăritul ăsta. Dacă vrei să iei aer, atunci suie-te în maşină şi nu 
părăsi drumul. 

— De ce? Doar ştiam că nu ţi-e frică de Abatele Negru? zîmbi 
ea. 

Dar tînărul rămase serios. 

— De el nu, dar de ceea ce se ascunde după el. 

Şi fiindcă deduse din chipul lui că nu e dispus să dea altă 
explicaţie, tinăra schimbă subiectul discuţiei şi îi povesti despre 
vizita pe care o aştepta. 

— Cum, vrei să adăposteşti o rivală atît de primejdioasă? o 
tachină el. 

— Nu fi atît de scîrbos, Dick! Biata făptură îmi scrie că a uitat 
de mult momentul acela de efuziuni sentimentale ridicole ale lui 
Harry. 

Dick rise de-i dădură lacrimile. 

— Ei, drăcia dracului! Dacă înălţimea Sa contele ar bănui asta! 
„Efuziuni sentimentale ridicole”! 

Ajunşi în apropierea casei, tînărul se opri. 

— Deci, mică şi dragă Leslie, îmi promiţi că n-o să mai umbli 
haihui? Vezi, n-aş vrea să te superi, dar tot n-am încotro şi 
trebuie să-ţi spun că în zilele următoare asemenea plimbare ar 
putea să fie destul de riscantă. 

Leslie reflectă cîtva timp. 

— E ceva în legătură cu comoara Chelford? întrebă ea încet, şi 
spre mirarea ei, un gest al tînărului îi confirmă supoziţia. 

-XXXIII i 
FAŢĂ ÎN FAŢĂ CU ADEVĂRUL 


FATA PRIVI DUPĂ CĂLĂREŢUL CARE plecase în trap pînă cînd 
dispăru după o ridicătură a terenului. Apoi se răsuci şi, oftînd 
uşurel, păşi spre intrarea casei. 

Secrete peste secrete! Nu luase niciodată în serios povestea 
cu Abatele Negru, ci considerase apariţiile sale ocazionale drept 
nişte farse puse la cale de vreun sătean mai umblat într-ale 
istoriei. Cunoştea şi ea legenda. Dick fusese primul care îi 
spusese cîte ceva, şi Harry, înrobit complet de marota lui privind 
trecutul, îi relatase pînă şi ultimul detaliu despre crima asta de 
acum opt veacuri. De ce era însă şi ea implicată în afacerea asta 
a Abatelui Negru? 

În imediata apropiere a intrării, se ivi acum un individ într-un 
costum gri care nu-i stătea bine deloc, cu o ţigară între buze. 
Cînd Leslie ajunse în preajma lui, omul îşi scoase miinile din 
buzunarele pantalonilor şi atinse cu un deget marginea şepcii 
sale de golf. 

— Bună dimineaţa, domnişoară. 

— Bună dimineaţa, Thomas. 

— Pot vorbi cîteva minute cu dvs, domnişoară Gines? 

Tînăra ezită puţin cu răspunsul. 

— Domnul Alford mi-a adus la cunoştinţă că te-a concediat. 
Regret că nu te pot ajuta nicicum. 

Thomas îşi obligă trăsăturile la o grimasă. 

— N-am reuşit să plac niciodată d-lui Alford, domnişoară. Doar 
un minut, spuse el precipitat, văzînd că fata deschise uşa. Nu vin 
în faţa dvs. cu o rugăminte, ci cu o informaţie, care în mod sigur 
vă va interesa tare mult. 

Ochii ei cenușii îl priviră cu un refuz rece. 

— Nimic din ce mi-ai putea comunica nu prezintă nici cea mai 
mică valoare pentru mine, aşa că... 

— S-o credeţi dumneavoastră! 

Capul său se ridica şi se ridica aidoma bibeloului care se afla 
pe biroul fetei: mandarinul-care-moţăia. 

— Cunosc un lucru pe care nimeni altul nu-l ştie. Oamenii 
vorbesc o groază despre comoara Chelforzilor, dar eu... 

— Nu vreau să mai aud nimic, îl întrerupse ea scurt şi închise 
poarta. 

Thomas se holbă furios în urma ei, şi vru să se îndrepte către 
una din ascunzătorile sale temporare. Deodată însă o inspiraţie 
bruscă îi trecu prin cap. Dacă unul dintre planurile sale urma să 
se realizeze şi ar fi făcut poate necesară o retragere precipitată 
de la Chelfordbury, atunci s-ar putea să-i prindă bine o 
cunoaştere mai amănunţită a casei din faţa lui, cu dependinţe cu 
tot. 

Dincolo de gardul cel scund, se întindea o centură lată, 
constituită din tufe de dafin... Un minut mai tîrziu, Thomas 
dispăruse la adăpostul lor. 

— Cu cine vorbeai, Leslie? 

Cu ochiul acoperit de un bandaj, Arthur Gines se odihnea într- 
un şezlong aşezat pe gazon. 

— Cu Thomas. 

— Lacheul de la Fossaway? A avut ceva de transmis pentru 
noi? 

— Nu. A fost dat afară azi dimineaţă. Dick îl consideră drept un 
hoţ. 

— Dar ce, ai vorbit cu Dick? întrebă Arthur mirat. 

— Da, l-am întîlnit cînd se îndrepta către moară. 

— Se pare că te vezi cam des cu domnul acesta, spuse el 
încruntîndu-şi fruntea. Dick încoace şi Dick încolo... Leslie, crezi 
că e bine să te joci cu focul? Nu prea am auzit însă că te-ai fi 
întîlnit cu Harry. 

— Păi dacă Harry nici nu iese din biblioteca aia, replică ea cu 
un zîmbet, e aproape imposibil în schimb să nu dai undeva de 
Dick, dacă faci o plimbare pe afară. Şi nu văd nici un motiv 
pentru care l-aş ocoli. 

Arthur Gines extrase o ţigară din pachet, şi o privi ţuguindu-şi 
gînditor buzele. 

— Impotriva lui Dick nu se poate spune într-adevăr nimic, 
decit că — în calitatea să de Second Son — e sărac ca un şoarece 
dintr-o biserică a unei ţări comuniste. Te rog să ai mereu în 

vedere acest lucru. Fiindcă — mărturisesc cinstit — n-ai altă 
şansă, decit cea de a te mărita cu un bărbat avut. 

Prima aluzie mai clară privind realitatea! Leslie se pregăti s-o 
afle în întregul ei. 

— Un bărbat avut, ripostă ea cu calm, nu prea s-ar interesa de 
baii mei. Dacă, să zicem, l-aş lua pe Dick, care e foarte eficient în 
probleme practice, ar fi de domeniul posibilului ca el să 
examineze îndeaproape situaţia acţiunilor şi a obligaţiunilor 
ipotecate pe care zic că le am. 

Urmă o clipă de tăcere încordată. 

— Nu mai există nici acţiunile, nici ipotecile, Leslie. 

Avu nevoie de toată puterea voinţei sale pentru această 
mărturisire, şi nu îndrăzni să-şi ridice privirea, evitînd astfel ochii 
fetei. 

— Nici acţiuni, nici ipoteci, repetă ea încet. Deci avusesem 
dreptate deunăzi în maşină... nu mai am nici un penny! 

TR XXXIV 
EXISTĂ ÎNTR-ADEVĂR FEMEI MINUNATE 


ADEVĂRULUI | SE SPUSESE PE nume! Imobilă, Leslie se 
sprijinea de scaunul fratelui ei. 

— Nu mai am nici un penny, murmură ea încă o dată. 

Pentru a izbuti să vorbească, Arthur trebui mai întîi să-şi 
umezească buzele uscate. 

— De multă vreme am tot încercat să-mi adun curajul necesar 
unei astfel de mărturisiri. Un laş şi un nemernic, — asta sînt! Ti- 
au mai rămas citeva mii de lire de care n-am avut cum mă 
atinge; toţi banii ceilalţi, mai bine de un sfert de milion de lire 
sterline s-au dus: i-am tocat la masa verde şi la cursele de cai. 

Işi desprinse bandajul de pe ochi. Exceptind vinătaia de pe 
obraz, era alb ca varul. 

— Bine că a dat Dumnezeu, şi am fost în stare să-ţi spun! 

Cînd, în cele din urmă, căută către fată, nu întîlni în privirea ei 
nici urmă din ceea ce se aşteptase. Nici dispreţ şi nici 
consternare! Buzele cele roşii se deschiseseră într-o jumătate de 
zîmbet, şi în ochii ei nu se puteau citi decît blindeţe şi 
compătimire. 

— Slavă Domnului! şopti ea atît de încet că Arthur nu reuşi s-o 
înţeleagă. 

— Chelford te va lua însă şi fără avere. 

Cu un gest al capului, fata îl contrazise. 

— l-am scris deja lui Harry că desfac logodna noastră, 
răspunse fata apoi. 

Braţul ei lunecă sub al lui. 

— Hai să dejunăm. 

Scrisoarea ajunse la Harry Alford, conte de Chelford, împreună 
cu două sau trei scrisori de afaceri — în cea mai mare parte 
corespondenţa sa era constituită dintr-un necontenit schimb de 
scrisori cu anticarii londonezi, de la care cumpăra cu sîrg tot felul 
de pergamente şi înscrisuri vechi. Cînd recunoscu scrisul, răsuci 
nehotărit plicul pe o parte şi pe alta, ca pînă la urmă — cu o 
lehamite evidentă, să-l desfacă totuşi. 

Dragă Harry, 


De mai mult timp s-a cristalizat în mine convingerea că noi doi 
avem atît de puține în comun, încît e mai mult ca sigur că o 
căsnicie nu ne-ar face deloc fericiţi. Cel mai corect din parte-mi, 
ar fi să-ți restitui inelul de logodnă; dar din fericire — sau din 
nefericire — ai uitat să-mi dăruieşti acest simbol. Iti doresc toate 
cele bune şi sper că vom rămîne şi pe mai departe prieteni. 

Leslie 


Harry citi rîndurile, îşi trecu nedumerit palma peste frunte, se 
ridică din scaun şi dădu buzna în cabinetul de lucru al fratelui 
său. 

— Citeşte asta! Ce părere ai! 

— Imi pare rău, spuse mezinul, după ce parcurse în grabă 
conţinutul. 

— Rău?... se scandaliză Harry. E o umilinţă! Voi trece drept 
imbecil... Şi observaţia asta despre inelul de logodnă este 
absolut lipsită de bun simţ! De ce aş fi cultivat tradiţia asta 
ridicolă şi stupidă dăruindu-i un inel, cu atît mai mult cu cit are 
deja unul foarte frumos. Cred că l-ai văzut şi tu — un briliant 
mare, pe care-l poartă mai totdeauna. 

In ciuda surescitării şi a supărării lui Harry, Dick crezu că 
desluşeşte în vocea fratelui său şi ceva care aducea a uşurare. 
Dar vanitatea sa fusese rănită — iar acesta e un punct vulnerabil 
chiar la bărbaţi de alt calibru ca lordul Chelford. 

— Şi fără vreo aluzie prealabilă! Doar a fost şi ieri aici, şi n-a 
suflat un cuvinţel. 

— Nu cred că i-ai oferit prilejul, replică Dick; aproape că nici n- 
ai băgat-o în seamă. De ce nu eşti drept, Harry! 

Înălţimea Sa îl scrută prin lentilele groase ale ochelarilor cu 
ramă din corn, şi spuse după aceea cu o blindeţe neaşteptată: 

— S-ar putea să fie şi aşa. Poate că nici nu sînt persoana cea 
mai potrivită pentru o căsătorie — cărţile mele şi îndeplinirea 
misiunii îmi sînt de ajuns. Dar se va ride de mine, Dick! 

Supărarea lui se stîrni iarăşi.. 

Tot comitatul ştie de logodna noastră şi va încerca acum să 
iscodească în fel şi chip pricina rupturii. Parcă văd deja 
înfiinţindu-se cete de reporteri curioşi, care... 

— Trimite-i pe toţi la mine. Şi dacă nu ti-i mănînc de vii. 

Dar fratele lui tot nu era încă pe deplin împăcat. 

— Ce oare o fi îndemnat-o să facă pasul ăsta? Crezi că a 
cunoscut pe-un altul, care să-i placă mai mult? 

Ochii miopi se îndreptară iar spre chipul lui Dick. 

— Asta ar face lucrul şi mai neplăcut. O, acest Arthur Gines! 
Mărturisesc că sînt foarte supărat pe el, fiindcă el a fost acela 
care m-a îmbiat cu fata. 

— Hai să nu vorbim despre asta, îl respinse Dick. 

— Şi ce naiba am de făcut acum? întrebă lordul Chelford, în 
timp ce privea nemulţumit scrisoarea lui Leslie. 

— Scrie-i cîteva rînduri amabile, cum că eşti de acord, şi atîta 
tot. 

— Totuşi, ce crezi, o fi pus ochii pe altcineva, reveni fratele 
vîrstnic la întrebarea care-l obseda. 

— Nu pe unul; cred că are o duzină în perspectivă, răspunse 
Dick oarecum brutal. Haide, omule, fă ce-ţi spun. 

Mormăind, lordul Chelford reveni în bibliotecă. 

Se eliberase deci! Mezinul nu ştia dacă lucrul acesta trebuia 
să-l bucure. Cu o săptămînă în urmă, ar fi fost bărbatul cel mai 
fericit din Anglia; astăzi... ridică din umerii largi, îşi scoase pipa 
din buzunar şi furios, începu să îndese tutunul în capul ei. Asta 
însemna o ruptură — cel puţin una temporară — între Harry şi cei 
doi Gines. Presupunînd cazul că Harry transfera unui alt notar 
administrarea averii sale? Ruina lui Arthur ar fi fost pecetluită. 
Dick făcuse astfel încît falsurile fratelui lui Leslie fuseseră 
muşamalizate, iar în două trei luni ar fi reuşit chiar să facă astfel 
încît să şteargă chiar şi toate urmele, fără a aduce pagube 
domeniulub 

Dar dacă Harry ar insista în momentul de faţă să... 

— Inălţimea Sa doreşte să vă vorbească, îi întrerupse 
comunicarea unui servitor, cursul neplăcut al gîndurilor. 

Cu părul vîlvoi şi fruntea cea palidă încreţită a mînie, Harry 
şedea la biroul său. 

— Dick, aş vrea să rup relaţiile cu aceşti Gines, începu el, 
pricină pentru care te-aş ruga să încredinţezi unui alt avocat 
toate problemele mele. Fiecare poziţie din conturi să fie 
verificată în amănunţime. Averea defunctei mele mame trebuie 
să fie în jur de cincizeci de mii de lire, şi vai de nenorocitul ăla, 
dacă-mi lipseşte un penny! M-a făcut el de rîs în comitat, dar 
dacă mi se oferă prilejul, am să i-o plătesc! 

Dick avu impresia că un bolovan enorm i se aşază pe piept. 

— Şi la ce notar te-ai gîndit? 

— Sampson & Howard. Au o foarte bună reputaţie şi se pare 
că nu prea îl agrează pe Arthur Gines. Vrei să te ocupi tu de asta, 
Dick? 

Tăcut, Alford dădu din cap afirmativ. De îndată ce izbuti să 
scape de fratele său, îşi scoase maşina din garaj şi se îndreptă 
spre Willow. Arthur se plimba de colo pînă colo pe pajişte, şi din 
atitudinea sa deprimată puteai lesne deduce că se întîmplaseră 
lucruri neobişnuite. 

— Aş vrea să vorbesc cu dumneata, Gines. 

La sunetul acestei voci, avocatul tresări puternic şi se răsuci 
brusc. 

— A, d-ta eşti! Harry ştie deja? 

Dick confirmă. 

— Şi probabil că e foarte supărat. 

— Spumegă. Motiv pentru care am şi venit încoace. Unde-i 
Leslie? 

— In casă. 

— Atunci să ne îndepărtăm puţin, propuse Alford, şi cînd crezu 
că nu mai puteau fi auziţi, continuă: Harry s-a hotărît să transfere 
altcuiva administrarea averii sale. Cum stăm cu cele cincizeci de 
mii de lire sterline, lăsate de lady Chelford? Sînt intacte? 

Arthur tăcu. 

— Aş dori să ştiu dacă banii aceştia sînt intacţi sau nu, repetă 
Dick, de astă dată mai tăios. 

— Nu, mărturisi avocatul răguşit. Nu mai există nimic din ei. 

— Cum?... Toţi banii?... 

— Da. M-am lăsat convins să-i investesc în zăcăminte de ţiţei 
americane. Acţiunile respective sînt cotate azi la doi cenți pentru 
o mie de dolari. 

Un geamăt se smulse din gitlejul lui Dick. 

— O, idiotule! Idiot afurisit! Îţi dai seama ce înseamnă asta? În 
chestiunea asta nu te pot aceperi, nici de dragul lui Leslie măcar. 
Descreieratule! 

Cu un gest obosit, Gines îşi trecu mîna peste ochi. 

— Ce rost are să-ţi manifeşti furia împotria mea? spuse el 
profund afectat. Am ştiut că ziua aceasta tot trebuia să vină 
odată, şi sînt gata să înghit leacul acesta amar. 

— Şi Leslie? întrebă Alford sever. Să înghită şi ea hapul ăsta al 
d-tale? 

Chipul alb al lui Gines se contractă spasmodic. 

— Nu mai îmi vorbi despre ea, pentru numele lui Dumnezeu! 
Cît despre mine unul, m-am obişnuit cu ideea puşcăriei. Cînd mă 
gîndesc însă la soarta fetei!... 

— Nu încerci să te împrumuţi pe la prieteni? 

Arthur izbucni într-un rîs amar. 

— Cînd e vorba de astfel de sume, nu mai ai prieteni! Nu 
Alford, cu mîna mea mi-am făcut-o, acum n-am decit să trag şi 
ponoasele. Cînd urmează să aibă loc transferul? 

— De abia săptămîna viitoare voi da drumul ofertei scrise 
adresate firmei Sampson & Howartd — aşa că vei dispune astfel 
de opt zile pentru a încerca să salvezi situaţia. 

Opt zile! Arthur îşi cobori capul şi începu să-şi chinuie buza de 
sus. Şi dacă i s-ar da opt ani — tot n-ar fi în stare să găsească o 
soluţie! 

— Dar ideea cu tezaurul Chelforzilor scoateţi-o din cap de pe 
acum, spuse Dick liniştit, iar celălalt încremeni locului de spaimă. 

— Cum adică... nu înţeleg... biigui el. 

— ți cunosc intenţiile şi din pricina asta trebuie să-ţi repet: nu 
încerca să vezi în asta o rezolvare. N-ar fi vorba decit să-l furi iar 
pe fratele meu — pentru a-ţi plăti datoriile faţă de el cu ceea ce i- 
ai prădat! Dar cu averea lui Leslie care e situaţia? Probabil că nici 
ea nu mai există!? Bănuie ceva? 

— l-am spus azi dimineaţă. N-a fost de fel zdruncinată, mai 
curînd părea cumva mulţumită. Ce făpturi ciudate sînt femeile! 

— Da, există femei minunate, spuse Dick cu blindeţe. 

Se sui în maşină, fără a-i fi dat bineţe tinerei. Şi omul care se 
făcuse una cu pămîntul sub tufele de dafin, aşteptă în 
continuare, pînă cînd dispăru şi Gines. Apoi se tîrî de-andărătelea 
spre gard. Trecu peste acesta şi se grăbi spre oficiul telegrafic 
cel mai apropiat. 

XXXV 
MILDER INSISTĂ 


CÎND D-L MILDER AJUNSE SEARA LA căsuţa-i de odihnă, 
constată că musafirul fuma în tihnă, aşezat pe una din treptele 
scării de la intrare. Cu toate că „vilişoara” era înconjurată de o 
cunună de arbori, iar în spatele ei curgea Ravensrill-ul, făcînd 
imposibilă o tentativă de apropiere a vreunui indiscret — în ciuda 
acestora deci, Milder era neliniştit de o atare lipsă de prudenţă. 

— Dacă intenţionezi să mai rămii pe aici, atunci fă bine şi stai 
mai mult înăuntru. Nu vreau ca lumea să afle de şederea ta la 
mine. Şi acum să auzim noutatea cea mare! 

Nimeni nu l-ar fi putut numi pe Thomas un bun povestitor, şi 
relatarea lui sucită fu împănată cu numeroşi „Cred că înţelegeţi 
despre ce e vorba, nu?”, „Nu ştiu cum să spun!” şi o groază de 
alte digresiuni. Avu nevoie de mai bine de o jumătate de oră 
pentru a reda — mai mult sau mai puţin exact — o parte din 
conversaţia pe care o surprinsese, cînd, la un anume punct al 
stufoasei sale istorisiri, se făcu auzit un fluierat interesat al d-lui 
Milder, care, de la un timp, începuse vădit să-şi ciulească 
urechile. 

Arthur Gines administrase moştenirea lady-ei Chelford fără 
ajutorul său, şi ex-şeful de birou orbecăia în privinţa detaliilor 
acestei averi într-un întuneric total, ca şi cum chestiunea 
respectivă ar fi fost în grija unei alte firme de avocatură. 

Cincizeci de mii de lire sterline!... Da, asta depăşea într-adevăr 
tot ce-ar putea stringe un Gines presat de timp „Nu mai ai 
prieteni cînd e vorba de astfel de sume!” ar fi exclamat el, 
relatase Thomas... 

Cincizeci de mii de lire sterline! Cu mîinile la spate şi foarte 
aferat, Milder începu să parcurgă încăperea în sus şi în jos. 

— Şi apoi, d-le Milder, noaptea trecută a apărut iarăşi 
Călugărul Negru trăncăni Thomas. Am eu gîndurile mele şi 
despre chestia asta. Ştiţi probabil că... 

— Lasă-mă-n pace cu istoria asta neroadă, îi porunci celălalt. 

Avea de reflectat la lucruri mai importante decit apariţia 
fantomelor familiei Chelifiord, şi pălăvrăgeala lui Thomas îi 
tulbură succesiunea ideilor. 

Cincizeci de mii de lire! Păi pentru banii ăştia putea s-o... 
putea s-o cumpere pe Leslie Gines. Nu mai mergea cu „că-o fi şi 
că-o păţi”. Pentru a-şi salva fratele de la închisoare, Leslie va fi 
negreşit în stare de orice sacrificiu. O, acum chiar că nimic nu 
mai stătea în calea realizării acestei dorinţe la care el aproape că 
şi renunţase. De astă dată îi avea pe toţi la mînă: Leslie, Arthur 
şi... Dick Alford! 

— Cred că e totuşi mai bine dacă mai rămii aici, se adresă el 
oaspetelui său. Ai nevoie de bani? 

— Deocamdată nu! Ştiţi d-le Millder, cred că am făcut o prostie 
îngrozitoare. Pe biroul lordului Chelford se află o cărţulie din 
acelea mucegăite, pe care-o tot citeşte iar şi iar — cred că ar fi în 
stare să dea şi o mie de lire pe ea. Şi tîmpitul de mine am avut 
dăunăzi sărăcia aia în mînă şi n-am săltat-o! 

— Şi poate că nu mai erai aici, ci în spatele gratiilor — pentru 
furt şi tentativă de extorcare. Ne-am înţeles deci: Atenţie! Mare 
atenţie să nu te vadă nimeni! 

Două ore mai tîrziu, d-l Fabrian Milder se afla iar în 
confortabilul său cămin din Regent's Park şi întocmea un 
inventar exact ale hirtiilor sale de valoare care se puteau vinde 
foarte repede. Măi bine de o sută de mii de lire sterline. In afară 
de asta, mai avea o casă în nordul Londrei, precum şi un sold 
creditor la bancă, despre care se putea afirma că era absolut 
semnificativ. Şi nu avea decit cincizeci de ani! Mai avea în faţa 
lui peste cincisprezece ani de viaţă. Cum ar fi putut să-şi 
investească mai profitabil banii, decît să-şi cumpere fericirea?... 
O soţie tînără, frumoasă! Şi după aceea? Un testament în care ea 
va fi trecută ca moştenitoare, cu condiţia ca după decesul soţului 
să nu se mai recăsătorească. Şi toate astea laolaltă urmau să fie 
o lovitură de cuţit în inima lui Second Son, fiindcă omul ghicise 
secretul lui Dick Alford. 

În dimineaţa zilei următoare, îşi petrecu cîteva ceasuri la 
tribunal, pentru a studia prevederile testamentului lady-ei 
Chelford, vreme în care Arthur Gines se chinui să facă — în 

oarecare măisură — ordine în haosul problemelor sale. Şi în 
măsura în care lista datoriilor sale se lungea, omul păru cumva 
că se surpă, îmbătrînind. 

Primul lucru pe care-l făcuse, fusese să stabilească valoarea 
exactă a sumei ce-i mai rămăsese lui Leslie, biată rămăşiţă a 
milioanelor de odinioară — mai puţin de două mii de lire 
sterline!? 

— Ei, dar asta-i chiar mai mult decît mă aşteptam, Arthur, 
zimbi sora lui, căreia îi comunicase rezultatul la micul dejun. Din 
asta vom putea trăi doi ani. 

Omului îi trecu prin gînd că probabil va trăi vreo cinci ani 
gratis, pe cheltuiala statului. Dar de ce să o loveşti din nou pe 
biata de ea, atît timp cît puteai evita asta?... 

La ora cinci, cînd tînăra îşi bea singură ceaiul, fata în casă îi 
aduse o carte de vizită. N 

— N-aş vrea să-l primesc pe domnul acesta. Intreabă-l pe d-l 
Gines... 

Apoi îşi aminti însă de încăierarea nocturnă şi de ochiul vînăt 
al fratelui ei. 

— Nu, mai bine conduceţi-l totuşi încoace. 

Milder se echipase ca pentru o vizită oficială. Joben, pantofi de 
lac strălucitori şi un trandafir galben şi mare la butoniera 
redingotei. Înainte de a apuca pe drumul pe ducea spre Willow 
House, trecu şi pe la „vilişoară”, pentru a se mai edifica asupra 
cîtorva puncte din relatarea lui Thomas. Dar cuibul era gol... 

— Mă tem că vizita mea nu vă e tocmai pe plac, domnişoară 
Gines, începu el. Întrucît am însă o chestiune de afaceri de 
discutat cu dvs., vă rog să-mi daţi ascultare cîteva minute. 

— Luaţi loc, vă rog, spuse ea rece. 

O fixă cu privirea aceea ciudată, flămîndă, pe care o mai 
remarcase pe chipul său. 

— Aşa cum ştiţi, ani de-a rîndul am fost mîna dreaptă a fratelui 
dvs., pricină datorită cărei sînt perfect orientat, nu numai asupra 
afacerilor sale personale, ci şi asupra acelora pe care clienţii i le- 
au încredinţat. Ca să vă faceţi o imagine asupra gradului în care 
sînt informat, pot să vă spun că nu mi-e necunoscută actuala 

dvs. situaţie materială: marea dvs. avere, este, la ora aceasta, 
perifrastic vorbind, o śluzie! 

— Nu-i o noutate pentru mine, d-le Milder, răspunse ea 
liniştită. Şi aş regreta foarte tare, dacă v-aţi asumat toate 
ostenelile pe care le implică o călătorie pînă aici, doar pentru a- 
mi povesti atita lucru. 

Milder, care îşi promisese deja un efect senzaţional de pe 
seama acestei prime dezvăluiri, ştiu să-şi stăpinească foarte 
prost dezamăgirea, astfel că Leslie de-abia putu să-şi reprime un 
suris. 

— Atunci aş vrea să mai amintesc un alt lucru continuă el 
adunîndu-se, care de astă dată, nu vă priveşte direct. Fratele 
dvs. a preluat din partea unchiului său acum defunct, 
administrarea moştenirii lady-ei Chelford, în speţă titluri în 
valoare de cincizeci şi una de mii de lire sterline. 

Inima ei aproape că încetă să mai bată. Bărbatul văzu cum 
obrajii fetei păliră, şi asta îl făcu să-şi reciîştige şi restul siguranţei 
sale iniţiale. 

— Cum am aflat, actualul lord Chelford intenţionează să facă 
uz de serviciile unui alt avocat, astfel că în termen de opt zile, d-l 
Gines va trebui să încredinţeze valorile respective noului notar. 

— Şi? şopti ea. 

— Şi din efectele acestea n-a mai rămas nimic... 

Leslie îşi ridică ochii, şi cînd omul desluşi suferinţa adunată 
acolo, aproape că simţi o părere de rău pentru fată. 

— Sînteţi sigur de aceste lucruri? 

— Absolut! 

Urmă o pauză penibilă, în care ticăitul ceasului franțuzesc de 
pe semineu răsună atît de tare, încît involuntar, cei doi priviră 
spre el. 

— De ce mi-aţi spus toate astea? 

D-l Milder îşi drese vocea. 

— Acum vreo cîteva zile v-am mărturisit — din păcate, pare- 
se, într-o manieră oarecum nepotrivită — că vă iubesc! Poate nu 
mă credeţi capabil de toată afecțiunea, de adoraţia din inima 
mea, de sentimentele pe care le nutresc pentru dvs. Dar vă 

iubesc, şi nu există pe lumea asta lucru pe care nu l-aş face 
pentru dvs. 

Citindu-i gîndurile, fata-l întrebă încet: 

— Chiar şi procurarea a cincizeci de mii de lire sterline într-o 
săptămînă, nu? 

— Chiar şi asta. 

Leslie se ridică din scaunul ei adînc. 

— Vă voi scrie. 

Vocea ei era atit de liniştită, de parcă ar fi discutat despre 
lucrul cel mai oarecare. 

— Doresc însă ca răspunsul dvs. — fie el da sau nu — să-mi 
parvină miine. 

— Îl veţi avea. 

Fără nici un alt cuvînt, bărbatul se îndreptă spre uşă, acolo 
unde se înclină adînc. Auzii paşii săi în hol — auzii biziitul unui 
motor devenind din ce în ce mai slab... Şi încă mai stătea 
încremenită în acelaşi loc. 

XXXVI 
NICI DOUĂZECI ŞI PATRU DE ORE 


UŞA SE DESCHISE. 

— Asta n-a fost Milder? întrebă Arthur. De ce n-ai pus să fiu 
chemat? Ce voia individul? 

— A venit din pricina moştenirii lui lady Chelford. 

O privire aruncată fratelui ei o convinse că spusele lui Milder 
se bazau pe realitate. 

— Dick ştie despre asta? întrebă ea cu glas scăzut. 

— Da, ştie. Şi ce crezi despre mine acum, Leslie? 

— Ce cred eu are atît de puţină importanţă, Arthur... Poţi să 
faci rost de banii aceştia? 

Era o întrebare inutilă. 

— Dick zice că o să facă tot ce-i stă în putinţă, încercă el s-o 
liniştească, dar fata nu se lăsă influenţată. 

— Şi ce se întîmplă dacă lucrul se află? 

Tînărul inspiră adînc. 

— O să te doară, Leslie; dar odată tot trebuie s-o afli. Temniţa. 

Tăcere. Tăcere apăsătoare, întreruptă în cele din urmă de 
Arthur. 

— Făcînd vizita asta, Milder n-a intenţionat decit să-ţi aducă 
faptul la cunoştinţă? 

— Da... a mai fost ceva. 

— Aha, a făcut şi vreo propunere, nu? : 

Fata simţi începutul de ardoare din vocea lui... Inecatul încerca 
să spere într-un pai. Şi inima o durea la gîndul că el — chiar şi în 
clipa în care ştia că nu merită nimic altceva decit disprețul ei. — 
era în stare, fără nici un fel de protest, să ia în considerare o 
nouă jertfă din partea surorii sale. 

— Desigur. Fiindcă însă nu ştiu ce să fac, încerc să mă 
sfătuiesc cu Dick. 

— E într-adevăr nevoie să faci acest lucru? cuteză el să 
obiecteze. 

— Da. 

Merse spre telefon, dar cînd ridică receptorul, tînărul îi prinse 
braţul. 

— Nu m-aş lăsa prea tare condusă de Dick ăsta; o avertiză el 
răguşit de emoție. Poate că vei fi mai fericită cu Milder decît cu 
Harry. 

Tăcută, se degajă de braţul lui, ceru legătura cu Fossaway şi 
află de la intendent că Dick plecase la Londra şi urma să revină 
de-abia la noapte. Sfîrşită, puse receptorul în furcă. 

— Tu ai timp o săptămînă, Arthur; eu mai puţin de douăzeci şi 
patru de ore. Mi se pare că situaţia mea e mai gravă. 

O auzi urcînd scările şi după cîtva timp, făcu acelaşi lucru; 
strigă şi bătu la uşa ei. Era închisă... răspunsul întîrzia. 

— Leslie!... Leslie! 

Dar sora lui nu-l auzea. Cu chipul îngropat în perne, îşi lua 
rămas bun de la Dick Alford. 

XXXVII 
AURUL ŞI PIETRIŞIUL 


MERGÎND ÎN DUPĂ-AMIAZA ACEEA în lungul lui Wardour Street, 
Alford văzu deodată o mutră cunoscută. Cu o legătură sub braţ, 
un bărbat tocmai ieşea dintr-o prăvălie, ca brusc să-şi schimbe 
direcţia şi s-o ia din loc. la te uită, Thomas! Ce-o fi cumpărat oare 
de aici? 

Dick examină vitrina. Erau etalate tot soiul de costume de bal 
mascat, travestiuri şi deghizamente frivole care n-ar fi trebuit să 
se bucure de căutare, atunci cînd muşteriul era un fost lacheu 
rămas fără slujbă! 

Dick Alford era destul de cătrănit; făcuse două vizite, şi de 
fiecare dată se alesese cu un refuz politicos. Acum era pe cale de 
a ajunge — de fapt era vorba, despre ultima lui nădejde — la d-l 
Jarvis, prietenul din tinereţe al tatălui său, un om pe care războiul 
îl promovase de la condiţia unui serios şi eficient bancher de 
provincie, la statutul de director al celei mai mari bănci britanice, 
devenind şi lord Clanfield. 

Financiarul îl primi cu o afecţiune sinceră, fiindcă din 
totdeauna Dick fusese favoritul său. 

— Ei, dar ce te aduce în furnicarul ăsta? 

Alford îşi spuse păsul în cîteva cuvinte. 

— Cincizeci de mii de lire, băiete! 

Bătrînul domn îşi clătină capul nins. 

— Ai nevoie de ei pentru tine? 

— Nu, pentru un prieten foarte bun — vorbele acestea îl 
costaseră un mare efort — care e la ananghie. 

— N-am ce-ţi face, Dick. Dacă tu ai fi în situaţia asta — dar nu 
eşti tu cel căruia i se întîmplă astfel de lucruri — atunci ţi-aş da 
banii aceştia din propriu-mi buzunar. 

— Nici dacă-mi girez amicul? 

Bancherul zimbi. 

— Dick, ce înseamnă asta? Ce şanse ai avea să restitui cei 
cincizeci de mii? Harry se însoară curînd, şi peste un an apare un 
nou moştenitor!? Şi ce-i rămîne atunci lui Second Son? 

Disperarea îl făcu pe Alford să povestească toată tărăşenia, 
fără a aminti desigur numele persoanelor implicate, iar lord 
Clanfield ascultă cu faţa îngîndurată. 

— Trebuie să-şi tragă ponoasele, Dick, spuse el, cînd 
vizitatorul său isprăvi. Mie-mi pare rău de biata fată! Sînt convins 
că vorbeşti de Gines, nu-i aşa? Nu, nu, n-are rost să tăgăduieşti 
— n-am de gînd să abuzez de încrederea ta. Flăcăul mi-era de 
mult suspect. Odată tipul ajuns în spatele gratiilor, poţi avea bani 
cîţi vrei pentru sora lui. l-am cunoscut bine atît tatăl cît şi un- 
chiul, şi sînt convins că ambii i-au lăsat cîte o moştenire 
consistentă — pe care nefericitul ăsta a izbutit să i le toace. Cum 
am spus, fetei i-aş ajuta cu plăcere, nu trebuie însă să te implici 
atit pentru individul acesta jalnic, tinere prieten. 

Epuizat şi abătut, Alford se reîntoarse la Chelfordbury; pe 
peronul gării dădu de Puttler care îl aştepta: omul era doldora de 
noutăţi. 

— Drăguţul de Thomas se aţine în preajma noastră, şi anume 
în căsuţa lui Milder. 

— Aşa? făcu Dick. 

Ce importanţă aveau pentru el Thomas, sau Milder, sau orice 
altceva pe lumea asta, faţă de soarta amară, ce o ameninţa pe 
Leslie! 

— Şi d-l Milder ne-a onorat azi după masă, relată mai departe 
detectivul. L-am văzut ieşind cu maşina de pe aleea care ducea 
la Willow House, şi trebuie să spun că arbora mutra unui om 
foarte mulţumit de sine. A, da, mai e ceva: d-le Alford, am găsit 
arma! 

— Unde? întrebă tînărul brusc interesat. 

— În rîu. Se pare că individul era tare grăbit atunci cînd a 
aruncat-o acolo, fiindcă o parte a ţevii era vizibilă deasupra apei. 
Pînă acum şi-au încercat şansele cu cuțitul şi cu puşca; sînt 
curios cu ce-au să mai continue împotriva noastră. 

— Cu fratele meu aţi mai vorbit? 

— Da. În timpul ceaiului mi-a înfăţişat teoria sa despre „chesil- 
ul” amintit în jurnal. Nu i-am spus însă părerea mea despre 
această chestiune. 

— Pot s-o aflu cumva? 


151 


— Sigur, răspunse celălalt încrezător. Lordul Chelford crede că 
expresia „chesil” ar denumi o unealtă. Pare a nu şti că vorbuliţa 
asta, pe vremea reginei Elisabeta, însemna prunaiş. 

Alford se opri surprins. 

— Lucrul acesta e sigur? 

— Cum să nu! Cunoaşteţi localitatea Chelsea, nu-i aşa? 
continuă multilateralul domn Puttler. Ştiţi de unde-i vine numele? 
De la Chesil Ey, deci Chesil Island, adică „insula de prund” sau 
„prundiş”. Acel „chesil” nou despre care pomeneşte jurnalul, nu-i 
altceva decît un nou transport de balast de la Brighthelstone, 
adică Brighton-ul de azi. Şi pentru ce avea vrednicul lord nevoie 
de pietriş? Oare nu cumva pentru mortar? 

— Să nu începi şi dumneata cu comoara, că înnebunesc! gemu 
Dick. Slavă Domnului că măcar d-ta nu crezi în ea! 

— Eu? exclamă uimitorul poliţist. Sînt la fel de sigur că 
tezaurul acesta există, cît de sigur că d-ta şi cu mine păşim 
alăturea pe şoseaua asta! Fratele dumitale are o carte, în care 
sînt consemnate toate cîştigurile auxiliare mai semnificative ale 
reginei Elisabeta; nu uită nici să pomenească de milionul pe care 
l-a sfeterisit de pe vasele spaniole care, în drum spre Olanda, au 
fost obligate de o furtună să acosteze într-un port englez; 
aminteşte despre aurul pe care Drake şi ceilalţi corsari i l-au pră- 
dat — dar nu suflă o vorbuliţă despre barele de aur ale lordului 
Chelford. 

— Şi-atunci unde-i aurul ăsta? întrebă Dick supărat şi primi un 
răspuns enigmatic. 

— Intrebaţi-mă asta înainte de plecarea mea de aici. 

XXXVIII 
ASASINATUL 


DUPĂ CE MÎZGĂLISE O DUZINĂ DE scrisori pe care le 
încredinţase rînd pe rînd focului din cămin, Leslie izbuti în fine 


una pe care o viri într-un plic, adresînd-o astfel: FABRIAN MILDER 
ESQ”, 35 REGENCY MANSIONS, LONDON. Suna astfel: 


Mult stimate d-le Milder, 


Accept condiţiile dvs. Banii — sau echivalentul lor — trebuie 
depuşi la filiala din Horsham a lui Southern & Midland Bank, pe 
numele de Leslie Gildes, astfel ca, de îndată ce căsnicia va fi 
avut loc, să pot dispune de ei — şi asta, întrucit nu vă pot 
pretinde să vă încredeţi în cuvintul cuiva din familia mea. 
Presupun că şi dvs. vi se pare convenabilă o căsătorie civilă, care 
ar putea avea loc — grație unei dispense speciale, chiar în zilele 
următoare, şi vă rog să întreprindeți toate cele de cuviință, şi să- 
mi comunicaţi, unde şi cînd urmează să vă întîlnesc. 

Cu toate că nu aceasta este căsnicia la care mă gindisem, 
puteți fi convins că vă voi fi o soție devotată. 

A dvs Leslie Gines 


Cutia poştală, situată la aproximativ o sută de metri, era golită 
şi la ora şapte seara. Dar un sentiment nedesluşit o obligă să 
amine expedierea scrisorii cît se poate de mult, aşteptînd ultimul 
tur al poştaşului — adică ora zece. 

II văzu pe Arthur la cină, dar în afară de cîteva lucruri comune 
nu spusese nimic altceva. Luîndu-şi cafeaua cu sine, fratele se 
retrase în camera lui de lucru, şi Leslie rămase singură —singură 
cu gîndurile privind un viitor întunecat. 

— Ce avea să spună Dick?... 


26 ESQ — Domnului, stimatului. 

Tînăra îşi strînse pleoapele, de parcă ar fi vrut să scape de 
viziunea tînărului şi buzele ei tremurară. 

— Nici o slăbiciune, Danton! 

Era una din devizele ei favorite din copilărie: folosită în clipele 
cînd lacrimile stăteau s-o podidească. 

Plicul zăcea în faţa ei, cu adresa trecută şi francat. N-avea 
decît să-l pună la cutie, şi soarta ei — soarta cea mai cumplită 
pentru o femeie care iubeşte — îşi va urma cursul. 

Arătătoarele înaintau mai departe, implacabil. Ora nouă... 
nouă şi un sfert... zece fără douăzeci. Strîngînd din dinţi, îşi luă 
pălăria şi mantoul şi se furişă afară. 

Era foarte întuneric. Cînd ochii i se obişnuiră cu bezna, reuşi 
totuşi să desluşească drumul, pe sub copacii ale căror coroane 
se împreunau deasupra. Nu răsunaseră oare nişte paşi?... Nervii, 
îşi spuse ea; rămase însă totuşi locului, să tragă cu urechea. 
Nimic, totul era liniştit. 

După cîteva minute se afla în faţa cutiei. Un strop mare căzu 
pe mîna fetei. Auzii şuieratul vîntului, care clătina încoace şi 
încolo coroanele pomilor, apoi se adăugă şi huruitul slab 
perceptibil al unei motociclete... din depărtare se văzu o luminiţă 
pe şosea; plicul căzu în cutie. 

Incotro, acum Dick! Trebuia să-i vorbească lui Dick. 

Se lupta disperată cu dorinţa asta, dar cînd lumina factorului 
poştal străluci mai puternic, începu să urce în fugă dealul abației; 
după un timp, ajunsă pe culmea acestuia, trebui să oprească 
pentru a-şi trage răsuflarea. 

Acolo jos, pe drumul cel întunecat, se împlinea acum destinul 
ei: la început duduind zgomotos, apoi pierzindu-şi zbiîrniitul, 
motocicleta dispăru în cele din urmă şi din cîmpul ei optic, atunci 
cînd luminiţa roşie a stopului de la spate fu înghițită de curbă. 
Fata continuă să înainteze spre Fosaway, folosind însă acum 
drumul acela ceva mai scurt, care trecea prin vale. 

Cînd traversase deja jumătate din Fîneaţa Lungă, se răsuci 
dintr-odată — spaima îşi înfipse ghearele în inima ei. Cineva se 
ţinea după ea!... Şi chiar dacă auzul nu percepea nici un zgomot, 
instinctul o avertiza şi făcea ca genunchii să-i tremure. 

Calm, calm! lată că din întuneric începuseră de-acum să se 
desprindă ulmii de pe drumul de acces al conacului, îşi iuți 
umbletul, începu să alerge.. O dată totuşi se întoarse şi păru că 
desluseşte o umbră ce se mişca. 

Calm, calm! Cu un oftat de uşurare, băgă de seamă că sub 
paşii ei se auzea scîrţiitul pietrişului — începu să-şi impute teama 
fără rost. Dintr-odată însă auzi foarte clar nişte paşi. 

— Cine-i acolo? strigă ea. 

Nici un răspuns; tropotul însă pieri. Leslie goni mai departe în 
direcţia castelului. Noaptea prinse însă un freamăt ciudat — ceva 
între tînguire şi şuierat se făcu auzit, iar tînăra, care nu ştia de 
unde îşi luă curajul, se mai răsuci o dată, şi pe fundalul luciului 
cenuşiu al lacului, văzu decupîndu-se conturul unei arătări, o 
sutană străjuită de o glugă hidoasă. 

Cu un țipăt disperat continuă să alerge. A, biroul lui Dick... 
Ferestrele erau deschise! Şi o clipă mai tîrziu, tînărul ţinea în 
braţele sale corpul care tremura. 

Ascultă cuvintele ei precipitate, rostite cu respirația 
întretăiată, şi, după ce o aşeză pe un scaun, ieşi în întunericul de 
afară, pentru a reveni după cîtva timp, dînd nedumerit din cap. 

— Nimic de văzut, Leslie. Abatele Negru, spuneai? 

— Nu ştii. Era cineva într-un veşmiînt lung şi cu glugă, asta e 
sigur. 

— Arthur nu te-a însoţit? 

— Nu. 

Şi apoi fata începu brusc cu ceea ce o mînase încoace: 

— Dick, am aflat totul. 

— Şi anume? 

— Despre moştenirea lady-ei Chelford. 

— Arthur ţi-a spus asta? 

— Nu, Milder. Mi-a oferit azi după-masă banii. 

Ochii săi se îngustară. 

— In mod cert că nu pe degeaba. Şi... şi ai fost de acord? 

Răspunsul i se opri în gitlej. 

— Ai fost de acord? repetă el. 

Leslie dădu afirmativ din cap. 

— Puțin mai devreme am pus la cutie o scrisoare către el, în 
care... 

Alford îşi muşcă buzele şi o picătură de sînge răsări. Dacă ar fi 
asaltat-o cu imputări, dacă ar fi blestemat-o chiar, tot ar mai fi 
fost de suportat. Dar aşa?! Nu făcea nimic altceva decit s-o 
privească neajutorat. 

— O, Dick... Dick! 

Suspinînd, tînăra îi căzu la piept. 

— N-ai voie să faci asta, Leslie. Orice altceva, numai asta nu. 

Incapabilă să articuleze vreo vorbă, fata îşi clătină disperată 
capul. 

— Şi îţi repet totuşi că e de preferat orice alt deznodămînt. Mai 
bine cinci ani de temniţă pentru Arthur, decît să-ţi transformi 
viaţa într-un iad perpetuu! 

Vocea lui era aspră, poruncitoare. 

— Milder! Cunosc specia! Nu la vîrsta lui mă refer, caracterul 
lui mă îngrijorează, felul său infect de a fi. Chiar de-ar avea 
douăzeci de ani tot aş spune: Imposibil! 

Se desprinse blind de el şi îşi şterse lacrimile. 

— N-am altă alegere, Dick. l-am dat cuvintul şi nu pot să-l duc 
de nas... Doamne, dar ce-i asta, exclamă ea speriată... 

De afară pătrunse un țipăt strident, care aproape că n-avea 
nimic omenesc. Acum iar: ceva între geamăt şi oftat, dar atit de 
crîncen că inima-i îngheţă de frică. 

Ridicînd în grabă lanterna de buzunar de pe masă, Dick dădu 
buzna la fereastră. 

— la-mă cu tine, te rog! Nu vreau să rămîn singură. 

Tînărul şovăi 

— Despre parte-mi, haide! spuse el răguşit, şi îi prinse mîna cu 
atita asprime că fata tresări. i 

Unul lîngă celălalt, alergară în întuneric. In apropierea 
drumului de acces, Alford îşi aprinse lanterna şi lăsă ca fasciculul 
de lumină să lunece deasupra pămîntului. 

— Rămii mai în urmă, porunci el deodată, şi Leslie văzu cum 
degetul de lumină, care tatonase încoace şi încolo, se opri asupra 
a ceva întunecat, mare şi inform, care zăcea acolo. 

Din partea cealaltă se apropia Puttler în goană. 

— Cine-i? 

— Nu ştiu, răspunse Dick în şoaptă. 

La picioarele lor, cu chipul ascuns în iarbă, se afla trupul 
încovoiat al unui bărbat, învelit într-o rasă neagră. 

— Călugărul Negru? se miră Puttler. E mort? 

— Priviţi! 

Alford arătă spre umărul năclăit de ceva viscos şi spre rana 
îngrozitoare de la git. 

Puttler îngenunehiase deja, şi vîrîndu-şi braţele sub corpul 
individului deghizat, îl răsuci cu băgare de seamă. 

— Dumnezeule milostiv! 

Cutremurîndu-se, cei doi bărbaţi priviră sideraţi chipul lui 
Thomas. 

© XXXIX 
DICK ÎŞI VA FACE DATORIA 


— CINE ESTE? ÎNTREBĂ ŞI LESLIE, continuînd să tremure cînd 
Dick reveni iar lîngă ea. 

— Unul dintre lacheii noştri. 

— Thomas? 

Nici ea n-ar fi putut să explice de ce trebuise să se gindească 
imediat la acesta. 

— Da, Thomas. 

Muţi, reveniră la micul cabinet de lucru. Dick sună şi porunci 
slujitorului care intră să-l trimită pe d-l Glover. 

— Unde e lordul Chelford? întrebă el după cîteva minute pe 
intendent. 

— Inălţimea Sa s-a culcat acum cinci minute. 

— A auzit ceva? 

— Despre Abatele Negru? Nu, Sir. 

— Dar cum de-a ajuns la Abatele Negru? întrebă Dick tăios. 

— Cînd una dintre fete s-a uitat întîmplător pe geam, l-a văzut 
nu departe de casă şi ne-a alarmat. 

— Ascultă, Glover. In preajma ulmilor zace Thomas într-o 
sutană neagră... ucis! 

— Atotputernicule! Doar nu Thomas al nostru? Thomas 
Fortune pe care dvs l-aţi concediat, Sir? 

— Da. Dar nu povestiţi nimic despre asta, servitorilor daţi-le o 
explicaţie cît de cît plauzibilă şi trimiteţi-i îndată la culcare. 
Poliţia va fi şi ea curînd aici, dar o să aranjez astfel încît oamenii 
dumitale să fie d-abia miine dimineaţă audiaţi. 

Cînd uşa se închise după bătrîn, Alford se adresă cu un zîmbet 
amar lui Leslie Gines. 

— Cît despre dumneata domnişoară, se pare că misiunea vieţii 
mele e să te conduc nestrămutat acasă. 

— Nu pot rămîne aici, Dick? îndrăzni ea să întrebe timid. 

— N-aş dori ca poliţia să te găsească aici şi numele d-tale să 
fie pomenit în contextul acestei afaceri. Arthur e acasă? 

— Da. 

În aceeaşi clipă sună telefonul. 

— Aici oficiul poştal, anunţă o voce. La aparat e lordul Chelford 
în persoană? 

— Nu, d-l Alford. Ce s-a întîmplat? 

— Aţi depus ceva corespondenţă pentru ultima ridicare pe azi, 
d-le Alford? 

— De ce? întrebă Dick precipitat. 

— Fiindcă motociclistul nostru a raportat că s-a încercat 
pesemne forțarea cutiei poştale a domeniului, pricină datorită 
căreia a fost distrusă şi incuietoarea, astfel încît cheia factorului 
n-a mai putut s-o deschisă. Ca urmare a necazului ăstuia, toate 
scrisorile care au fost depuse între orele optsprezece şi douăzeci 
şi două n-au mai putut fi ridicate. 

— Ei, iată un lucru care se nimereşte destul de bine! De îndată 
ce veţi putea goli cutia, vă rog să trimiteţi corespondenţa înapoi 
la Fossaway, fiindcă aş dori să rețin o scrisoare care nu mai e de 
actualitate. 

Omul de la capătul firului păru oarecum nehotărit, fiindcă 
răspunsul nu veni decît după o jumătate de minut. 

— Bine. În circumstanţele date cred că îmi pot asuma această 
răspundere. Noapte bună, Sir. 

Dick Alford agăţă receptorul. 

— Leslie, cutia noastră poştală n-a fost golită. 

Încet, încet, fata realiză înţelesul vorbelor. 

— Şi ce să fac acum? 

— Permite-mi să rețin scrisoarea pe care voiai să i-o trimiţi lui 
Milder. Mai avem un răgaz de şase zile. 

Tînăra îşi tinu respiraţia. Pentru o secundă i se năzări imaginea 
fratelui în haine de puşcăriaş — apoi însă privi spre bărbatul din 
faţa ei. Ceva din încrederea lui, din puterea lui vitală, începu să 
se transfere şi ei. 

— Procedează cum crezi de cuvinţă, şoptiră buzele «ei 
tremurînde. Dar Dick, ce se va întîmpla după aceea? 

— Îmi voi face datoria. 

Şi tot restul nopţii acesteia, în vreme ce Leslie — încercînd 
zadarnic să adoarmă — se răsucea cînd pe-o parte, cînd pe 

cealaltă, căută să afle ce vor fi vrind să însemne misterioasele 
cuvinte — fără să reuşească însă. 

XL 
PUMNALUL LUI HUBERT DE REDRUTH — 


NERAS ŞI ÎN RESTANŢĂ CU SOMNUL, Puttler îşi făcu apariţia în 
camera de lucru a lui Dick, îşi turnă o ceaşcă din ceaiul fierbinte 
pe care-l adusese intendentul, şi aproape că o goli dintr-o 
înghiţitură. 

— Puteţi să-i mulţumiţi creatorului dvs. că Scotland-Yard-ul a 
încredinţat rezolvarea acestui caz modestei mele persoane, făcu 
el, adăugînd şi binecunoscutul său gest — clipitul din ochi. Dacă 
stai să te gîndeşti că timpul pe care l-am avut la dispoziţie pentru 
cercetări n-a depăşit cinci ore, îndrăznesc să spun că munca mea 
înseamnă, de fapt, o performanţă. Am înţeles din spusele dvs. că 
Thomas şi-a procurat echipamentul acela din Wardour Street, 
nu? 

— L-am văzut în după-amiaza zilei de ieri, ieşind cu un pachet 
sub braţ dintr-un magazin care împrumuta costume de carnaval, 
şi m-am întrebat la ce bal mascat o fi avînd de gînd să se ducă. 

— Să recapitulăm materialul faptic, începu Puttler să enumere. 
Unu: Costumaţia. Doi: Omul se pregătea să spele putina. A 
încercat să deschidă cutia dvs. poştală. Aveţi obiceiul să 
expediaţi anumite sume băneşti folosind pentru asta posibilitatea 
corespondenţei? 

— Eu nu, dar fratele meu destul de des, cu toate că m-am 
străduit să-l dezvăţ de asta. 

— Să revenim deci la dovada numărului doi: Intenţia lui 
referitoare la cutia poştală dă greş, dar în buzunarul său dăm de 
o cheie contrafăcută. Mai mult chiar: saltă din căsuţa de vacanţă 
a lui Milder tot ce crede că are cît de cît preţ, şi ascunde valijoara 
cu obiecte furate în spatele gardului viu de la Red Farm, unde, 
conform celor afirmate de dvs., Milder obişnuieşte deseori să-şi 
lase maşina. Şi că mai intenţiona să dea şi-o spargere aici — 
probabil pentru a pune laba pe banii lichizi ce se află în biroul din 
bibliotecă — o dovedeşte „trusa de scule” pe care am găsit-o 
camuflată în răzorul de flori de sub fereastra stîngă. 

— Cum a fost ucis? întrebă Alford 

Puttler se scarpină în cap. 

— De un regiment întreg, dacă ar fi să ne luăm după aparenţe. 

Cei doi răsuciră cazul pe o parte-şi pe alta, pînă cînd îşi făcu 
apariţia bătrînul intendent, cu rugămintea de a i se permite să se 
culce; apoi cei doi ieşiră în dimineaţa cea rece, în cenuşiul palid 
şi ostil, pentru a asista la cercetările pe care poliţia le 
întreprindea în parc. 

— De fapt, cred că n-ar strica deloc dacă am fura şi noi cîteva 
ore de somn, fu de părere Dick, şi nu terminase bine vorba că 
detectivul se aplecă şi luă ceva din iarba care era destul de 
înaltă aoolo. 

Era un pumnal antic, cu un miner înnegrit de vreme, pe care 
se putea desluşi o stemă, şi avea tăişul încă umed. 

— Vă e cunoscut, d-le Alfortd? 

— Da. E pumnalul care a aparţinut cîndva lui Hubert de 
Redruth — adevăratul Abate Negru. 

Maxilarele lui Puttler tresăriră. 

— Şi unde era păstrat? 

— Cînd l-am văzut ultima oară, răspunse Alford încet, atîrna pe 
un perete din holul lui Arthur Gines. 

XLI 
DISPARIŢIA 


— CIUDĂŢENII PESTE CIUDĂŢENII! sună comentariul lui Puttler. 

— D-le Alford!... D-le Alford! strigă o voce agitată; răsucindu- 
se, Dick îl văzu pe bătrînul intendent — de astă dată însă nu mai 
părea adormit, ci chiar foarte treaz şi cu chipul albit de spaimă — 
alergînd spre ei. 

— Ce s-a întîmplat, Glover? 

-— Alice... fata în casă... proasta de ea mi-a spus de-abia 
acum... bîigui el cu respiraţia tăiată. E în birou. 

Urmat de Puttler, Alford goni înapoi spre casă, fără să-şi dea 
seama despre ce era vorba. In scaunul său din faţa mesei de 
lucru, se ghemuise o tînără slujnică tulburată, care purta peste 
cămaşa de noapte un palton bărbătesc, şi căreia părul cel lung îi 
cădea despletit peste umeri. 

— Te rog să-i repeţi şi stăpînului ceea ce mi-ai povestit, Alice, 
o invită gifiind bătrînul intendent, care, la capătul puterilor sale, 
ajunsese şi el în pragul uşii. 

Mai trecu un timp pînă cînd fata reuşi să vorbească inteligibil 
şi să povestească strania întîmplare. Din pricina unei puternice 
dureri de cap se culcase puţin înainte de ora unsprezece, şi 
adormise curînd, astfel că nu auzise ţipetele acelea. Mai tîrziu în 
schimb — şi anume la două fără un sfert — cum arăta cadranul 
fosforescent al deşteptătorului ei — fu trezită de un tumult 
îngrozitor. Dedesubtul ei, în dormitorul lordului Chelford răsuna 
zgomot de pahare sparte, huruit de mobilă lovită şi mişcată din 
loc — părea că are loc o încăierare. 

— Mai departe, mai departe, fetiţo! o zori Dick, chinuit de 
spaimă. 

— Atita, Sir. Asta e tot ce ştiu. N-am îndrăznit să mă ridic din 
pat; am rămas locului încremenită de frică — mi-era teamă ca nu 
cumva să dea cineva peste mine şi să mă omoare. Şi pînă la 
urmă am leşinat... 

Dick Alford se găsea acum deja în hol, goni apoi în susul scării 
luînd treptele două cîte două. Uşa de la dormitorul fratelui era 
încuiată. Strigă, ciocăni, bătu cu vehemenţă... nici o mişcare. 

— S-o spargem! strigă Puttler. Aduceţi o secure! 

Două lovituri fură de ajuns să spargă tăblia într-atit, încît să-i 
permită lui Alford să-şi vîre mîna spre a da zăvorul la o parte. 

In cameră domnea o harababură cumplită. Masa era 
răsturnată, şi nenumărate sticluţe de medicamente se 
transformaseră în moviliţe de cioburi care răsăreau dintr-o 
băltoacă de esențe şi mixturi ce se scurseseră din ele. Nu 
departe de masă se zăreau resturile a două scaune. Salteaua 
atîrna pînă aproape de pămînt, în vreme ce pernele se găseau la 
locul lor, deşi — la fel ca şi cearşafurile — erau ici colo pătate de 
sînge. 

Alford alergă spre fereastra din mijloc, care era larg deschisă, 
şi o privire afară îi arătă că o tufă de rhododendron care se afla 
chiar dedesubt, era strivită ca şi cum ar fi căzut o greutate mare 
peste ea. Fără să mai stea pe ginduri, Dick se urcă pe pervaz şi 
sări în grădină, mai-nainte ca vreunul din cei de faţă să-l poată 
reţine de la acest gest riscant... Frunzele întunecate ale tufei 
erau şi ele pătate de sînge, şi după ce tînărul căută mai departe, 
descoperi că şi un sprijin — contrafort era miînjit cu aceeaşi 
substanţă viscoasă. 

Intre timp — folosind calea normală de a cobori — se ivise şi 
Puttler lîngă el. 

— Această a doua nenorocire s-a întîmplat cînd eram în parc 
împreună cu poliţia locală, explică el. 

— După descoperirea mortului ar fi trebuit să mă ocup de 
fratele meu! se învinovăţi Dick. Măcar asta să fi făcut: să fi stat 
de strajă în faţa uşii sale. Bietul Harry. Bietul flăcău. 

Continuară să înainteze pe cărarea pavată cercetînd de zor cu 
privirile, şi acolo unde ea se termina întîlnindu-se cu un drum 
pietruit — descoperiră un soi de brazdă, aşa cum o face un 
obiect greu cînd este tîrît. Ciţiva metri mai încolo urma încetă 
brusc. 

— Aşteptaţi aici, îl invită Dick pe însoţitorul său. 

Înconjură în goană aripa laterală a clădirii şi se opri în faţa 
corpului central, sub ferestrele bibliotecii. Una din ele era 
deschisă, şi după ce smuci perdelele înapoi, văzu îndată că şi ea 
fusese „vizitată” peste noapte. Unul dintre rafturile de cărţi era 
aproape golit, unul dintre sertarele biroului lui Harry era spart, 
iar pe parchet zăcea despuiată, caseta în care se ţineau banii... 

La fel de repede Dick se întoarse la Puttler, pentru a-i 
comunica descoperirea, şi, împreună, preţ de o oră, scotociră 
temeinic suprafaţa din jur. Dar dincolo de drumul aşternut cu 
pietriş, nu dădură de nici un semn care să lămurească dispariţia 
lui Harry. 

In faţa lor, la o distanţă de o jumătate de kilometru, vuia 
Ravensrill-ul; la stînga, dar ascunse din pricina locului unde se 
aflau cei doi observatori, se găseau ruinele abației. 

Mîhniţi şi descurajaţi, se reîntoarseră la castel, şi ajunseră 
acolo, chiar în clipa în care primul dintre reporterii avizi de 
noutăţi senzaţionale cobori din maşină. 

XLII 
UN CEC ÎN ALB 


ÎN DIMINEAŢA ACEASTA D-L MILDER se sculă deja la ora şase. 
Avusese o noapte agitată astfel că salută cu bucurie apropierea 
zorilor. Cînd sosi prima corespondență, cea de la ora opt, 
deschise personal curierului uşa, şi lăsă să i se înmiîneze cele 
cinci sau şase scrisori, pe care le luă îndată în camera sa de 
lucru, unde începu să le examineze înfrigurat. Doar una purta 
ştampila care-l interesa, dar adresa fusese trecută de o altă mînă 
decit cea la care se aştepta. 

Agitat, omul sfişie plicul şi scoase o foaie de hirtie pe care 
erau aruncate în fugă cîteva rînduri. 


Dacă ar fi să nu vă revăd, cele mai bune mulțumiri pentru 
găzduire. Păstrați o amintire frumoasă bătrinului dvs. prieten. 


Vasăzică Thomas părăsise refugiul pe care el i-l îngăduise! 
Indispus, Fabrian Milder aruncă scrisoarea în focul din semineu şi 
se grăbi la uşa dinspre coridor, pentru a-l intercepta pe factorul 
poştal ce trebuia să treacă pe acolo, după ce rezolvase şi etajele 
superioare. 

— Nu cumva mai am totuşi încă o scrisoare? 

Grijuliu, omul verifică tot conţinutul genţii. 

— Nu, Sir. De altfel, corespondenţa din provincie e distribuită 
mai cu seamă în turul pe care îl facem la ora zece. 

Milder trînti uşa, şi se aşeză la măsuţa pe care-l aştepta micul 
dejun. Nici una dintre bunătăţile cu care aceasta era acoperită 
nu-l tentă însă! 

Prost dispus, întinse mîna după gazeta de dimineaţă, care 
fusese aşezată cu grijă lîngă tacîmul său, şi cînd o deschise, 
atenţia îi fuse atrasă de literele de-o şchioapă ale titlului unui 
articol ce se răsfăţa pe prima pagină: 


CIUDATELE ÎNTÎMPLĂRI DINTR-UN CASTEL 

BÎNTUIT DE FANTOME 


Reportaj telefonic special din Chelforadbury 
(Ora 2 a.m.) 

Apariţia — despre care v-am mai informat şi anterior — a 
Starețului Negru, a avut o urmare tragică. La ora 11 seara, d-l 
Richard Alford a auzit strigăte în parc, a alergat într-acolo, şi a 
găsit corpul unui om îmbrăcat într-o rasă călugărească. Pe corpul 
victimei s-au putut număra nu mai puțin de nouă răni! Decedatul 
a fost identificat în persoana lui Thomas Fortunate, pînă de 
curînd lacheu al contelui de Chelfora. 


Milder scoase un icnet care-i trăda surpriza, şi ziarul îi scăpă 
din mînă. Thomas! 

Primul gînd al său se ocupă de propria-i persoană. Dacă se află 
că Thomas locuise în căsuţa de vacanţă, înseamnă că va fi în 
mod sigur implicat în afacerea asta neplăcută. Va fi anchetat, va 
fi citat ca martor — şi asta într-o procedură avînd ca obiect o 
crimă! Nesimţitor, îl blestemă pe defunct pentru fapta sa nechib- 
zuită; fiindcă Milder nu se îndoia o clipă că Thomas revenise la 
Fossaway, pentru a-şi înuşi restul banilor lichizi ai lordului 
Chelford. 

Dar mai departe?! Thomas jucase şi mai înainte rolul 
Stareţului Negru, fiindcă mascarada asta. li facilita atingerea 
scopurilor? Să fi fost asta explicaţia apariţiilor misterioase? 

Curînd însă, gîndurile d-lui Milder reveniră de la întîmplarea 
aceasta neplăcută la Leslie. Al doilea tur de distribuţie a 
corespondenţei va aduce desigur şi scrisoarea ei, şi atunci el se 
va arăta mărinimos. Nici un fel de negocieri, de tîrguieli, de 
clauze: cuvîntul ei avea să fie de ajuns. De aseară deja, bărbatul 
îşi pusese răspunsul pe hîrtie, răspunsul ce va documenta un 
gest nobil, care — doar cunoştea bine femeile! — o va obliga. 

Păşi spre seiful cel mic, îngropat în peretele străjuit de 
bibliotecă, acţionă încuietoarea complicată şi scoase plicul ce 
purta adresa fetei, pentru a-şi mai înfăţişa încă o dată acţiunea 

acestuia asupra unui caracter cum era cel al lui Leslie Gines, şi 
pentru a se îmbăta cu generozitatea pe care o dovedea. 


Mulţumiri pentru scrisoarea dumneavoastră! N-am nici un 
dubiu că vă veți ține cuvintul. Răspunsul meu îl găsiți alăturat: 
un cec în alb. Completaţi-l cu suma care-i necesară fratelui dvs. 
pentru a se salva din situaţia aceasta nefericită. Banca a fost 
avizată să onoreze documentul fără întirziere. 

Fabrian 


Lucru caracteristic pentru omul nostru — care avea cîte un 
cont la trei bănci diferite — era că emisese cecul la banca la care 
soldul său era destul de apropiat de valoarea datoriilor lui Arthur 
Gines. Desigur că la fel de bine ar fi putut completa formularul cu 
suma care îi fusese solicitată — dar remiterea cecului în alb avea 
în ea un ce nobil, ceva care urma să trezească impresia că-i 
acordă tinerei carte blanche” asupra întregei sale averi... 

Aşeză iar scrisoarea în seif, şi de-abia închise uşa că răsună 
telefonul, făcîndu-se auzit cel care îi succedase la conducerea 
biroului. Aflase omul vreun zvon despre Arthur? 

— De cînd aţi plecat de aici, d-le Milder, spuse funcţionarul, n- 
am mai dat cu ochii de şeful nostru. Dar şi mai ciudat e faptul că 
toată corespondenţa pe care i-am trimis-o la Chelfordbury pentru 
a fi vizată şi aprobată, nu s-a mai reîntors. Ştiţi întîmplător ceva 
despre dînsul? 

Milder încercă să-l liniştească, asigurîndu-l că avocatul, care 
nu se simţise bine cîtva timp, urma fără doar şi poate să revină 
zilele viitoare la birou. Dar în adîncul inimii sale, el însuşi simţi o 
anume nelinişte vizavi de evenimentele de la Chelfordbury. Cine 
ştie cîte lucruri se mai întîmplaseră acolo?... Trimise fata în casă 
să cumpere ediţia a doua de la ştandul de ziare, şi cînd ea se 
reîntoarse cu mîna goală, fiindcă presa de ora 11 nu sosise încă 
la Regent's Park, atunci se hotărî să ajungă repede pînă la 
Piccadilly Circus?, şi la nevoie chiar şi pînă în zona unde 
majoritatea ziarelor îşi aveau sediul. 


27 Carte blanche — A da mînă liberă. 
28 Adică pînă la Fleet Street. 

Dar ediţia a doua a ziarelor de dimineaţă era deja distribuită la 
Oxford Circus. „INGROZITOAREA CRIMA DIN SUSSEX! striga unul 
dintre băieţaşii striviţi de povara ziarelor ce le cărau. UN 
CUNOSCUT CONTE A FOST RAPIT ŞI UCIS! nu se lăsa concurentul 
său, făcîndu-l pe Fabrian Milder să tresară în maşina care-l 
transporta. 

XLIII i 
SPRE O VIAŢĂ NOUĂ 


MILDER Îl PORUNCI ŞOFERULUI SĂ oprească, chemă cu un 
semn un vînzător şi îi smulse literalmente foaia din mînă. Pe 
prima pagină se puteau citi următoarele: 


LORDUL CHELFORD RĂPIT DE UN FĂPTAŞ NECUNOSCUT! 
DUBLA TRAGEDIE DE PE UN DOMENIU DIN SUSSEX 


În parcul de la Fossaway al bătrînului castel, — veritabilă perlă 
a stilului Tudor care de veacuri este reşedinţa conților de 
Chelford — s-au auzit aseară (în jurul orelor unsprezece) nişte 
țipete înfiorătoare; onorabilul Richard Alford — unicul frate al 
lordului Chelford, însoţit de plutonierul — detectiv Puttler —, 
care-şi petrece concediul aici, au ieşit îndată pentru a afla 
originea  straniilor zgomote. Spre disperarea lor, au găsit 
cadavrul unui om în veşmintele celebrului Stareţ Negru. Dar în 
vreme ce poliția locală — chemată bineințeles imediat — se 
ocupa încă de cercetarea cazului, s-a produs o a doua crimă. 
Alice Barter, una din fetele în casă, a auzit în jurul orei unu, 
zgomote puternice în dormitorul lordului Chelford, care se 
găseşte sub camera ei. Copleşită de spaimă, tinăra a leşinat, aşa 
că a informat asupra celor întimplate abia la ora patru dimineața. 
Cînd s-a forțat uşa dormitorului contelui, mobilierul distrus a 
depus mărturie despre o luptă îngrozitoare ce se purtase acolo. 
Cu cunoştinţa pierdută, sau mort, lordul Chelford a fost aruncat 
pe fereastră şi — aşa cum o arată urmele de pe drum — a fost 
luat de acolo tiriş. Pînă în clipa acestei relatări telefonice a 
trimisului nostru special, toate cercetările privind locul unde se 
află actualmente dispărutul, au rămas fără rezultat. Cercetările 
sint conduse de d-l Puttler de la Scotland Yard. 


Puştiul cu ziarele încă mai aştepta să i se plătească, şi fu 
nevoit în cele din urmă să atragă respectuos atenţia clientului 


170 


său, pentru ca d-l Milder să vire mîna în buzunar şi să scoată 
mecanic un shilling”. 

— Regency Mansions, de unde am venit, îi porunci el şoferului. 

Şcolit într-ale legilor, ex-şeful de birou înţelesese pe dată că 
numele său va fi indubitabil amestecat în această tragedie. 
Thomas, un deţinut eliberat care şi-a găsit refugiul în casa de 
vacanţă a d-lui Milder, încearcă, ajutat sau nu de nişte complici 
— să comită o anume infracţiune şi este ucis. Lordul Chelford, 
logodit pînă de curînd cu tînăra pe care Milder însuşi doreşte s-o 
cucerească, dispare în nişte circumstanţe care nu îngăduie nici 
un dubiu asupra morţii sale... Astfel că Fabrian Milder se apucă 
tacticos să-şi pregătească nişte depoziţii cît mai convenabile 
sieşi! 

Cînd ajunse în faţa uşii, constată că, din grabă, uitase cheia 
acasă. Sună, şi fata în casă care-i deschise, îi înmînă şi cel de al 
doilea rînd de corespondenţă sosit între timp. Nici o scrisoare de 
la Leslie! 

— D-l Arthur Gines vă aşteaptă în bibliotecă, Sir. Vestea îl 
electrocută. 

— D-l Gines?... Cînd a sosit? 

— Acum zece minute. 

Oare fata îşi trimisese fratele în locul scrisorii? Ştia deci şi 
Arthur de propunerea lui Milder? Ei, oricum ar fi, primejdia 
trebuia privită în faţă. 

Intr-adevăr, fostul său şef se afla în bibliotecă, aşezat în 
scaunul cel mai confortabil, răsfoind o carte şi în colţul buzelor cu 
o ţigare pe jumătate fumată. 

— A, bună ziua, Milder! 

Vocea lui suna veselă, aproape prietenoasă, aşa că inima ex- 
şefului de birou tresări de bucurie. Da, era vorba de un 
ambasador paşnic, trimis aici de sora lui, pentru a stabili toate 
detaliile necesare. 

— Cel mai bine ar fi, zic eu, să tragem o linie după toate 
problemele trecutului, continuă Arthur. Amîndurora ne-a jucat 


29 Shilling — Monedă englezească de argint egală cu a douăzecea 
parte din lira sterlină. 

temperamentul o festă, şi ce s-a spus sau ce s-a făcut la 
supărare n-ar mai trebui luat în calcul.. Deranjează că fumez? 

— Dar deloc. 

— După cite ştiu, aştepţi o scrisoare din partea surorii mele. Ei, 
mă cam tem că n-ai s-o primeşti. 

— De ce nu? întrebă celălalt, simțind că i se strînge inima. 

Arthur aşeză cartea la locul ei şi rise. 

— Fiindcă prietenul Thomas care a dat aseară nişte spargeri 
engros mi-a furat şi mie, în treacăt fie spus, un pumnal vechi, un 
ceainic de argint şi alte cîteva obiecte — şi-a încercat talentele, 
şi asupra cutiei poştale, reuşind cu ocazia asta să-i blocheze 
încuietoarea. 

Milder izbuti să respire iarăşi normal. 

— A! Deci cutia n-a mai putut fi golită? 

— Aşa-i. Gines îndepărtă grijuliu scrumul într-o farfurioară de 
argint, înainte de a continua cu acelaşi suris amabil: Cum am 
auzit, se pare că doreşti să-mi vii în ajutor? 

— Desigur. Aş vrea să îndepărtez anumite obstacole din calea 
dvs... 

— Da, vezi, d-le Milder, încerc să-mi închipui că poate simţi 
nevoia de a-mi da o dovadă în ce priveşte sinceritatea d-tale. 

— Nu înţeleg! replică Fabrian Milder. 

— Nu cumva şi d-tale ţi s-ar părea că lucrurilor le-ar sta mai 
bine dacă ai pune cîteva rînduri pe hirtie, prin care declari că 
banii respectivi mi-au fost daţi cu titlul de împrumut? Şi asta, 
deoarece, deşi intenţionezi să te căsătoreşti cu sora mea, am 
destul amor propriu pentru a dori ca banii respectivi să nu fie 
consideraţi ca dar nupţial din partea mirelui sau ca un preţ pe 
care d-ta. Îl plăteşti pentru faptul că te însori; ţin foarte mult ca 
banii să treacă drept împrumut, aşa cum am mai spus. 

Rise zgomotos. 

— Nu te uita aşa la mine, bătrîne prieten! Nu-mi convine de fel 
ca lumea să spună: „Leslie Gines a fost vîndută pentru cincizeci 
de mii de lire sterline!” Aş vrea să le arăt negru pe alb gurilor 
spurcate, că banii respectivi mi-au fost doar împrumutaţi. 

Acum începu să apară un zîmbet şi pe figura colţuroasă a lui 
Milder. 

— Nimic împotrivă! Se rezolvă pe loc. Vă e neplăcut dacă în 
scrisoarea respectivă folosesc apelativul „Dragă Arthur”? 

— Da' de unde! 

— Şi asta doar pentru a păstra în exterior aparențele unor 
relaţii cordiale, continuă Milder, în vreme ce pana lui alerga 
peste hîrtie. De altfel, Gines, n-am nici un fel de resentimente 
împotriva d-tale. Mi-ai fost util. 

— Al naibii de util! întări avocatul. 

Luă scrisoarea în primire, o citi cu băgare de seamă şi o viri 
după aceea în buzunar. 

— Multe mulţumiri, Milder! De îndată ce cutia poştală va fi 
golită, o să ai veşti de la Leslie — dacă nu se adevereşte 
presupunerea cum că Thomas, furios din pricina eşecului său, ar 
fi aruncat în interiorul ei cîteva chibrituri aprinse. Curiozitatea 
mea nativă m-a îndemnat să adulmec niţel pe la fanta cutiei, şi 
cred că presupunerile poliţiei se vor adeveri. 

Se ridică încet de pe scaun şi îşi înăbuşi un căscat. 

— Noi ăştia din Chelfordshire şi din împrejurimi am avut o 
noapte afurisit de grea, aşa cum probabil aţi şi citit în presa de 
dimineaţă. Din nefericire, Leslie a fost martoră oculară cînd l-au 
găsit pe cel ucis, şi-ţi poţi imagina în ce hal se află acum. Acordă- 
i o zi sau două să-şi poată linişti nervii cît de cît. Biata de ea! 
Bun, şi acum arată-mi drumul, Milder. Moda asta a mobilierului 
îngropat în pereţi, te face să confunzi uşile! 

Un taximetru îl duse pe Arthur în City, un altul pînă la mica-i 
reşedinţă de burlac. Işi îndepărtă cu grijă — deşi cu evidenţă 
neplăcere — mustăcioara, îşi înlocui costumul elegant cu un altul 
mai simplu, albastru închis, îşi schimbă şi mai mult înfăţişarea 
punîndu-şi nişte ochelari mari cu ramă din corn, şi se aşeză — 
după ce-şi examină cu o anumită satisfacţie chipul în oglindă — 
la birou, pentru a-i scrie cîteva rînduri surorii. Apoi o ultimă 
privire de adio adresată acestei chilii confortabile care ar fi putut 
vorbi despre atitea ore vesele... 

Un al treilea taxi îl duse la aeroport. 

— Paşaportul e în ordine, d-le Steele! mulţumi funcţionarul 
care verifică documentele. Avionul e pregătit pentru decolare. 

Cinci minute mai tîrziu, aparatul începu să se avinte în 
albastrul cerului, devenind apoi a pată din ce în ce mai mică... 

Mai întîi Franţa, gîndi d-l Steele — alias Gines — apoi Genova, 
dorind ca o linie maritimă italiană să-l transporte la Rio de 
Janeiro. Totul depinde de felul cum d-l Fabrian Milder va înghiţi 
hapul pe care i-l administrase pe neobservate! 

o XLIM i 
CĂLUGĂRUL NEGRU AMENINŢĂ 


— TOT CONŢINUTUL CUTIEI! A ARS! 

Dick Alford o spuse vizibil satisfăcut. Sărmanul păcătos, tot a 
mai făcut şi el un lucru ca lumea, înainte de a-şi lua rămas bun 
de la viaţă! 

— Şi în situaţia asta, ce fac cu d-l Milder? întrebă Leislie lividă. 

— Absolut nimic! Dacă are chef să-ţi scrie — şi probabil că o să 
aibă — atunci lasă-i plăcerea asta. lţi dai seama, cred; atit timp 
cît nu se dă de urma lui Harry, fratele d-ale nu e ameninţat de 
nimic, aşa că... 

— Crezi că mai trăieşte, Dick? 

— Da... cu toate că Puttler are o altă părere. Astăzi vom 
cerceta toată porţiunea de rîu care poate fi avută în vedere; dar 
nivelul apei e oricum prea scăzut pentru a ascunde un cadavru 
cu totul. 

Scoţind un geamăt, îşi prinse capul între miini. 

— O, mi-aş dori să fiu la milioane mile de aici —undeva, pe o 
stea îndepărtată! 

— Situaţie în care — dacă spusele astronomiei nu înşeală — ți- 
ar fi îngrozitor de cald, răspunse fata cu o încercare 
înduioşătoare de a-l îmbărbăta. 

— lar d-ta, mică Leslie, ar trebui deasemeni să pleci pentru 
cîtva timp de aici, spuse el, mîngiindu-i mîna. Ce zici de prozaicul 
Bornemouth? Sau de acest Margate, cam vulgar ce-i drept, dar 
atit de sănătos? 

Fata dădu din cap negativ. 

— Sau Londra, care ţi s-ar potrivi şi mai bine? 

— ii foarte mult să plec de aici, Dick? 

— Da, foarte mult, într-adevăr, răspunse el, iar felul cum 
accentuă cuvintele îi trădă îngrijorarea. 

— Dick, vrei să-mi răspunzi la o întrebare, fără însă a recurge 
la subterfugii? 

Şi cum tînărul făcu un gest afirmativ, Leslie continuă: 

— Sînt ameninţată efectiv de-o primejdie:? 

— Desigur. Ţie ţi-era destinat glonţul care l-a nimerit acum 
cîteva zile pe Puttler, şi să ştii că venea de la un ţintaş care-şi 
cunoştea meseria. Dacă proiectilul şi-ar fi continuat traiectoria, 
atunci cred că locul impactului se situa cam la nivelul inimii tale. 

Tînăra îl privi neîncrezătoare. 

— Dar de ce? N-am duşmani, n-am făcut nici un rău nimănui! 

— Şi totuşi există un om pe lume care te urăşte şi care mă 
urăşte. Tot mai vrei să rămii? 

— O să-l rog pe Arthur să mă ia şi pe mine la Londra. 

Promisiunea îl mai linişti pe Dick. 

Tocmai cînd cobora scările de la Willow House pentru a se 
reîntoarce la Fossaway, pe aleea de acces se ivi bicicleta lui 
Puttler. 

— Ceva nou? strigă tînărul interesat. 

Detectivul îi înmînă o coală ministerială pe care cineva trecuse 
cu nişte litere de tipar stîngace: 


LORDU KELFORD E-N SIGURANŢĂ. NU-L 
CAUTAŢI C-ALTFEL MOARE 
K. LUGARU NEGRU 


Greşelile de ortografie erau flagrante. 

— Asta era prinsă de un copac, la jumătate de cale între ruine 
şi sediul domeniului, informă Puttler. Şi cel mai ciudat lucru 
dintre toate, e că doar, cu o jumătate de oră mai înainte 
scotociserăm toată zona aceea a parcului. 

— Nu poate decit să fie o glumă proastă, interveni şi tînăra 
sau credeţi ce scrie aici?... O, Dick, nu vă pot ajuta în vreun fel? 
Doar cunosc partea asta a ținutului ca pe buzunarul meu, şi sînt 
convinsă că există locuri pe care poliţia le-a trecut cu vederea. 
Aşa, de pildă, văgăunile acelea mici scobite în malul Ravensrill- 
ului... 

— Au fost şi ele verificate, cu toate că în multe din ele nu 
încape nici măcar un cîine ceva mai mare. Dar dacă tot vrei să fii 
utilă, atunci vino mai încolo la Fossaway şi ocupă-te puţin de 
corespondenţa mea pe care am neglijat-o zile de-a rîndul. 


176 


N-avea de fapt nevoie de ajutorul ei, dar atîta vreme cit fata 
se mai afla prin locurile acestea, prefera pe cît posibil să n-o 
scape din ochi. 

— Cînd vii, o faci cu maşina, dar să nu te îndepărtezi cumva de 
drumul principal, nici să nu opreşti dacă te strigă cineva, chiar de 
ţi se pare că e vorba de o persoană pe care o cunoşti foarte bine, 
o avertiză el. 

În pofida grijilor ei, fata rise. 

— Cît de alarmant sună asta!... 

După ce Alford şi Puttler plecară, se ocupă cîtva timp de 
chestiuni gospodăreşti, stabili împreună cu bucătăreasa ceea ce 
urma să fie gătit pentru cină la care urma să ia parte şi Arthur — 
întrucît trebuia să revină pînă atunci —, şi tocmai se aşezase în 
faţa oglinzii să-şi potrivească pălăria, cînd cineva sună la uşa de 
la intrare. Îndată după asta, fata în casă o anunţă pe d-ra 
Wenner. 

— O, Doamne! Pe asta chiar că am uitat-o de tot! 

Dar ducîndu-se spre hol, îşi dădu seama că în clipa de faţă nu 
există pentru ea nimic mai plăcut decît compania unei femei. 

— Sînt atît de bucuroasă să zăbovesc iar în ţinutul ăsta atît de 
drag mie, făcu volubil Mary Wenner. E minunat să vezi asemenea 
locuri tihnite, mi-am zis trecînd cu maşina pe lîngă castel. 

— Aparenţele înşeală, d-ră Wenner. 

— De ce nu-mi spuneţi simplu: Mary? Urăsc toate formalităţile. 
Şi atunci vă pot spune şi eu Leslie, nu? Leslie! Un nume minunat. 
E drept, la fel de potrivit atît pentru băieţi cît şi pentru fete. 
Lucrul ăsta nu v-a deranjat niciodată? 

— Pînă acum, nu! surise Leslie amuzată, în timp ce-şi 
conducea vizitatoarea spre camera destinată musafirilor. Arthur 
se află la Londra, trebuie însă să revină la cină. Aţi citit ziarele de 
dimineaţă? 

Domnişoara Wenner îşi clătină cu energie capul. 

— Nu citesc niciodată ziarele. Şi aşa nu publică decît minciuni. 

— Atunci nu ştiţi chiar nimic despre tot ce s-a întîmplat la 
Fossaway?! se miră Leslie şi începu, văzînd uimirea de pe faţa 
celeilalte, să relateze despre evenimentele nopţii trecute. 

Mary Wenner ascultă frisonînd, şi gura ei prinse cu timpul, din 
pricina stupefacţiei şi a oroarei, să semene din ce în ce mai mult 
cu un „O” supradimensionat. 

— Bietul Harry! suspină ea. Citeodată te înţelegeai destul de 
greu cu el, dar oricum, era totuşi un om foarte drăguţ. Cred că 
nu-mi luaţi în nume de rău că-mi permit să exprim opinii despre 
el? 

— Nu. Probabil că încă nu ştiţi: Am desfăcut logodna! 

— Cum? strigă Mary Wenner uluită. Pariez că-i opera lui Dick 
Alford. 

— Domnul Alford n-are nici cea mai mică legătură cu chestia 
asta! o contrazise Leslie, după care Mary supuse îndată unei 
revizii temeinice critica ei pripită adresată lui Alford. Dispunea de 
o capacitate de adaptare într-adevăr remarcabilă! 

— Daca stai să te gîndeşti mai bine, nu-i un tip rău! se făcu ea 
auzită. Multe trăsături din caracterul său chiar îmi plac, şi apoi 
arată nemaipomenit! Ce nu mi-a convenit însă, a fost aerul lui 
cam înfumurat — iată ceva ce nu înghit nimănui. Dar de ce 
încercări cumplite are acum parte!... 

Şi după ce se scufundă cîtva timp într-o tăcere care trebuia să- 
i ateste sensibilitatea, continuă: 

— Cred că mi-am ales un timp foarte nepotrivit pentru o vizită, 
d-ră Leslie. N-aţi vrea mai degrabă să mă reîntorc la Londra? 

— Doar o clipă! răspunse gazda ei şi grăbindu-se spre hol, 
ceru legătura cu Dick Alford. 

— Cum să nu, ad-o cu tine! decise el. Găsesc că e o idee 
foarte bună. Şi, Leslie, poate că ar fi cel mai nimerit, dacă aţi 
rămîne amîndouă peste noapte aici. Lasă-i vorbă lui Arthur să 
vină şi el încoace. 

Nu doar că Mary Wenner n-avu nimic împotriva acestui 
aranjament, ci manifestă o bucurie care în circumstanţele date 
părea chiar deplasată. 

—A, şi ce-o să mai scotocim! jubilă ea. Cunosc toate 
cotloanele şi ungherele bătrinei şandramale. Vă spun, Leslie, 
comoara poartă vina pentru toate astea. Harry s-a dedicat cu 
trup şi suflet căutării acestui absurd elixir al vieţii, şi cine ştie 
dacă nu cumva a ajuns astfel să aibă un anturaj nepotrivit! 

— Anturaj?! Bine, dar Harry aproape că nu ieşea niciodată! 
protestă Leslie. 

— Aşa!?... Ba o întindea chiar destul de des la Londra, atunci 
cînd d-l Alford lipsea, surprinzător sună răspunsul. Atunci trebuia 
să-i comand întotdeauna un taxi de la Horsham, care-l lua de 
undeva din zona de coboriîş a drumului, şi în acelaşi fel îşi aranja 
şi returul. Cîteodată mai îmi telefona şi de la Londra pentru a se 
informa dacă Second Son revenise sau nu. 

Oare Dick va fi avînd habar de asta?... reflectă Leslie. 

— Ba mai mult, cînd d-l Alford a fost reţinut o perioadă mai 
îndelungată la moşia din Yorkshire, Harry făcea de trei ori pe 
săptămînă drumul la Londra, trăncăni Mary mai departe. Dar ce 
are a face? Toţi bărbaţii tineri trebuie să-şi facă uneori de cap! 

XLV 
„DOAR ŞOARECI ŞI AMINTIRI”? 


NIMIC N-AR FI PUTUT CARACTERIZA mai bine capacitatea de 
adaptare a lui Mary Wenner, decit maniera în care ea se 
comportă atunci cînd se văzu cu Dick Alford. În privirea ei exista 
o pudicitate, un fel de intimitate sfioasă, care trebuia să işte 
aparenţa că se vrea ascunsă, în fine, ceva care urma în mod fatal 
să-l determine pe un privitor neavizat să creadă că, iată, o 
pereche de vechi îndrăgostiţi, smulşi unul de lîngă altul de nişte 
împrejurări haine, se revăd după ani de despărţire. Fandoseală 
care-i stoarse — pentru prima oară de douăzeci şi patru de 
ceasuri încoace — un zîmbet lui Dick cel obosit şi disperat... 

Pusese — în aripa de răsărit a clădirii — să fie pregătite nişte 
camere pentru cele două tinere; încăperile respective se aflau la 
capătul celălalt al coridorului unde se găseau şi dormitoarele 
celor doi fraţi Alford şi se dovediră a fi mici şi prietenoase — ba 
chiar şi comunicau între ele cu o uşă. Ultima cameră de lîngă ele 
urma să fie ocupată de Arthur. 

— Şi Puttller doarme tot pe palierul acesta, observă el. 
„Doarme” e un fel de a spune, nu cred că bietul de el va avea 
parte de prea multă odihnă. 

După asta, cele două tinere se năpustiră cu rîvnă asupra 
teancului de chitanţe, facturi, deconturi şi alte cele, care se 
adunaseră în ultimele patru zile, şi Mary Wenner care era într- 
adevăr o persoană capabilă, avind şi avantajul cunoaşterii 
nemijlocite a uzanțelor şi realităţilor de la Fossaway, se dovedi 
de mare ajutor. Şi la prînz rămaseră tot singure — Dick se 
scuzase din pricina unei inspecții de mult scadente. 

— Intre zidurile astea bătrine chiar că te cuprinde groaza, 
observă Mary, şi  nervozitatea ei nu era contrafăcută. 
Infiorătoare, toate astea! Sărmanul Thomas ucis, Harry dispărut 
nu se ştie unde!... 

Deodată sări în sus; obrajii îi păliseră. 

„Nu se ştie unde?” Ba eu ştiu! Eu ştiu unde este Harry! 
Ştiu! Ştiu!! Trebuie să vorbesc imediat cu d-l Altford!!! strigă ea 
teribil de surescitată. 

Cuminte, Leslie Gines alergă deîndată la telefon şi făcu apel la 
Red Farm. 

— Tu eşti, Dick? Ce bine că te-am prins atit de repede! 

— Am şi bănuit cine e, cînd a sunat telefonul. lar s-a mai ivit 
vreun necaz? 

— Deocamdată nu. Dar Mary Wenner vrea să-ţi vorbească 
urgent. Cred că ştie unde e Harry. 

— Ce?... Mă întorc imediat la Fossaway. 

Cele două tinere merseră în întîmpinarea lui, pînă la capătul 
aleei de acces. 

— Să mă fi părăsit oare tot flerul în materie de oameni? Cum 
de nu mi-a venit ideea asta mai devreme? se lamentă d-ra 
Wenner. După păţania aceea teribilă prin care am trecut, d-l 
Milder şi cu mine în urmă cu citeva nopţi, să nu mă gîndesc eu 
imediat la asta — zău aşa, încep să mă mir de propria-mi 
neghiobie! 

Cu nerăbdare crescîndă, Alford ascultase această introducere 
dezbinată. 

— Deci, după părerea d-tale, unde se află fratele meu? 

— Unde? se auzi replica triumfătoare. Unde? Sub abație! 
Haideţi să vă arăt unde. 

Cîteştrei traversară Poiana Lungă, şi în vreme ce înaintau spre 
ţinta lor, Mary le împărtăşi detaliile aventuroasei ei expediţii care 
avusese ca obiect căutarea faimosului tezaur. 

Cu răsuflarea tăiată şi nevenindu-i să-şi creadă urechilor, 
Leslie Gines ascultă fascinată istorisirea. Chiar dacă i-ai fi atribuit 
fostei secretare a lui Harry o imaginaţie prea bogată, chiar 
inventată de tot n-avea cum să fie povestea! 

Neîncrezător, Dick verifică şi el piatra cea mare de colţ a 
turnului, şi privi încordat cum Mary îşi vîrî forfecuţa în rostul 
acela. Într-adevăr, piatra angulară se răsuci fără zgomot în 
balamalele sale invizibile şi făcu să apară o deschizătură de 
doisprezece pînă la cincisprezece ţoii!... 

— Mai bine rămiîneţi aici pînă cînd arunc eu o privire. 

— Vă trebuie o lanternă, d-le Alford, atenţionă d-ra Wenner. 

Avea una în buzunarul hainei sale, fiindcă în prima parte a 
zilei, în cadrul inspecției, scotocise prin tot felul de cotloane 
întunecate ale unor hambare şi poduri de case. Cu inima ticăind 
de emoție, Leslie văzu cum tînărul dispăru în intrarea cea 
îngustă. La scurt timp după aceea i se auzi vocea: 

— Haideţi încoace! 

— Eu una nu! făcu Mary speriată. Mi-e de-ajuns o dată! 

Aşa că Leslie pătrunse de una singură în turn şi cobori cu 
băgare de seamă treptele acoperite de muşchi, şi iluminate 
acum de lanterna lui Dick. 

impreună cu însoţitorul ei, se afla acum în încăperea aceea 
boltită. Tînărul încercă mai întîi prima dintre uşi, apoi pe cealaltă, 
dar nici una din ele nu cedă, lăsă fasciculul de lumină să colinde 
pereţii şi podeaua ca, dintr-o dată, să-l aţintească mai multă 
vreme asupra unei lespezi sparte, 

— Ce s-a întîmplat? întrebă ea anxioasă. A 

— Nimic! o asigură el, îndreptînd lanterna asupra ieşirii. Inapoi 
la lumea de afară! Aici nu există decit şoareci şi amintiri. Am 
ştiut întotdeauna că mănăstirea are şi bolți subterane... cronicile 
amintesc despre asta. Haide să ieşim! 

Leslie ajunsese deja la scară. Dar însoţitorul ei uită de astă 
dată să lumineze treptele, aşa că tinăra fu obligată să urce pe 
bijbiite; răsucindu-şi capul, observă că Dick urca de-a-ndărătelea, 
îndreptînd fasciculul lanternei asupra treptelor pe care le lăsase 
în urmă-i. 

— Grăbeşte-te! stărui el. 

Atît de repede cît îi permitea întunericul şi pietrele cele 
umede, tînăra se precipită în sus, şi ajunse în sfîrşit afară. Dick n- 
o urmă îndată, şi cînd apăru în cele din urmă în deschizătura 
îngustă, lumina crudă a zilei sublime şi mai mult lividitatea 
spectrală a chipului său. 

— Ce-ai văzut acolo Dick? întrebă ea speriată. 

— Nimic! 

Piatra de colt se răsuci şi îşi reluă locul. 

Doar Mary Wenner nu percepu atmosfera de teroare pe care 
tînărul o adusese cu sine din bolțile acelea. Sporovăia 

neîntrerupt, în vreme ce creierul lui Leslie nu reuşea să 
formuleze decit una şi aceeaşi întrebare: Ce văzuse Dick acolo 
jos? Ce i se arătase în citeva fracțiuni de secundă în lumina 
lanternei? 

Nu departe de castel, tînărul îşi luă rămas bun, pentru, aşa 
cum spunea el, a mai controla nişte lucrări agricole. Leslie, a 
cărei inimă îngheţase din pricina unei frici fără nume, nu mai 
îndrăzni să-l deranjeze cu întrebările, dar, în vreme ce Mary se 
grăbi spre prînzul ei întrerupt, se postă în spatele unor copaci de 
pe o ridicătură a terenului, de unde urmări neobservată traseul 
lui Dick. 

Cîtva timp nu-l mai zări, aşa că se văzu obligată să se caţere 
pe un dîmb mai înalt. Bănuiala i se confirmă: tînărul ajunsese 
aproape de turn... acum se aplecă spre piatra de colt... şi 
dispăru. 

Trecură zece minute, apoi un sfert de oră. Ceasul din turla 
bisericii din satul vecin bătu de două ori şi fata tot mai aştepta. 
In tăria cea limpede o privighetoare îşi răspîndea cu dărnicie 
cîntul pătimaş, greierii ţiriiau, de pe islazul din apropiere se 
auzea mugetul vitelor care păşteau liniştite — iar acolo jos, în 
spaimele singurătăţii şi ale întunericului, se desfăşura poate o 
tragedie. 

Leslie era cît pe ce să alerge spre mănăstire pentru a-l urma în 
adîncul pămîntului, cînd Dick se văzu din nou. leşi încet, închise 
intrarea şi se sprijini de zidul cel vechi; braţele îi atîrnau pe lîngă 
corp, capul era lăsat în jos, — imagine grăitoare a disperării. 

Şi cînd, în cele din urmă, plecă de acolo, o făcu cu mersul unui 
om sfîrşit. 

XLVI 
CAPTIVUL 


LA O ORA DUPĂ CE LESLIE revenise la conac i se înmînă o 
scrisoare recomandată, care fusese predată la Willow House şi 
care îi era adresată; recunoscu îndată scrisul de pe plic — era cel 
al lui Arthur! 

Ce rost va fi avînd mesajul? Trebuia să rămînă la Londra mai 
mult decit intenţionase? 


Dragă Leslie, 

Totul s-a rezolvat; chestiunea de a te căsători cu Milder nu se 
mai pune în nici un caz. Plec acum în străinătate, unde o să 
aştept pînă cînd lucrurile vor fi date uitării. Te rog să faci uz de 
împuternicirea alăturată. 

Arthur 


Un simţămînt deznădăjduit de singurătate o cuprinse. Şi aşa 
cum făcea, mereu cînd nu mai ştia încotro s-o apuce, îl căută pe 
Dick. 

— Poate că e într-adevăr cea mai bună soluţie, Leslie, încercă 
el s-o liniştească. la arată-mi şi mie împuternicirea aceea. 

Fata extrase din plic o a doua coală împăturită, şi-o aşeză pe 
biroul lui Dick. 

— O împuternicire legalizată la notariat, care-ţi dă dreptul să 
vinzi firma GINES & GINES... Hm, iată un lucru care nu-i rău; cred 
că se poate obţine o sumă frumuşică. Dacă vrei, mă ocup eu de 
asta. 

— Dumneata, Dick? Cred că pe umerii d-tale apasă şi aşa 
destul de multe! răspunse ea surprinsă. Dar ia spune, ai găsit 
ceva în subterană? 

Tînărul sări în sus şi răspunse tot cu o întrebare. 

— M-ai văzut reîntorcîndu-mă acolo? 

— Dick, te rog să nu te superi pe mine — buzele ei tremurau 
da, aşa este, te-am spionat... dar mi-era teamă pentru d-ta. 

— Nu exista nici un motiv pentru aşa ceva, mormăi el. Mi se 
păruse că am văzut pe podea ceva care ar fi putut să fie un 
indiciu. Dar n-a fost nimic important. 

Şi după aceea imediat schimbă, tema discuţiei, astfel încît 
convingerea fetei, că i se ascunde ceva, se întări. 

Cina avu loc tot în absenţa lui Dick, astfel că bătrînul intendent 
îşi permise să intervină în discuţia celor două tinere. 

— Nu cred că poliţiştii ăştia care au fost mobilizați pentru 
scotocirea parcului şi a împrejurimilor, s-au mai bucurat 
altundeva de atita grijă cum este cea pe care le-o arată d-l 
Alford. Tocmai a trebuit să dispun să li se pregătească un paner 
în care găseşti tot ce-ţi pofteşte inima; pui rece, termosuri, vin 
vechi de Porto. Cred că nişte sandvişuri cu brînză şi cîteva sticle 
cu bere ar fi fost de ajuns, nu de alta, dar pe urmă n-o să le mai 
placă mîncarea de acasă. Ba mai vrea ca deseară să le ducă 
personal toate astea în parc — zău aşa, cred că asta se cheamă 
răsfăţ. 

Leslie înregistra spusele şi inima începu să-i bată nebunește. 

Inţelesese! 

Nu poliţiei locale îi erau destinate alimentele, ci lui Harry. 
Pentru Harry care era ţinut captiv în subteranele abației 
Chelford. De cine oare? 

XLVII 
„NEÎNȚELEGERI BANALE” SAU „DISPUTE 
GRAVE"? 


DAR PLAGA CEA MARE A ZILEI acesteia o constituiau reporterii 
londonezi. Invadaseră pur şi simplu hanul sătesc „La leul roşu” şi 
aproape că nu era oră de la Dumnezeu ca unul sau altul dintre ei 
să n-o pornească spre castel pentru a-l intervieva „în exclusi- 
vitate” pe Second Son. E adevărat că doar unul dintre ei reuşi să- 
| dibuiască — şi asta se întîmplă în apropierea de Red Farm. 

-— Credeţi, d-le Alford, că dispariţia fratelui dvs. poate fi pusă 
în legătură cu Abatele Negru? 

— Ce înseamnă asta, „Abatele Negru”? Bănuiesc că nu faceţi 
parte dintre cei care cred în fantome, aşa că n-are rost să vă 
spun că Abatele Negru nu există şi că făptura care a apărut din 
cînd în cînd, nu poate decit să fie un om în carne şi-n oase. 

— Deci ar fi vorba de o farsă? 

— De fel. Mai degrabă cred că avem de-a face cu un lucru 
foarte grav. 

— Vă rog să mă iertaţi, d-le Alford, dacă voi aborda acum o 
temă oarecum delicată. In cazul decesului fratelui dvs., desigur 
că atit titlul cît şi domeniul vă revin. Am înţeles că se vorbeşte 
mult despre antagonismele dintre dvs. şi dînsul, care deseori au 
degenerat şi în conflicte publice. 

— Fratele meu avea un temperament foarte irascibil, explică 
Dick,  stăpînîndu-şi  anevoie miînia. Dar exceptind nişte 
neînţelegeri banale, n-am ajuns niciodată la dispute grave. 

— Ne puteţi confirma că d-ra Leslie Gines şi-a anulat de curînd 
logodna cu fratele dvs.? 

— Da, răspunse Alford cam repezit. 

— Şi cu toate astea se află la Fossaway ca oaspete? 

Reporterul văzu cum interlocutorului i se ridică sîngele la cap 
şi se grăbi să adauge: 

— D-le Alford, vă rog să nu uitaţi că n-aş vrea decit să dispun 
de argumentele necesare pentru a combate birfa care creşte în 
zonă şi nu numai... 

— Foarte drăguţ din partea dvs. 

Tînărul izbuti chiar să schiţeze un zîmbet. 

— Vă voi încredința acum unele chestiuni de care puteţi face 
uz în reportajul pe care intenţionaţi să-l scrieţi. Fapte grave m-au 
convins că d-ra Gines se află într-un pericol foarte mare. Motivele 
acestea — şi doar ele — m-au determinat să o rog să vină la Fos- 
saway, unde se găseşte sub protecţia poliţiei. Şi mai există un 
argument care pledează pentru această soluţie provizorie: 
fratele d-rei Gines se află actualmente în străinătate. 

— Credeţi că d-ra Gines este ameninţată de aceeaşi persoană 
care l-a ucis pe Thomas Fortunate şi care l-a răpit pe lordul 
Chelford? 

Celălalt făcu un gest afirmativ. 

— Vă mulţumesc, d-le Alford, se înclină reporterul. Veţi vedea 
că mica noastră discuţie a limpezit multe lucruri, ceea ce, în 
astfel de împrejurări e în avantajul tuturor. 

Cînd, aproape de înserat, Dick intră în birou, o găsi acolo pe 
Leslie, şezînd la masa lui de lucru; fata tocmai trecea adresa d-lui 
Fabrian Milder pe un plic. 

— Ce i-ai scris?, vru tînărul să ştie. 

— l-am comunicat că după o reflecţie matură, m-am hotărît 
să-i resping cererea în căsătorie. 

Cu un gest înverşunat, Alford lipi timbrul cuvenit. 

— Mă îngrijesc personal ca scrisoarea aceasta să nu aibă 
soarta precedentei. Şi, văzîndu-i chipul frămîntat de grijă adăugă 
încet: Biata de tine. Ai viaţă grea! 

Trebui să strîngă din dinţi pentru a-şi înfrîna pornirea de a o 
cuprinde în braţe, pornire care-l îndemna tocmai aici — atît de 
aproape de locul unde se petrecuseră nefericitele întîmplări — 
să-i vorbească despre dragostea ce-i invadase întreaga-i simţire 
şi care însemna acum o povară în plus pentru nervii săi şi aşa 
suprasolicitaţi. 

— Du-te la culcare, pasăre ostenită, încercă el să glumească. 
Bietul de mine n-am încotro, trebuie să mai lucrez o groază. 

— D-l Glover ne-a povestit că a trebuit să-ţi pregătească un 
coş cu de-ale gurii pentru poliţişti. 

Pe chipul tînărului nu se clinti nici o fibră. 

— Aşa e. Pentru cei care păzesc drumul în pantă. N-au cum să 
ajungă acasă, fiindcă nu există efective suficiente pentru a-i 
schimba. 

Leslie Gines avu tact suficient ca să nu mai insiste, aşa că se 
îndreptă spre biblioteca unde o aştepta Mary Wenner. De cînd se 
lăsase seara, tînăra aceea atit de vioaie se transformase într-un 
pachet de nervi; fiece zgomot o făcea să tresare, pălea de-ndată 
ce o uşă se deschidea, ba scosese şi un lung țipăt de spaimă, 
cînd, în timpul cinei, pe coridor se spărsese o farfurie. 

— Nu sînt eu de vină, d-ră Leslie, se scuză ea. Casa asta mă 
face să intru în panică. Dacă nu mi-ar fi peste putinţă să vă las 
fără însoţitoare, aş fi întins-o de mult la Londra. 

Şederea în biblioteca atît de cunoscută ei, imaginea fotoliului, 
acum gol — al lui Harry, alungaseră şi ultima ei fărîmă de curaj. 

— O, d-ră Leslie, bine că aţi venit încoace! Cît v-aţi rezolvat 
corespondenţa, am bocit ca un cîine de pripas. Of, bietul Harry — 
a fost totuşi un om nobil, un om cumsecade — atît doar că n-am 
putut înţelege niciodată de ce-l ura pe d-l Alford. 

Leslie o privi neîncrezătoare. 

— ÎI ura?... Nu, cred că vă înşelaţi! Întotdeauna au fost un trup 
şi un suflet. 

— Cunosc mai bine treaba asta, d-ră Leslie. Şi tot necazul vine 
de la portretul lui Lady Chelford... Acum vreo trei ani, nu ştiu ce l- 
a făcut pe Dick Alford să propună ca portretul respectiv să fie şi 
el atîrnat în galerie, lîngă celelalte — de unde i-o fi venit ideea 
asta nefericită, habar n-am! Cu atît mai mult cu cît ştia că Harry 
îşi diviniza mama. lar în momentul cînd i-a mai scăpat şi că 
tabloul arăta „deprimant” atunci Harry şi-a ieşit complet din fire, 
şi, sărind de pe scaun, i-a aruncat în obraz d-lui Alford fel de fel 
de chestii urîte — în ciuda faptului că eram şi eu acolo. Nu i-au 
mai vorbit timp de două săptămîni! 

Leslie îşi coborîse ochii în poală... Încet, încet, viaţa lăuntrică a 
Fossaway-ului începuse să i se dezvăluie: adversităţi şi conflicte, 
despre care nici măcar nu bănuise. 

XLVIII 
LADY, LADY... 


— POT SĂ LAS LUMINA APRINSĂ, d-ră Leslie? întrebă Mary 
Wenner, de îndată ce tinerele intrară în dormitoarele lor. 

— Dacă asta te linişteşte, sigur că da. 

Fossaway-ul se aproviziona cu curent electric de la un 
generator propriu, care se găsea într-o baracă mică, plasată între 
castel şi Ravensrill, şi care-şi datora existența unei inițiative a lui 
Dick Alford. 

Lordul Chelford continuase să menţină în dormitor 
tradiționalele luminări, şi doar după multe insistenţe acceptase 
ca biblioteca să fie iluminată electric. 

— Dacă v-aţi putea imagina cît de tare se temea Harry de 
curentul electric! se auzi vocea lui Mary prin uşa de legătură 
deschisă. Era aproape ridicol. In timpul furtunilor cobora 
întotdeauna în pivniţă, iar în timpul verii avea şi un pat 
improvizat acolo, aşa fel încît putea şi noaptea... 

In clipa aceea toate becurile se stinseră. 

— Dumneata ai întrerupt lumina, Leslie? întrebă speriată d-ra 
Wenner. 

— Nu. Probabil că e un scurtcircuit, răspunse aceasta, 
ducîndu-se pe pipăite pînă la măsuţa de toaletă, acolo unde se 
aflau două lumiînări. Cînd lumina săracă începu să pilpiie, o văzu 
pe Mary — palidă şi cu ochii măriţi de spaimă — sprijinindu-se de 
tocul uşii. 

— Pentru numele lui Dumnezeu, ce-o însemna asta? 

Leslie se strădui să zîmbească, deşi nici ea nu se simţea foarte 
sigură. 

— Dar e un lucru care se întîmplă chiar şi în gospodăriile cel 
mai exemplar administrate! Şi cum uşa dinspre coridor e închisă, 
n-ar trebui să te temi, încercă ea să-şi liniştească tovarăşa. 

Un ciocănit la uşă, şi apoi vocea lui Dick Alford. 

— Leslie, nu te nelinişti. O mică defecţiune, care se va remedia 
în cîteva minute. 

La un sfert de oră după aceea se făcu iarăşi auzit. 

— Din păcate, probabil că întreruperea va dura totuşi întreaga 
noapte. Glover s-a îngrijit de lumînări şi de chibrituri? 

— Mulţumesc! strigă Leslie prin uşă. Avem tot ce ne trebuie şi 
peste zece minute vom dormi deja. 

— Eu una sigur că nu! murmură d-ra Wenner. N-o să închid un 
ochi... 

Işi împături grijuliu hainele pe scaun — cînd se stinsese lumina 
le smulsese de acolo —, apoi privi temătoare spre pat. 

lar o bătaie în uşă. 

— Leslie, Puttler a dispus ca unul dintre oamenii lui să stea de 
gardă în faţa uşii voastre. Nu te nelinişti deci dacă o să-l auziţi pe 
coridor noaptea patrulînd. 

— De ce asta, Dick? 

— Ei, pentru că d-ra Wenner e atît de excesiv de nervoasă şi 
fiindcă probabil o astfel de măsură o va face să se simtă mai în 
siguranţă. Şi, vă rog, cu toate că e atit de cald, nu dormiţi cu 
ferestrele deschise. Noapte bună! 

Plecă, şi Mary Wenner privi cu o solemnitate tragică la 
tovarăşa ei. 

„Nu dormiţi cu ferestrele deschise”. lată ceva ce nu miroase a 
bine!... 

Se apucară împreună să închidă canaturile cele mari ale 
ferestrelor, cînd Mary dădu brusc un chiot. 

— Dumnezeule, sub patul meu se află un bărbat! 

Cu inima ticăind sălbatic, Leslie săltă cuvertura care atîrna 
pînă aproape jos şi scoase la iveală o pereche de cizme de 
călărie uitate acolo, ale cărei tălpi o speriaseră atît de tare pe 
Mary. Riseră amîndouă dar hohotul avea ceva isteric... 

— Tare aş vrea să pot împinge asta în camera d-tale! 
Neputincioasă, fata privi spre patul cel greu peste care se înălța 
un baldachin masiv. 

— Poţi să dormi în patul meu, dacă vrei; avem loc amîndouă. 

Propunerea lui Leslie fu primită cu recunoştinţă. 

Jos, în bibliotecă, Alford se apucase să-i explice lui Puttler, care 
tocmai revenise de la Scotland Yard: 

— Conductorul principal a fost tăiat — în imediata apropiere a 
grupului electrogen! 

Plutonierul îşi frecă năsucul cel ridicol, şi o expresie de 
nelinişte se furişă în ochii săi cafenii. 

— Pentru a supraveghea totul, am avea nevoie de-un întreg 
batalion. Am repartizat cîte unul — din cei trei oameni care ţin 
direct de mine — în aripile de răsărit şi de apus ale conacului, iar 
cel de-al treilea se află în hol; poliţia locală împreună cu noi doi 
răspundem de parc şi de celelalte împrejurimi... Apropo, ce-i cu 
digul pe care l-am descoperit la limita de miazănoapte a do- 
meniului? Unul dintre paznicii d-tale de vinătoare mi-a explicat 
că se numeşte „Epiul lui Chelford”. De ce-i spune aşa? 

Dick n-avea chef de arheologie, dar pentru a-i fi pe plac lui. 
Puttler, îi explică în detaliu semnificaţia. 

— Nu ştiu dacă aţi aflat deja că hrisovul prin care regele 
Henric ne-a dăruit aceste pămînturi, a stabilit ca limita dinspre 
miazănoapte a lor o constituie apa Ravensrill-ului. Un Chelford 
foarte şiret căruia pesemne că proprietatea i s-a părut prea mică, 
a avut într-o bună zi ideea să devieze cursul rîului, mărind astfel 
domeniul cu peste o mie de pogoane. Epiul lui Chelford, este de 
fapt — respectînd ordinul de mărime al construcţiile hidrotehnice 
— un dig pe care l-a înălţat în acest scop; cursul natural al 
Ravensrill-ului trecea prin „Poiana Lungă”. Care dintre 
predecesorii mei are acest furt rafinat pe conştiinţa sa, nu vă pot 
spune, întrucît cronicile îi trec numele sub tăcere. De fapt, 
întreaga poveste a ajuns la noi doar graţie tradiţiei orale. 

— Care va să zică aşa, asta ar fi explicaţia... 

Apoi se cufundară în tăcere amindoi, văzîndu-şi de gîndurile 
lor. Cînd tînărul privi întîmplător spre peretele de care era lipit 
şemineul, mai zăbovi cîtva timp asupra portretului cel mare de 
acolo. 

— Lady, lady, spuse el încet. Cîte necazuri mi-ai pricinuit! 

Interesul lui Puttler se manifestă îndată. 

— Cum aşa? 

— lată ceva despre care vom discuta într-altă zi. la să mă duc 
eu pînă la fetele noastre, să văd ce mai fac. 

Urcă neauzit treptele. Cînd se apropie de uşă, lumina unei 
lanterne îl interceptă. 

— Linişte peste tot! şopti polițistul care asigura paza. Şi, 
străduindu-se să calce cît mai încet, Dick reveni în bibliotecă. 

Se stabilise ca el şi cu Puttler să patruleze în jurul clădirii. 
Zguduindu-l uşor, subofiţerul îl smulse pe la ora două din somnul 
în prada căruia, vlăguit, se lăsase. 

— Luaţi, am încălzit asta pentru dvs., spuse detectivul 
întinzîndu-i o ceaşcă de cafea. Nici o noutate! Unul, dintre 
poliţiştii locali, a dat alarmă închipuindu-şi că vede ceva suspect 
— mă rog, acestor eroi li se năzarise că orice tufă pe care vintul 
o mişcă, e musai Abatele Negru. 

Dick îşi cobori picioarele de pe sofa şi începu să soarbă cu 
plăcere lichidul cel fierbinte, în vreme ce mîna care rămăsese 
liberă fărîimiţa un biscuit. 

— Mi-aţi adus hiîrtiile acelea de la Londra, d-le Puttler? 

— Da. Se află şi ele în plicul cel albastru pe care vi l-am 
înmînat în bibliotecă. 

— Ei, atunci e mai bine să le vîr în seif, spuse Alford, aşezind 
ceaşca pe masă. N-aş vrea ca slujitorii să dea peste ele. 

Traversă holul, deschise uşa bibliotecii şi mecanic întinse mîna 
spre comutator, pentru a-şi aminti îndată că micul generator 
electric nu mai funcţiona. Da, dar avea o lanternă în birou! După 
ce o luă şi după ce-şi vîrî în buzunar plicul cel albastru care se 
aflase într-adevăr pe tăblia biroului, simţi o adiere, rece. 

Fasciculul de lumină lunecă peste şirul de ferestre, într- 
adevăr, ultima era deschisă şi perdeaua zăcea la pămînt. 

— Cum se poate una ca asta? se miră detectivul, pe care 
chemarea lui Alford îl adusese grabnic acolo. Cu zece minute în 
urmă, cînd am făcut ultimul tur, fereastra era închisă. 

Ochiul de geam, spart la nivelul rozetei care acţiona 
cremaliera, trăda modul în care intrusul pătrunsese în bibliotecă. 
Moviliţa de tul de pe parchet, şi galeria de susţinere a perdelei 
frintă, te  îndreptăţeau să bănuieşti că necunoscutul se 
împiedicase la un moment dat şi încercase să-şi găsească un 
reazem. 

— Ce-o fi furat individul? 

Masa de lucru se dovedi a fi neatinsă. Dar cînd trecură pe 
lîngă rafturile de cărţi, Puttler se împiedică. 

— Cu asta ce-i aici? întrebă el, arătînd spre o scăriţă. 

— Face parte din dotarea bibliotecii, astfel încît rîndurile de 
cărţi, plasate ceva mai sus să fie accesibile; de obicei se afla în 
colţul de acolo. 

Dick continuă să parcurgă rafturile de cărţi cu fasciculul 
lanternei, ajungînd acum la spaţiul gol dintre cele două corpuri 
ale bibliotecii, spaţiu pe care-l ocupa portretul defunctei lady 
Chelford. Văzu străfulgerarea ramei aurite, văzu atirnînd mîna 
graţioasă şi împodobită cu inele, şi... mişcarea circulară a fişiei 
de lumină se opri. 

Alford auzi cum detectivul — care era şi un brav epitrop — 
scăpă o înjurătură. El însuşi rămăsese fără grai... Lumina stăruia 
pe porţiunea unde se găsise capul femeii şi unde acum se căsca 
o deschizătură neagră. 

Chipul şi umerii, femeii fuseseră decupaţi, şi anume, aşa cum 
o dovedeau contururile neregulate şi franjurii pînzei, de o mînă 
nepricepută. 

XLIX 
FANTOMA CEA NEAGRĂ A FOSSAWAY-ULUI 
LOVEŞTE IARAŞI 


NU ROSTIRĂ NICI UN CUVÎNT PÎNĂ cînd nu reveniră în micul 
cabinet de lucru. Puttler se uită sumbru la cel de lîngă el. 

— Ce părere aveţi despre asta? 

— Cerul va fi ştiind ce poate să însemne! gemu Dick. Vreau să 
cercetez puţin şi împrejurimile clădirii, deşi nu mă aştept la 
marele lucru. 

— Staţi puţin, d-le Alford, se împotrivi detectivul. Credeţi că 
sînt în stare să-mi dorm „felia” de somn care mi se cuvine? Doar 
o clipă, să-mi beau cafeaua, şi vă întovărăşesc. Gata, am 
terminat! 

Suflă în bătrîna lampă cu petrol pe care o rechiziţionase din 
bucătărie. 

—  N-aveţi acum decit să trageţi înapoi perdelele de la 
fereastră, dacă vreţi să ieşim pe aici! 

Afară, toate dormeau paşnic scăldate de razele lunii, şi cînd 
Dick desfăcu canaturile, îl întîmpină mireasma dulce-amară a 
pămîntului reavăn. Ridicase deja piciorul pentru a trece, cînd... 

— Rămiîneţi pe loc! veni şoapta lui Puttler, în vreme ce mîna sa 
cea mare îi strîngea acum braţul. 

Dick se transformă într-o stană de piatră. 

Continuînd să-l ţină strîns, detectivul îşi plecase capul în faţă şi 
asculta cu luare-aminte. 

— All right” spuse el în cele din urmă, îi eliberă braţul şi, luînd- 
o înaintea lui Dick, ieşi pe terasa cea mică. 

Aruncă o privire rapidă în dreapta şi-n stînga. 

— Dar ce s-a întîmplat? întrebă tînărul. 

— Cineva respiră în preajma noastră. 

Şi observînd mirarea lui Dick, Puttler repetă: 

— Da, da; cineva respiră în preajma noastră! Probabil vă veţi 
închipui că o fac pe grozavul dacă vă spun că percep respiraţia 


3% All right — E în ordine. 

cuiva chiar şi la zece, doisprezece metri. E una din numeroasele 
însuşiri mai puţin obişnuite pe care le am în comun cu 
rubedeniile noastre, animalele. 

Dispăru fără zgomot spre apus; după scurt timp reveni şi 
mărşălui spre partea cealaltă. 

— Mirosiţi ceva? întrebă el, cînd ajunse iar pe terasă. 

Dick inhala aerul rece al dimineţii. 

— Nu, mărturisi el. 

Fără comentarii, Puttler îi trase după sine, pînă la capătul aripii 
de apus. 

— Şi cum? 

Alford adulmecă iarăşi. O aromă dulceagă se făcu simțită, 
mireasma unei flori exotice, care i se păru pe undeva cunoscută. 

— In casa asta fumează cineva ţigări parfumate, d-le Alford? 
vru să ştie omul de la Scotland Yard, întrebare care-l făcu pe Dick 
să frisoneze. 

— Fratele dvs.? Aşa? Ochii adînciţi în orbite ai lui Puttler 
scrutară chipul interlocutorului său. Şi unde le păstra? 

— In bibliotecă. 

Detectivul începu să cerceteze cu lanterna terenul, şi nu trecu 
mult timp că se aplecă şi culese o ţigară fumată pe jumătate, 
care avea un filtru special, din cele ce aveau încorporate petale 
de trandafir (sau cel puţin aşa susţinea reclama ce li se făcea). 
Căutarea nu mai relevă alte urme. 

Pe aceeaşi cale revenind în clădire, trecură prin fereastra 
deschisă a biroului pentru a-şi extinde cercetările şi în partea 
opusă; lumina lanternei continua să măture terenul din faţa lor. 

— D-le Alford, şopti Puttler, iarăşi o scară... Şi pot să jur că în 
urmă cu un ceas nu se afla aici. 

O cercetă, fuscel cu fuscel. Era o scară lungă, flexibilă, care în 
partea ei superioară se îngusta foarte mult, şi care, aşa cum 
explică Alford, era utilizată pentru curățirea exterioară a 
ferestrelor. De obicei era păstrată în grajd. 

— Mai bine aţi fi prins-o acolo cu un lanţ de perete, sună 
dojana unui Puttler acum ursuz, după ce-şi termină inspectarea. 
Omul care a tîrît-o încoace, e identic cu cel oare a distrus cablul 
aerian, şi întîmplător... 

De la mare distanţă, din adîncul parcului, se auzi strigătul 
răspicat şi poruncitor al unui bărbat. 

— Stai! Care eşti? 

— Vocea lui Renwick! susţinu Puttler. 

O luară la goană în direcţia din care răsunase strigătul, şi după 
cîteva minute dădură de poliţist. Nu văzuse nimic, sună 
informaţa pe care o furniză, dar auzise nişte voci. 

— Mai întîi risul unui bărbat — un ris sălbatic, înfiorător. 

— Şi ai primit vreun răspuns la somaţia dumitale? 

— Nu. Doar că vocile au încetat. Ceva mai tîrziu am auzit iarăşi 
vocea femeii. 

— „Vocea femeii”?! interveni Dick. Sînteţi sigur că era o 
femeie? Poate v-aţi înşelat? 

— Ba nicidecum, d-le Alford. 

— Şi din ce direcţie venea? 

Polițistul arătă spre Fîneaţa Lungă, scobitura aceea care 
semăna cu o vale puţin adîncă, aproape paralelă cu şirul de 
dealuri, şi la capătul căruia se înalţă şi mănăstirea. In stînga se 
vedeau cîteva construcţii în care locuia personalul de serviciu al 
domeniului — paznici, argaţi şi vizitii — şi din fereastra unei 
asemenea căsuțe zărise pădurarul acela îngrozit pe Abatele 
Negru. 

— Şi părea că persoanele care vorbeau se îndepărtează de 
dvs, aşa de parcă ar fi vrut să treacă dealul, spre rîu... sau spre 
ruine, nu-i aşa? presupuse Puttler. 

— Mda... polițistul era nesigur — nu-i exclus s-o fi luat şi în 
direcţia aceea: dar nu sînt sigur. 

— Cred că Renwick s-a înşelat, se exprimă Alford, cînd îl însoţi 
pe detectiv în direcţia indicată. 

— Oare? Mai degrabă aş spune că are dreptate. 

— Uneori, cînd locuitorii Chelfordbury vor să se ducă în satul 
vecin, o iau pe scurtătură, deci prin parc, evitind şoseaua — care 
le mai fură o jumătate de oră în plus... 

— Şi fac ei lucrul ăsta la ora trei dimineaţa?! 

— O fi fost pe undeva o petrecere dansantă! insistă Dick. 

Dar simţi şi singur cît de puerilă era obiecţia sa. 

— Chiar şi dacă scuteşte o bucată de drum — nici un ţăran nu 
traversează un parc biîntuit de stafii, şi în care, doar cu două zile 
în urmă, cineva şi-a pierdut viaţa, replică Puttler dirz. 

Ajunşi la castel, după căutarea infructuoasă, detectivul decise 
în fine să-şi acorde o scurtă odihnă. 

„Slavă Domnului că măcar fetele au reuşit să-şi facă somnul!” 
gîndi Dick, în vreme ce paşii ultimului rond îl purtau pe sub 
ferestrele lor; involuntar, privi în sus. 

Vînticelul dimineţii care trecea printre coroanele arborilor, şi 
umplea lumea de foşnetul şi şoaptele frunzelor întîrziate, mişca 
şi canatul ferestrei camerei locuite de Mary Wenner. lar în vreme 
ce urmărea acest balans, Dick blagoslovi cu o înjurătură 
indulgentă pe tînăra care nu se conformase instrucţiunilor sale. 

La ora şase începură să se mişte primii slujitori; fumul porni să 
se ridice agale dintr-unul din coşurile masive. Alford tocmai 
privea cu invidie la criminalistul care sforăia pe sofa, cînd uşa se 
deschise violent şi Mary Wenner dădu buzna înăuntru. 

— D-le Alford, aţi văzut-o pe Leslie? 

Tînărul sări în sus cu atita impetuozitate că Puttler se trezi. 

— De ce? Păi nu e în dormitor? 

— Nu. M-am trezit acum zece minute, am văzut că nu-i acolo, 
am mai aşteptat puţin gîndindu-mă că ar fi în camera de baie, iar 
în cele din urmă m-am adresat poliţistului pe care l-aţi postat 
aseară în faţa uşii noastre. Susţine că nimeni n-a trecut pragul 
camerei! 

Puttler se ridică drept ca o lumînare. 

— Scara! spuse el. 

Lovitura îl făcu pe Dick să se clatine. Fantoma cea neagră a 
Fossaway-ului avea acum în ghearele ei pe tînăra pentru care el 
ar fi renunţat şi la mîntuirea sufletului... 

Detectivul alerga deja peste gazon. Da, stratul de flori arăta 
foarte clar urmele adînci şi gemene lăsate în pămînt de drugii 
scării, iar pe fusceii acesteia încă se mai afla ici-colo puţin 
pămînt reavăn. Propti scara de perete, urcă, şi de pe pervaz sări 
în cameră. 

— Lipsesc atît rochia cît şi pantofii, scînci Mary, care, împreună 
cu Dick Alford, ajusese deja acolo. Şi eu să nu aud nimic atunci 
cînd ea s-a îmbrăcat! 

Intrebată fiind, tînăra relată despre faptul că dormiseră în 
acelaşi pat, şi că ea una şi-aminteşte că luminarea rămăsese 
arzînd. Cînd însă Dick voi să verifice aceste spuse, descoperi că 
lumînarea nu arsese mai mult de o oră, dar judecînd după 
chibriturile arse ce se găseau acolo — mai fusese aprinsă şi a 
doua oară. 

Intr-un moment în care se văzu neaobservat, Dick părăsi 
camera pe furiş — pentru a începe pe cont propriu şi în taină o 
foarte riscantă acţiune de investigare. Nimeni nu băgă de seamă 
cînd ieşi prin partea din spate a clădirii, nimeni nu-l văzu apoi 
cum, profitînd şi de adăpostul taluzului, se îndepărtă în grabă... 

Revenit după două ceasuri, află de la Puttler că se sunase de 
la Ministerul de Interne, şi Dick era rugat să se prezinte cît se 
poate de repede la Londra. 

Asta mai lipsea! Să plece acum de la Fossawavy!... Porunci să i 
se pregătească limuzina cea mare a fratelui său, pe care nici 
acesta n-o folosise mai mult de zece, cincisprezece ori, dar al 
cărei uz fusese cu obstinaţie interzis tuturor celorlalţi. 

Pe cale de a se urca în maşină, îşi aminti de o hotărîre pe care 
o luase în noaptea trecută. Se grăbi să ajungă în dormitor, încuie 
uşa pe dinăuntru; dintr-un sertar, care fusese şi el bine asigurat, 
extrase un obiect pe care-l vîfî cu grijă în servieta sa cea mare. 
Două minute mai tîrziu, Rolls-ul cel cu capota ridicată plecă în 
grabă. 

Cam la jumătate distanţă între Horsham şi Dorking, în zona 
unei bifurcări, se trezi cu o altă maşină că ţişneşte în trombă — 
venind de pe drumul adiacent — şi voind să se înscrie pe sensul 
contrar. Dick evită în ultima secundă, coliziunea, acţionind cu 
disperare frîna şi obligînd masiva limuzină la un derapaj de 180°; 
mai izbi şi o piatră kilometrică, evitînd însă alte neajunsuri. O 
privire asasină îl fulgeră pe şoferul imprudent, a cărui mutră era 
ascunsă de o cască de piele şi nişte ochelari de protecţie uriaşi, 
apoi Rolls-ul îşi continuă înaintarea rapidă spre Londra. 

Second Son nu observase însă că elanul provocat de derapaj şi 
potenţat de impactul cu piatra, antrenase şi servieta sa de piele 
care fusese aruncată din maşină şi căzuse pe şosea. Tipul cu 
ochelarii aceia mari văzuse însă scena şi reveni lîngă piatra 
buclucaşă. 

Şi aici, pe şoseaua singuratică, Fabrian Milder descoperi taina 
Abatelui Negru. 

L 
TRAS PE SFOARĂ 


PE LA ORA NOUĂ DIMINEAŢA, D-L Milder, citindu-şi ziarul, se 
izbise de interviul pe care reporterul cel norocos izbutise să-l ia 
lui Dick Alford. 

„Cum ne relatează d-l Alford, dînsul a rugat-o pe d-ra Leslie 
Gines ca pe durata călătoriei pe care fratele dumneaei o 
efectuează în străinătate să locuiască la Fossaway...” 

Călătorie în străinătate? Milder îşi încreţi fruntea. Ce anume 
putea să-l determine pe Arthur Gines, acum, cînd nu mai exista 
nimic de care să-i fie teamă, la o atare călătorie precipitată? 

Şi în vreme ce încă mai cugeta asupra acestei probleme, fata 
în casă aduse corespondenţa de dimineaţă: cu mîinile 
tremurînde, omul sfişie plicul pe care se etala ştampila. 
„Chelfordsbury” Citi de două... de trei ori cele cîteva rînduri. 

Asta era deci în spatele plecării ce-l nedumerise: Leslie Gines 
se răzgindise! 

Nici nu conştientiză că tînăra nu-i făgăduise în mod ferm că se 
va mărita cu el. Dar fusese atît de sigur de asta, atît de convins 
că fata va fi de acord, că în clipa de faţă se simţi dus de nas. Rise 
sarcastic. Sigur că da, după dispariţa lui Arthur nu mai era 
necesar ca sora lui să se sacrifice. 

Un trosnet arătă că scaunul aterizase pe parchet, micul dejun 
rămase neatins... Fabrian Milder se îndreptă, spre seif. lată 
scrisoarea de răspuns către Leslie, gata de a fi pusă la poştă — 
imaginea care-i otrăvi şi mai mult inima. 

Era pe cale de a distruge scrisoare, cînd îşi aminti de cecul în 
alb. Dar unde îl pusese? În plic nu era. Poate alunecase afară?! 

Cu mîinile tremurînde, scotoci iar şi iar seiful. Nici urmă de 
formularul îngust! Încercă să restabilească data cînd îl văzuse 
ultima oară, şi îşi aminti că fusese tocmai în dimineaţa în care îl 
vizitase atît de neaşteptat 

Arthur Gines. Gîndul îl făcu să pălească. lar îşi munci memoria, 
încercînd să reconstituie, minut cu minut, desfăşurarea acelei 
dimineţi fatale. Citise deci plicul, îl pusese la loc, împinsese uşa 

şi... şi sunase telefonul, astfel că omisese să închidă seiful pe 
dată! 

Spumegînd de furie, ceru legătura cu banca. 

— Aici d-l Milder. Aş dori urgent cu d-l director. 

— Alo! Da, d-le Milder, despre ce este vorba? 

— D-le Fletcher, v-am comunicat doar că vi se va prezenta din 
partea mea un cec în valoare de cincizeci de mii de lire sterline! 

— Pe care l-am şi onorat conform domniei dvs. 

Pentru o clipă totul se întunecă în faţa ochilor săi. 

— Cine l-a prezentat? 

— Arthur Gines — cecul era emis pe numele de Leslie Gines 
sau pe cel al aducătorului. De altfel, aseară v-am informat în 
scris despre aceasta. Nu v-a parvenit mesajul nostru? 

— N-am parcurs încă toată corespondenţa. Mulţumesc! 

Respirind precipitat, Milder agăţă receptorul. Deci acesta 
fusese motivul cererii — în aparenţă atit de ciudate — a lui 
Gines, de a i se adeveri în scris că banii reprezentau un 
împrumut! O mutare de şah foarte inspirată! Nu numai că Arthur 
Gines era în posesia a cincizeci de mii de lire sterline, dar mai 
avea şi scrisoarea asta care îl scotea basma curată în situaţia 
unei reclamaţii avînd ca obiect escrocheria. 

Vinele de la fruntea lui Milder se umflară. 

Inşelat! Tras pe sfoară!... 

Dar după cinci minute de miînie turbată şi oarbă, mintea sa 
limpede se afirmă din nou. Nu, fata nu participase la trucul 
acesta. Întîmplarea nefericită că seiful rămăsese deschis, 
împreună cu curiozitatea deşănţată a lui Arthur, care şi mai 
înainte nu  rezistase niciodată tentaţiei de a deschide 
corespondenţa personală a lui Milder ajunsă întîmplător în mîna 
sa, ei bine, toate astea contribuiseră la a crea situaţia de faţă. 

Şi ce se va întîmpla dacă o va ameninţa acum pe Leslie cuo 
reclamaţie împotriva fratelui ei?... Poate că mai mult ca oricînd s- 
ar simţi obligată să-i accepte propunerea, poate că incidentul de 
faţă chiar îi consolida poziţia vizavi de ea... 

Se ridică precipitat, solicită telefonic să i se trimită maşina şi, 
bine dispus, se aşeză la volan. Pentru a înainta cît mai rapid, 
Fabrian Milder evită şoseaua principală, pe care era un trafic 

foarte mare, şi făcu un ocol care urma să-l readucă pe traseul 
iniţial de-abia între Horsham şi Dorking. In stînga sa, pe direcţia 
spre Londra, drumul era liber; în dreapta, erau nişte tufişuri care 
stînjeneau vizibilitatea. Milder acţionă claxonul şi se înscrise într- 
un viraj spre dreapta, care, cu treizeci de mile la oră, îl propulsă 
pe drumul naţional. 

Limuzina cea grea care se apropia impetuos din partea 
cealaltă frînă şi intră în derapaj. Omul de la volan, în care Milder 
îl recunoscu îndată pe Dick Alford, îi aruncă o privire furioasă dar 
îşi continuă drumul. Şi atunci Milder văzu geanta pe care 
manevra bruscă o azvirlise pe carosabil. 

Nu era prea interesat să-şi facă mînă bună cu Second Son şi 
să-i restituie obiectul pierdut, aşa că, destul de supărat de 
pricina întîrzierii nedorite, aruncă geanta pe bancheta din spate. 
Acest ultim şoc avu însă ca urmare faptul că încuietoarea cedă şi 
cînd omul vru s-o readucă în poziţia iniţială, aproape că scăpă 
obiectul din mînă. Fiindeă în interiorul genţii se afla... rasa cea 
neagră şi gluga Abatelui Negru. 


202 


LI 
RATEUL UNUI DETECTIV AMATOR 


ERA OARE POSIBIL?... DICK ALFORD totuna cu Abatele Negru! 
Cît de puţin importantă era ameninţarea cu o acuzaţie de 
escrocherie, faţă de noua pirghie pe care o avea acum la 
îndemiînă!... 

Aşeză grijuliu servieta lîngă el, şi continuă să ruleze, fără 
grabă, spre cîrciuma de la Chelfordbury; omul era cunoscut 
acolo, aşa că birtaşul îl servi şi cu noutăţile cele mai fierbinţi. 

— In cei treizeci şi patru de ani de cînd „Leul Roşu” îmi 
aparţine, n-am mai văzut o asemenea tulburare în satul nostru. 
Unii pretind a şti — aici vocea omului ajunse o şoaptă, că lordul 
Chelford a fost omorit de fratele său. Şi apoi mai e şi chestia 
aceea necurată cu domnişoara de la Willow House! 

— Doar nu vrei să spui că-i vorba despre d-ra Gines? 

— Ba da, chiar despre dînsa. lată, cel de colo e căruţaşul, omul 
care a adus vestea. 

— la fă-i semn să vină încoace! 

Omul făcu o mutră destul de zăpăcită cînd se văzu deodată în 
centrul atenţiei tuturor. 

— L-am auzit doar pe gentleman-ul care are o mutră de 
maimuţă spunîndu-i d-lui Alford: „După părerea mea n-o să i se 
facă nici un rău”. Şi tînăra care a fost mai demult secretara 
Luminăţiei Sale se văicărea necontenit: „Ce i s-o fi întîmplat 
oare?” 

— Să sperăm că în curînd se ia vreo măsură cu Călugărul ăsta 
Negru, se făcu şi hangiul auzit Muierile noastre sînt atît de 
speriate că veghează toată noaptea. 

Milder îl privi decis. 

— De astă mă ocup eu... şi încă azi! 

— Dumneavoastră? 

Dar lui Milder nu i se păru momentul potrivit pentru astfel de 
dezvăluiri, aşa că se urcă tăcut în maşină şi rulă pînă la poarta 
care străjuia la începutul aleii de acces spre castel. Aici se afla un 

poliţist din Chelfordsbury, pe care ex-şeful de birou îl cunoştea 
din timpul şederii sale în căsuţa de vacanţă. 

— D-l Alford nu-i deocamdată aici, Sir, îl lămuri el. Eventual 
discuitaţi cu d-l plutonier Puttler. Mi s-a dat ordin să nu permit 
accesul nici unui străin, dar cred că asta nu se referă şi la dvs. 

De abia se oprise maşina în faţa portalului arcuit, că nu se ştie 
de unde apăru un individ ciudat, ale cărui braţe spînzurau pînă 
aproape de genunchi. 

— Bună dimineaţa, salută automobilistul. 

— Bună dimineaţa, d-le Milder Cu ce vă pot fi de folos? 

— AŞ dori să vorbesc cu d-ra Gines. 

Dacă se aşteptase ca detectivul să se trădeze, atunci trăi o 
deziluzie. Puttler îl privi liniştit cu ochii săi melancolici. 

— Domnişoara Gines?... Din păcate nu se află aici. 

— Atunci poate cu d-ra Wenner? 

— Este obligată să stea la pat şi medicul a dispus să nu fie 
tulburată. 

— li merge atit de rău? 

— Nu tocmai rău, dar nici prea bine, se exprimă prudent 
detectivul. Nu prea i-a priit odihna în casa aceasta oarecum 
zgomotoasă, ceea ce pe undeva e şi de înţeles. 

— Ştiţi cumva încotro a plecat d-ra Gines? 

Puttler dădu din cap negînd. 

— Nu, nu mi-a comunicat. 

— Poate vreţi totuşi să-mi spuneţi dacă i s-a întîmplat ceva sau 
nu? stărui înfuriat omul. 

— După cite ştiu, nu e cazul, răspunse Puttler cu acel calm 
imperturbabil care nu putea fi întrecut decît de ambiguitatea sa 
voită. Sînteţi un prieten al d-rei Gines? 

— Logodnicul, îi scăpă lui Milder. 

— Aşa... Parcă ştiam că v-a dat plasă! Şi fiindcă tot sînteţi aici, 
d-le Milder, aş vrea să vă pun şi eu o întrebare: cum de v-a venit 
să găzduiţi un fost deţinut — vorbesc despre Thomas Fortunate 
— în căsuţa dvs. destinată petrecerii week-end-ului? 

Ocazie ca Milder să-şi plaseze prompt răspunsul pregătit din 
timp. 

— Antecedentele sale mi-erau necunoscute. Mi-a povestit că a 
fost concediat de la Fossaway, şi cum aveam nevoie de un 
paznic, l-am angajat, trăind apoi cea mai penibilă surprinză, cînd, 
cu vilva care s-a făcut în jurul morţii sale, am aflat despre 
trecutul său. Vreţi să aveţi acum amabilitatea să permiteţi 
înmînarea cărţii mele de vizită d-rei Wenner? p 

— Nu ţine, d-le Milder! îl asigură aproape vesel detectivul. În 
momentul de faţă sînt un fel de combinaţie de medic de casă şi 
lord Chelford; cu alte cuvinte: în timpul absenței d-lui Alford 
răspund de toate. Dacă vreţi să-l aşteptaţi, atunci aveţi la 
dispoziţia dvs. salonul desigur cu o condiţie: nu trageţi personalul 
de gilci. Admir detectivii amatori, d-le Milder, dar cazul de aici nu 
permite deocamdată imixtiunea outsider-ilor. 

Milder, hotărît să nu părăsească Fossawayoul înainte de a afla 
adevărul despre Leslie Gines, n-avu încotro, şi trebui să accepte 
această propunere. 

— Trebuie să vă rog să nu părăsiţi încăperea, spuse Puttler, 
care îl conduse personal în salon. Dacă aveţi nevoie de ceva, 
atunci faceţi uz de sonerie. Observînd scînteia ce se aprinse în 
ochii lui Milder, adăugă: Unul dintre oamenii mei care se pricep 
de minune la servit, vă stă la dispoziţie. 

Răbdarea vizitatorului nu fu supusă unei probe prea dure. 
Acoperită de praf, limuzina lordului Chelford îşi opri cursa 
năvalnică în faţa portalului, unde, spre mirarea lui Dick, staţiona 
maşina aceea străină care aproape că se tamponase cu cea a sa. 

— Milder, nu-i aşa? întrebă el cînd dădu de Puttler în hol. 

— Da, Milder — şi doldora de semne de întrebare. Aţi vorbit cu 
ministrul? 

Alford confirmă cu un gest. 

— Voia să ştie multe şi de toate: despre succesiune, Harry, 
domeniu, titlu, mă rog, lucruri din astea; dispariţia d-rei Gines nu- 
| interesează deloc. Viu sau mort — a decretat el, Harry trebuie 
găsit în următoarele douăsprezece ceasuri. Şi să ştiţi, d-le 
Puttler, că vom da de el în acest interval de timp. 

Se îndreptă către salon. 

— Doriţi să-mi vorbiţi? 

— Pot afla de la dvs. ce s-a întîmplat cu d-ra Gines? 

— Dumnezeule, ce n-aş da să ştiu şi eu! spuse Dick Alford, 
oferindu-i apoi o relatare amănunţită a peripeţiilor ce surveniseră 
noaptea trecută. 

Dar în timp ce tînărul vorbea, un zîmbet sceptic se lăţi din ce 
în ce pe chipul colţuros al celuilalt. 

— D-le Alford, am ceva de spus în privinţa dvs — dar aş vrea s- 
o fac în prezenţa unui martor. 

— Cum doriţi, d-le Milder. Dick apăsă pe buton şi-i porunci 
slujitorului care intră să-l cheme pe d-l Puttler. 

— D-l Milder are ceva... să zicem, neplăcut... pe inimă, explică 
el subofiţerului, şi probabil că e mai bine s-o aflaţi şi dvs. în 
acelaşi timp ca şi mine. Vă rog, d-le... 

— Lordul Chelford a dispărut acum cîteva zile şi se presupune 
că Starețul Negru e implicat în chestiunea asta. Şi eu cred la fel, 
întrucît nu-i poate fi deloc indiferent, cui va aparţine domeniul. 

— Ce vreţi să spuneţi cu asta? se interesă Dick. 

— Că dvs sînteţi Starețul Negru, aşa cum am s-o dovedesc 
îndată. Cînd, grăbindu-vă spre oraş, era cît pe ce să vă ciocniţi cu 
mine, geanta dv. a fost aruncată din maşină; mi-am permis s-o 
ridic. Încuietoarea s-a slăbit puţin din pricina şocului, astfel că 
am putut vedea conţinutul: o rasă de călugăr... una destul de 
purtată. 

— Va trebui să faceţi dovada celor afirmate. 

Puttler era cel care vorbise. 

— Dovezi? strigă celălalt triumfător. Vă rog să mă însoţiţi. 

Urmat de cei doi, ieşi în grabă din casă şi, ajuns la maşină, 
ridică pledul sub care ascunsese geanta. 

— Poftim, aici... 

Cuvintele i se oprisă în gitlej. 

— „Aici”... îl încurajă detectivul. 

— In urmă cu un ceas, geanta se afla încă sub acest pled. 
Alford, aţi sustras-o! 

Dick zîmbi sarcastic. 

— D-l subofițer Puttler se afla în hol, şi vă poate confirma că 
m-am îndreptat direct spre casă de la volan; după ce am 
schimbat cîteva cuvinte cu dînsul, m-am grăbit să ajung în 
plăcuta d-tale companie. 


206 


— De ce nu m-aţi învinovăţi pe mine? interveni Puttler. Doar 
am fost şi eu în tot acest interval de timp în preajmă, nu!?... 

Cel astfel ironizat îşi trecu privirea de la unul la celălalt. Era 
imposibil să se fi aliat; Puttler făcea parte, cum aflase, dintre cei 
mai buni poliţişti ai Scotland Yard-ului, aşa că despre corupţie nu 
se putea discuta. 

— De astă dată m-aţi bătut, d-le Alford, se adresă el ridicînd 
din umeri lui Dick. Dar n-o să am o clipă de linişte pînă ce d-ra 
Gines nu va fi găsită. 

— Nu fiţi nerod, Milder, spuse Alford aspru. Dacă vreţi să ne 
ajutaţi ca să dăm de urma ei, cu atît mai bine. Indiferent că o 
faceţi ca prieten, ori ca duşman. Şi de veţi reuşi s-o aduceţi 
încoace, teafără vă voi mulţumi şi în genunchi! 

Vocea lui Dick avea un tremur; în ochii săi era o expresie, pe 
care pînă şi Milder, în ciuda părerii sale preconcepute, n-avea 
cum să n-o înţeleagă. Intinse mîna, şi Dick i-o strînse cu putere. 

LII 
PRIMEJDIE DE MOARTE 


ÎN CIUDA PRONOSTICURILOR sumbre ale lui Mary privind o 
noapte nedormită, de abia pusese capul pe pernă că respiraţia îi 
deveni regulată şi... oarecum sonoră Leslie Gines zimbi. Apoi 
încercă şi ea să adoarmă, şi cînd lucrul acesta se dovedi a fi cu 
neputinţă, începu să reflecteze asupra metodei ce urma s-o 
folosească: lectura unui roman poliţist, sau numărătoarea 
inversă de la o mie. Realizarea primei idei întîmpină dificultăţi, 
întrucît în cameră nu se afla nici o carte, iar pe polițistul din faţa 
uşii nu îndrăzni să-l roage să aducă una din bibliotecă, de teamă 
că ar putea-o deranja pe Mary. N-avu deci încotro, şi stinse 
luminarea. Număratul se dovedi a nu fi eficient în cazul ei, aşa că 
după cîtva timp îl abandonă şi îşi lăsă gîndurile să colinde. 
Fiecare bătaie a ceasului din turn o bucura — mai ales cea care 
marcase ora unu: de-acum nu mai era chiar atît de mult pînă în 
zori. 

Ce zgomote ciudate răsunau în acest castel, vechi! Pirfituri şi 
şoapte, huruieli şi gemete. Şi, în ciuda neînfricării ei, Leslie se 
ridică pentru a aprinde iarăşi lumina. 

Nemişcată, rămase întinsă pe spate. Deodată, i se păru că din 
tavan atîrnă o frînghie, de capătul căreia se leagănă... o femeie! 

Ochii i se deschiseră mari; aproape că nu-şi putu reprima un 
țipăt, înţelese de abia acum că era nălucirea unui vis. Işi şterse 
fruntea umedă şi se uită a nu ştiu cita oară la ceas: peste cinci 
minute era unu şi jumătate! 

Un zornăit ciudat în camera de alături... 

larăşi linişte adîncă. 

Dar acum... acum se auzea foarte desluşit: zgomotul de 
pietricele aruncate în fereastră. Poate că era Dick... poate că voia 
să-i vorbească? 

Cobori cu băgare de seamă din pat, şi după ce-şi puse în 
grabă capotul, se strecură în camera de alături şi deschise 
fereastra. 

Jos se afla un bărbat pe care nu izbuti să-l recunoască. 

— Dumneata eşti, Leslie? 

Harry! Totul începu să se învirtă în faţa ochilor ei, şi căutînd un 
sprijin, se cramponă de pervazul ferestrei. Harry! Viu! 

— Te afli într-o primejdie grozavă, Leslie. indată aduc o scară 
ca să poţi cobori. 

Mai-nainte ca ea să articuleze un răspuns, ciudatul oaspete 
nocturn dispăruse, pentru a reveni îndată cu o scară care se 
îngusta în partea de sus, şi pe care o sprijini de perete. 

— N-am cum să viu, Harry, şopti ea, sînt dezbrăcată. Nu-i mai 
bine să-l chem pe Dick? 

— Nu, nu! Asta nu doar că va zădărnici încercarea mea de a te 
salva, dar va primejdui şi viaţa sa. Imbracă-te repede! 

Ce trebuia să facă? Prima ei reacţie instinctivă îi ceru să alerge 
la uşă şi să-i comunice paznicului incidentul... cea de-a doua însă 
o făcu să-i urmeze sfatul. Se îmbrăcă foarte repede, sperînd şi 
implorînd în taină ca Mary să se trezească; apoi se căţără pe 
pervaz şi începu să coboare scara. 

— Ce se întîmplă, Harry? întrebă ea, ajunsă jos. 

Dar omul îşi duse arătătorul la gură, şi o conduse, nu aşa cum 
se aşteptase ea — spre partea din faţă a clădirii — ci cu nişte 
ocolişuri care se foloseau de umbrele copacilor, pe drumul care 
trecea prin apropierea grajdurilor. 

Un cîine începu să hămăie. 

— Harry, mai departe nu mai merg!... 

— Trebuie, trebuie! Vocea lui stăruia, conjura. E vorba de viaţa 
noastră, de viaţa amîndurora. 

— Şi ce se va întîmplă cu d-ra Wenner, care doarme în camera 
mea? 

— Spiritul mamei mele va veghea asupra ei — e camera în 
care a murit ea. 

In faţa lor începu să scînteieze oglinda Ravenstrill-ului, şi Leslie 
Gines se opri decisă. 

— Nu mai înaintez un pas, Harry, şi sînt convinsă că te înşeli în 
privinţa primejdiei care zici că ne-ar ameninţa pe noi doi. Unde ai 
fost în acest timp? Dick e atît de îngrijorat! 

— Dick? 

Bărbatul izbucni într-un rîs sălbatic — rîsul pe care-l auzise 
polițistul. 

— Spui că Dick e foarte îngrijorat?... Hai că e bună! zise el 
ironic. 

Cum lumina lunii cădea acum din plin peste el, fata reuşi să 
desluşească noua lui înfăţişare: cu părul în dezordine, 
nebărbierit, mîinile şi faţa mînjite, îmbrăcat în frac, dar fără guler 
— Harry arăta mai mult decit înfricoşător. Speriată, fata dădu 
înapoi, dar deja bărbatul o prinsese de braţ. 

— Dacă începi să ţipi, te arunc în apa rîului şi îngenunchez pe 
corpul dumitale pînă cînd te îneci, îi şopti el — pe un ton ciudat 
de liniştit şi de detaşat — grozava ameninţare. 

lar instinctul ei o făcu să înţeleagă că nu era vorba de o frază 
goală, ci că realmente se afla într-o primejdie de moarte. Să 
încerce să scape cu fuga? Chiar dacă mîinile lui n-ar fi ţinut-o 
captivă, o asemenea tentativă n-ar fi avut sorţi de izbîndă: în 
vremea studiilor sale universitare, tînărul trecea drept cel mai 
bun alergător al promoţiei. Şi în afară de asta, mai era şi un 
ţintaş de elită. De fapt... gloanţele acelea care o căutaseră pe ea, 
cum susţinea Dick... nu cumva fuseseră trase tot de Harry?... 

Simţi că îi tremură genunchii şi trebui să facă nişte eforturi 
disperate pentru a-şi stăpîni nervii. 

Tînărul o tîrî mai departe. În faţa lor se iviră, sumbre, ruinele... 
turnul... j 

Da, ştia acum unde voia s-o ducă. In tainiţele acelea boltite, în 
locul acela fioros pe care-l vizitase cu Dick. Şi Dick ştia că fratele 
său se ascunde aici. 

Convingerea aceasta de neclintit o cuprinsese deja — încă mai 
înainte de a zări panerul cu merinde aşezat, pe treapta de sus a 
scării în spirală. 

LIII 
„...AM DE GÎND SĂ-MI VÎND SCUMP PIELEA...” 


— DICK, DIAVOLUL ĂSTA L-A ADUS încoace, spuse Harry 
Chelford după ce aprinse luminarea, arătînd spre coş. Totul 
otrăvit! 

— Otrăvit?! 

Tînărul desfăcu un şerveţel şi arătă spre sandvişurile 
apetisante. 

— Vezi scînteind cristalele acelea pe felioarele de carne? Ha, 
pe mine însă n-are cum să mă înşele! Hai mai departe. 

Coboriră în încăperea boltită, în podeaua căreia se vedea 
acum o deschizătură destul de lată. 

— Jos am o lampă, am şi nişte alimente — cît despre apă, se 
găseşte destulă. M-am pregătit de multă vreme pentru o astfel 
de situaţie. Poftim! 

Acum, redevenit omul prevenitor şi politicos din totdeauna, 
prinse mîna fetei pentru a o conduce, şi ilumină treptele. Apoi 
făcu astfel încît dala de piatră să basculeze în vechea poziţie şi 
aprinse un felinar de vînt, alimentat probabil cu ulei de parafină, 
fiindcă trebui să se scurgă cîtva timp, pînă cînd încăperea ajunse 
să fie iluminată mulţumitor. 

Prima descoperire făcută de tînără, cînd îşi roti ochii prin 
subterana încăpătoare, o reprezentară două puşti. 

— Da, am de gînd să-mi vînd scump pielea, zimbi Harry, cînd 
observă direcţia în care privea. 

O străveche masă dintr-un refectoriu, a cărei tăblie avea 
minim patru țoli, un scaun sculptat, cu un spătar foarte înalt — 
aproape un tron —, precum şi un pat de campanie, alcătuiau 
inventarul. În vreo cîteva locuri tavanul părea că nu se sprijină 
nemijlocit pe pereţi, şi aceste deschizături asigurau primenirea 
aerului. 

Un foşnet o făcu să se răsucească spre Harry. Spre 
nemărginita-i uimire, lordul Chelford, care tocmai terminase de 

desfăcut un sul, sărută cu devoțiune fişia de pinză şi o prinse 
deasupra patului. 

— Cît de frumoasă este ea, mama... suspină el. Cît de 
încîntătoare! Şi, în ciuda tuturor acestora, Dick o urăşte —, ba 
mai mult: se pare că în timpul absenței mele şi-a îngăduit chiar 
să aducă persoane străine în faţa tabloului, calomniind-o pe 
această martiră! 

— Dar, Harry! Cum poţi susţine astfel de absurdităţi. Şii foarte 
bine că Dick n-ar fi niciodată în stare de aşa ceva! 

Faptul că fata îi luase apărarea lui Second Son, nu păru să-l 
înfurie sau să-l deranjeze. 

— Nu-l cunoşti, Leslie, explică el calm. Dick este totuna cu 
Abatele Negru. Pînă acum opt zile n-am ştiut nici eu de grozăvia 
asta; căutînd întîmplător ceva în camera sa, am găsit într-un 
sertar pe care el uitase să-l încuie, o sutană neagră! 

Tîinăra nu crezu nici această ultimă afirmaţie, deşi era 
adevărată; dar instinctiv îşi dădu seama că ar fi fost cel puţin 
imprudent din partea ei să-l contrazică sau să se certe cu el... 

— Îți dai seama, Harry, nu-i aşa, că n-am cum rămîne aici, 
aruncă ea; în primul rînd văd că nu-i decit încăperea asta, şi-apoi 
nu mă împac cu gîndul să renunţ la una din slăbiciunile mele: 
baia zilnică... 

Harry Chelford traversă încăperea, şi, dînd la iveală o pînză de 
sac ce zăcuse pînă acum ascunsă într-un colţ, spuse cu patos: 

— Ai aici ce-ţi trebuie. Eu am să dorm sus, şi n-o să cobor decit 
în caz de primejdie. Situaţia noastră pretinde curaj şi răbdare, 
două însuşiri, care, după cîte ştiu, nu-i lipsesc viitoarei mele soţii. 

Vechiul său zîmbet prietenos i se aşternu pe faţă. 

— Şi nu uita de cărţile care se află pe masă — toate merită să 
fie citite. Am trudit eu destul de mult pînă să le car aici, dar 
acum pot spune liniştit că nu-mi lipseşte nici una de care am 
nevoie în continuare. 

— Şi de cînd cunoşti subteranele astea, Harry? 

— De şase ani. Le-am descoperit la cea de-a optsprezecea 
comemorare a zilei cînd a murit iubita mea mamă — a iubitei 
mele mame care a fost omorită, dacă trebuie să spun lucrurilor 
pe nume; nu există nici un dubiu că tatăl meu de la care Dick a 

moştenit toate defectele a ucis-o. Da, a spînzurat-o — crimă care 
a fost muşamalizată — răspîndindu-se zvonul cum că mama şi-ar 
fi pus capăt zilelor. 

Fiecare cuvînt era un neadevăr; dar tonul vocii sale te făcea să 
înţelegi că spusele acestea reprezentau convingerea lui 
nestrămutată. 

După asta, devenit rezonabil, îi explică felul în care funcţiona 
lampa; îi arătă şi micul bazin în care se aduna apa ce izvora 
direct din stîncă, pentru ca apoi să se piardă în nişte adîncuri 
nevăzute; termină prin a-i ţine o scurtă prelegere despre rostul 
iniţial al subteranelor. 

— Şi acum, noapte bună, Leslie, spuse el şi, după ce-şi luă una 
dintre arme, urcă. 

Ajuns sus, acţionă grinda cea masivă de stejar care susţinea 
dala : lespedea de piatră basculă îndată. Prin creierul înfierbîntat 
al tinerei fulgeră ideea de a se folosi de grindă pentru a nu-i mai 
permite lui Harry să revină; parcă ghicindu-i gîndul, lordul 
Chelford blocă totul cu un bolovan de piatră. 

— Vreau să mai citesc puţin, sper că lumina să nu te 
deranjeze, răzbătu de sus vocea lui. 

Timp de o jumătate de oră, nimic nu tulbură liniştea. Leslie 
şedea pe pat, înconjurîndu-şi genunchii cu mîinile. Deodată îl 
auzi mişcîndu-se, şi o spaimă paralizantă o cuprinse. 

— Leslie, nu ştii cumva dacă Thomas a lăsat pe cineva în urma 
lui? Că l-am omorît, a fost un act legitim; n-aş vrea însă ca ai lui 
să sufere din pricina asta, şi aş vrea să mă îngrijesc de ei. 

— Nu Harry, nu ştiu nimic despre asta, răspunse ea. 

Şi nu-şi mai recunoscu propria-i voce. 

LIV 
„RĂMII JOS, VIPERĂ BLESTEMATĂ!” 


| SE PĂRU CĂ TRECUSE O VEŞNICIE cînd, în cele din urmă, 
lumina lui se stinse. Dormea oare? Dacă ar risca să se strecoare 
afară, pe lîngă el?... Işi aminti însă de o observaţie întîmplătoare 
a lui Dick, despre faptul că fratele său avea un somn deloc adînc, 
aşa că renunţă. 

De cîtă vreme şedea deja aşa, ameţită şi paralizată de 
simţămiîntul neputinței ei, n-ar fi putut spune. Probabil că 
trecuseră de-acum cîteva ore, cînd Harry se ivi brusc, cu pătura 
pe umeri şi arma în mînă; cobori cu paşi furişaţi treptele de 
piatră şi asigură lespedea cu grinda de stejar. 

— Nici o vorbă! şopti el, luînd loc lîngă ea. Vine! 

Deasupra lor răsunară paşi. 

Dick! 

Işi muşcă buzele pentru a-şi înăbuşi strigătul. Harry n-o scăpa 
din ochi — şi un strigăt ar fi însemnat moartea! Acum paşii se 
îndepărtară şi temnicerul ei se ridică. 

— Imi pare rău că a trebuit să te deranjez, Leslie, se scuză el, 
ridicîndu-şi puşca şi pătura. 

Omul urcă din nou; liniştea se înstăpini iarăşi. 

Trebuie să mai existe o ieşire, dacă legenda despre stareţul 
cel damnat spune adevărul, reflectă Leslie... Şi, dîndu-şi jos 
pantofii, lunecă repede şi fără zgomot încoace şi în colo, pentru a 
verifica fiecare piatră în parte; nici pardoseala, nici pereţii masivi 
nu-i îndreptăţiră de fel speranţa. 

Cînd însă — cu ajutorul unei lumînări — exploră colţişorul unde 
se prelingea apa, descoperi un puț îngust, din pereţii căruia, la 
intervale de cîte un picior, ieşeau nişte trepte de metal 
semicirculare, şi, mult deasupra căruia strălucea, — da, chiar aşa 
era! — o stea. 

Işi întinse mîna, dar treapta cea mai de jos se afla la cel puţin 
un metru deasupra virfului degetelor. Cum ar putea ajunge pînă 
acolo? 

A!... Privirea îi zăbovi asupra patului de campanie. Smulse 
cearşaful de pe acesta, şi cu ajutorul celei de-a doua puşti reuşi 
— după multe încercări infructuoase — să treacă un capăt prin 
fierul cel mai de jos. După alte zece minute, capetele cearşafului 
erau înnodate. i 

De-abia acum începea însă greul. Incercă să urce atîrnată de 
miîini... crezu că i se vor smulge braţele din umeri... continuă să 
urce şi, cu răsuflarea tăiată, ajunse la treapta cea mai apropiată. 
Se împinse în sus, proptindu-şi spatele şi picioarele de pereţi şi 
izbuti astfel să se prindă de fierul numărul trei; continuă în 
acelaşi mod urcuşul pînă cînd picioarele ajunseră să stea pe 
primul semicerc. 

Trebuiră să treacă nişte minute bune, pînă cînd respiraţia i se 
linişti cît de cît; reluă înaintarea chinuitoare, mai sus, din ce în ce 
mai sus, pînă — inima i se opri! — pînă la un fel de grilaj cu nişte 
ochiuri atît de mici încît nu puteai strecura nici palma printre ele. 

ingrozitor de dezamăgită, cobori. După ce deznodă capetele 
cearşafului, îl aşternu, mînjit de rugină pe pat. Cînd voi să aşeze 
şi arma în locul de unde o luase, îi veni o idee. Har Domnului, era 
încărcată, şi magazia mai conţinea şi muniţie de rezervă! 
Nădejdea începea să-i revină. 

Incet, cu precauţii infinite, se furişă pe scări în sus- — totuşi nu 
îndeajuns de încet. Fiindcă deodată se auzi o voce stridentă: 

— Rămii jos, viperă blestemată! 

Prezenţa de spirit n-o părăsi. Izbi cu patul puştii în bolovanul 
care bloca trapa. Piatra se rostogoli zgomotos în adîncuri, 
deschizătura se obtură, iar mîinile tremurătoare ale fetei aşezară 
şi grinda de stejar astfel încît să bareze accesul. 

II auzi pe smintit bătînd cu picioarele şi strigind: îl auzi 
alergînd încoace şi încolo, îl auzi turbînd de miînie şi urlînd, şi 
proferînd nişte ameninţări despre care nu crezuse că gura unui 
om le poate rosti. Sfîrşită de spaimă, cobori treptele poticnindu- 
se, şi se nărui pe podea. 

LV 
SPOVEDANIA UNUI „ABATE” 


ÎN ÎNCĂPEREA CEA MARE A bibliotecii de la Fossaway, un înalt 
funcţionar al Scotland Yard-ului luase loc în faţa lui Dick Alford. 

— Fratele meu a fost întotdeauna un om ciudat, şi în urmă cu 
un an, mi-am dat seama că boala de nervi pe care o moştenise 
de la sărmana-i mamă începuse să progreseze de-o manieră ce 
arăta că o catastrofă era iminentă. L-am implorat să se supună 
controlului unui specialist, dar el ura medicii. Apoi am recurs la 
subterfugiul de a aduce în casă aceşti specialişti, recomandîndu-i 
drept comercianţi, misiţi şi mai ştiu eu ce; în prezenţa lor perfidia 
specifică bolii îl făcea să se comporte însă absolut normal. 
Situaţia mea era una foarte delicată. Aşa cum ştiţi sînt 
moştenitorul titlului şi al domeniului. Fiecare pas pe care-l 
făceam trebuia să aibă ca rezultat faptul că moşia trecea în 
mîinile mele, şi urma, dacă bietul Harry murea — şi medicul 
nostru de casă m-a asigurat că nu mai avea decit foarte puţini 
ani de trăit — să rămîn poate pentru totdeauna cu stigmatul 
celui care şi-a ucis fratele. Am năzuit mereu ca numele familiei 
să rămînă curat. M-am străduit deci ca Harry să nu se căsăto- 
rească. 

— N-ar fi fost mai bine dacă aţi fi spus tinerei realitatea? 

Dick tăcu un moment. 

— Nu în acest caz. Existau nişte motive care... 

— Ei, să lăsăm asta! îl întrerupse funcţionarul, care intuise 
deja situaţia. Aşa că aţi făcut-o pe Starețul Negru? 

— Da, recunoscu Alford, de cele mai multe ori prezenţa 
acestuia mi s-a datorat într-adevăr mie. Harry se temea de abate 
şi nu îndrăznea să iasă dintre zidurile conacului, cînd se zvonea 
că sinistrul personaj bîntuia; scopul meu era să-mi ţin fratele cît 
mai mult cu putinţă în casă, astfel încît accesele sale de demenţă 
furioasă să se petreacă în taină. Din păcate n-am reuşit 
întotdeauna şi urletele turbate despre care sătenii au tot amintit 
şi care i-au speriat atît de mult, arată tocmai aceasta. Cît despre 

mine — am fost un abate foarte puţin zgomotos, încheie el cu un 
zîmbet slab. 

— Credeţi că fratele dvs. e răspunzător de dispariţia d-rei 
Gines? 

— Fără îndoială. A convins-o în vreun fel să-l însoţească. 

Dick inspiră adînc. 

— Vă rog să mă credeţi, d-le colonel, n-aş mai vrea să 
retrăiesc ultimii cinci ani, nici chiar dacă mi s-ar oferi titlul, sau 
domeniul, sau chiar şi comoara Chelforzilor! Trebuie să vă spun 
că ştiu de la maică-mea că şi tata avea nişte temeri îngrozitoare 
în privinţa lui Harry. Şi cu toate astea, a fost la început un băiat 
vesel, căruia îi plăcea sportul şi care se interesa şi de domeniu, 
pînă cînd, cu vreo opt ani în urmă, i s-a cuibărit în cap ideea 
tezaurului — lucru care l-a făcut să se izoleze de toată lumea, 
pentru a putea să se dedice integral marotei acesteia. Faptul că 
şi alţii au început să se intereseze de comoară — Mary Wenner, 
Arthur Gines, Milder Thomas — scotocind ruinele sau castelul —, 
adăugat refuzului d-rei Gines, au declanşat apoi nişte reacţii 
aberante nu doar împotri- vă-mi, cel pe care dintotdeauna l-a 
urit: tentativele de asasinat, uciderea unuia dintre falşii Aliați 
Negri, propria-i dispariţie, răpirea lui Leslie... 

— Deci n-a fost numai aurul de vină? 

Dick dădu din cap negativ. 

— De-ar fi fost măcar aurul — ar fi arătat totuşi preocupare — 
pentru ceva concret! Dar nu, Harry este obsedat de un flacon cu 
elixirul vieţii, despre care un bătrîn Chelford scrie în jurnalul său. 

In vreme ce convorbirea de mai sus avea loc în bibliotecă, 
Marry Wenner se preumbla prin parc alături de Milder; iniţial 
avusese de gind să se reîntoarcă la Londra cu trenul de 
dimineaţă, dar sosirea ex-şefului de birou îi schimbase intenţia. 

Fata n-avea decit o singură explicaţie pentru dispariţia lui 
Leslie. 

— Aţi scotocit pretutindeni prin mănăstire? îl întrebase pe Dick 
nu doar o dată, ci poate de zece ori. 

Mănăstirea! Acolo jos mai era şi uşa cealaltă, care putea duce 
la o ascunzătoare, şi care se împotrivise pînă acum tuturor 

încercărilor de a o deschide chiar şi cu forţa. Dar Second Son 
aştepta deja fierarul şi sculele comandate la Londra. 

— Dacă ar fi după mine, dragă Fabrian, explică Mary Wenner, 
ar trebui ca d-ta să fii cel căruia să i se încredinţeze conducerea 
cercetărilor, fiindcă eşti singurul bărbat potrivit pentru 
dezlegarea acestei enigme. Vorbea tandru ca o logodnică, şi d-l 
Milder nu opunea decit o rezistenţă palidă. Am fost mai mult 
decît surprinsă cînd mi-ai povestit că ai avea cincizeci de ani — 
după înfăţişare judecind, nimeni nu-ţi dă mai mult de treizeci. Ai 
mult mai multă experienţă decit ceilalţi şi pe deasupra, jurist 
fiind, eşti şi avizat asupra tuturor trucurilor. 

— Ei, nu chiar aşa, obiectă Milder, aducîndu-şi aminte de un 
anume cec în alb. Dar d-ra Wenner nu luă act de vorbele 
respective. _ 

— Şi ce face de fapt acest aşa-zis detectiv? li ţine hangul lui 
Alford şi se scarpină în cap. Nu-i aşa, Fabe? 

— Te rog să nu-mi spui Fabe, reacţionă el slab. Dacă trebuie 
să faci uz de prenume, atunci rosteşte-i toate silabele. 

— Pe cînd dumneata eşti un bărbat de lume, Fabrian, — tînăra 
accentuă silabele — aşa că... 

Se auzi pocnetul unei împuşcături şi ceva se înfipse cu zgomot 
uşor la picioarele bărbatului. 

Se aplecă şi scoase acel ceva din pămînt: era un glonţ. 

— De unde naiba vine ăsta? 

Ochii săi priviră în sus, către bolta cerească, dar avionul care 
avea să apară mai tîrziu şi care n-avea nimic în comun cu aceste 
misterioase exerciţii de tir, nu se arătase încă. 

Dick Alford auzise şi el împuşcătura. 

— Dumneata ai tras, d-le Milder? strigă el, alergînd spre cei doi 
de-a curmezişul pajiştei. 

O nouă pocnitură! De astă dată însoţită de o ploaie de frunze 
desprinse din pom. 

— Se trage dinspre ruine, se auzi strigătul poliţistului care 
patrula în acea porţiune a parcului. 

Cînd detună şi cea de-a treia împuşcătură, Dick urca deja în 
fugă costişa, — şi acum reuşi să constate foarte exact că 
trăgătorul se afla în turn. 

Din fericire, la faţa locului se aflau deja pregătite nişte 
lanterne şi cîteva din uneltele ce urmau să-i servească fierarului 
pentru spargerea uşii. Tînărul aprinse îndată o lanternă şi acţionă 
cu limba cea mică a briceagului asupra resortului tainic; cobori 
treptele în goană... ajunse într-o încăpere goală. 

Işi încercă norocul cu uşa misterioasă — la fel ca şi data 
trecută, era închisă. 

— Coboară, Milder, strigă el peste umăr, cînd auzi apelurile 
acestuia. Nu-i nimeni aici. 

D-l Milder coborî agil treptele acoperite de muşchi, şi privi în 
juru-i cu ochii săi inteligenţi şi pătrunzători. 

— la uitaţi-vă la lespedea asta, d-le Alford, îl invită el deodată 
pe Dick. Nu prea seamănă cu celelalte! S-ar prea putea să 
astupe o intrare, răsucindu-se pe un fel de pivot. lar în acest caz, 
e aproape sigur că stă în poziţia actuală susţinută de o grindă 
transversală. 

Se lungi jos, apăsîndu-şi urechea pe rostul dalei. 

— Nu se aude nimic. Dar... 

Nasul său filtră cu atenţie aerul. 

— Acolo jos arde o lampă cu petrol sau a ars pînă de curînd. 

Dick se întinsese deja lîngă el. 

— Da, ai dreptate, confirmă el şi strigă sonor: Leslie! 

Nici un răspuns! Strigă din nou... larăşi în zadar. 

— O clipă, d-le Alford. Aduc sculele încoace. 

Din camera turnului Milder reveni îndată cu două ferăstraie de 
tipul celor „coadă de şoarece” şi cu încă o lanternă. 

— Presupun că grinda transversală e din lemn de stejar — 
constructorii epocii aceleia foloseau extrem de rar fierul. 

Cei doi bărbaţi îşi dezbrăcară hainele, îşi suflecară mînecile, şi 
cele două pînze subţiri ale ferăstraielor îşi începură munca în 
spaţiul îngust dintre dale. 

— Vedeţi că am dreptate — este într-adevăr din lemn! se auzi 
după un timp glasul triumfător al lui Milder. 

Dar lemnul opunea o rezistenţă grozavă, şi cu mult timp 
înainte ca grinda să fie secţionată măcar pe jumătate, 
transpiraţia le şiroia deja pe frunte. 

Într-un tîrziu, pămîntul care se afla între cele două dale începu 
să dispară; mai întîi pe partea lui Dick, imediat însă şi din faţa 
celuilalt ferăstrău. Răzbiseră! Milder îşi puse piciorul pe marginea 
lespezii, şi aceasta prinse să se rotească. 

Mirosul petrolului ars deveni acum pregnant. Dick îşi cobori 
lanterna în deschizătură şi încercă să desluşească ce se afla 
acolo. O masă, o armă pe jos — altceva nimic. 

— Leslie! 

Tăcere. 

Cobori cu inima strînsă. 

— Leslie!... 

Un ecou batjocoritor veni din văgăuna cea mică de la capătul 
tainiţei. Bărbatul şi femeia care cu cinci minute mai înainte se 
luptaseră îndirjit, dispăruseră... 


220 


3 LVI i 
FINTINA INTERIOARA 


— LESLIE! 

Răguşit de teamă, îi strigă numele iar şi iar. Lîngă pat 
descoperi doi pantofi mici, şi lîngă puț văzu trei cartuşe goale. 

Apoi — ridicînd lanterna — observă treptele de fier. lată 
drumul pe care apucaseră cei doi!... Işi luă elan, se prinse de 
fierul de jos şi începu să urce, fără să-i pese de scrişnetele 
elementelor mîncate de rugină. 

— Nu, o evadare prin puț nu e cu putinţă, spuse el abătut lui 
Milder, cînd reveni lîngă acesta cu respiraţia tăiată. Un grilaj 
barează totul. Sînt convins că d-ra Gines, văzînd petecul de cer, 
a tras cele trei locuri pentru a-şi semnaliza astfel prezenţa. 

Cu un gest de disperare, Milder îşi trecu mîna prin părul 
cărunt. 

-— Dar unde, pentru Dumnezeu, s-au putut duce?... 

Intre timp apăru şi Puttler cu unul dintre oamenii săi de la 
Scotland Yard, şi cîteşipatru ciocăniră fiecare centimetru pătrat 
al pereţilor şi al pardoselei. Nicăieri însă un sunet care să trădeze 
un gol dedesubt! Nicăieri nici cel mai mic orificiu, exceptînd 
deschizătura prin care se scurgea apa izvorită din stîncă. Vrură 
să cerceteze şi porţiunea de podea care se afla sub masa cea 
grea. Tăblia ei groasă era susţinută de trei elemente curbe, care 
se ridicau dintr-un enorm soclu de stejar. Dar puterile unite ale 
celor patru, nu izbutiră să-l clintească defel. 

— Curios, mormăi Milder, privind greoaia mobilă. De ce n-o fi 
orizontală? 

Şi de-abia acum băgară de seamă că însăşi podeaua avea o 
uşoară pantă. 

intrucit apăruse şi fierarul, Alford propuse ca mai întîi să se 
forţeze uşa cea îngustă din încăperea de sus. 

Răngile şi dălţile, pîrghiile de fier şi levierele, trebuiră să 
muncească mai bine de o jumătate de ceas, înainte ca o 
plesnitură înfundată să anunţe că încuietoarea cedase. Se aflau 
în faţa unei încăperi nu prea mari, asemănătoare cu cea pe care 

o descoperise Mary Wenner. Dar băncile laterale lipseau, iar 
lanţurile şi cătuşele ruginite trădau că în vremuri de mult apuse 
cămăruţa servise drept temniţă. Intr-unul din colţuri, un schelet 
albicios îşi sticlea dinţii către ei. Cine să fi fost nefericitul, care, 
departe de lumina aurie a soarelui, trebuise să sfirşească atit de 
îngrozitor în această celulă subterană?... 

In mijlocul încăperii se afla un orificiu mare, circular, din care 
răzbăteau zgomotul unor picături de apă. 

— O fîntînă! spuse Dick Alford, cînd, iluminînd deschizătura cu 
lanterna, observă undeva în adînc licărul unui reflex. O fîntînă 
interioară, aşa cum se găsesc aproape în fiecare construcţie 
veche. 

Işi legă lanterna de o frînghie şi cu băgare de seamă — o lăsă 
să lunece în jos; la vreo cincisprezece metri, lampa cea mică 
întîlni suprafaţa apei. Bătrînii fintînari făcuseră o treabă 
excelentă, fiindcă pereţii acoperiţi de mușchiul verzui păreau a fi 
în perfectă stare. Şi acum inima lui Dick avu o sincopă: din 
peretele, în aparenţă compact al fîntînii, ţişni o mînă, o mînă albă 
şi subţire — pe care scînteia un briliant bine cunoscut lui. 
Frînghia scăpă degetele sale tremurînde şi lampaşul se stinse cu 
un sîsîit înăbuşit. 

— Lanterna cealaltă! strigă Dick. Şi o frînghie, repede! 

Dar frînghia pe care o scăpase în fîntînă fusese singura, şi i se 
păru că trecuse o veşnicie, cînd, în fine, apăru omul lui Puttler cu 
o funie pe care o adusese de la castel. De-ndată ce un capăt al ei 
fusese prins de o rangă, ancorată la rîndul ei de-a curmezişul 
cadrului uşii, tînărul începu să coboare. 

— Stop! 

Acolo unde se arătase mîna lui Leslie, se găsea o mică 
deschizătură dreptunghiulară... Dar mai erau şi altele asemenea, 
care, practicate la intervale regulate, alcătuiau un fel de spirală 
ce urmărea peretele fîntînii — pare-se, un fel de răsuflători ale 
unui gang interior. 

— O rangă! 

Cu toarta lămpaşului între dinţi, Dick încercă să mărească 
fanta de aerisire, dar trebui să se convingă curînd că blocurile 

acestea de piatră abia prelucrate, nu puteau fi dislocate decit cu 
dinamită. 

— Depărtaţi-vă de perete — repede! strigătul puternic al lui 
Milder reverberă sinistru. 

Second Son văzu o mînă năclăită de murdărie care ţişnea 
dintr-o răsuflătoare, mai apucă să vadă şi scînteierea tăişului, şi 
simţi cum funia cedează rapid, pe măsură ce toroanele erau 
tăiate una după alta. O smucitură, şi căzu, căzu pînă cînd apa 
rece ca gheaţa îl înghiţi. 

Cînd, pe jumătate încremenit de frig, reuşi să iasă la 
suprafaţă, văzu oscilaţiile unei lanterne ce cobora spre el şi-l auzi 
pe Milder ţipînd: 

— Prindeţi-vă de capătul corzii, ca să vă menţineţi mai uşor. 
Imediat vine şi frînghia! 

Dick se supuse mecanic. Ochii lui se zgiiau spre deschizătura 
cu pricina; tot aşa făcea şi Puttler, care, sus, se întinsese pe 
burtă, cu capul şi umerii răsărind peste marginea puţului; ţintea 
cu revolverul său asupra locului de unde apăruse mîna! 

Acum cobora spre el şi frînghia care-l susţinuse iniţial, dar 
Alford avea impresia că viaţa i se va stinge totuşi în închisoarea 
aceasta lichidă. Frigul glacial al apei începuse să-i paralizeze 
picioarele şi urca, încet, încet, spre inimă... 

— Dick! se auzi o şoaptă deasupra capului său, venind din 
deschizătura cea mai de jos, agaţă-te de mîna mea! 

Deja pe jumătate în pragul leşinului, tînărul îşi întinse braţul, 
simţi că e prins de încheietură... apoi îşi pierdu cunoştinţa. 

Cînd îşi reveni, se afla întins pe iarbă, iar deasupra lui se 
boltea cerul albastru, din care cobora lumina aurie şi caldă a 
soarelui tomnatic. 

— Unde-i Leslie? întrebă el, ridicîndu-se în coate. 

Cei din juru-i se priviră descumpăniţi. Delira oare?... 

— Puttler, cum am ieşit de acolo? 

— Milder v-a scos; l-am coborit cu funia. 

— Dar Leslie îmi susţinea încheietura miinii, strigă Alford 
surescitat. Nu se poate să nu fi văzut lucrul acesta, Puttler. 

Detectivul dădu din cap, negînd. 

— Am văzut cum încercaţi să vă prindeţi cu stînga de 
deschizătura cea mai apropiată. 

Clătinîndu-se, Dick se ridică greoi şi, cu un gest obosit, îşi 
trecu mîna peste frunte. Visase?... | se năzărise ceva din pricina 
unui început de agonie? Bine, dar inelul?? Ar fi putut să jure că 
pe mîna ce se întinsese să-l ajute scînteiase briliantul lui Leslie. 
Nu, nu avusese halucinaţii! Undeva, în măruntaiele pămîntului, 
se afla făptura pe care o iubea — şi nu era în stare să facă nimic 
pentru salvarea ei. 

LVII 
STRÎNSOAREA NEMILOASĂ 


LESLIE GINES ERA SIGURĂ CĂ grinda transversală de stejar nu 
va ceda. Îndrăzni chiar să se aşeze, dar îşi apăsă cu disperare 
mîinile pe urechi, pentru a nu mai auzi urletele celui care parcă 
turbase de miînie. Probabil că pradă unui asemenea acces, Harry 
ucisese mai întîi pe Thomas, în continuare îşi devastase apoi 
dormitorul, ca după aceea, prins de panică, să se refugieze în 
văgăuna sa. Încercă să-şi lase mîinile în jos. Da, slavă Domnului, 
dezlănţuirea zgomotoasă mai scăzuse în intensitate; omul 
gemea şi suspina acum, ceea ce era totuşi suportabil. 

Răsuflînd uşurată, Leslie aruncă o privire ceasului: timpul 
prînzului. La ora aceasta era imposibil să nu se afle cineva în 
parc, astfel că se ridică pentru a aduce la îndeplinire un anume 
plan în care îşi pusese mari speranţe. Stînd sub puţul obturat de 
grilaj, slobozi trei împuşcături spre tăria cerului, care se 
strevedea albastru prin caroiajul zăbrelelor. Cel de-al treilea 
glonţ atinse una din bare, şi iscă un sunet amintind de zumzăitul 
unui bondar. 

In încăperea de deasupra era linişte acum. Deodată se auzi 
însă vocea lui Harry; tonul era scăzut, rugător cumva: 

— Leslie?! 

Pentru a-i desluşi mai bine spusele, fata urcă treptele. 

— Vor veni încoace, Leslie. Nu-i aşa că vei spune că nu ţi-am 
făcut nici un rău? 

— Cum să nu! îl asigură ea cu ardoare. 

La scurt timp după asta se auzi hîrşiit de paşi, apoi iar vocea 
lui Harry. 

— Hello, Dick! Sper că nu ţi-ai făcut prea multe griji din pricina 
noastră, bătrine? 

Leslie nu-şi mai acordă răgazul de a asculta şi răspunsul. 
Trase zorită de grinda de stejar, şi în secunda următoare intrarea 
era deblocată. Ajunse sus de-a buşilea — întuneric beznă!? 

— Dick! strigă ea. 

Cineva o prinse brutal de mînă, şi, îngrozită, îşi dădu seama că 
tropotul de paşi şi discuţia nu fuseseră decit o manevră a 
temnicerului ei. 

Intr-una din miini, fata mai ţinea încă arma, dar mai-nainte ca 
s-o poată îndrepta spre el, Harry i-o smulsese. Obiectul căzu cu 
zgomot pe lespezile podelei. 

Rezistenţa ei deveni din ce în ce mai slabă, confruntată cu 
strinsoarea unor braţe care păreau că dispun de puteri 
supraomeneşti... 

— O să coborim din nou, îi şopti el. A, în sfîrşit, în sfîrşit aflu şi 
eu adevărul. Deci Dick e cel pe care-l iubim, pe dragul de Dick îl 
vrem! 

Chicotind uşurel, o duse pînă la capătul de sus al scării. 

— Vrei să te cobori singură, sau e nevoie să-ţi dau brînci? 

Cu genunchii tremurînd, fata refăcu drumul în sens invers; 
Harry o urmă îndeaproape, oprindu-se doar o clipă pentru a 
aşeza grinda la loc. 

— Stai jos! 

Arătă spre jilţul acela înalt, atit de asemănător cu un tron, şi 
Leslie se supuse. Chipul ei era acum palid ca al unui mort, ultima 
pîlpîire de curaj i se stinsese. 

— Ştii ce-ai făcut, Leslie? L-ai tratat cu dispreţ pe Harry, cel 
de-al optsprezecelea conte de Chelford, viconte de Carberry; ai 
conspirat cu cei care îl urăsc. lar această vină nu poate fi ispăşită 
decît prin moarte. 

Vocea lui avea un tremur. Leslie bănui că în felul lui de smintit, 
de om bolnav, îi părea rău de ea, că regreta şi deplingea 
necesitatea inexorabilă a morţii fostei sale logodnice. Tinăra 
întinse mîna spre el, implorîndu-l... în aceeaşi clipă bărbatul se 
năpusti spre ea şi îi încleştă gitul. 

Deasupra lor răsunară paşi. O voce adîncă. Dick! 

Mîna stîngă a lui Harry căută îndată lampa şi o stinse. Şi acum, 
cu ultimele puteri născute de disperarea cea mai cumplită, Leslie 
izbuti să se elibereze din nemiloasa strîinsoare. Dar mai înainte 
ca din gitlejul chinuit să poată ieşi un sunet, omul se aruncă din 
nou asupra ei. Degetele asasine îşi începură iar strinsoarea, şi 
fata se trezi împinsă spre masă, aproape răstignită pe tăblie! 

Probabil că trebuia să urmeze moartea!! Un vuiet puternic în 
urechi, scîntei jucînd în faţa ochilor... 

Leslie simţi cum masa greoaie ce împodobise cîndva 
refectoriul prinde să se mişte, la început mai încet, apoi din ce în 
ce mai repede, lunecînd pe direcţia axei longitudinale. Miinile lui 
Harry se desfăcură de pe gitlejul ei. Fata auzi zgomotul provocat 
de izbitura unui corp, un geamăt... dar pasul ei următor călcă în 
gol. Nu putea decit să bănuiască adîncul ce se căsca dedesubt, şi 
în ciuda tuturor strădaniilor de a-şi redobiîndi echilibrul, se 
rostogoli şi alunecă pe nişte trepte care, rînd pe rînd, se 
dărîmară sub greutatea ei, pînă cînd picioarele i se sprijiniră pe 
ceva moale. 

OWI, 
FRÎNGHIA TĂIATĂ 


ÎNTUNECIME DE NEPĂTRUNS! NICI un sunet nu venea de sus — 
postamentul cel greu al mesei lunecase înapoi, la fel de exact ca 
în urmă cu sute de ani, cînd Călugărul Negru era atît de mulţumit 
de această deschizătură, care în acelaşi timp era şi o poartă de 
scăpare. 

— Cum s-ar putea face lumină aici?! se întrebă Leslie 
suspinînd, şi dintr-odată îi veni ideea să-l scotocească pe 
bărbatul care zăcea nemişcat. In buzunarul vestei găsi o cutie — 
chibrituri, cum o trăda zuruitul conţinutului, apoi însă degetele ei 
dibuiră în buzunarul fracului un obiect dur şi plat: lanterna 
electrică a lui Harry. 

Lumina acesteia îi arătă fetei că se află la piciorul unei scări de 
lemn, ale cărei trepte putrede se rupseseră din pricina 
impactului. Undeva, la mijlocul ei, mai rezistase doar un 
fragment din balustradă sculptată. 

Aidoma unor ciorchini de struguri, ciuperci cenușii spînzurau 
de tavan; băltoace de apă umpleau denivelările podelei. Dar 
speranţele lui Leslie începură să se anime iarăşi, cînd văzu la 
dreapta şi la stînga cîte un gang îngust. 

Fasciculul luminos al lanternei se reîntoarse la Harry. Murise 
oare?... Ingrozită, zări buzele învineţite care tăiau cu o dungă 
orizontală chipul palici, pătat de sînge. Mîna ei tremurîndă se viri 
sub vestă: Slavă Domnului, inima bătea! 

li spălă faţa cu băgare de seamă, şi-n vreme ce-i lega rana cu 
o fişie de mătase ruptă din rochie, bărbatul deschise ochii. 

— Ce s-a întîmplat, Leslie? 

— Masa a prins să lunece, şi noi am căzut prin deschizătura 
astfel apărută. 

Harry îşi găsi ochelarii, rămaşi ca prin miracol intacţi şi şi-i 
puse. Cu ajutorul fetei, izbuti să se ridice; examină plafonul: chiar 
deasupra treptei celei mai de sus, răsăreau de acolo două tije 
lungi de lemn. 

— Asta trebuie că sînt mînerele care acţionează de aici asupra 
mesei. Dar n-au cum să ne folosească, Leslie! Patru metri 
înălţime, şi scara năruită! Dar de fapt cum am ajuns noi printre 
zidurile astea? 

Se uită în jur indispus. 

— Hai să vedem ce-i cu gangul din stînga! 

Gangul se dovedi a fi de fapt un urcuş abrupt, care se învirtea 
— în maniera unui tirbuşon — mereu în aceeaşi parte. Deodată 
fata se opri. Un uşor licăr de lumină se făcu observat, şi cînd ea 
se aplecă, zări o deschizătură dreptunghiulară, acoperită în 
partea cealaltă de o perdea de plante acvatice, prin care se 
cernea o lumină gălbuie. Continuară să urce încet — Harry era 
într-o condiţie fizică atit de precară că trebuia să se sprijine de 
umărul ei — şi trecură pe lîngă alte trei asemenea fante, din care 
cea mai de sus, neacoperiţă de viţe, lăsa să treacă un uşor 
curent de aer. O înşelau oare ochii sau prin faţa găurii pendula o 
frînghie? Îşi trecu mîna prin deschizătură pentru a încerca să 
tragă spre sine obiectul. Deodată însă, frînghia dispăru, şi cu ea 
şi luciul acela galben. Deci totul nu fusese decit o nălucire a 
nervilor ei suprasolicitaţi!... 

— Nu mai pot, gemu Harry. 

Clătinîndu-se, ajunse lîngă perete şi lunecă la pămînt, unde 
rămase ghemuit cu capul în piept. 

— Poţi rămîne o clipă în întuneric? 

Lordul Chelford dădu din cap afirmativ. Leslie continuă repede 
ascensiunea, pînă cînd ajunse la o galerie îngustă, perfect 
dreaptă si cu pereţii căptuşiţi cu plăci de gresie. Plină de noi 
speranţe, îşi grăbi paşii. Dar ce era asta?... Un zid puternic se 
ridica în faţa ei şi împiedica orice înaintare. N-avea de unde să 
ştie şi nici n-avea cum să ghicească adevărul: se afla în faţa bari- 
cadei pe care, răzbunător, lordul Chelford o ridicase în calea 
rivalului său, a omului cu sutana neagră. 

Dezamăgită, Leslie făcu calea întoarsă. Cînd se apropie de 
locul unde îl lăsase pe Harry, îl auzi chicotind uşor. 

— Leslie, îi şopti el. Nici nu bănuieşti cît de binevoitor s-a 
arătat norocul faţă de mine. 

Urechea ei surprinse sunetul unor voci, şi una dintre ele era în 
mod sigur a lui Dick! 

— Dar ce s-a întîmplat! se interesă ea, ascunzîndu-şi cu greu 
emoția. 

lar chicotitul acela neliniştitor, dement. 

— Am văzut funia lunecînd prin faţa orificiului şi mi-am amintit 
la timp de asta. 

Rînjind, îi arătă briceagul. 

Leslie simţi că i se opreşte respiraţia. 

— Şi de funia asta... atîrna cineva? 

Harry confirmă solemn. 

— Duşmanul de moarte al meu şi al omenirii: Richard Alford. 

Fără să mai spună vreun cuvint, fata literalmente că zbură în 
josul galeriei, rotindu-se în vîrtejul spiralei ameţitoare. Ajunsă la 
fanta cea mai de jos, îngenunche şi smulse perdeaua vegetală. 

— Dick! Agaţă-te de mîna mea! 

Acum, putu să-l vadă; chipul său era palid şi crispat. 

Işi trecu mîna prin deschizătură şi prinse o încheietură 
îngheţată. Apoi o smucitură brutală o trase înapoi: Harry o 
ajunsese din urmă. Un plescăit puternic fu ultimul zgomot pe 
care-l mai auzi, înainte de a-şi pierde cunoştinţa. 

LIX 
PERIPLUL SUBTERAN CONTINUĂ 


CÎND SE TREZI O ÎNCONJURĂ O linişte mormîntală. Pipăi în 
dreapta şi în stînga... Nimic altceva decit stîncă aspră. Deodată 
degetele ei se loviră de ceva rece şi neted. Era briceagul lui 
Harry. 

Totul reveni brusc în faţa ochilor ei lăuntrici. Dick în apa cea 
atit de rece, Dick luptîndu-se cu moartea, ba poate deja mort! Işi 
strînse palmele atit de tare, că unghiile pătrunseră adînc în 
carne, şi durerea aceasta o feri de un nou leşin. Incetul cu 
încetul, prinse să gîndească mai liniştit. Dick n-avea cum să fie 
singur, aşa că însoțitorii săi făcuseră desigur tot ce era posibil 
pentru a-l salva. 

Cînd îşi căută batista pentru a-şi şterge de pe frunte 
transpiraţia pe care spaima i-o aşezase acolo, dădu peste o 
cutiuţă. Dar era atît de epuizată, că trebui mai întîi să treacă un 
timp pînă cînd izbuti să aprindă primul chibrit. 

Departe, foarte sus, tavanul; pereţi îndoiţi spre interior, 
ducîndu-te cu gîndul la forma unei clepsidre; podeaua din piatră 
cioplită grosolan! Unde se afla oare?... 

Ecoul anunţă nişte paşi ce se apropiau. Puse bine briceagul şi 
aşteptă. 

— lar în formă, Leslie? întrebă Harry Chelford. 

Acum părea complet normal. 

— Nu te supăra că te-am lăsat singură; m-am dus să caut o 
ieşire de aici. 

— Unde ne găsim? 

— Habar n-am. Cînd ai leşinat, te-am luat în braţe şi coborînd 
pe gangul acela şerpuit, am ajuns în văgăuna asta curioasă — să 
ştii că nu eşti deloc uşoară, adăugă el cu un soi de naivitate, care 
aproape că-i smulse tinerei un zîmbet. Ştii, Leslie, mi-a venit o 
idee. Găurile astea de aerisire pe lîngă care am trecut, se află în 
peretele unei fîntîni, şi sint convins că tezaurul se găseşte pe 
talpa acesteia. De-am putea ieşi de aici ca să pot discuta cu 

Dick. Atît de inteligent cum e, ar fi imposibil să nu găsească 
foarte repede gura puţului. 

— Şi ai descoperit vreo ieşire, Harry? 

— Nu. Am ajuns într-un labirint, din care cu greu am reuşit să 
revin aici... O Doamne! în ce hal îţi sînt picioarele! 

Picioarele lui Leslie, tumefiate şi însîngerate, de care 
spînzurau ciorapii făcuţi ferfeniţă, ofereau într-adevăr un aspect 
lamentabil. În clipa următoare Harry îşi dăduse deja pantofii jos. 

— Incalţă-i pe aceştia, îi porunci el, şi cum fata şovăi, bărbatul 
îngenunche şi îi vîrî degetele în pantofi. Dar n-am verificat încă 
totul, continuă el, mai rămîne să vedem ce-i cu gangul din 
dreapta. Din păcate, e parţial astupat, şi stînca arată destul de 
friabilă. Dar care o fi fost pricina leşinului dumitale, Leslie? 

— Nervii, pesemne. 

Era inutil, ba poate chiar şi primejdios, să-i povesteşti 
adevărul. 

— Mi-am închipuit eu. Şi fiindcă văd că te simţi mai bine acum, 
hai să începem cu călătoria noastră de recunoaştere. 

O luă înainte, stingînd cînd şi cînd lanterna, pentru a cruța 
bateria. 

— Complexul acesta ciudat de construcţii nu e de sorginte 
anglo-saxonă, ci trebuie pus în relaţie cu populaţia străveche a 
Britaniei. E într-adevăr un sentiment fabulos să treci prin aceste 
galerii cioplite de oamenii cavernelor. O să-l rog pe Dick să 
asigure iluminarea electrică a acestei lumi subpămîntene, şi 
după aceea o voi dona statului. 

Urmăriseră probabil aproape o jumătate de oră traseul 
culoarului care urca necontenit, cînd Harry se opri. In faţa lor se 
afla o aglomeraţie de sfărimături de rocă, atît de înaltă, încît 
între vîrful ei şi tavan, de-abia mai exista un spaţiu prin care 
cineva ar fi putut înainta tîriş. 

— Sîntem pe drumul cel bun, spuse tînăra respirînd uşurată. 
Simti curentul de aer? 

— Bineînţeles. 

Unul după celălalt, se strecurară cu băgare de seamă prin 
trecerea aceea strimtă. O umbră neagră trecu fulgerător pe lîngă 
ei, aşa că Leslie se dădu brusc înapoi, ţipînd. 

— Nu trebuie să te temi! o linişti Harry. Nu-i decit o 
nevăstuică. Şi pe acolo pe unde o nevăstuică poate intra şi ieşi, 
merită să ne încercăm şi noi norocul. 

După ce degajară porţiunea mai îngustă reuşiră să înainteze. 
Gangul se lăţea şi-i conduse într-o încăpere tetragonală. Din 
tavanul boltit coborau stalactite care luceau feeric, iar pe pereţi 
se prelingeau mici piîriiaşe de apă extrem de rece. 

— Cît de puternice sînt aceste picături şi cum au străpuns 
piatra! exclamă Harry, arătînd puzderia de găuri mărunte care 
ciuruiau podeaua. Apoi traversă cu paşi repezi încăperea şi 
dispăru în galeria care continua oarecum aliniamentul gangului. 

— Vino, vino! îl auzi ea îndată jubilînd. Lumina zilei! 

Leslie se repezi într-acolo, şi prima senzaţie pe care o avu fu 
cea a unei călduri binefăcătoare. 

Deasupra lor se deschidea o crăpătură naturală a stîncii, cînd 
atît de lată că un bărbat putea înainta tîriş, cînd atît de îngustă 
încît abia puteai să-ţi treci mîna pe acolo. lar la capăt strălucea 
cerul albastru... 

— lată şi explicaţia aerului proaspăt pe care l-am simţit 
adineauri, Leslie. Hai să vedem încotro ne duce galeria. 

Nu ducea prea departe. După cîțiva metri ajunseră la capătul 
ei — în faţa lor se ridica un perete de stîncă... 

Se priviră năuci. 

— Trebuia să ne întoarcem în galeria de unde am venit, rosti 
Harry îngrijorat. 

Cuvintele de-abia spuse şi primii paşi de-abia făcuţi, bubuituri 
şi vuiete surde ajunseră la urechile lor; stînca de sub picioare se 
cutremură, şi din gangul de dincolo de încăperea în care se aflau 
stalactitele răbufni o trimbă de fragmente mărunte de stîncă şi 
de praf. 

— Aşteaptă, Leslie. 

După cîteva minute Harry reveni. 

— Stîncile care alcătuiau tavanul s-au prăbuşit la vreo cîţiva 
zeci de metri mai încolo, raportă el şi vocea îi tremura. Leslie, 
cred că sîntem iremediabil pierduţi. 

LX 
DEUS EX MACHINA’? 


O BAIE FIERBINTE ŞI O MASĂ consistentă, dar ale cărei 
îmbucături riscară mai tot timpul să i se oprească în gît, îl 
restabiliră în oarecare măsură. Mai exista o speranţă, chiar dacă 
nu era decit una foarte, slabă. Trimisese administratorul adjunct 
la Londra pentru a aduce dinamită, dar cum explozivii nu se vînd 
la tejghea în felul în care se face cu brînza sau cu untul, trebui ca 
mai întîi omul să îndeplinească fel de fel de formalităţi şi să 
obţină nu ştiu cîte aprobări, pînă cînd reuşi să anunţe telefonic la 
Fossaway că era în posesia bizarului material. 

Însoţit de Puttler şi de Milder, Dick Alford tocmai se îndrepta 
iarăşi spre mănăstire, cînd detectivul zări deasupra lor un 
monoplan, care, după ce execută două bucle măiestre, se angajă 
într-un picaj temerar. 

— Cred că primim o vizită, spuse el surprins. 

Şi într-adevăr, avionul reuşi o aterizare care confirma talentul 
remarcabil al zburătorului, şi după ce mai rulă duduind cam o 
sută de metri, se opri lă capătul Poienii Lungi. Un bărbat se 
extrase din carlingă: Arthur Gines! 

Fruntea sumbru încruntată a lui Milder îi stîrni un uşor zîmbet. 

— lată suma pe care ţi-o datorez, d-le Milder, spuse el, 
smulgînd un teanc gros din buzunarul combinezonului său de 
zbor, asta în cazul că francul nu s-a devalorizat de cînd am luat 
startul de la Paris. Ce înseamnă să împrumuţi cuiva nişte bani 
„cu inima curată” — aşa cum ai făcut d-ta! Scurta mea şedere pe 
Continent a fost mai mult decît fructuoasă, şi norocul unui 
anume Steele s-a dovedit a fi mult mai mare decit ghinioanele 
însumate ale lui Arthur Gines. Mi-a reuşit, în fine, lovitura cea 
mare pe care am aşteptat-o atîta amar de vreme. Am izbutit să 
fac să sară o bancă în aer — d-le Puttler, nu Banque de Paris!, ci 


31 Deus ex machina — Un zeu într-o maşinărie (lat.) Expresie ce 
semnifică o apariţie fericită şi neaşteptată, care dă o întorsătură bruscă 
şi o dezlegare favorabilă unei situaţii dificile. 

cea a cazinoului — aşa că sînt în situaţia fericită de a-mi achita 
datoriile, mulţumin- du-i încă odată d-lui Milder. Şi dacă nu-mi 
primeşte gratitudinea, de-aia nu mai pot! 

Ex-şeful de birou luă tăcut pachetul în primire, în vreme ce 
exuberantul Gines se răsuci spre Alford. 

— Cum am citit toate ziarele englezeşti pe care am putut să 
pun mîna, am aflat aseară şi despre dispariţia lui Leslie. Oricum, 
voiam să revin acasă, dar ştirea m-a făcut să iau legătura cu 
Aeroclub de France, astfel că în noaptea trecută — punînd în 
mîna cuiva o mică parte din suma ciştigată la joc — am ajuns 
proprietarul avionului de colo. Care-i situaţia? Aţi găsit-o pe 
Leslie? 

Dick îi înfăţişă pe scurt întîmplările care avuseseră loc în 
ruinele mănăstirii. Cînd ajunse însă la proiectul său mai nou de 
eliberare a fetei, Arthur Gines îl opri îngrozit. 

— Stop! Stop! înainte de a mă dedica ştiinţelor juridice, am 
studiat cîteva semestre construcţiile subterane. Şi pe baza 
cunoştinţelor mele — fie ele şi sumare — vă asigur că, acţionînd 
cu explozivi pentru a mări vreuna din gurile acelea de aerisire, n- 
o să faceţi altceva decit să provocaţi surparea întregului puț; nu 
trebuie să uitaţi procesul de degradare lentă la care zidăria lui a 
fost supusă timp de sute de ani. Vai de cei care se vor afla în 
apropierea acelui loc, atunci cînd veţi declanşa explozia! Haideţi 
să văd şi eu subteranele — că tot muream de nerăbdare să 
pătrund tainele lor... 

Coborîră în încăperea unde se afla uriaşa masă de refectoriu, 
şi cînd Arthur observă că podeaua e înclinată, făcu un lucru pe 
care ei îl omiseseră. Se propti în ea. La început mai lent, apoi din 
ce în ce mai repede, mobila cea masivă prinse să lunece spre 
perete, aşa că Arthur de abia mai avu timp să-şi aşeze tălpile pe 
soclu şi să-şi prindă mîinile de marginea tăbliei, cînd se căscă 
deschizătura din podea. Apoi masa parcurse drumul invers şi 
reveni la vechiul loc. 

Repetă manevra, avînd grijă să blocheze mobila. Dick coborise 
deja, în vreme ce ceilalţi încă mai asigurau colosul. Văzu scara 
sfărimată, şi ceva îngust şi întunecat, zăcînd nu departe de ea. 
Era o fişie de mătase. 

— Sîntem pe drumul cel bun, spuse el liniştit, cînd ceilalţi 
aterizară lîngă el. Milder, dumneata împreună cu Puttler o luaţi 
pe gangul din dreapta, noi ne ocupăm de celălalt. 

Dar spirala aceea curioasă îi conducea la peretele transversal 
de care se izbise şi Leslie; şi, la fel ca şi fata, Dick şi Arthur Gines 
făcură abătuţi calea întoarsă. 

La piciorul scării de lemn distruse, ceilalţi aşteptau deja. 

— Gangul din dreapta, sună relatarea lor, e complet astupat 
de nişte pietre căzute. 

Şi soarele care cobora spre apus îşi aruncă ultimele raze 
asupra celor patru bărbaţi acoperiţi de praf albicios, care, cu 
disperarea pe chip, strecurîindu-se prin deschizătura turnului 
ajunseră iarăşi în lumea de sus. Aceleaşi raze mai aureau şi 
arcada cea spartă a ferestrei, care semăna mai mult ca oricînd 
cu un înfricoşător şi diabolic semn de întrebare... 

Deodată, Arthur Gines, care se răsucise pentru a-şi ascunde 
lacrimile, se întoarse brusc. 

— Alford, te-ai gîndit pînă acum la „Izvorul Dorinţelor”? 

— Dumnezeule! strigă Dick agitat. Asta chiar că e o idee 
grozavă! 

Şi cu nişte paşi enormi, mult în faţa celorlalţi, alergă spre rîu, 
traversîndu-l imediat. O nouă scînteie de speranţă se aprinsese 
în inima lui Dick Alford. 

LXI 
HELLO! 


— CÎT E CEASUL? ÎNTREBĂ HARRY. 

Nu rostise o vorbă de două ceasuri, ci, cufundat în reflecţii 
întunecate, zăcuse doar ghemuit la pămînt. 

— Dă-mi lampa, îl rugă Leslie Gines şi răspunse după ce 
aruncă o privire ceasului brățară: Şapte fără un sfert. Vai, Harry, 
mi-e aşa de foame. 

— Zău? Mie de fel; în schimb simt un fel de vid ciudat în cap. 
Dar tot nu mi-ai spus cum am ajuns în văgăuna asta groaznică?! 

— Ai fost foarte bolnav, Harry, replică tînăra cu blîndeţe. 
Delirul provocat de febră te-a minat încoace. 

Bărbatul începu să mediteze. 

— Da, acum mi-amintesc, răsună glasul lui peste cinci minute. 
Am avut nişte vise teribile... în general dorm foarte prost; şi cu 
toate astea, Dick se tot răţoieşte la mine pentru că mă folosesc 
de balsamurile acelea. Da, e un om ciudat, bunul meu Dick, dar e 
totuşi loial pînă la Dumnezeu. 

A zecea oară poate, îşi îndreptă iar lanterna spre tavan. 

— Boltit şi ăsta! Un tremur îi străbătu corpul. Să sperăm că nu 
ni se întîmplă nimic. 

— Bolta asta ţine, încercă Leslie să-l liniştească. Şi cînd vom fi 
în fine afară, organizăm o petrecere mare. 

Bărbatul rise încet. 

— N-o să ieşim nicicîind de aici. Aceasta-i sfîrşitul casei 
Chelford. Se gîndi cîtva timp. Dar nu! Mai există şi Dick; el va 
prelua atit titlul cît şi domeniul. Ce zici, Leslie, nu-i ciudat că s-a 
împotrivit întotdeauna proiectelor mele matrimoniale? Aceasta-i 
singurul lucru pe care nu-l pot înţelege în cazul lui Dick, fiindcă el 
nu cunoaşte nici invidia, nici gelozia. 

— Cred că te înşeli, Harry. Voia doar să nu iei femeia care nu ţi 
se potrivea. 

— Ba nu, nici logodna noastră nu-i convenea, îi explică el 
indignat. Ori o fată mai bună ca dumneata nu cred că aş fi putut 
găsi. E adevărat că nu sînt eu de prea mare fală, dar oricum... 

— Hello! 

Vocea răsună puternic, de parcă aparţinea cuiva care se afla 
în interiorul încăperii. Leslie văzu cum însoţitorul ei tresare, gest 
care se transformă îndată în nişte contractări spasmodice ale 
întregului corp. 

— Hello! 

Aprinzînd lanterna, tînăra alergă spre locul din care zărise 
petecul acela de cer. 

— Hello! 

— Tu eşti, Dick? 

Şi de sus răsună un „Slavă Domnului” răguşit. 

Din încăperea stalactitelor răsună însă acum un ris demonic. 
De acolo o ameninţa primejdia cea mai mare: Leslie Gines era 
singură cu un nebun! 

LXII 
DEMOLAREA 


DUNGA AURIE A APUSULUI DE SOARE se desena pe conturul 
deschizăturii. 

— Harry e cu tine, Leslie? 

— Da. 

— Ţi-e foame? 

— Foarte tare chiar. Dar asta nu contează... pot să mai rezist 
şi douăsprezece ceasuri fără hrană. Ne aflăm într-un fel de 
peşteră şi n-avem cum să ieşim de aici, deoarece galeria s-a 
surpat în urma noastră. 

— Şi cît de lungă e galeria asta? 

Leslie reflectă un moment. 

— Cam patru sute de metri. 

— Şi ce distanţă e de la racordul ei cu peştera în care vă aflaţi 
pînă la locul unde s-a prăbuşit tavanul? 

— Cel mult nouă metri. 

Tînăra n-avu cum să audă geamătul lui. 

— Leslie! 

— Dal! 

— Vezi că dau drumul unei corzi de care e prinsă o busolă. Va 
trebui să-mi spui în ce direcţie se află capătul galeriei. 

După un minut sosi şi răspunsul. 

— Exact spre apus. 

— Şi cîţi paşi sînt din punctul în care te afli acum, pînă la 
marginea peşterii? 

— Opt. 

— Asta înseamnă că peştera se află chiar sub albia rîului, 
concluzionă inginerul constructor pe care administratorul adjunct 
îl adusese cu sine de la Londra, cînd rezolvase şi problema 
explozibilului. 

— Şi nu putem mări deschizătura acestui aşa-zis „Izvor al 
Dorinţelor”? 

— Imposibil, d-le Alford. Lucrările de minare şi derocare ar 
dura săptămîni în şir... Şi mai apare riscul ca procesul de 
prăbuşire al stîncilor, deja început, să evolueze imprevizibil... 

Acum interveni şi Puttler. 

— Dar de ce n-am aduce Ravensrill-ul în albia sa iniţială? 

— Asta e!! exclamară la unison constructorul şi Arthur Gines, 
strîngînd mîna enciclopedicului poliţist. 

Zece minute mai tîrziu, se vădi din plin şi eficienţa lui Mary 
Wenner, care pur şi simplu se dezlănţui la telefon. Mobilizaţi de 
pe o rază de douăzeci de mile, toţi întreprinzătorii disponibili 
puseră în mişcare coloane de căruţe, maşini şi autobuze, ce se 
îndreptară spre Fossaway. Muncitorii necesari se treziră aproape 
luaţi pe sus din case şi cîrciumi, din cantine, cluburi şi cinemato- 
grafe. Cu fiecare oră numărul lor creştea, pînă cînd, scăldaţi de 
lumina rece a lămpilor de acetilenă, o armie de mai bine deo 
mie de oameni trudi febril la demolarea „Digului lui Chelford”. 

Masivul rambleu scăzu din ce în ce, astfel că la scurt timp 
după miezul nopţii, Ravensrill-ul se revărsă spumegiînd în 
vechea-i albie, pe care trebuise s-o abandoneze de atitea 
veacuri. În urma lui rămase o masă întunecoasă de plante 
acvatice, din care ţişneau deseori săgeți argintii — păstrăvi şi 
ştiuci. 

— Dacă dăm de stîncă, sîntem terminaţi, spuse inginerul. Dar 
aş jura că fundul albiei propriu-zise e constituit din nisip. 

— Şi din pietriş, completă Puttler. 

— Nu, Sir. In Ravensrill nu s-a găsit niciodată pietriş sau 
balast. Şi e foarte bine că-i aşa: astfel vom înainta mai repede. 

Galeria verticală începută fu pe dată sprijinită cu nişte 
căptuşeli de lemn, şi de-abia se ajunsese la adîncimea de doi 
metri, că maistrul care conducea lucrările strigă: 

— Prundiş! 

— Probabil că doar o lentilă foarte subţire, explică surprins 
inginerul, care coborise imediat scara şi examinase neaşteptatul 
depozit. Oricum, e vorba şi de un material de foarte bună 
calitate. 

Inaintarea se dovedi dificilă. Se trecu la ridicarea unui eşafodaj 
pe care se montară îndată nişte scripeţi, şi Dick se folosi de 

răgazul acesta pentru a face o scurtă vizită la „Izvorul 
Dorinţelor”. 

— Tu eşti, Dick? răspunse Harry apelului său. Nu-mi arunci şi 
mie o sculă oarecare, să vă ajut şi eu din partea aceasta, lucrînd 
pe aceeaşi verticală? 

Şi pentru a nu-i altera actuala dispoziţie paşnică în care se 
afla, Second Son făcu îndată să coboare o rangă. Dar pentru 
nerăbdarea lui Harry treaba mergea prea încet, şi cum fierul greu 
maniabil se şi înţepeni de cîteva ori, criza deveni inevitabilă. 

— Dar grăbeşte-te, la naiba! Nu-mi convine să zac pe aici de 
pomană. Ştii doar că mă aşteaptă o grămadă de lucru: 
manuscrisele acelea... 

Teama lui Dick spori. Cunoştea prea bine simptomele care 
obişnuiau să premeargă crizelor. 

— Fii atent cum manevrezi ranga, îl avertiză el, ca nu cumva 
să te trezeşti îngropat sub nişte blocuri de piatră. 

Dar discuţia fu continuată de Leslie, fiindcă Harry, de cum 
desprinsese ranga de coarda de care fusese legată, o şi zbughise 
de acolo. 

— Dick, n-ai cum să-mi faci rost de vreun tranchilizant pentru 
Harry? S-ar putea să fie nevoie de aşa ceva... 

— Aşteaptă un moment. Se rezolvă imediat. Medicul casei, 
care şi el făcea parte din statul major convocat, îi dădu două 
tablete cafenii. 

— Mulţumesc. Era tot ce spusese fata cînd hîrtia în care se 
aflau medicamentele căzu la picioarele ei. 

LXIII 
CÎND LEGENDA SE ADEVEREŞTE 


HARRY SE MUNCISE ÎNTRE TIMP CU un bolovan ce i se păruse 
că are o mărime potrivită, şi-l adusese de-a rostogolul din gangul 
surpat pînă la punctul ce-l interesa; suit pe acest „piedestal”, 
izbutea acum să acţioneze cu ranga asupra unei porţiuni din 
plafonul boltit care i stîrnise interesul. La prima vedere, părea că 
este vorba de o rozetă alcătuită din şase părţi simetrice. Lucra 
concentrat, astfel că fata avu acum timp din belşug pentru a 
examina mai cu atenţie strania peşteră. 

Nişte deschizături nu prea mari şi circulare, practicate la 
intervale regulate în pereţi, îi stîrniră curiozitatea. 

Dar de-abia după ce găsi un cîrlig lung de fier, atît de mîncat 
de rugină încît izbuti să-l frîngă cu mîinile, înţelese cel puţin una 
din destinațiile încăperii — temperaturile coborite de aici 
oferiseră monahilor posibilitatea să-şi conserve alimentele — şi 
mai ales carnea! 

De aici şi strădania pe care şi-o dăduseră să netezească foarte 
mult pereţii şi să amenajeze un plafon atît de artistic ornat. 

Harry încă se mai muncea să introducă ranga într-o fisură. 

— Dick n-are nici un zor să ne salveze, mormăi el miînios, 
ştergîndu-şi transpiraţia. 

-— Sînt convinsă că te înşeli! ripostă Leslie. 

Opoziția fetei îl întărită şi mai mult. 

— Eşti o smintită! o repezi el. Toate femeile sînt nişte smintite! 
Şi dacă-ţi spun că asta e o conspirație, pentru a... 

Se întrerupse brusc şi îşi trecu mîna peste frunte. 

— O, dacă aş fi adus cu mine portretul! Cînd mă gîndesc că 
din cauza dumitale a trebuit să-l las acolo — şi poate că porcul 
ăsta îl batjocoreşte acum! 

Leslie privi spre tavan. 

— Dar văd că ai înaintat binişor, Harry, îl lăudă ea, şi izbuti 
astfel să-i mute atenţia de la subiectul incendiar pe care-l 
abordase. 

— Să ai încredere în mine, Leslie — sînt singurul om din lume 
pe care te poţi bizui! De-acum nu mai ai duşmani. Starețul Negru 
e mort, şi sînt mîndru că l-am ucis, sînt mîndru că mi-am cîştigat 
dreptul la recunoştiinţa întregului şir de strămoşi. 

Incet, încet, tăişul răngii înaintase atît de mult în adîncul 
fisurii, că omul putea folosi acum instrumentul şi ca pîrghie. 
Deodată piatra se lăsă puţin. 

— Priveşte numai! exultă el strident. lată un lucru de care Dick 
nu m-ar fi crezut în stare. 

Se opinti iar cu toată puterea şi piatra cobori destul de mult. 

— Atenţie, Harry, ca nu cumva să te rănească atunci cînd se 
desprinde de tot! 

Incă mai era îndeajuns de rezonabil pentru a-i lua în seamă 
sfatul. Işi schimbă poziţia şi continuă cu dislocatul, pînă cînd, 
deodată, unul din cele şase elemente simetrice ale rozetei se 
prăbuşi zgomdtos la podea. Indată prinse să curgă şi un puhoi de 
pietriş, iar bărbatul zgîndărind de zor cu ranga, grăbi şi mai mult 
aceasta. 

Deodată, în movila de pietriş care se adunase pe podea, se 
văzu un luciu metalic — o cutiuţă de staniu. Mai înainte ca ploaia 
de piatră ce continua să curgă să izbutească s-o acopere, Harry, 
întărîtat la culme, o smulse de acolo şi-i forţă capacul cu ranga, 
înăuntru se afla un ştergar de pînză aparent împăturit. Cînd voi 
să-l scoată din cutie, mîinile îi tremurară atît de tare, că Leslie 
interveni. Ţesătura învechită ascundea în cutele ei ceva tare: o 
sticluţă! 

Indată obiectul îi fu smuls din mînă. 

— Elixirul vieţii! gîfii el. Cerul fie lăudat! 

Leslie se aplecă puţin, pentru a vedea mai bine conţinutul. Dar 
bolnavul interpretă greşit mişcarea. 

— Diavol ce eşti! scrîşni el. Eşti în cîrdăşie cu Dick... vrei să-mi 
răpeşti viitorul! Dar n-ai să izbuteşti asta niciodată! 

Smulse buşonul de lemn cu dinţii, duse lacom flaconul la 
gură... şi-l goli pînă la ultima picătură. 

— O, voi trăi veşnic! lar dumneata o să pieri. Să te găsească 
moartă aici şi... 

Un zgomot puternic îl făcu să se răsucească rapid. Prundişul 
continua să curgă aşa cum o face nisipul într-o clepsidră; dar 
acum căzuse ceva greu, asemănător unei lumînări galbene, 
scurte şi groase. Un alt obiect urmă. Apoi veniră cîte două şi cîte 
trei, veniră cu zecile şi cu sutele — un torent galben. 

— Aurul! răsună strident vocea lui Harry. Dar el n-o să-l aibă 
niciodată! f 

Brațul lui se ridică. In aceeaşi clipă Leslie se aplecă şi 
smulgînd lanterna de pe jos, o izbi cu putere, de perete. 

Şi-n vreme ce se tîra prin întuneric spre crăpătura din stîncă, 
auzi deodată în spatele ei un trosnet şi un pîrĵfit, auzi cum ceva 
se sfărimă şi cade cu zgomot. Jumătate din planşeu cedase, iar 
pietrişul şi aurul se năpustiră la vale, pînă cînd peştera aproape 
că se umplu... 

Cînd îl dezgropară mai tirziu pe Harry Chelford, mîna lui 
îngheţată încă mai strîngea cu putere sticluţa de cristal. Goală! 
lar în privinţa conţinutului ei, nici cele mai detaliate analize 
fizico-chimice efectuate cu cei mai noi reactivi nu izbutiră să 
spună ceva! 

© LXV 
SE ANUNŢĂ UN VOIAJ ŞI NU NUMAI... 


CÎTEVA RAZE DE SOARE SE furişară prin jaluzelele lăsate. 
Leslie Gines sări în sus, iar în capul ei totul prinse a se învirti 
frenetic. Apoi amintirile o copleşiră, şi închise ochii de parcă ar fi 
vrut să alunge o viziune oribilă. 

— In sfîrşit! exclamă Mary Wenner uşurată. Toţi cei din casă și- 
au făcut griji din pricina d-tale, chiar şi Fabe. Noroc că nu sînt o 
persoană geloasă! 

— Cit e ceasul? 

— Trei. Bine că n-a trebuit să trăieşti tot tumultul de afară. 
Peste tot doar muncitori terasieri, roabe şi cazmale! Se spune că 
treaba asta l-a costat pe Luminăţia Sa mai bine de douăzeci de 
mii de lire sterline. 

Leslie o privi fără să priceapă. 

— Luminăţia Sa? 

— Vorbesc despre Dick, explică domnişoara Wenner. Tot la o 
jumătate de ceas a trimis pe cineva aici, ca să afle dacă te-ai 
trezit. Fabe s-a întors azi-dimineaţă la Londra. 

— Fabe?... A, d-l Milder! 

Un zîmbet mic se ivi pe buzele lui Leslie. 

— Da, ne-am logodit. Evident, nu fac parte dintre tinerele care 
se aruncă de gitul unui bărbat. Dar a ştiut să mă convingă. Şi hai 
să spunem lucrurilor pe nume: n-am încotro şi trebuie să 
recunosc că Arthur a suportat lovitura ca un adevărat bărbat. 

— Care lovitură? 

— Logodna mea. A — domnişoara Wenner suspină profund — 
uitasem că nu ştii asta: fratele dumitale m-a iubit mult, foarte 
foarte mult chiar. 

La o jumătate de oră după aceea, Leslie Gines — încă destul 
de nesigură pe bietele ei picioare atît de afectate de asprimea 
stîncilor — reuşi să coboare totuşi scara interioară. Uşa biroului 
lui Dick era deschisă, şi văzu că tînărul se afla pe terasă, trîntit 
într-un fotoliu comod de nuiele, cu o pipă scurtă în gură şi răs- 
foind un teanc de hirtii pe care le ţinea pe genunchi. 

— O, Dick, arăţi de parcă ai avea o sută de ani în plus! 

— Şi mă simt cu o mie de ani mai bătrîn, răspunse el, 
conducînd-o pe fotoliul său. Am reuşit să ascund ziarelor cea mai 
gravă parte a tragediei. Bietul Harry! Biata victimă! 

— Victimă? repetă ea mirată. 

— Victima mamei sale. Tata a constatat alienaţia ei mintală de 
abia după naşterea lui Harry, şi moartea ei a înlăturat una din 
marile griji ale vieţii sale. Cealaltă grijă a fost Harry... Pe care am 
preluat-o eu după aceea. Cite n-am încercat! După ce mi-am dat 
seama că nu-l voi putea convinge să accepte un consult medical, 
am adus aici tot felul de specialişti în boli de nervi „camuflîndu-i” 
în musafiri inofensivi... Zadarnic! Parcă intuindu-mi subterfugiul, 
Harry se arăta în perioadele respective perfect normal. În ultimul 
timp însă, accesele sale se înteţiseră şi nu mai aveau loc doar 
noaptea (pentru a explica oarecum urletele acelea sinistre, l-am 
„înviat” pe Călugărul Negru) iar mania persecuției i se 
exacerbase: mă considera cel mai cumplit duşman al său (vezi 
tentativa de a mă înjunghia) şi devenise teribil de agresiv — 
vizînd nu doar persoana mea dar şi pe ceilalţi (gloanţele trase 
asupră-ţi, uciderea lui Thomas). Chiar şi aducerea detectivului 
Puttler de la Scotland Yard n-a mai reuşit să împiedice 
deznodămiîntul, fiindcă boala a evoluat foarte rapid şi implacabil, 
perioadele de luciditate alternind cu celelalte în care se 
considera frustrat, ajungînd astfel la adevărate explozii de miînie, 
la care — biata de tine — ai fost martoră şi cărora era cît pe ce 
să le fii şi victimă!... 

Cît de ciudat totuşi, că înainte de moarte i-a mai fost dat să 
vadă tezaurul Chelforzilor. Şi cît de ciudat că nimeni n-a ştiut să 
găsească adevăratul înţeles al acelui pasaj din jurnalul de zi, care 
vorbeşte despre ce trebuie făcut în situaţia în care „seceta va 
mai ţine”. Anul fiind în continuare foarte călduros, Ravenstrill-ul a 
secat pesemne de tot. Probabil că bătrînul lord Chelford a găsit o 
gaură profundă în albia rîului, care reprezenta tocmai o altă 
ieşire din subteranele în care hălăduiseră cîndva oamenii 
cavernelor —  depozitind acolo lingourile sale de aur şi 
enigmatica sticluţă, după care a acoperit totul cu prundişul acela 

cu greutatea specifică foarte mare, adus tocmai de la Brighton — 
şi pe care apa n-avea cum să-l antreneze. 

— Eşti foarte bogat acum, Dick, nu-i aşa? 

Tînărul confirmă cu un gest al capului. 

— Foarte, într-adevăr, trebuie să mai rezolv cîteva mărunţişuri, 
şi după asta ne permitem să călătorim un an prin străinătate, 
pentru a uita de tot ce-a fost urit. Şi dacă eşti de acord, voiajul ar 
putea să fie şi unul de nuntă. Ce zici, micuță Leslie? 

Tăcută, Leslie îi strînse mîna. 


— SFÎRŞIT — 

